
Brangus skaitytojau, 


Vasaros pabaigoje, kai stoja karštos tvankios dienos, aš perkeliu 
dalį savo sodo į vidų. Baltagalves ir gvazdikus, kraujažoles, ilgas 
elegantiškas lelijas. Visada dvejoju prieš darydama tai — man gaila 
jas nukirpti. Bet ilgomis lietingomis dienomis arba kai karštis atveja 
mane atgal į vidų, šios gėlės, kurioms aš padėjau užaugti, palaiko man 
malonią draugiją. 


Lauke, baigusi ravėti ar šalinti nuvytusius žiedus, aš prisėdu ant 
suoliuko pavėsyje ar ant sodo sienelės ir tiesiog ilsiuosi. Arba išsivedu 
pasivaikščioti anūkę, rodau jai gėles, sakau jų pavadinimus, kaip kad 
darydavo mano mama ar tėvas. Norėčiau manyti, jog šitaip padedu jai 
pamilti augalus. Mano tėvai įskiepijo tą meilę man, o aš perdaviau ją 
savo sūnums. Mano šeima yra kita mano aistra, kitas sodas, kupinas 
spalvų, žiedų ir neribotų galimybių. 


Kiekvienais metais, nuo pavasarinio sodinimo, per vasaros žydėji- 
mą, rudenį, kai mano cinijos ir chrizantemos išskleidžia žiedus, o me- 
džiai suliepsnoja spalvomis, aš galiu grožėtis metų laikų kaita. Per ilgą 
šaltą žiemą, kai mano sodas miega, aš svarstau, kaip jis atrodys 
pavasarį, kai pabus, ir ką aš duosiu jam. Kai pirmieji krokai iškiša 
savo drąsias galvutes iš įšalusios žemės, aš žinau, jog netrukus 
griebsiuos kastuvo, vaikysiu stirnas, ravėsiu piktžoles, klajosiu po 
savo sodą spręsdama, ko norėsis šiais metais. Ir stebėsiu, kaip atgyja 
gyvybė, kaip sužydi nauja viltis. 


Savo sode randu džiaugsmą, grožį ir atlygį. Tikiuosi, jūs susikur- 


site savo. 
NORA ROBERTS 


Mano vaikaitei Kailai 
ir visiems kitiems, 
kurie dar tik sužydės 


Skiepijant ir pumpuruojant sujungiami 
du atskiri augalai, kad galėtų gyvuoti kaip 
vienas stiprus ir sveikas augalas, pasižymintis 
geriausiomis savo tėvų savybėmis. 


AMERIKOS SODININKŲ DRAUGIJOS 
AUGALŲ DAUGINIMO SKYRIUS 


Jaunystė išblėsta; meilė išsenka; 
draugystės lapai nukrenta; 
tik slapta motinos viltis pragyvena juos visus. 


OLIVERIS VENDELIS HOLMSAS 


PROLOGAS 


Memfis 
1893-iųjų sausis 


JI BUVO APIMTA NEVILTIES, NUSKURDUSI IR IŠPROTĖJUSI. 

O kažkada graži ir protinga moteris turėjo vieną didelį tikslą. 
Prabangą. Ji pasiekė to, naudodamasi savo gundančiu kūnu ir šaltu 
išskaičiavimu. Tapo vieno turtingiausių ir galingiausių Tenesio vyrų 
meiluže. 

Jos namai buvo puošnūs, įrengti pagal jos užgaidas ir už Redži- 
naldo pinigus. Jai lankstėsi tarnai, o spinta galėjo varžytis su 
žymiausių Paryžiaus kurtizanių spintomis. Ji turėjo papuošalų, 
linksmų draugų, nuosavą karietą. 

Ji rengdavo smagius pokylius. Jai pavydėjo ir jos troško. 

Ji, paklusnios tarnaitės dukra, turėjo visko, ko tik geidė jos godi 
širdis. 

Ji laukėsi sūnaus. 

Jis pakeitė ją, toji gyvybė, kurios ji nenorėjo nešioti savyje. Jis 
tapo jos pasaulio centru, vieninteliu dalyku, kurį ji mylėjo labiau už 
save. Ji planavo už savo sūnų, svajojo apie jį. Dainavo, kol jis miegojo 
jos pilve. 

Ji išleido jį į pasaulį su skausmu, dideliu skausmu, tačiau kartu ir 
džiaugdamasi, jog, skausmui atlėgus, galės paimti savo brangųjį sūnelį 
į glėbį. 


Jie pasakė jai, jog ji pagimdė mergytę. Pasakė, kad kūdikis gimė 
negyvas. 

Jie melavo. 

Ji žinojo tai, netgi skęsdama siaubingame skausme, grimzdama į 
neviltį. Žinojo netgi tada, kai pamišo. Tai melas. Jos sūnus gyvas. 

Jie pavogė jos kūdikį. Atėmė jį. Argi gali būti kitaip, jei ji jautė jo 
širdies plakimą taip pat aiškiai kaip savo? 

Tačiau jį paėmė ne priėmėja ir ne gydytojas. Tai, kas priklauso 
jai, paėmė Redžinaldas, pinigais nutildęs visus pavaldinius. 

O, ji prisimena, kaip jis stovėjo jos svetainėje, kai atėjo aplankyti 
po mėnesių skausmo ir nerimo. Atėjo pranešti, kad ji nebereikalinga 
jam, — galvojo ji virpančiais pirštais sagstydamasi pilką suknelę. 
Nebereikalinga, nes jis gavo tai, ko norėjo. Sūnų, įpėdinį. Vienintelį 
dalyką, ko jam negalėjo duoti toji šaltakraujė žmona. 

Jis pasinaudojo ja, atėmė iš jos vienintelę brangenybę, tarsi turėtų 
tam teisę. Mainais pasiūlė pinigų ir kelionę į Angliją. 

Jis sumokės už tai, o, jis sumokės, kartojo ji mintyse 


šukuodamasi. Bet ne pinigais. O ne. Ne pinigais. 

Dabar ji neturi nė cento, tačiau ką nors sugalvos. Žinoma, sugal- 
vos, kai tik atgaus savo brangųjį Džeimsą. 

Tarnai — žiurkės iš skęstančio laivo — pavogė jos papuošalus. Ji 
žino tai. Likusius ji pardavė, per pigiai. Bet ko gi galima tikėtis iš to 
siauralūpio baidyklės juvelyro? Jis juk vyras. 

Melagiai, sukčiai ir apgavikai. Visi jie. 

Jie visi sumokės jai. 

Ji niekur neranda rubinų ir deimantų apyrankės su širdutės formos 
akmenukais — kraujas ir ledas, — kurią jai padovanojo Redžinaldas, 
kai sužinojo esanti nėščia. 

Iš tiesų tai tik niekniekis. Per smulkus, per mažas, ne jos skonio. 
Bet ji norėjo jos, todėl blaškėsi po netvarkingą miegamąjį ir drabužinę 
ieškodama apyrankės. 

Apsiverkė kaip vaikas, kai rado segę su safyrais. Kai ašaros nu- 
džiūvo, ji suspaudė rankoje segę ir pamiršo apyrankę bei savo bevil- 
tiškas paieškas. Pamiršo, kad ieškojo apyrankės. Dabar ji šypsodamasi 
žiurėjo j sodrius mėlynus akmenis. Jų užteks jos ir Džeimso pradžiai. 
Ji išsiveš j j, galbūt į kaimą. Kol vėl sustiprės ir pasveiks. 

Iš tiesų viskas labai paprasta, nusprendė ji vaiduokliškai šypso- 
damasi savo atspindžiui. Pilka suknelė — paprasta ir ori — tinkama 
motinai. Ką padarysi, kad ji kabo ant jos kaip ant pakabo. Ji neturi nei 
larnų, nei siuvėjos, kuri pataisytų ją. Kai jiedu su Džeimsu susiras 
dailų namelį kaime, ji atgaus prarastas formas. 

Ji susigarbanojo šviesius plaukus ir, apgailestaujamai atsidususi, 
atsisakė skaistalų. Geriau atrodyti paprasčiau, nusprendė ji. 

Ji paprasčiausiai nueis ir atsiims jį. Nueis į Harperių namus ir 
atsiims tai, kas jai priklauso. 

Kelionė iš miesto į didįjį Harperių dvarą buvo ilga, šalta ir brangi. 
Ji nebeturėjo karietos, ir greitai, labai greitai Redžinaldo žmonės ateis 
įjos namus ir išmes ją, kaip jau ne kartą buvo žadėję. 

Bet karietos negaila. Kaipgi kitaip ji atsigabentų Džeimsą į 
Memfį, kur nuneš jį į vaikų kambarį, švelniai paguldys į lopšį ir pa- 
dainuos jam lopšinę? 

— Levanda mėlyna, la la, — švelniai niūniavo ji laužydama savo 
plonus pirštus ir spoksodama pro langą į pakelės medžius. 

Ji pasiėmė antklodę, kurią buvo užsakiusi Paryžiuje, ir tą dailią 
kepuraitę, batukus. Jos atminty jis tebebuvo naujagimis. Jos sutrikęs 
protas nesuvokė, kad praėjo šeši mėnesiai nuo jo gimimo. 

Karieta įsuko į ilgą keliuką, vedantį į Harperių namus, ir netrukus 
ji pamatė didingus rūmus. 

Geltoni akmenys ir balti architravai grakščiai kilo į rūstų pilką 
dangų. Trys aukštai stovėjo išdidūs ir tvirti, pabrėžiami medžių ir krū- 
mokšnių, besidriekiančios vejos. 

Ji išgirdo kažkada po šias valdas Idaidžiojusių ir savo puošniomis 


uodegomis mirgėjusių povų klyksmus. Bet Redžinaldui nepatiko jų 
klyksmai ir, tapęs šeimininku, išnaikino juos. 

Jis valdė kaip karalius. O ji padovanojo jam princą. Vieną dieną, 
vieną dieną jos sūnus nuvers tėvą. Ir ji valdys Harperių dvarą su 
Džeimsu. Su savo mieluoju Džeimsu. 

Nors didžiojo namo langai buvo tušti ir nutvieksti saulės, — it 
slaptos į ją spoksančios akys, —ji įsivaizdavo gyvenanti čia su Džeim- 
su. Ji matė save besirūpinančią juo, vedančią jį pasivaikščioti po sodą, 
girdinčią jo juoką koridoriuose. 

Žinoma, vieną dieną taip ir bus. Namas bus jo, todėl ir jos. Jie 
gyvens čia laimingai, tik jie abu. Kaip ir turėjo būti. 

Ji išlipo iš karietos, išblyškusi liesa moteris nutįsusia pilka 
suknele, ir lėtai nuėjo prie paradinio įėjimo. 

Jos širdis dunksėjo gerklėje. Džeimsas jos laukia. 

Ji pasibeldė. Kadangi negalėjo suvaldyti nervingai virpančių ran- 
kų, susidėjo jas ant liemens. 

Duris atidaręs vyras vilkėjo oria juoda uniforma. Nors ir nužvelgė 
ją, žvilgsnis išliko nereikšmingas. 

— Ponia, kuo galiu padėti? 

— Aš atėjau Džeimso. 

Jis kilstelėjo antakius, vos matomai. 

—- Atleiskite, ponia, čia negyvena joks Džeimsas. Jei 
teiraujatės tarno, eikite prie užpakalinio įėjimo. 

— Džeimsas ne tarnas. — Kaip jis drįsta? —Jis mano 
sūnus. Jūsų šeimininkas. Aš atėjau jo. —Ji ryžtingai žengė per 
slenkstį. — Tučtuojau atneškite jį. 

— Regis, jūs atėjote ne tuo adresu, ponia. Galbūt... 

— Jūs neatskirsite manęs nuo jo. Džeimsai! Džeimsai! 
Mama čia. —Ji puolė prie laiptų draskydamasi ir kandžiodamasi, bet 
liokajus sugriebė ją už rankos. 

— Danbi, kas čia vyksta? — plačiu koridoriumi 
atskubėjo taip pat juodai vilkinti moteris. 

— Ši... moteris. Ji pernelyg susijaudinusi. 

— Švelniai tariant. Panele? Nusiraminkite, panele, aš 
Heivers, ekonomė. Prašau nusiraminti ir papasakoti, kas atsitiko. 

— Aš atėjau Džeimso.—Ji kilstelėjo drebančias rankas ir 
pasitaisė garbanas. — Tučtuojau atneškite jį man. Laikas miegoti po 
pietų. 

Heivers užjaučiamai pažiūrėjo į ją ir švelniai nusišypsojo. 

— Suprantu. Gal minutėlę prisėstumėte ir 
nusiramintumėte. 

— Tada jūs atnešite Džeimsą? Atiduosite man sūnų? 

— Gal eime į svetainę? Ten dega židinys. Šiandien šalta, 
ar ne? —ekonomė žvilgtelėjo į Danbį, ir šis paleido moters ranką. — 
Eime, aš jus palydėsiu. 


— Tai apgaulė! Dar viena apgaulė! — Amelija puolė prie 
laiptų šaukdama Džeimsą. Ji spėjo pasiekti antrąjį aukštą, tada kojos ją 
apvylė, ir ji pargriuvo. 

Atsidarė durys, ir jose pasirodė Harperių namų šeimininkė. Ame- 
lija žinojo, kad tai Redžinaldo žmona. Beatričė. Kartą buvo mačiusi ją 
teatre, susidūrusi parduotuvėje. 

Ji buvo graži, rūsčiai graži, mėlynai it ledas spindinčiomis akimis, 
tiesia nosimi ir putniomis lūpomis, kurios dabar buvo iškreiptos pasi- 
šlykštėjimo. Ji vilkėjo tamsiai raudoną šilkinį chalatą aukšta apykakle 
ir stipriai įsmaugtu liemeniu. 

— Kas toji būtybė? 

— Atleiskite, ponia. — Heivers, greitesnė už liokajų, 
pirmoji pribėgo prie kambario durų. — Ji nepasakė savo vardo. — 
Ekonomė instinktyviai priklaupė ir apkabino Ameliją per pečius. — 
Regis, ji turi kažkokių rūpesčių ir yra sušalusi. 

— Džeimsas. — Amelija ištiesė rankas, tačiau Beatričė 
demonstratyviai atsitraukė. — Aš atėjau Džeimso. Savo sūnaus. 

Beatričės veidu nuslinko šešėlis, paskui ji stipriai suspaudė lūpas. 

— Atvesk ją čionai. — Ji nusisuko ir nužingsniavo į 
kambarį. — Ir palauk. 

— Panele. — Heivers tyliai ramino virpančią moterį 
padėdama jai atsistoti. — Nebijokite, niekas jūsų neskriaus. 

— Prašau, atneškite mano kūdikį. — Amelija 
maldaujamai sugriebė Heivers už rankos. — Prašau, atneškite jį man. 

— Nusiraminkite, eime, pasikalbėkite su ponia Harper. 
Ponia, ar atnešti arbatos? 

— Tikrai ne, — atkirto Beatričė. — Uždaryk duris. 

Ji nuėjo prie dailaus granitinio židinio ir atsistojo nugara į jį, ta- 
čiau kai durys užsidarė, jos žvilgsnis nė kiek nesuminkštėjo. 

— Tu esi, buvai, — pasitaisė ji perkreipdama lūpas, — 
viena iš mano vyro kekšių. 

— Aš Amelija Konor. Atėjau... 

— Aš neklausiau tavo vardo. Manęs jis nedomina, kaip ir 
tu pati. Maniau, kad, būdama tokia moteris, kuri vadinasi meiluže, o 
ne paprasta šliundra, turėsi pakankamai nuovokos ir padorumo 
neperžengti savo globėjo, kaip jūs juos vadinate, namų slenksčio. 

— Redžinaldas. Ar Redžinaldas čia? — Ji it pro miglą 
apsidairė po gražų kambarį, pastebėjo tapytas lempas ir aksomines 
pagalvėles. Nelabai prisiminė, kaip čia pateko. Įniršis ir ryžtas apleido 
ją, ir dabar ji jautė tik šaltį, buvo visiškai sutrikusi. 

—Jo nėra namuose, todėl manyk, kad tau pasisekė. Aš viską žinau 
apie jūsų... ryšį ir žinau, kad jis jį nutraukė, o tau buvo už tai atlyginta. 

-- Redžinaldas? —Jos sujauktoje galvelėje iškilo jo 
atvaizdas prie židinio. Ne prie šio židinio. Jos židinio, jos svetainėje. 

Negi manaA kad leisiu tokiai kaip tu auginti mano sūnų? 


Sūnus. Jos sūnus. Džeimsas. 

-— Džeimsas. Mano sūnus. Aš atėjau Džeimso. Karietoje 
turiu jo antklodę. Dabar vešiuosi jį namo. 

— Jei manai, kad duosiu tau pinigų už tylėjimą, labai 
klysti. 

-—-—- Aš... aš atėjau Džeimso. — Jos lūpose suvirpo 
šypsena, ir ji žengė į priekį ištiesusi rankas. — Jam reikia mamos. 

— Tas išpera, kurį išnešiojai ir kuris buvo primestas man, 
pavadintas Redžinaldu, pagal tėvą. 

-—- Ne, aš pavadinau jį Džeimsu. Jie sakė, kad jis 
negyvas, bet aš girdėjau jį verkiant. — Ji susirūpinusi apsidairė. — Ar 
girdite jį verkiant? Turiu surasti jį, padainuoti jam lopšinę. 

— Tavo vieta bepročių prieglaudoje. Man beveik gaila 
tavęs. — Už Beatričės spragsėjo židinio ugnis. -Tu neturi pasirinkimo, 
kaip ir aš. Bet aš bent jau nekalta. Aš jo žmona. Pagimdžiau jam 
vaikų, vaikų, kurie gimė santuokoje. Iškentėjau jų netektį, mano 
elgesys yra nepriekaištingas. Stengiausi nematyti ir negirdėti apie savo 
vyro romanus, nė karto nepasiskundžiau. Bet aš nepagimdžiau jam 
sūnaus, 0 tai, fai yra mano mirtina nuodėmė. 

Į jos skruostus suplūdo pykčio raudonis. 

— Negi manai, kad noriu man primesto benkarto? 
Kekšės sūnaus, kuris vadins mane motina? Kuris paveldės visa tai? — 
Ji ištiesė rankas. — Viską. Gailiuosi, kad jis nenumirė tavo įsčiose ir 
tu kartu su juo. 

— Atiduok jį man, atiduok. Aš atsivežiau jo antklodę. — 
Amelija pažiūrėjo į savo tuščias rankas. — Aš turiu jo antklodę. Aš 
išsivesiu jį. 

— Viskas baigta. Mes abi esame tuose pačiuose 
spąstuose, bet tu nusipelnai bausmės. O aš nieko nepadariau. 

— Kam jis tau; tu jo nenori. Negali jo pasilikti. — 
Amelija puolė į priekį pamišėliškai blizgančiomis akimis. Ir pargriuvo 
ant grindų gavusi antausį. 

— Dabar tu išeisi iš šių namų, — tyliai ir ramiai prabilo 
Beatričė, tarsi nurodinėtų tarnui. — Ir niekada neprasižiosi apie tai, 
kitaip aš pasirūpinsiu, kad atsidurtum pamišėlių namuose. Neleisiu 
griauti savo reputacijos tavo išpuoliais. Daugiau niekada čia negrįžk, 
nė nedrįsk kelti kojos į Harperių namus ar Harperių valdas. Tu 
niekada nebepamatysi to vaiko — tai bus tavoji bausmė, nors, mano 
manymu, ji per maža. 

— Džeimsas. Aš gyvensiu čia su Džeimsu. 

— Tu beprotė, — beveik linksmai tarė Beatričė. — Grįžk 
į savo viešnamį. Esu tikra, kad rasi vyrą, kuris mielai padarys tau dar 
vieną benkartą. 

Ji nužingsniavo prie durų ir plačiai atvėrė jas. 

— Heivers! — Ji palaukė nekreipdama dėmesio į gailų 


kūkčiojimą, sldindantį iš kambario. — Liepk Danbiui išvesti šį padarą 
iš namo. 


BET JI SUGRĮŽO. JIE IŠSTŪMĖ JĄ Į LAUKĄ IR LIEPĖ VEŽIKUI IŠVEŽTI. 

Tačiau ji sugebėjo pavogti vežimaitį ir atvažiuoti, permirkusiais nuo 
lietaus plaukais, prilipusiais prie kūno baltais naktiniais marškiniais, 
sugrįžo nakties šaltyje. Jos protas buvo sueižėjęs į gabaliukus. 

Ji norėjo išžudyti juos. Visus iki vieno. Supjaustyti į dryželius, 
sukapoti į gabalus. Tada galėtų išsinešti Džeimsą savo kruviname 
glėbyje. 

Nes jie niekada jai neleistų. Ji niekada nepaims savo kūdikio ant 
rankų. Niekada nepamatys jo mielo veidelio. 

Nebent, nebent. 

Ji paliko vežimaitį šešėliuose. Virš Harperių namo švietė mėnulis, 
spindėjo tamsūs langai, visi viduje miegojo. 

Lietus buvo liovęsis; dangus prasigiedrijęs. Palei žemę it pilkos 
gyvatės raitėsi miglos gijos, jos vijosi jai aplink basas, sustingusias 
nuo šalčio kojas. Naktinių marškinių kraštas vilkosi per šlapią žolę ir 
purvą. Ji ėjo niūniuodama, tyliai dainuodama. 

Jie sumokės. Jie brangiai sumokės. 

Ji apsilankė pas vudu žiniuonę, todėl žinojo, ką reikia daryti. Ži- 
nojo, ką turi padaryti, kad išsaugotų tai, ko nori. Visiems laikams. 

Ji ėjo per sodą, pašiurpusį nuo žiemos, į ratinę, kad rastų tai, ko jai 
reikia. 

Paskui dainuodama patraukė į didįjį namą, geltonuojantį mėnulio 
šviesoje. 

— Levanda mėlyna, — dainavo ji. — Levanda žalia. 


PIRMAS SKYRIUS 


Harperių namai 
2005-ųjų liepa 


BE GALO IŠVARGUSI HEILE TAIP NUSIŽIOVAVO, KAD NET ŽANDIKAULIS 
sutraškėjo. Lili galva gulėjo jai ant peties, tačiau vos ji liaudavosi ją 
supusi, kūdikis imdavo muistytis ir inkšti, o maži pirštukai įsikabinda- 
vo į medvilninius Heilės marškinėlius, su kuriais ji miegojo. 

Bandė miegoti, pasitaisė Heile ir tyliai sumurmėjo ramindama 
dukrą. Lopšio pavaža vėl sugirgždėjo. 

Ji žinojo, kad jau beveik ketvirta ryto, o kėlėsi du kartus supti ir 
raminti nerimstančią dukrelę. 

Apie antrą valandą ryto ji mėgino pasiguldyti kūdikį šalia savęs, 
kad abi galėtų pamiegoti. Bet Lili nenorėjo gulėti niekur kitur, 
išskyrus savo lopšį. 

Todėl Heile supo ir snaudė, supo ir žiovavo svarstydama, ar kada 
nors gyvenime ji dar gaus pailsėti. 

Ir kaip tie žmonės sugeba? Ypač vienišos motinos. Kaip jos su- 
sitvarko? Kaip susidoroja su širdies, proto, kūno, piniginės reikalavi- 
mais?) 

Kaip ji tvarkytųsi, jei būtų visiškai viena su Lili? Kokį gyvenimą 
gyventų, jei neturėtų žmonių, kurie padėtų jai vargti šį vargą — tikrą 
katorgą — džiaugsmą ir kvailumą? Baisu net pagalvoti. 

Kokia juokingai optimistiška, pasitikinti savimi ir kvaila ji buvo. 

Šeštą nėštumo mėnesį metė darbą, išpardavė daugumą daiktų, 
susikrovė likusius ir išdardėjo barškančia mašina. 

Dieve, jei ji būtų žinojusi tai, ką žino dabar, būtų niekada to ne- 
dariusi. 

Tad gal ir gerai, kad nežinojo. Nes ji nėra viena. Heile užsimerkė 
ir padėjo skruostą ant švelnių tamsių Lili plaukų. Ji turi draugų — ne, 
šeimą — žmonių, kurie rūpinasi ja bei Lili ir nori padėti. 

Jos turi ne šiaip stogą virš galvos, bet visą nuostabų Harperių 
namų stogą. Ji turi Rozą, tolimą giminaitę, kuri pasiūlė jai namus, 
darbą, galimybę. Turi Stelą, geriausią draugę pasaulyje, su kuria gali 
pasikalbėti, pasiguosti, pasimokyti iš jos. 

Abi — Roza ir Stela — buvo vienišos motinos ir susitvarkė, 
priminė sau Heile. Ir dar kaip, o Stela juk augino du berniukus, Roza 
— tris. 

O ji svarsto, ar susitvarkys su vienu vaiku, nors pagalbininkų ne- 
trūksta. 

Deividas tvarko namus, ruošia maistą. Ir šiaip jis visada šalia. 
Kas, jei jai tektų gaminti valgį kiekvieną vakarą po darbo? Kas, jei 
reikėtų apsipirkinėti, tvarkytis, o ką jau kalbėti apie darbą ir 


rūpinimąsi keturiolikos mėnesių kūdikiu? 

Ačiū Dievui, kad jai neteko to sužinoti. 

Ir Loganas, gražuolis Stelos vyras, mielai krapštosi prie jos auto- 
mobilio, kai šis ima aikštytis. O Stelos mažieji vyrukai, Geivinas ir 
Lukas, ne tik žaidžia su Lili, bet ir leidžia jai numatyti, koji gali tikėtis 
per ateinančius kelerius metus. 

Mičas, toks protingas ir mielas, mėgsta užsikelti Lili ant pečių, 
tuo suteikdamas jai daug džiaugsmo. Dabar jis bus čia visą laiką, 
galvojo Heile, kai grįš su Roza po medaus mėnesio. 

Kaip buvo gera ir smagu stebėti Rozą ir Stelą įsimylinčias. Ji 
jautėsi to dalis — dalijosi su jomis džiaugsmais, dalyvavo pokyčiuose, 
buvo vis didėjančios šeimos narė. 

Žinoma, Rozos vedybos reiškia, kad Heilei vis dėlto teks pasiieš- 
koti naujos vietos. Jaunavedžiai turi teisę į privatumą. 

Gaila, kad netoli nėra jokio namelio. Kad ir medelyno teritorijoje. 
Pavyzdžiui, ratinės. Harperio namelio. Ji tyliai atsiduso glostydama 
Lili nugarą. 

Harperis Ešbis. Rozalindos Harper Ešbi pirmagimis, tikras 
saldainiukas. Žinoma, ji taip apie jį negalvoja. Bent jau nedažnai. Jis 
draugas, bendradarbis ir pirmoji jos dukrytės meilė. Regis, toji meilė 
abipusė. 

Ji vėl nusižiovavo užliūliuota it kūdikis ritmingo lopšio supimosi 
ir ankstyvo ryto tylumos. 

Harperis, reikia pripažinti, nuginkluojančiai nuostabus su Lili. 
Kantrus, juokingas, rūpestingas, mylintis. Paslapčia ji galvojo apie jį 
kaip apie surogatinį Lili tėvą, kuris neturėjo malonumo glamonėtis su 
Lili motina. 

Kartais ji imdavo fantazuoti — kas čia bloga? — ir tada surogati- 
nio tėvo vaidmuo jam netikdavo. Glamonės tikdavo. Kuri karštakraujė 
amerikietė mergina — šiuo metu labai besiilginti sekso — kartais 
nepafantazuotų apie aukštą tamsiaplaukį gražuolį žudančia šypsena, 
širdį tirpdančiomis rudomis akimis ir užpakaliuku, kuris taip ir prašosi 
įgnybiamas? 

Nors ji niekada neįgnybo. Bet teoriškai. 

Be to, jis labai protingas. Žino viską, ką galima žinoti apie 
augalus ir gėles. Jai patiko stebėti jį, skiepijantį augalus. Ypač jo 
rankas, laikančias peilį ar rafijos kamieną. 

Jis moko ir ją, ir ji dėkinga už tai. Taip dėkinga, kad galėtų imti ir 
atsikąsti jo kąsnelį. 

Fantazuoti juk galima. 

Ji sustabdė lopšį, užgniaužė kvapą ir palaukė minutę. Lili nugarėlė 
ritmingai kilnojosi po jos ranka. 

Ačiū Dievui. 

Ji lėtai atsistojo ir su moters, pasiryžusios ištrūkti iš kalėjimo at- 
kaklumu, pasuko prie lovelės. Skaudančiomis rankomis, iš nuovargio 


svaigstančia galva ji pasilenkė virš lovelės ir labai atsargiai paguldė 
Lili ant čiužinio. 

Užklojama antklode Lili pradėjo muistytis. Tada kilstelėjo galvutę 
ir pravirko. 

— O, Lili, prašau, liaukis. — Heile glostė ir tapšnojo ją 
vos laikydamasi ant kojų. — Šš, nurimk. Leisk mamai truputį pailsėti. 

Glostoma mergaitė nurimo. Kol laikė ranką Lili ant nugaros, ši 
miegojo. Todėl Heile susmuko ant grindų ir įkišo ranką pro lovelės 
virbus. Ir ėmė glostyti. 

Kol užsnūdo. 


JĄ PAŽADINO DAINAVIMAS. RANKA BUVO NUTIRPUSI. NIEKAS NEPASIKEITĖ 
net jai atsimerkus. Kambaryje buvo šalta; plotas ant grindų, kur ji 
sėdėjo, buvo it ledo luitas. Ji kilstelėjo nejautrią ranką ir uždėjo Lili 
ant nugaros. 

Supamajame krėsle sėdėjo figūra su pilka suknele ir tyliai dainavo 
lopšinę. Jos akys susitiko su Heilės akimis, tačiau ji nenutilo ir 
nesiliovė supusis. 

Šokas išsklaidė miglą Heilės galvoje, o širdis įstrigo gerklėje. 

Ką sakyti vaiduokliui, kurio nematei keletą savaičių? Sveika, kaip 
sekasi? Sveika parvykusi namo? Ką galima pasakyti, ypač kai tas vai- 
duoklis visiškai pakvaišęs? 

Heilės oda buvo slidi nuo šalčio, kai ji lėtai atsistojo norėdama 
atsistoti į tarpą tarp kėdės ir lovelės. Dėl viso pikto. Kadangi jos ranką 
dabar smaigstė tūkstančiai mažų adatėlių, ji prispaudė ją prie savęs ir 
ėmė įnirtingai trinti. 

Įsidėmėk smulkmenas, priminė ji sau. Mičas norės žinoti visas 
smulkmenas. 

Kaip išprotėjusi dvasia, ji atrodo labai rami, nutarė Heile. Rami ir 
liūdna, tokia, kokia buvo pirmąjį kartą, kai Heile ją pamatė. Bet ji yra 
mačiusi ją ir pamišėliškai išpūstomis akimis. 

— Hm. Šiandien jai leido vaistus. Skiepijo. Ji visada 
būna nerami po to. Bet dabar, manau, nusiramino. Po poros valandų 
reikės keltis, todėl ji tikriausiai jausis suirzusi, kol nepamiegos pietų 
miego. Bet... bet dabar ji turėtų miegoti, todėl tu gali eiti. 

Figūra dingo keletą sekundžių anksčiau nei nutilo daina. 


PUSRYČIAMS DEIVIDAS IŠKEPĖ JAI BLYNELIŲ SU MĖLYNĖMIS. JI 
buvo sakiusi jam negaminti jai ir Lili, kol Rozos ir Mičo nėra, bet jis 
vis tiek rūpinosi. Heilei buvo smagu matyti jį kuičiantis virtuvėje, tad 
ji per daug ir nesispyriojo. 

Be to, blyneliai buvo nepaprastai skanūs. 

— Atrodai išblyškusi. — Deividas gnybtelėjo jai į 
skruostą; tada pakartojo tą patį ir Lili, ir ši patenkinta sukikeno. 

— Pastaruoju metu mažai miegu. Šiąnakt turėjau svečių. 

Ji papurtė galvą, kai Deividas kilstelėjo antakius ir reikšmingai 


nusivaipė. 

— Deja, ne vyriškos giminės. Amelija. 

Jo giedra nuotaika tučtuojau išgaravo, o veidas atrodė susirūpinęs. 
Atsisėdo priešais ją. 

— Arji trukdė? Ką nors tau padarė? 

— Tiesiog sėdėjo supamajame krėsle ir dainavo. O kai 
pasaldau jai, kad Lili viskas gerai, kad ji galinti eiti, ji išėjo. Elgėsi 
labai ramiai. 

— Gal ji vėl apsiramino. Reikia tikėtis. Ar tave tai 
neramina? — Jis įdėmiai nužvelgė jos veidą pastebėdamas 
pajuodusius paakius po švelniomis mėlynomis akimis, blyškią odą po 
rūpestingai papudruotais skruostais. — Todėl nemiegi? 

— Iš dalies taip. Pastaruosius keletą mėnesių situacija čia 
buvo beveik nevaldoma. Visi šiurpome. O dabar tos lopšinės. Jos kelia 
dar didesnį siaubą. 

— Žinok, tėtis Deividas čia pat. — Jis ištiesė ranką ir 
patapšnojo jai per petį, paskui ilgais pianisto pirštais spustelėjo ranką. 
— O šiandien grįžta Roza su Miču. Namas nebebus toks didelis ir 
tuščias. 

Heile iš palengvėjimo net atsiduso. 

— Tu irgi tai jautei. Nenorėjau tau sakyti, nenorėjau, kad 
pagalvotum, jog su tavimi jaučiuosi vieniša, ar ką nors panašaus. Tu 
puikus kompanionas. 

— Tu irgi, brangioji. Bet mes išlepome, ar ne? Ištisus 
metus namai buvo pilni. —Jis dirstelėjo į tuščias vietas prie stalo. — 
Pasiilgstu tų vaikų. 

— Ak, tu, minkštaširdi. Mes juk matome juos visą laiką, 
tik keista, kad namai tokie tylūs. 

Tarsi būtų supratusi, Lili sviedė puodelį, ir šis nukritęs nuriedėjo 
grindimis. 

— Gera mergaitė, — tarė jai Deividas. 

— Ir žinai, kas dar? — Heile atsistojo pakelti puodelį. Ji 
buvo aukšta ir liekna, o krūtys, jos liūdesiui, vėl tokios kaip anksčiau. 
Mintyse ji vadino jas spurgomis. — Man atrodo, kad aš grimztu į 
kažkokią būseną. Tai ne rutina, nes man patinka dirbti medelyne, ir 
naktį — kai Lili prabudo milijoninį kartą — kaip tik apie tai galvojau, 
kaip man pasisekė, kad esu čia, kad visi šie žmonės yra mano 
gyvenimo dalis. 

Ji išskėtė rankas, tada nuleido. 

— Bet nežinau, Deividai, jaučiuosi kažkaip... bjauriai. 

— Tau reikia gerai pasivaikščioti po parduotuves. Būtų 
puiki terapija. 

Heile nusišypsojo ir nuvalė sirupu išteptas Lili lūpas. 

— Tai. geriausia priemonė beveik nuo visų ligų. Bet man 
atrodo, kad man reikia kažką keisti. Kažką daugiau nei batelius. 


Tariamai apstulbęs Deividas išplėtė akis ir išsižiojo. 

— Negi yra kažkas daugiau? 

— Manau, man reikia nusikirpti plaukus. Ką pasakysi? 

— Chm. — Jis pakreipė galvą ir apžiūrėjo ją savo 
gražiomis mėlynomis akimis. — Nuostabūs plaukai, spindinti 
raudonmedžio spalva. Bet man labai patiko tavo šukuosena, kai 
atvykai čionai. 

— Tikrai? 

— Tie skirtingi ilgiai. It būtų susivėlę — atrodė 
paprastai, tačiau kartu seksualiai. 

— Ką gi... — Ji persibraukė ranka plaukus. Jie buvo 
užaugę beveik iki pečių. Tokio ilgio, kad lengvai galima surišti dirbant 
ar būnant su Lili. Gal čia ir yra problema? Ji mažai tesirūpino savo 
išvaizda, nesistengė tam rasti laiko. 

Ji nuvalė Lili burną ir iškėlė iš aukštos kėdutės, kad galėti) pasi- 
vaikščioti po virtuvę. 

— Tada gal ir nusildrpsiu. Gal. 

— Nusipirk ir naują porą batelių, mieloji. Jie visada 
pataiso nuotaiką. 


VIDURVASARĮ DARBŲ MEDELYNE SUMAŽĖJO. VERSLAS NIEKADA 

visiškai neapmirdavo, tačiau liepą įtemptas vėlyvos žiemos ir 
pavasario lempas sulėtėdavo. Drėgnas karštis glostė vakarų Tenesį, ir 
tik patys atkakliausi sodininkai stengėsi įkvėpti lysvėms naujos 
gyvybės. 

Naudodamasi tuo ir savo nuotaika, Heile užsisakė kirpimą grožio 
salone ir paprašė Stelą laisvos valandos. 

Grįždama į darbą po prailgintos pietų pertraukos ji džiaugėsi 
nauja šukuosena, dviem, poromis naujų batelių ir gerokai pakilesne 
nuotaika. 

Visad pasitikėk Deividu, nusprendė ji. 

Jai patiko medelyne. Dažniausiai ji nė nesijausdavo einanti į dar- 
bą. Ir tai, jos nuomone, buvo labai gerai. 


S 


driekėsi sezoninių augalų lysvės ir prie durų stovėjo vazonai, pilni 
spalvingų žiedų. 

Patiko ir šalia plačios žvyruotos aikštelės sukrauti durpių ir mulčo 
maišai, trinkelės ir mediena. Šiltnamiai, pilni viltį teikiančių augalų, ir 
sandėlių statiniai. 

Kai jį užplūsdavo pirkėjai, sukantys ratus takeliais, stumdantys 
vežimėlius su augalais ir vazonais, — visi kupini naujų planų, — jis 
tapdavo panašus į mažą kaimelį. 

Ir Heile buvo jo dalis. 

Ji įžengė į vidų ir apsisuko priešais Rubi, baltaplaukę tarnautoją 
prie kasos. 


—- Oho, kaip prašmatnu, — pagyrė Rubi. 

-— Aš ir jaučiuosi prašmatniai. — Heile persibraukė per 
trumpus iškarpytus plaukus. — Metus nebuvau kirpykloje. Netgi 
daugiau. Beveik pamiršau, ką reiškia sėdėti grožio salone ir leistis 
kerpamai. 

— Taip, kai turi kūdikį, laikas lekia nepastebimai. Kaip 
gyvuoja mūsų mergytė? 

- Neramiai miegojo po skiepų. Bet rytą pažvalėjo. O aš 
vos velku užpakalį. Nors dabar irgi jaučiuosi geriau. — Kad įrodytų 
tai, ji įtempė rankas ir pademonstravo nedidelius raumenų iškilimus. 

— Tai gerai. Stela nori, kad viskas būtų palaistyta, 
viskas. Be to, laukiame didelės naujų dekoratyvinių vazonų partijos. 
Reikės ant jų užklijuoti kainas ir išdėlioti į lentynas. 

— Aš pasiruošusi. 

Ji pradėjo nuo lauko darbų, tvankiame mieguistame karštyje lais- 
tydama gėlių lysves, vienmečius ir daugiamečius augalus, kuriems dar 
tik lemta rasti namus. Jie priminėjai tuos nerangius vaikus mokykloje, 
kurių niekada nepriimdavo j komandą. Todėl Heilei buvo gaila jų; ji 
norėjo turėti vietą, kur galėtų pasodinti juos, leisti jiems sužydėti, at- 
skleisti visą savo grožį. 

Vieną dieną ji turės tokią vietą. Pasisodins sodą, panaudos įgytas 
žinias. Sukurs ką nors gražaus, ką nors ypatinga. Žinoma, ten bus 
lelijų. Raudonųjų, tokių, kokių atnešė Harperis, kai ji pagimdė Lili. Ji 
turės didelį akinantį plotą raudonųjų lelijų, įžūlių ir kvapnių, kurios 
žydės kasmet ir primins, kaip jai pasisekė gyvenime. 

Jos nugara tekėjo prakaitas, o vanduo sudrėkino drobinius sporti- 
nius batelius. Švelni čiurkšlė suerzino bičių spiečių virš aitriojo šiloko. 
Nieko tokio, grįžkite, kai baigsiu, pagalvojo ji, kai šios piktai dūgzda- 
mos nuskrido. Mes visi čia norime to paties. 

Ji užsisvajojusi perėjo prie stalų su atrinktais augalais. 

Jei vieną dieną ji turės sodą, Lili galės žaisti ant žolės. Su šuniuku, 
nusprendė ji. Mes turėsime šuniuką, tokį storą, minkštą ir gauruotą. Jei 
turės visa tai, ar galėtų šalia būti ir vyras? Toks, kuris mylėtų ją ir Lili, 
būtų linksmas ir protingas, kuris priverstų jos širdį plakti smarkiau 
vien jam pažvelgus į ją? 

Jis galėtų būti ir gražus. Kokia prasmė fantazuoti, jei vyras negra- 
žus? Aukštas, jis bus aukštas, plačiais pečiais ir ilgomis kojomis. 
Rudaa- kis, kupeta tankių plaukų, kad ji galėtų panerti į juos rankas. 
Gražiais skruostikauliais, tokiais, kuriuos norisi žnaibyti, paskui 
pereiti prie tos tvirtos, seksualios burnos. O tada... 

— Jėzau, Heile, tu skandini tą gludą. 

Ji krūptelėjo, mostelėjo žarna, tada spygtelėjusi nusuko ją į šoną. 
Bet Harperis jau buvo šlapias nuo galvos iki kojų. 

Geras šūvis, pagalvojo ji sutrikusi, tačiau negalėdama nekikenti. 
Jis su niūrių nuolankumu pažiūrėjo į savo šlapius marškinius, džinsus. 


— Ar turi leidimą? 

— Atsiprašau! Aš atsiprašau. Bet nereikėjo taip prisėlinti. 

— Aš neprisėlinau. Aš priėjau. 

Jo balse skambėjo susierzinimas, tačiau toks memfiškas, 
pagalvojo ji, kaip ir jos, kai supyksta arba nuliūsta. 

— Ką gi, kitą kartą eik garsiau. Nors aš tikrai 
apgailestauju. Tikriausiai užsisvajojau. 

— Tokiame karštyje nesunku užsisvajoti, bet tada geriau 
prigulk ir nusnausk. — Jis atplėšė šlapius marškinius nuo pilvo.Tada 
prisimerkė. — Ką pasidarei plaukams? 

— Ką? —Ji instinktyviai pasičiupinėjo galvą.— 
Nusikirpau. Nepatinka? 

— Patinka. Gražu. 

Jai panižo pirštas ant purkštuvo. 

— O, prašau, liaukis. Tavo pagyros apsuks man galvą. 

Jis nusišypsojo jai. Jo tokia graži šypsena — rami, lūpų kampučiai 
užsiriečia į viršų ir nušviečia tas gilias rudas akis — ji beveik atleido 
jam. 

— Aš einu namo, bent jau trumpam. Mama grįžo. 

— Jie grįžo? Kaip jie? Ar gerai praleido laiką? Bet tu dar 
nebuvai namie. Pasakyk jiems, kad nekantrauju juos pamatyti, kad visi 
gyvi ir sveiki ir kad Rozai nereikia dėl nieko jaudintis ir pulti prie 
darbo vos įžengus pro duris. Ir... 

Jis atstatė klubą ir įkišo nykštį į priekinę senų džinsų kišenę. 

— Ar man visa tai užsirašyti? 

— O taip, būtinai. — Bet ji nusijuokė ir pamojavo jam. 
— Aš pati jiems pasakysiu. 

— Iki. 

Jis, jos svajonių vyras, nuėjo truputį varvėdamas. 

Reikia liautis galvojus apie Harperį, perspėjo ji save. Negalvoti ir 
laikytis atokiau. Jis ne jai, ir ji tai žino. Heile nuėjo laistyti vazoninių 
krūmų ir vijoklių. 

Ji netgi nėra tikra, ar nori, kad kas nors būtų šalia — bent jau šiuo 
metu. Prioritetų sąraše pirmą vietą užima Lili, o po jos — darbas. Ji 
nori, kad jos vaikas būtų laimingas, sveikas ir saugus. Ir nori išmokti 
kuo daugiau medelyne. Kuo daugiau išmoks, tuo mažiau teks dirbti, 
tada galės užsiimti karjera. 

Ji patenkinta savo padėtimi, tačiau nori pasiekti daugiau. 

Po Lili, darbo ir šeimos, kurią čia susikūrė, jos dėmesio laukia 
įdomi ir šiurpi užduotis — nustatyti Amelijos, Harperių nuotakos, 
tapatybę ir padėti jai rasti ramybę. 

Žinoma, daugiausia šio darbo tenka Mičui. Jis genealogas ir kartu 
su Stela organizuočiausias jų būrio protas. Argi ne šaunu, kad jiedu su 
Roza surado vienas kitą, įsimylėjo, kai Roza pasamdė jį nupiešti 
šeimos medį ir išsiaiškinti, kur Amelijos vieta. Nors Amelijai tas 
meilės romanas nelabai patiko. Jergutėliau, ji siautėjo kaip uraganas. 


Ji ir vėl gali supykti, galvojo Heile. Dabar, kai jiedu susituokė ir 
Mičas apsigyveno Harperių namuose. Kurį laiką ji tylėjo, tačiau tai 
nereiškia, kad tokia ir išliks. 

Heile nutarė gerai pasiruošti tam, jei šis uraganas dar kada nors 
sugrįžtų. 


ANTRAS SKYRIUS 


HEILE ĮŽENGĖ Į HARPERIŲ NAMUS - AK, PALAIMINTA VĖSUMA - 
nešina Lili. Ji pastatė dukrytę ant žemės, tada numetė ant laiptų savo 
rankinę ir sauskelnių krepšį, kad būtų patogiau ją nešti į viršų. Kuo 
greičiau į viršų. Palįsti po dušu ir taip stovėti — na, kokias dvi ar tris 
dienas, tada išgerti ledinio alaus. 

Tačiau pirmiausia ji nori pamatyti Rozą. 

Vos spėjus apie tai pagalvoti, iš svetainės išėjo Roza. Ji ir Lili su- 
krykštė vienu metu. Lili apsisuko ir nukrypavo prie Rozos, o ši 
pasitiko ją ir iškėlė į viršų. 

— Mano saldžioji bulvytė. —Ji stipriai apkabino Lili, 
pabučiavo jai į kaklą, tada nusišypsojo Heilei ir vėl sutelkė dėmesį į 
mažylę klausydamasi jos karštligiško ir nesuprantamo vapėjimo. — 
Ką tu sakai, tiek visko daug nutiko per vieną savaitę! Nežinau, ką 
daryčiau be tavęs, jei nepapasakotum man visų vietinių gandų. — Ji 
vėl nusišypsojo Heilei. — O kaip tavo mama? 

——- Viskas gerai. Tiesiog puiku. — Heile prišoko prie jų ir 
apkabino. — Sveika parvykusi namo. Mes pasiilgome tavęs. 

-——- Tai gerai. Man patinka, kai manęs ilgisi. Tik 
pažiūrėkit. — Ji sušiaušė Heilės plaukus. 

— Ką tik iš kirpyklos. Pabudau šišo pagauta. O, tu taip 
gražiai atrodai. 

— Kurgi ne. 

Bet tai buvo tiesa, nes Roza visada buvo graži. O savaitė medaus 
mėnesio Karibuose suteikė įgimtam grožiui skaistaus spindesio. Saulė 
nudažė grietinėlės spalvos odą blyškiai auksiniu atspalviu, ir pailgos 
tamsios Rozos akys dabar atrodė dar gilesnės. Trumpi tiesūs plaukai 
rėmino klasikinių bruožų laiko nepaliestą veidą, kurio Heile galėjo tik 
pavydėti. 

— Man patinka šis kirpimas, — pastebėjo Roza. — Toks 
jaunatviškas, lengvas. 

— Nauja šukuosena pakėlė man nuotaiką. Mudvi su Lili 
šiąnakt prastai miegojome. Vakar ją skiepijo. 

— Mmm. — Roza dar kartą apkabino Lili. — 
Nuskriaudė mergaitę. Pažiūrėkim, kaip galėtume tai kompensuoti. 
Eikš čia, mažute, — tarė Roza glausdama prie savęs Lili. — 
Pažiūrėkim, ką mes tau turime. 

Pirmiausia Heile pamatė kūdikio dydžio lėlę su kupeta raudonų 


plaukų ir kvailai miela šypsena. 

— Oi, kokia dailutė! Ir beveik tokia pat didelė kaip Lili. 

-- Būtent. Mičas pamatė ją pirmas ir užsispyrė, jog 
turime parvežti ją Lili. Ką manai, mieloji? 

Lili porą kartų bakstelėjo lėlei į akį, patampė už plaukų, tada atsi- 
sėdo ant grindų ir ėmė apžiūrinėti. 

— Tai lėlė, kuriai po metų kitų bus duotas vardas, o 
paskui ji laikys ją savo kambaryje, iki baigs mokyklą. Ačiū tau, Roza. 

— Tai dar ne viskas. Užsukome į tokią nedidelę 
krautuvėlę, o ten buvo tokių žavių suknyčių. —Ji ėmė traukti jas iš 
krepšio, o Heile tik mirksėjo. Minkšta raukta medvilnė, raukti nėriniai, 
siuvinėtas džinsas. — Ir pažiūrėk į šį kombinezoną. Kas galėtų 
atsispirti? 

— Jos nuostabios. Viskas nuostabu. Tu ją lepini. 

— Na taip, žinoma. 

— Nežinau, ką... Ji neturi moč... neturi, kas ją šitaip 
lepintų. 

Roza kilstelėjo antakius, sulankstė kombinezoną. 

— Gali užbaigti tą žodį, Heile. Aš nenualpsiu iš siaubo. 
Man patiktų būti jos garbės močiute. 

— Man taip pasisekė. Mums pasisekė. 

— Tai ko dvejoji? 

— Nežinau. Pastaruoju metu daug apie tai galvoju. — 
Heile šnirptelejo ir nusitrynė nuo skruostų drėgmę. — Kur aš esu, kaip 
čia patekau, kaip būtų buvę, jei būčiau likusi su Lili viena. 

— Nereikia galvoti, kaip viskas būtų buvę. 

— Žinau. Tiesiog labai džiaugiuosi, kad atėjau pas tave. 
Vakar naktį galvojau, kad turėčiau pasiieškoti savo kampo. 

— Kokio kampo? 

— Gyventi. 

— Kuo tau netinka ši vieta? 

-- Tai pats gražiausias namas, kolą tik esu mačiusi. — Ji, 
Heile Filips iš Liti Roko, gyvena name, kur svetainės apstatytos 
antikvariniais baldais, kur sėdima ant minkštų pagalvėlių, kur platūs 
langai, pro kuriuos atsiveria dar daugiau grožio. — Aš galvojau, kad 
turėčiau pasiieškoti vietos, bet iš tiesų nenoriu. Bent jau ne dabar. — 
Ji pažvelgė į Lili, bandančią apkabinti lėlę ir pasinešioti ją po kambarį. 
— Bet mes esame geros draugės, tad noriu, kad pasakytum, kada man 
pradėti ieškotis. 

— Gerai. Klausimas išspręstas? 

— Taip. 

— Negi nenori pamatyti, ką parvežėm tau? 

— Ir aš kažką gausiu? — Mėlynos it ežerai Heilės akys 
nušvito iš nekantrumo. — Man patinka dovanos. Nesigėdiju to 
pripažinti. 

-—- Tikiuosi, tau ši patiks. — Roza ištraukė 1š krepšio 


dėžutę ir ištiesė Heilei. 

Negaišdama laiko Heile atidarė ją. 

— O, oho! Žavumėlis. 

— Pamaniau, kad raudona tau tiks geriausiai. 

— Man ji patinka — Heile ištraukė auskarus iš dėžutės, 
prisidėjo prie ausų ir nuskubėjo prie vieno iš antikvarinių veidrodžių 
pasigėrėti. Spindinčiame sidabro trikampyje švytėjo trys raudoni 
rutuliukai. —Jie nuostabūs. Dieve, aš turiu kai ką iš Arubos. Negaliu 
tuo patikėti. 

Ji atskubėjo atgal ir apkabino besijuokiančią Rozą. 

— Jie tiesiog nepakartojami. Ačiū, ačiū. Negaliu 
sulaukti, kada galėsiu jais pasipuošti. 

— Gali jais pasipuošti šįvakar, jei nori. Ateis Stela, 
Loganas ir berniukai. Deividas sako, kad ruošia sutikimo vakarienę. 

— O, bet tu busi pavargusi. 

— Pavargusi? Man ką, aštuoniasdešimt? Aš ką tik grįžau 
iš atostogų. 

— Medaus mėnesio, — šelmiškai šypsodamasi pataisė ją 
Heile. — Kertu lažybų, kad nelabai pailsėjai. 

— Mes ilgai miegodavome rytais, gudruole. 

— Tokiu atveju švenčiam. Mes su Lili eisime į viršų, 
nusiprausi- me ir pasipuošime. 

—- Aš padėsiu tau nusinešti daiktus. 

— Ačiū, Roza, — Heile jautėsi puikiai. — Aš tikrai labai 
džiaugiuosi, kad tu namie. 


BUVO LABAI SMAGU PASIPUOŠTI NAUJAISIAIS AUSKARAIS, APRENGTI 
Lili nauja suknute, pasirūpinti savimi ir dukryte. Ji papurtė galvą mė- 
gaudamasi nauja šukuosena ir auskarais. 

Na štai, pagalvojo ji, jokių nykių minčių ir kitų nesąmonių. Apim- 
ta šventinės nuotaikos, ji nusprendė apsiauti naujas basutes. Plonais 
kulniukais ir tik su keliomis juostelėmis, jos buvo visiškai 
nepraktiškos ir nereikalingos. Bet gražios. 

-- Be to, jos buvo nukainotos, — tarė ji Lili. — Turiu 
pasakyti, kad jos gydo geriau nei koks prozakas ar kiti vaistai. 

Buvo nepaprastai smagu vilkėti trumpą suknelę ir avėti seksualias 
basutes. O ką jau kalbėti apie naują šukuoseną. Raudonai pasidažyti 
lūpas. 

Ji apsisuko priešais veidrodį ir pasikraipė. Gal ji ir kaulėta, tačiau 
nieko nepadarysi. Taigi drabužiai ant jos kabo gražiai, jei taip galima 
pasakyti. Kaip ant drabužių pakabo. O dar toji nauja šukuosena, nauji 
auskarai, nauji bateliai — visai nieko. 

— Ponai ir ponios, turiu pareikšti, jog aš grįžau. 


APAČIOJE HARPERIS TYSOJO KĖDĖJE IR GURKŠNOJO ALŲ. JIS STEBĖJO, 


kaip Mičas liečia jo motiną —jos plaukus, ranką — pasakodamas apie 
jų kelionę Loganui, Stelai ir berniukams. 

Jis jau girdėjo šį tą, kai užsuko į namus po pietų. Todėl dabar 
nelabai klausėsi. Tik stebėjo ir galvojo, jog gerai, kad jo mama rado 
žmogų, kuris akivaizdžiai dėl jos pametė galvą. 

Jis džiaugėsi dėl jos ir jautė palengvėjimą. Nesvarbu, kad motina 
gali pasirūpinti savimi — Dievas mato, ji tai puikiai sugeba, bet gera 
žinoti, kad dabar ji šalia turi protingą, tvirtą vyrą. 

Po to, kas atsitiko čia praeitą pavasarį, jei Mičas nebūtų atsikraus- 
tęs, jis pats būtų persikėlęs į namą. O tai būtų buvę gana sudėtinga, kai 
čia gyvena Heile. 

Bus patogiau, nusprendė jis, visiems, jei jis liks gyventi ratinėje. 
Geografiškai atstumas nėra toks didelis, bet psichologiškai visiems 
geriau. 

— Sakiau jam, kad jis išsikraustė iš proto, — tęsė Roza, 
vienoje rankoje laikydama vyno taurę, kita tapšnodama Mičui per 
šlaunį. — Burlentė? Kodėl turėčiau norėti svirduliuoti ant medžio 
gabalo su bure? Bet jis turėjo išbandyti. 

-- Aš irgi kartą mėginau. — Stelos pečius gaubė raudonų 
garbanų jūra. — Per pavasario atostogas koledže. Kai pavyko užlipti, 
buvo visai smagu. 

— Man irgi taip sakė, — sumurmėjo Mičas, ir Roza 
nusišypsojo. 

—- Jis užsiropščia ant to daikto, o po poros sekundžių — 
pūkšt į vandenį. Vėl užsilipa, palaukia, jau galvoja, kad viskas bus 
gerai. Ir pūkšt. 

-— Man kliuvo bloga lenta, — nusiskundė Mičas ir 
bakstelėjo Rozai į šoną. 

— Na, žinoma. — Roza pavartė akis. — Ką galiu 
pasakyti apie Mičą? Jis tikras kovotojas. Nežinau, kiek kartų lipo iš 
vandens ir korėsi ant tos lentos. 

— Šešis šimtus penkiasdešimt du. 

-- O tu? — pasiteiravo Loganas, įsitaisęs prie Stelos 
šono. 

— Na, aš nemėgstu girtis, — nutęsė Roza apžiūrinėdama 
savo nagus. 

— Dar ir kaip mėgsta. — Mičas užsivertė taurę su sodos 
gėrimu ir ištiesė savo ilgas kojas. — Dar ir kaip. 

— Tiesiog man labai patiko. 

— Ji paprasčiausiai... — Mičas nubrėžė ore tiesę 
pademonstruodamas, — nušvilpė, lyg būtų gimusi ant to prakeikto 
daikto. 

— Mes, Harperiai, turime puikius atletinius gebėjimus ir 
nepaprastą pusiausvyrą. 

— Bet ji nemėgsta girtis, — pastebėjo Mičas, tada 
atsigręžė išgirdęs kulniukų kaukšėjimą. 


Harperis pasekė jo pavyzdžiu ir pajuto, kaip jo nepaprastoji pu- 
siausvyra svyruoja. 

Ji atrodė stulbinamai. Trumpa prigludusi raudona suknelė, mylios 
aukščio kulniukai, su kuriais kojos tarsi iki kaklo. Kojos, kuriomis 
vyrai mintyse šliaužia mylių mylias. Jos naujoji šukuosena atrodė 
gundanti, o burna — karšta ir raudona. 

Ji nešasi vaiką, priminė jis sau. Neturėtų taip galvoti apie ją, ne- 
turėtų galvoti, ką jis norėtų padaryti tai burnai, kūnui, kai ji nešasi Lili. 
Taip negerai. 

Išgirdus Logano pratisą švilptelėjimą, Heilės veidas nušvito. 

- Sveika, gražuole. Atrodai tokia skani, kad galėčiau suvalgyti. Tu 
irgi puikiai atrodai, Lile. 

Ji kimiai nusikvatojo ir išrietė klubą mesdama Lili Loganui ant 
kelių. 

— Čia už tai. 

-— Gal vyno? — pasiūlė Roza. 

— Tiesą sakant, labai noriu šalto alaus. 

— Aš atnešiu. — Harperis pašoko nuo kėdės ir išskubėjo 
iš svetainės jai dar nespėjus atsakyti. Jis tikėjosi, kad kelionė į virtuvę 
ir atgal sumažins staiga pašokusį kraujospūdį. 

Juk ji giminaitė, priminė jis sau. Ir tarnautoja. Jo motinos namų 
viešnia. Motina. Vadinasi, šalin rankas. Susirišk jas ir nesiartink prie 
Heilės. Be to, ji negalvoja apie tave, nė iš tolo. 

Vyrukas, bandantis suvilioti, moterį tokiomis aplinkybėmis, rizi- 
kuoja tokia malonia, gražia draugyste. 

Jis ištraukė iš šaldytuvo alaus. Pildamas išgirdo cyptelėjimą ir 
skubų kulniukų kaukšėjimą į medines grindis. Jis žvilgtelėjo per petį ir 
pastebėjo Lili bei ją besivejančią Heilę. 

— Ji irgi nori alaus? 

Heile nusijuokė ir pasilenkė paimti Lili ant rankų, tačiau mažoji 
paraudo ir atsitraukė. 

— Ak, tu. Kaip visada. 

— Mano mergytė. — Harperis iškėlė ją į viršų, 
pasiūbavo. Apsiniaukęs veidelis nušvito meiliausia šypsena. Tariamai 
įsižeidusi, Heile baigė piltis alų. 

— Viskas aišku, kurioje vietoje esu jos sąraše. 

—- Tu gavai alaus, aš gavau vaiką. 

Lili apsivijo Harperio kaklą ir priglaudė galvutę jam prie skruosto. 
Heile linktelėjo, kilstelėjo savo taurę. 

— Matau. 


GERA VĖL VISUS MATYTI PRIE STALO, VISĄ HARPERIŲ ŠEIMĄ, GALVOJO 
Heile, sėdėti kartu, mėgautis Deivido iškeptu kumpiu medaus padaže. 

Ji visada norėjo turėti didelę šeimą. Užaugo tik su tėvu. Žinoma, 
jai nieko netrūko, tikrai nieko, jiedu su tėvu buvo komanda, vienas 


kumštis, o jis buvo švelniausias, linksmiausias ir šilčiausias žmogus, 
kokį ji pažinojo. 

Tačiau jai trūko štai tokių vakarienių, nukrauto stalo, daugybės 
balsų — netgi ginčų ir dramų, kurie yra neatskiriama didelės šeimos 
dalis. 

Lili užaugs kitoje aplinkoje, nes Roza priėmė jas į savo namus. 
Dukros gyvenime bus daug tokių vakarienių, daug tetų, dėdžių ir pus- 
brolių bei pusseserių. Senelių, pagalvojo ji slapčia dirstelėdama į Rozą 
ir Mičą. O kai atvažiuos kiti Rozos sūnūs, šeimos katilas ims garuoti 
dar smarkiau. 

Vieną dieną Rozos sūnūs ir Mičo Džošas ves. Ir tikriausiai turės 
krūvas vaikų. 

Ji atplėšė žvilgsnį nuo Harperio ir paliepė sau nekreipti dėmesio į 
tą nedidelį skausmą pagalvojus apie jo vedybas, jo vaikus su kita 
moterimi, kurios veido ji dar neįsivaizdavo. 

Aišku, ji bus graži, nėra jokios abejonės. Tikriausiai blondinė, 
mėlyno kraujo. Kalė. 

Nesvarbu, kas ji būtų, nesvarbu, kaip atrodytų, Heile buvo pasi- 
ryžusi susidraugauti su ja. Net jei tai ją pribaigtų. 

— Kas nors negerai toms bulvėms? — sumurmėjo šalia 
jos Deividas. 

— Chmm. Ne. Jos skanios. 

— Tik svarsčiau, kodėl atrodai taip, tarsi prievarta rytum 
kokius nors neskanius vaistus, mieloji. 

— A, aš tiesiog galvojau apie kai ką, ką turėsiu padaryti 
ir kas man labai nepatiks. Gyvenime daugybė tokių dalykų. Bet tik ne 
bulvės. Tiesą sakant, norėjau paprašyti tavęs, kad pamokytum mane 
gaminti. Aš gaminu gana gerai. Virdavome valgį pasikeisdami su 
tėčiu — todėl pagrindus turiu — kartais net galiu pagaminti ką nors 
įmantresnio. Bet Lili auga valgydama tavo valgius, todėl turėčiau 
išmokti pati ką nors paruošti, kai reikės. 

— Chm, virtuvės mokinė. Iš kurios galiu lipdyti ką noriu. 
Mielai. 

Kai Lili pradėjo paslapčia mėtyti maisto gabaliukus ant žemės, 
Heile atsistojo. 

— Spėkit, kas jau sotus. 

--—- Geivinai, gal su Luku išsivestumėte Lili į lauką ir 
truputį pažaistumėte? 

Ak. — Heile papurtė galvą išgirdusi tokį Stelos 
pasiūlymą.— Nenorėčiau, kad jiems reikėtų ją vaikytis. 

— Mes galime, — įsikišo Geivinas. — Jai patinka 
gaudyti kamuolį. 

— Ką gi... — Beveik dešimties Geivinas buvo aukštas 
pagal metus. O aštuonmetis Lukas sparčiai vijosi jį. Jie galėtų — ir ne 
kartą yra tai darę — prižiūrėti Lili, žaidžiančią ant kiemo žolės. — Jei 
jūs nieko prieš, jai labai patiktų. Bet kai nusibos, tiesiog atneškite ją 


man. 

——- Kaip atlygį vėliau gausite ledų. 

Deivido pranešimas susilaukė karšto pritarimo. 

Kai žaidimai buvo baigti ir ledai praryti, Heile nunešė Lili į lovą, 
o Stela nuvedė berniukus į jų buvusią svetainę, kur jie susėdo žiūrėti 
televizorių. 

— Roza ir Mičas nori pasikalbėti apie Ameliją, — tarė 
jai Stela. — Nežinau, ar jie tau sakė. 

— Ne, bet viskas gerai. Ateisiu, kai tik ji užmigs. 

— Gal padėti? 

— Ne šį kartą, bet ačiū. Jos akys jau merkiasi. 

Kaip gera, galvojo Heile, girdėti prislopintus šūvių ir trenksmų 
garsus, sklindančius iš ekrano, ir linksmus berniukų komentarus apie 
veiksmą. Ji ilgėjosi to triukšmo nuo tada, kai Stela ištekėjo. 

Ji paguldė Lili miegoti — tikėdamasi, kad ši miegos, — tada pa- 
tikrino kūdikio klausymosi siųstuvą ir naktinę lemputę. Paliko duris 
praviras ir nulipo į apačią. 

Suaugusieji buvo susirinkę į biblioteką, įprastą vietą pokalbiams 
apie vaiduoklius. Dar nenusileidusi saulė kambarį skandino rožinėje 
šviesoje. Už lango vešėjo vasaros sodas, traukiantis akį įvairiausiomis 
spalvomis. 

Heile pastebėjo švelnią pūkuotiį mėtų žalumą, žavias it vaško 
skulptūras begonijas, rudas galvas nulenkusias saulėgrąžas. 

Ji prisiminė, kad praleido vakarinį pasivaikščiojimą su Lili, ir 
mintyse pasižadėjo pasivaikščioti su dukra po sodą kitą dieną. Iš įpro- 
čio nužingsniavo prie stalo, ant kurio šalia vazos su raudonomis lelijo- 
mis stovėjo kūdikio klausymosi siųstuvas. 

Įsitikinusi, kad jis įjungtas, ji prisidėjo prie kitų. 

— Ką gi, kadangi jau visi čia esame, — pradėjo Mičas, 
— manau, turėčiau papasakoti jums, ką nauja sužinojau. 

— Tikiuosi, nedaužysi mano širdies sakydamas, kad 
dirbai per medaus mėnesį, — įsiterpė Deividas. 

— Tavo širdis saugi, bet mes iš tiesų radome laiko aptarti 
kai kurias teorijas. Matot, aš gavau porą elektroninių laiškų iš 
Bostono. Iš Harperių namų ekonomės, kuri dirbo čia Redžinaldo ir 
Beatričės laikais, giminaitės. 

—- Ji ką nors sužinojo? — Harperis sėdėjo ant grindų. 

— Aš papasakojau jai, ką žinome mes, ir pasakiau, ką 
suradome Beatričės Harper žurnale — apie tavo prosenelį, Harperi. 
Žinome, kad jis nebuvo jos sūnus ir kad Redžinaldas turėjo sūnų su 
meiluže — kuri, mūsų manymu, buvo Amelija. Jai dar nepavyko rasti 
jokių Merės Heivers — ekonomės — laiškų ar dienoraščių. Bet rado 
fotografijų ir siunčia mums kopijas. 

Heile pažiūrėjo į antrą bibliotekos aukštą, į stalą, užverstą kny- 
gomis, Mičo kompiuterį. Ir lentą, nusagstytą fotografijomis, laiškų 


kopijomis ir žurnalų įrašais. 

— Kaip tai mums padės? 

-— Kuo daugiau vaizdinės medžiagos, tuo geriau, — 
atsiliepė jis. — Ji taip pat kalbėjosi su savo senele, kuri mažai ką 
teprisimena, nors kartais jos protas prašviesėja. Senelė teigia 
prisimenanti, kaip jos motina ir pusseserė, kuri irgi dirbo čia tuo metu, 
kalbėdavosi apie Harperių namus. Dažniausiai apie pokylius ir darbą. 
Ji taip pat prisimena pusseserę pasakojant apie jaunąjį ponaitį; taip ji 
kreipdavosi į Redžinaldą jaunesnįjį. Sakydavo, kad gandras tikriausiai 
gerokai praturtėjo atnešęs jį. O motina liepdavo jai tylėti, sakydavo, 
kad vaikas nekaltas dėl tų kruvinų pinigų ir prakeiksmų. Kai ji 
paklausė, ką mama turinti galvoje, toji neatsakė, tik prasitarė, kad 
atliko savo pareigą Harperių šeimai ir turės gyventi su ta paslaptimi. 
Bet laimingiausia jos gyvenimo diena buvo ta, kai paskutinį kartą 
uždarė paskui save namų duris. 

— Ji žinojo, kad mano senelis buvo paimtas iš savo 
motinos. — Roza ištiesė ranką ir palietė Harperio petį. — Ir jei ši 
moteris atsimena teisingai, rodos, Amelija nenorėjo jo atiduoti. 

— Kruvini pinigai ir prakeiksmai, — pakartojo Stela. — 
Kam buvo sumokėta ir kas buvo prakeiktas? 

— Amelijai gimdant turėjo dalyvauti gydytojas arba 
pribuvėja, gal abu. — Mičas skėstelėjo rankomis. — Beveik 
neabejoju, kad jiems buvo sumokėta. Gali būti, kad buvo papirkti ir 
tarnai. 

— Žinau, tai siaubinga, — tarė Heile. — Bet ar 
pavadintumėt tai kruvinais pinigais? Greičiau pinigais už tylėjimą. 

— Kaip pirštu į akį, — tarė Mičas. — Jei tie pinigai 
kruvini, tai kur kraujas? 

— Amelijos mirtis. — Loganas sukrutėjo, palinko į 
priekį. — Ji vaidenasi čia, vadinasi, mirė čia. Jūs neradote jokių įrašų 
apie tai, vadinasi, viskas buvo sutvarkyta patyliukais. Lengviausia ką 
nors nuslėpti paperkant pinigais. 

— Sutinku, — linktelėjo Stela. — Bet kaip ji čia pateko? 
Beatrisės žurnale nėra jokių įrašų apie Ameliją. Neužsimenama, kad 
Redžinaldo meilužės vardas Amelija ar kad ji būtų atėjusi į Harperių 
namus. Ji rašo apie kūdikį, kaip jaučiasi dėl to, kad Redžinaldas 
atsivežė jį čionai tikėdamasis, kad ji apsimes pagimdžiusi jį. Mano 
nuomone, ji turėjo būti įpykusi ir iškloti visa tai dienoraštyje, jei jis 
įkurdino Ameliją namuose. 

— Jis nebūtų to padaręs, — tyliai prabilo Heile. — Iš to, 
ką sužinojome apie jį, galima spręsti, kad jis nebūtų atsivežęs į namus, 
kuriais taip didžiavosi, ne savo luomo moters, ypač tokios, kurią laikė 
daiktu, galima sakyti, priemone tikslui pasiekti. Jis nebūtų norėjęs, 
kad ji gyventų šalia sūnaus, kurį norėjo pristatyti kaip teisėtą.Ji būtų 
nuolat priminusi jam apie tai. 

— Geras pastebėjimas. — Harperis ištiesė kojas ir 


sukryžiavo. — Bet jei mes tikime, jog ji mirė čia, tada turime tikėti, 
kad ji buvo čia. 

Gal ją priėmė kaip tarnaitę, — tarė Stela. Ji mostelėjo 
ranka, ir jos vestuvinis žiedas suspindo blėstančioje šviesoje. —Jei 
Beatričė jos nepažinojo, nežinojo, kaip ji atrodo, Amelija galėjo 
pasiprašyti darbo dvare, kad būtų arčiau sūnaus. Ji dainuoja namo 
vaikams, ji tam tikra prasme pamišusi dėl jų. Manau, dėl savo sūnaus 
ji būtų ryžusis bet kam. 

— įmanoma, — pastebėjo Mičas. — Mes neradome jos 
vardo tarp tarnų, bet taip gali būti. 

— Arba ji atėjo čia mėgindama jį atsiimti. — Roza 
pažvelgė į Stelą, Heilę. — Motina, paklaikusi iš sielvarto, apimta 
nevilties. Juk neišprotėjo ji po mirties. Tikrai nepatikėčiau tuo. Galbūt 
ji atėjo čia ir atsitiko kažkas siaubinga? Mes turime pripažinti, kad jei 
ji atėjo čia, galėjo būti nužudyta. Kruvini pinigai nuslėpė nusikaltimą. 

- Taigi namas yra prakeiktas. — Harperis kilstelėjo petį. 
— Ir ji klaidžios jame, kol atkeršys? Kaip? 

— Gal tik tol, kol bus pripažinta, — pataisė jį Heile. — 
Bus atiduota duoklė jai, sakyčiau. Tu esi jos kraujas, — tarė ji 
152 — Gal jai reikia Harperių kraujo, kad nurimtų. 

Turiu pasakyti, kad tai skamba logiškai. — Deividas 
nusipurtė. — Ir šiurpiai. 

— Mes, būrelis suaugusiųjų, sėdime prie stalo ir kalbame 
apie vaiduoklį, — priminė jam Stela. — Ar gali būti dar šiurpiau? 

— Aš mačiau ją vakar naktį. 

Visi sužiuro į Heilę. 

— Ir nepasakei mums? — supyko Harperis. 

— Pasakiau Deividui šįryt, — atšovė ji. — O dabar sakau 
visiems. Nenorėjau kalbėti prie vaikų. 

— Įrašykime tai. — Mičas nuėjo atsinešti magnetofoną. 

— Nieko svarbaus neįvyko. 

— Praeitą pavasarį, po dviejų smurtinių vaiduoklio 
išpuolių, susitarėme, kad viskas bus įrašinėjama. — Jis vėl atsisėdo 
prie stalo ir pasidėjo magnetofoną. — Papasakok, kaip viskas buvo. 

Heilei nebuvo labai smagu kalbėti į mikrofoną, bet ji papasakojo. 

— Kartais girdžiu ją dainuojant, bet kai nueinu pažiūrėti, 
jos nerandu. Bet žinau, kad ji ten buvo. Kartais girdžiu ją berniukų 
kambaryje — senajame Geivino ir Luko kambaryje. Kartais ji verkia. 
O kartą pamaniau... 

— Ką pamanei? — paskatino ją Mičas. 

— Pamaniau, kad matau ją vaikštančią lauke. Tą naktį, 
po vestuvių vakarėlio, kai išvykote medaus mėnesio. Pabudau — 
tikriausiai buvau išgėrusi daugiau vyno nei turėjau —jausdama galvos 
skausmą. Išgėriau aspirino, pažiūrėjau, kaip miega Lili. Man pasirodė, 
jog pamačiau kažką už lango. Švietė mėnulis, todėl galėjau įžiūrėti 


šviesius plaukus, baltą suknelę. Atrodė, kad ji ėjo ratinės link. Bet kai 
atidariau duris ir išėjau į terasą pažiūrėti, ji dingo. 

— Juk susitarėme — po to, kai mama pagaliau prasitarė 
vos nebuvusi nuskandinta vonioje, kad viską įrašinėsime. — Harperio 
balse skambėjo vos valdomas pyktis. — Kodėl laukei visą prakeiktą 
savaitę? 

— Harperi, — sausai perspėjo Roza. — Mes jau 
kalbėjome apie tai. Nepradėk iš naujo. 

— Mes buvome susitarę. 

— Aš nebuvau tikra. — Heile pasišiaušė ir piktai 
dėbtelėjo į Harperį. — Ir dabar nesu. Vien todėl, kad mačiau moterį, 
einančią į tavo namelį, dar nereiškia, kad ji buvo vaiduoklis. Ji galėjo 
būti — greičiausiai — iš kūno ir kraujo. Tai ką man reikėjo daryti, 
Harperi, paskambinti tau ir pasiteirauti, gal pasikvietei kokią 
gražuolę? 

— Jėzau Kristau! 

— Na štai, matai. — Patenkinta ji ryžtingai linktelėjo. — 
Juk neneigsi, kad tave dažnai aplanko moterys. 

— Gerai jau, gerai. Tavo žiniai, jokia moteris — iš kūno 
ir kraujo — neaplankė manęs tą naktį. Kitą kartą daryk viską, ką turi 
daryti. 

— Vaikai, — nuramino juos Mičas, mokytojiškai 
pabelsdamas pieštuku į sąsiuvinį. — Ar gali papasakoti plačiau, ką 
matei, Heile? 


Sakau jums, tai tęsėsi tik porą sekundžių. Aš stovėjau 
prie lango tikėdamasi, kad aspirinas išsklaidys skausmą iki ryto, ir 
akies krašteliu pastebėjau kažkokį judesį. Pamačiau moterį — ilgi 
šviesūs plaukai, baltai apsirengusi. Mano pirma mintis buvo, jog 
Harperiui pasisekė. 

—- O, žmogau, — tyliai sumurmėjo Harperis. 

— Tada pagalvojau apie Ameliją, bet kai išėjau į terasą, 
jos nebebuvo. Užsiminiau apie tai tik todėl, kad mačiau ją dukart šią 
savaitę. Man to per daug. 

— Šią savaitę tu buvai vienintelė moteris namuose, — 
pastebėjo Loganas. —Ji linkusi pasirodyti moterims. 

— Tada gerai. — Heile pasijuto geriau. 

— Be to, tą vakarą mudu su Miču susituokėme, — tarė 
Roza. — Ji tikriausiai supyko. 

— Ir mes jau antrą kartą girdime iš pirmų lūpų, kad ji ėjo 
į ratinę. Ten kažkas yra, — tarė Mičas Harperiui. 

— Ji kol kas nepranešė man, kas. 

— Gerai, tuo tarpu mes ieškosime toliau. Mūsų manymu, 
ji gyveno šiose apylinkėse, todėl spėjame, kad Redžinaldas laikė ją 
viename iš jam priklausančių namų. — Mičas kilstelėjo rankas. — Bet 
tai tik spėjimas. 

- Jei sužinotume jos vardą, pilną vardą, — paklausė 


Heile, — ar galėtum ką nors sužinoti apie jos šeimą, kaip kad apie 
Harperius? 

— Bent jau turėčiau už ko užsikabinti. 

— Gal ji pasakys mums, jei tik rasime tinkamą būdą 
paklausti. Gal... — Heile nutilo, kai iš siųstuvo pasigirdo daina. — Ji 
su Lili; šįvakar ankstyva. Eisiu pažiūrėti. 

— Aš eisiu kartu. — Harperis pašoko nuo grindų. 

Ji nesispyriojo. Net ir po metų to liūdno balso skambesys jai kėlė 
šiurpulį. Iš įpročio ji buvo palikusi uždegtą šviesą koridoriaus gale, 
kad nereikėtų grįžti tamsoje. Dabar ji teikė jai daugiau drąsos, nes 
saulė buvo beveik nusileidusi, o garsai Geivino ir Luko kambaryje 
pritilę. 

— Žinai, jei tau nejauku čia vienai, galėtum persikelti į 
kitą namo galą, arčiau mamos ir Mičo. 

— To tik jaunavedžiams ir trūksta. Manęs su vaiku. Be 
to, aš beveik pripratau prie to. Ji nenutyla. — Heile ėmė kalbėti 
pašnibždomis. — Ji visada nutyla, kai prieinu prie durų. 

Ji instinktyviai sugriebė Harperiui už rankos ir atvėrė duris. 

Kambaryje buvo šalta, bet to ji ir tikėjosi. Net Amelijai išėjus 
šaltis kurį laiką išlikdavo. Tačiau Lili jis netrukdė. Heile iškvėpė 
išgąstingą garų debesį išgirdusi supamojo krėslo girgždesį. 

Kažkas nauja, pagalvojo Heile. O varge! 

Ji sėdėjo krėsle, vilkėjo savo pilką suknelę. Jos rankos ramiai 
gulėjo ant kelių. Balsas buvo gražus, nelavintas, bet lengvas ir 
melodingas, raminantis. Taip ir turėjo būti dainuojamos lopšinės. 

Bet kai ji pasuko galvą ir pažvelgė į duris, Heilės kraujas sustingo 
gyslose. 

Jos veidą iškreipė grimasa. Akys buvo išvirtusios, paraudusios iš 
pykčio. 

Štai ką jie daro. Štai ką jie duoda. 

Jai kalbant — galvojant — kūno kontūrai ėmė blėsti. Kūnas iš- 
tirpo iki kaulų, ir krėsle liko tik skeletas ir skudurai. 

Tada dingo ir tai. 

— Prašau, pasakyk, kad ir tu tai matei. — Heilės balsas 
virpėjo. — Ir girdėjai. 

— Taip. — Tvirtai laikydamas ją už rankos, Harperis 
nusitempė Heilę prie lovelės. — Čia Šilčiau. Jauti? Aplink lovelę šilta. 

— Ji niekada nepadarė nieko, kas išgąsdintų Lili. Tačiau 
aš nebenoriu lipti į apačią, nenoriu jos palikti. Geriau jau liksiu čia. 
Papasakosi kitiems, kas atsitiko? 

-- Aš galiu pernakvoti čia. Kuriame nors iš svečių 
kambarių. 

— Viskas gerai. —Ji pataisė Lili antklodę. — Viskas bus 
gerai. 

Jis truktelėjo Heilę už rankos parodydamas, kad ji išeitų su juo į 


koridorių. 

— Tai pirmas kartas, ar ne? 

— Man tikrai pirmas. Dabar sapnuosiu košmarus. 

-— Ar tikrai nebijosi likti viena? —Jis palietė jos 
skruostą, ir Heilės galvoje šmėstelėjo mintis, jog tai irgi atsitiko pirmą 
kartą. Jie stovėjo arti vienas kito, jis laikė ją už rankos, o pirštai lietė 
jos skruostą. 

Jai tereikėjo pasakyti taip. Lik su manimi. 

O kas tada? Ji gali viską sugadinti. 

Ne. Juk j ji ant manęs nepyksta. Nėra priežasties bijoti. 
A iškas bus gerai. Tu geriau eik j apačią, papasakok kitiems. 

— Jei naktį išsigąstum, paskambink. Aš ateisiu. 

— Gerai. Ačiū. 

Ji ištraukė ranką, atsitraukė ir įėjo į kambarį. 

Ne, Amelija neturi už ką ant jos pykti, svarstė Heile. Ji neturi nei 
vaikino, nei vyro, nei meilužio. Vienintelis vyras, kurio ji geidžia, — 
nepasiekiamas. 

— Tad gali atsipalaiduoti, — sumurmėjo ji. — Regis, 
kurį laiką teks tenkintis tokia draugija. 


TREČIAS SKYRIUS 


JIS SUSIMEDŽIOJO JĄ KITĄ DIENĄ, VĖLYVĄ RYTMETĮ. BET TURĖJO IMTIS 
gudrybių. Pakankamai gerai ją pažinojo: jei Heile pagalvos, kad jis 
bando padėti, išsklaidyti niūrias mintis, leisti pailsėti — atstums jį. 

Heile Filips — „man viskas gerai, nesijaudinkit dėl manęs“ mer- 
gina. 

Nieko čia bloga, galvojo Harperis. Jos vietoje daugelis moterų 
mielai pasinaudotų jo motinos dosnumu arba bent jau mėgintų priimti 
tą dosnumą kaip savaime suprantamą dalyką. Heile taip nesielgė, ir jis 
gerbė ją už tai. Jis netgi žavėjosi jos elgesiu, tačiau, jo nuomone, 
mergina dažnai užsispirdavo lyg asilas. 

Todėl jis turėjo nesukeldamas Įtarimo apžiūrėti šiltnamius, pa- 
tikrinti didijį namą, kol pagaliau surado ją, ruošiančią naują naminių 
augalų ekspoziciją. 

Ant juodų šortų ir palaidinės V formos kaklo iškirpte ji ryšėjo 
medelyno prijuostę, kuri, kaip ir jos dilbis, buvo ištepta žemėmis. Tik- 
riausiai kaltas buvo gniaužiamas geidulys, kad tai jam pasirodė nepa- 
prastai seksualu. 

— Sveika, kaip sekasi? 

—- Neblogai. Ką tik pardavėme krūvą puokščių stalui 
puošti. Viena pirkėja nupirko penkias puokštes studenčių draugijos 
susitikimo pietums. O aš įkalbėjau ją nusipirkti saginę palmę į 
įstiklintą verandą. 

— Puiku. Tai esi labai užsiėmusi. 


Ji žvilgtelėjo per petį. 

— Ne per labiausiai. Stela nori padaryti dar daugiau 
puokščių, bet ji užstrigo su Loganu, kas nėra taip seksualu, kaip gali 
skambėti. Gautas didelis užsakymas, ir ji užsirakino su juo kabinete 
norėdama priversti smulkiai papasakoti apie kontraktą. Kai paskutinį 
kartą ėjau pro šalį, jo balsas nebuvo labai laimingas. 

— Vadinasi, jie užtruks. Ketinau padirbėti prie pumpurų. 
EubLA ne pro šalį pagalba, bet... 

Tikrai? O aš galiu? Pasiimčiau radijo telefoną, jei 
iais Rubi ar Stelai manęs prireiktų. 

— Man praverstų dar viena pora rankų. 

— Manosios tavo paslaugoms. Minutėlę. 

Ji įbėgo pro dvigubas stiklines duris ir sugrįžo po trisdešimties 
sekundžių atsikračiusi prijuostės, segdamasi prie diržo radijo telefoną. 
Drauge leisdama jam užmesti akį į lygią pilvo odą. 

— Esu skaičiusi apie tai, bet neprisimenu, kaip 
pumpuruojama. 

— Tai senas metodas, — pradėjo jis, kai jie pajudėjo eiti. 
— Dabar gerokai plačiau taikomas. Pirmiausia apsirūpinsime žiedais, 
geriausia dekoratyviais. Vidurvasaris — tam tinkamiausias laikas. 

Karštis slėgė it drėgna siena. 

— Taip, vidurvasaris. 

—- Pradėsime nuo magnolijų. — Jis paėmė kibirą su 
vandeniu, kurį buvo palikęs prie durų. —Jų populiarumas neblėsta. 

Jie nuėjo žvyruotu takeliu tarp šiltnamių ir pasuko į laukus. 

— Naktis praėjo ramiai? 

— Nė nekrebžtelėjo po to spektaklio, kurį matėme. 
Tikiuosi, neketina jo pakartoti. 

— Ji žino, kaip patraukti tavo dėmesį. Gerai, štai kaip tai 
daroma. — Jis sustojo prie aukštos vešlios magnolijos. — Pririnksiu 
subrendusių ūglių. Jie turi būti ne storesni už pieštuką. Matai šį? 

Jis ištiesė ranką ir švelniai nuskynė ūglį. 

— Gerai, kas toliau? 

— Dabar nugnybsiu. — Jis išsitraukė iš įrankių dėžės 
sodo žirkles. — Štai čia, kur apatinė dalis pradeda medėti. Tokių 
mums ir reikia. Žalių neskinsime, jie dar per silpni. 

SuEuoSs Harperis įdėjo ūglį į kibirą su vandeniu. 

Juos reikia laikyti drėgnai. Jei išdžius, nesusijungs. 
Dubai tu išrink. 
Ji ALpraasio eiti aplink medį, bet Harperis sugavo ją už rankos. 
Ne, geriau rinkis iš saulėtosios medžio pusės. 

— Gerai. —Ji prikando apatinę lūpą ir ėmė atidžiai 
apžiūrinėti medį. — Gal šį? 

— Puiku. Imk, nugnybk. 

Ji paėmė žirkles. Jis stovėjo visai šalia, tad galėjo užuosti jos kve- 


palus — visada lengvus, susiliejančius su sodo žaluma. 

— Kiek mums jų reikia? 

;— Apie tuziną. —Jis susikišo rankas į kišenes ir palinko virš jos 
kvėpdamas į save jos kvapą. Jei kentėti, tai dėl geros priežasties, tarė 
sau. — Nagi, rinkis kitą. 

— Aš nedažnai dirbu lauke. — Ji nuskynė kitą ūgį, 
pažiūrėjo į Harperį ir sulaukė patvirtinančio linktelėjimo. — Čia 
viskas kitaip. Tai ne tas pats, kas pardavinėti, kurti ekspozicijas, 
kalbėtis su pirkėjais. 

— Bet tau puikiai sekasi. 

— Taip, bet čia, lauke, dirbi su augalais. Stela, Roza — 
jos viską išmano. Man patinka mokytis. Kuo daugiau žinai, tuo geriau 
parduodi. 

— Jau geriau susivaryčiau tą ūglį sau į akį, užuot 
stypsojęs kiekvieną dieną parduotuvėje. 

Ji nusišypsojo. 

-— Tu vienišius, ar ne? Aš išprotėčiau tūnodama čia visą 
dieną ir skiepydama, kaip tu darai. Man patinka bendrauti su 
žmonėmis, klausytis, ko jie norėtų ir kodėl. Ir pardavinėti patinka. 
„Štai, imkite šį gražų daiktą ir sumokėkite man.“ 

Ji nusijuokė dėdama į kibirą dar vieną ūgį. 

— Štai kodėl tau ir Rozai reikia tokių kaip aš — tada 
galite sulįsti į savo urvelius ir dirbti su augalais. O man patinka juos 
pardavinėti. 

— Visai gera sistema. 

-- Na štai, lygiai tuzinas. Kas toliau? 

— Štai ten turime atžalų, kurias gavau iš sandėlio. 

— Šiek tiek žinau apie tai. — Ji pažiūrėjo į lovelį su 
tiesiomis plonomis atžalomis. — Reikia sukasti žemę aplink medį, 
kad būtų kuo daugiau atžalų, tada nukirpti jas žiemą, paskui paimti, 
kaip čia pasakius, tėvo augalo šaknų ir pasodinti. 

— Tu daug žinai. 

— Patinka mokytis. 

— Matyti. — Dar viena priežastis. Jis niekada nebuvo 
sutikęs moters, kuri domintų jį fizine ir dvasine prasme ir kuri dalytųsi 
jo meile sodininkystei. — Gerai. Paimsime aštrų švarų peilį. Reikia 
nupjauti nuo koto visus lapus, bet palikti nedidelį lapkočio galiuką, 
apie vieną aštuntąją colio. 

— Žinau, kas yra lapkotis, — sumurmėjo ji stebėdama 
Harperio veiksmus. 

Geros rankos, galvojo ji. Vikrios, įgudusios, patikimos. Nepaisant 
įbrėžimų ir nuospaudų — o gal būtent dėl to — grakščiai vyriškos. 

Jos tobulai atspindi, kas jis yra, — puikus privilegijuotųjų kilmės 
atstovo ir darbininko derinys. 

- Pjauti reikia minkštąjį galiuką nuo viršaus, matai? 
Žiūrėk. — Jis pasisuko šonu, kad ji galėtų matyti, ir jų galvos 


susiglaudė. — Jei norime, kad pirmas pumpuras būtų apačioje, čia ir 
įpjauname kamieną, štai čia, šiek tiek žemiau. Matai, koks yra įpjovos 
kampas? Tada įpjauname čia, aukščiau. Ir... —Jis švelniai iškėlė savo 
kūrinį. 

— Aš sugebėsiu. 

— Pirmyn. — Jis įdėjo pumpurą į plastikinį maišelį ir 
ėmė stebėti, kaip ji dirba. 

Ji buvo atsargi, ir jam palengvėjo. Sulig kiekvienu judesiu ji 
šnabždėjo sau instrukcijas. 

— Pavyko! 

— Puikus darbas. Pabaikime, kas liko. 

Harperis įskiepijo septynis, Heile — tris, bet ji nepyko. Paskui jis 
parodė jai, kaip stovėti šalinant nereikalingus ūglius ir lapus iš 
apačios. 

Ji žinojo, kad vėliau galbūt jaus kaltę dėl to, bet specialiai suklydo 
per pirmąjį bandymą. 

— Ne, jis turi būti tarp tavo kojų, štai taip. 

Kaip ji ir tikėjosi, jis atsistojo jai už nugaros, apkabino ir suėmė 
už riešų. Jos pilvu nuvilnijo švelnūs virpuliai. 

— Truputį pasilenk, atpalaiduok kelius. Štai taip. Dabar... 
— Jis nuvedė jos ranką prie koto. — Tik gabalėlį žievės, — 
sumurmėjo, ir jo kvapas pakuteno jai ausį. — Matai, čia kamblys. 
Reikia palikti lūpą, kur įterpsi skiepą. 

Jis kvepėjo medžiais, karščiu ir žeme. Jo kūnas tvirtai spaudėsi 
prie jos. Jai labai norėjosi atsisukti ir prisispausti prie jo. Tereikėtų pa- 
sistiebti, ir jų lūpos susitiktų. 

Ir ji tyčia, gėda jai, grįžtelėjo per petį ir pažiūrėjo jam tiesiai į 
akis. Ir nusišypsojo. 

— Taip geriau? 

— Taip. Geriau. Žymiai. 

Kaip ji ir tikėjosi, jo žvilgsnis nuslydo žemyn, stabtelėjo ties jos 
burna. Klasikinis judesys, pagalvojo ji. Klasikinis rezultatas. 

— Aš... parodysiu tau, ką daryti toliau. 

Minutėlę jis stovėjo užsimiršęs, kaip žmogus, negalintis prisimin- 
ti, ką daręs. Jos širdis suspurdo iš pasitenkinimo. 

Tada jis atsitraukė ir pasiėmė įrankių dėžę. 

Buvo taip malonu, mąstė ji. Linija į liniją, karštis į karštį, nors 
keletą sekundžių. Žinoma, dabar viduje viskas degė, bet jausmas buvo 
svaiginamai malonus. 

Tačiau, bausdama save už tokį elgesį, ji ėmė vaidinti uolią 
mokinę, ir pumpuro skiepas dailiai prigludo prie kamblio sluoksnių, 
kaip kad jos kūnas buvo prigludęs prie Harperio. 

Paskui, kaip ir dera, apvyniojo šakniastiebį ir pumpurą skiepijimo 
juosta. 

— Gerai. Nuostabu. — Jis vis dar sunkiai gaudė kvapą, o 


rankų delnai buvo slidūs nuo prakaito. Harperis nusišluostė juos į 
džinsų kelius. — Po šešių savaičių, gal po dviejų mėnesių, skiepas bus 
prigijęs, tada mes nuimsime juostą. Vėlyvą žiemą nupjausime 
šakniastiebio viršų štai čia, virš pumpuro, o pavasarį paskiepytas 
pumpuras išleis ūglį. 

- Smagu, ar ne? Paimi truputį iš vieno, truputį iš kito, sujungi ir 

padarai daugiau. 

- Būtent. 

— Ar parodysi man kitus metodus? Pavyzdžiui, ką darai 
skiepijimo skyriuje? —Ji stovėjo pasisukusi į jį šonu, palenkusi galvą 
virš kito šakniastiebio. — Roza ir Stela mokė mane tam tikrų 
dauginimo metodų. Kai ką esu dariusi pati. Norėčiau pamėginti ir 
skiepyti. 

Vienumoje su ja ten, toje karštoje drėgmėje. Jis tikriausiai paskęs- 
tų savo paties aistros tvenkiny. 

-- Žinoma. Kodėl gi ne? 

— Harperi? — Ji atsiklaupė sujungti pumpurą su 
šakniastiebiu. — Ar kada nors, kai tavo mama pradėjo šį verslą, 
galvojai, kaip atrodys ši vieta? 

Jam reikėjo pastangų, kad susikoncentruotų j jos žodžius, j darbą 
ir nekreiptų dėmesio — arba bent jau iškentėtų — savo kūno reakciją. 

Ji — Lili mama, priminė jis sau. Namų viešnia. Tarnautoja. Argi 
gali būti dar sudėtingiau? 

Jėzau, Dieve! Padėkit! 

— Harperi? 

-— Atleisk. — Jis apvyniojo skiepą specialia juosta.— 
Galvojau. — Jis pakėlė galvą, apsidairė, nužvelgė medelyno sodus, 
gėlynus ir pastatus, ir jo širdis ėmė plakti ramiau. — Man nebuvo 
sunku įsivaizduoti, nes norėjau to paties. Ir aš žinau, kad jei mama ką 
nors sumąsto, pasiryžta, jai pavyks. 

— Kas būtų buvę, jei ji nebūtų norėjusi, nebūtų 
pasiryžusi? Ką dabar darytum? 

— Tai, ką ir darau. Jei ji nebūtų ryžusis, aš pats būčiau 
tai pradėjęs. Ir ji, matydama, ko aš noriu, būtų prisidėjusi, todėl, 
manau, rezultatas būtų panašus. 

— Ji pati geriausia, ar ne? Smagu, kad tu tai žinai, kad 
supranti, kaip tau pasisekė. Aš matau, koks stiprus jūsų ryšys. Judu 
abu esate asmenybės. Tikiuosi, ir mums su Lili taip bus. 

— Regis, jau yra. 

Ji nusišypsojo, atsistojo ir perėjo prie kito šakniastiebio. 

— Kaip manai, ar tas ryšys tarp tavęs ir Rozos, tarp tavęs 
ir brolių yra toks todėl, kad neturėjote tėčio? Nes aš manau, kad mes 
su tėčiu buvome tokie artimi todėl, kad nieko daugiau neturėjome. 
Man tiesiog įdomu. 

— Galbūt. — Jam dirbant jo tankūs tamsūs plaukai 
užkrito ant veido. Jis nusibraukė juos ir akimirką suirzo, jog pamiršo 


kepurę. — Aš pamenu ją ir savo tėvą, kokie jie buvo kartu. Jų ryšys 
buvo ypatingas. Panašūs dabar yra jos ir Mičo santykiai, bet tai ne tas 
pats. Tikriausiai niekada nebūna taip pat, ir neturi būti. Bet jiedu 
puikiai sutaria. Ji to nusipelnė. 

— O tu ar galvoji apie tai? Apie gerą ir ypatingą ryšį? 

— Aš? —Jis staigiai kilstelėjo galvą ir vos neįsipjovė į 
pirštą. — Ne. Ne. Na, gal kada nors. Kodėl klausi? O tu? 

Jis išgirdo jos atodūsį. 

— Gal kada nors. 


KAI JIE BAIGĖ IR JI IŠĖJO, HARPERIS NUSKUBĖJO PRIE TVENKINIO. 

Jis ištuštino kišenes, nusviedė ant žolės akinius nuo saulės. Ir nėrė į 
vandenį. 

Taip jis darydavo — su drabužiais ar be jų — nuo vaikystės. Nie- 
kas geriau nenuplauna lipnaus vasariško prakaito nei skubus šuolis į 
vėsų tvenkinį. 

Jis buvo bepabučiuojąs ją. Ir ne tik, prisipažino jis nerdamas gilyn 
po lelijų lapais ir geltonomis vėliavėlėmis. Laikė ją apkabinęs, o jo 
galvoje sukosi mintys ne tik apie karštą ir godų bučinį. 

Jis turi tai pamiršti — nustumti į šoną, kaip kad darė ilgiau nei 
metus. Ji žiūri į jį kaip į draugą. Dieve padėk, ji tikriausiai priima jį 
kaip brolį. 

Jam teks užgniaužti kitus, nebroliškus, jausmus, kol užges pasku- 
tinė žiežirba. Arba kol jis pats sudegs. 

Geriausia būtų vėl pradėti gyventi kaip anksčiau. Jis per daug 
laiko praleidžia namuose ir per dažnai būna vienas. Reikėtų nuvažiuoti 
į miestą, paskambinti kam nors, susitikti su draugais. Dar geriau, su- 
kokios nors meilios moteriškės lovą. 

Bėda ta, kad jis nepažįsta jokios moters, su kuria norėtų leisti lai- 
ką, vakarieniauti skambant muzikai ar permiegoti. O tai, galvojo jis, 
tik parodo, kokia apgailėtina jo padėtis. Blogi reikalai. 

Bet jis nenusiteikęs kviesti šokio, kuris pasibaigia lovoje. Jis 
negali prisiversti paskambinti kitai moteriai, vaidinti, apsimetinėti, kai 
moteris, kurios jis nori, miega jo paties namuose. 

O kartu yra toli kaip mėnulis. 

Jis išniro iš vandens, nusipurtė kaip šuo. Vis dėlto gal važiuos į 
miestą. Jis susirinko daiktus ir susikrovė juos į varvančias kišenes. 
Pasidomės, gal koks vienišas draugas norėtų pažiūrėti filmą, suvalgyti 
kepsnį, užsukti į klubą. Ką nors, kur nors, kad nors bent vieną naktį 
užsimirštų. 


GRĮŽUS NAMO NUOTAIKA VAŽIUOTI Į MIESTĄ BUVO IŠGARAVUSI. 
Jis sugalvojo tam tuziną priežasčių: per karšta, jis per daug 
pavargęs, tingi vairuoti. Iš tiesų norėjo šalto dušo ir šalto alaus. Tarp 


Deivido maisto likučių tikriausiai rastų kokią šaldytą picą. Per 
televizorių rodys krepšinį. 

Ko dar reikia? 

Liekno šilto kūno ilgomis kojomis ir švelnia oda. Goslių lūpų ir 
didelių mėlynų aidų. 

Kadangi to valgiaraštyje nebuvo, jis nusprendė atvėsti po šaltu 
dušu. 

Varvančiais plaukais ir prisidengęs tik senais iki kelių nukirptais 
džinsais jis nuėjo į virtuvę alaus. 

Kaip ir kiti namelio kambariai, ji buvo nedidelė. Jam ir nereikėjo 
didelės, jis užaugo didelėje. Be to, jam patiko mažų kambarių 
jaukumas ir patogumas. Rekonstruota ratinė priminė dviejų aukštų 
užmiesčio kotedžą. Namelis stovėjo nuošaliai, buvo apsuptas senų 
medžių ir teikė privatumą bei ramybę, ko jis ir norėjo. Be to, buvo 
netoli didžiojo namo, jei kartais motinai ko prireiktų. 

Jei jam norisi draugijos, užtenka paėjėti takeliu. Jei ne, jis lieka 
namuose. Dažniausiai, pripažino, lieka namuose. 

Jis prisiminė tą laiką, kai panoro persikelti čia; tada didžiausias jo 
rekonstrukcijos planas buvo nudažyti sienas baltai. Tačiau jo motina ir 
Deividas pasipriešino tam. 

Reikia pripažinti, jie buvo teisūs. Jam patiko sidabro pilkumo 
sienos virtuvėje ir akmens spalvos stalviršiai, sendintos medienos 
spintelės. Šios spalvos įkvėpė jį pagyvinti virtuvę senoviškomis 
puodynėmis ar porcelianu, pastatyti ant palangės vaistinių augalų 
vazonų. 

Graži vieta, net jei jis tik valgo sumuštinį stovėdamas prie kriauk- 
lės. Jam patiko ten stovėti, nes galėjo žiūrėti į savo paties nedidelį Šilt- 
namį ir žydintį vasaros sodą. 

Šiais metais hortenzijos didelės kaip futbolo kamuoliai, pastebėjo 
jis, geležies infuzija padarė jas tvirtas ir nežemiškai mėlynas. Reikės 
nusipjauti keletą, pasimerkti kur nors namuose. 

Jo ir motinos pasodintas sodas priviliojo daugybę drugelių. Spal- 
vingų sparnelių jūra bangavo virš saulėtų gludų, kvapnių verbenų ir 
patikimųjų astrų. Už jų savo elegantišką šokį šoko vienadienės lelijos. 

Reikės nupjauti ir jų, nunešti į namą, kad Lili galėtų pasimerkti jų 
savo kambaryje. Jai patinka gėlės; jo vedžiojama po sodą, ji mėgsta 
liesti jas. 

O jos akys, mėlynos kaip mamos, tampa tokios didelės ir rimtos, 
kai jis vardija jų pavadinimus. Tarsi viską suprastų ir įsimintų. 

Jėzau, kas galėjo pagalvoti, kad jis taip suskys dėl vaiko? 

Bet taip smagu, kai ji eina šalia įsikibusi jam į ranką, paskui su- 
stoja ir iškelia rankutes, atsuka tą savo gražų veidelį, kupiną vilties, 
nes žino, kad jis paims ją ant rankų. Paskui ji apkabina jo kaklą arba 
glosto jam plaukus. Jis tirpsta. 

Kaip nuostabu mylėti, mylėti atvira ir nesudėtinga meile. 

Jis gurkštelėjo alaus, tada atidarė šaldiklį ieškodamas picos. Bet tą 


akimirką pasigirdo beldimas į duris. 
-— Tikiuosi, trukdau kokiai nors orgijai, — šūktelėjo 
jokių 


pusnuogių merginų? 

— Jos ką tik išėjo. 

— Matau, tik pirmiausia nuplėšė nuo tavęs drabužius. 

— Žinai gi tas merginas. Nori alaus? 

— Gundantis pasiūlymas, bet ne. Taupau save 
išskirtiniam martinio kokteiliui. Važiuoju į Memfį su kai kuo susitikti. 
Kodėl tau neprisidengus savo vyriškos krūtinės ir neprisijungus? 

-- Per karšta. 

— Aš vairuosiu. Nagi, šok į šokių batelius. Nusiaubsim 
keletą klubų. 

Harperis mostelėjo alaus buteliu į draugą. 

- Kiekvieną kartą, kai užsuku su tavimi į kokį klubą, 
prie manęs kas nors pristoja. Ir ne visada tai būna moteriškos giminės 
atstovė. 

— Nes tu toks saldainiukas. Aš apginsiu tave, užstosiu 
savo kūnu, jei kas nors bandys paplekšnoti tau per užpakalį. Ką gi 
veiksi, Harpai, siurbsi čia alų ir krimsi sumuštinį? 

Čempionų vakarienė. Bet šįvakar tenkinsiuos šaldyta 
pica. Be to, rodys rungtynes. 

— Tu daužai man širdį. Harperi, mes jauni ir karšti. Tu 
normalus, aš gėjus, vadinasi, mūsų laukia dviguba sėkmė. Kartu mes 
nusiaubtume visą Beilo gatvę. Negi neprisimeni, Harpai? — Jis suėmė 
Harperį už pečių ir dramatiškai papurtė. — Negi neprisimeni, kaip 
mes siausda- vome? 

Harperis neišlaikęs šyptelėjo. 

Taip, buvo dienelės. 

— Ir tebėra. 

— Prisimeni, kaip kartą vėmėme į nuotėkų griovelį? 

— Ak, malonūs prisiminimai. — Deividas atsisėdo ant 
spintelės stalviršio, paėmė iš Harperio butelį ir gurkštelėjo. — Ar 
turėčiau nerimauti dėl tavęs? 

- Ne. Kodėl? 

— Kada paskutinį kartą valei savo vamzdžius? 

— Jėzau, Deividai. — Harperis užsivertė butelį. 

— Buvo metas, kai merginos rikiuodavosi į eilę prie tavo 
durų. O dabar tenkiniesi šaldyta pica. 

Beveik kaip pirštu į akį. 

Nusprendžiau pailsėti. Tikriausiai pavargau nuo to, — 
tarė jis jis bailkiėisdaiinis pečiais. — Be to, pastaruoju metu daug darbo. Ir 
tas reikalas su nuotaka, o juk ji tarsi mano proprosenelė. Kažkas 
sugadino jai gyvenimą, sujaukė protą. Iš neatsargumo, supranti, 
beširdiškai. Daugiau nebenoriu būti neatsargus. 


Niekada toks ir nebuvai. — Deividas surimtėjęs 
nušoko ant žemės. — Kiek laiko mudu draugai? Visą prakeiktą 
amžinybę. Ir aš nemačiau, kad elgtumeisi neatsargiai ar neatsakingai. 
Jei kalbėsime apie seksą, tu vienintelis, kurį pažįstu, kuris išlaiko 
draugiškus ryšius su mergina net po to, kai aistra atslūgsta. Tu esi 
atsargus su žmonėmis, Harperi. Ir tik todėl, kad Redžinaldas buvo 
nesantuokinis vaikas — greičiausiai — dar nereiškia, kad ir tu esi 
pasmerktas. 

- Ne, aš žinau. Nesu apsėstas tos minties. Tiesiog 
nebenoriu skubėti. Noriu ramiai viską apgalvoti, kol nuspręsiu, ko 
noriu toliau. 

— Jei tau reikia draugijos, galiu padėti išgerti tą alų ir 
paruošti ką nors ne tokio šlykštaus kaip šaldyta pica. 

-— Man patinka šaldyta pica. — Jis taip ir padarytų, pagalvojo 
Harperis. Atsisakytų savo planų, kad pabūtų šalia jo. — Važiuok, 
tavęs laukia vardinis martinio kokteilis. —Jis paplekšnojo Deividui 
per petį ir palydėjo jį iki durų. — Valgyk, gerk ir šėlk. 

- Jei persigalvotum, turi mano mobiliojo numerį. 

- Ačiū. —Jis atidarė duris, atsirėmė į staktą. — Bet žinok, kol tu 
leisi garą Beilo gatvėje, aš vėsiai sėdėsiu ir žiūrėsiu, kaip laimi mano 
mėgstama komanda. 

— Apgailėtina, sūnau, tiesiog apgailėtina. 

— Ir gersiu alų vienais apatiniais — nieko negali būti 
geriau. — Jis nutilo tarsi gavęs smūgį į pilvą, kai iš sodo gilumos 
išniro Heile ir Lili. 

- Koks grožis. 

-Taip. Jos gerai atrodo. — Mergytė vilkėjo rožinį kombinezoną su 
baltais dryželiais, o tamsiuose plaukuose — tokiuose pačiuose kaip jos 
motinos — pūpsojo nedidelis rožinis kaspinas. Ji atrodė skani kaip 
saldainis. 

Balta, vos krūtinę dengianti bliuzelė. Kitokio skonio saldainis. Gal ir 
skanus, bet velniškai aštrus. 

Jis užsivertė alaus butelį, kad atvėsintų gerklę, ir Lili pastebėjo 
juos. Ji sukrykštė iš džiaugsmo, paliko Heilę ir pasileido ratinės link 
taip greitai, kiek leido jos kojytės. 

- Lėčiau, saldžioji bulvyte. — Deividas žengė jos pasitikti ir pa- 
gavęs išmetė į orą. Ji patapšnojo rankutėmis jam per veidą, sugugeno 
kažką ir ištiesė rankas į Harperį. 

- Kaip visada, kai tu esi šalia, aš tampu dienos senumo paštetu. 

- Duokš ją man. — Harperis užsikėlė ją ant klubo, kur ji ėmė 
spardytis iš džiaugsmo ir šypsotis. — Sveika, gražuole. 

Atsakydama ji kilstelėjo galvą ir padėjo ją jam ant peties. 

- Kokia koketė, — tarė prieidama Heile. — Vieną minutę mes 
vaikštinėjame, kalbamės apie moteriškus dalykus, tik staiga ji pamato 
du dailius vyrus ir dingsta it vėjas. 


— Palik ją su Harperių, įlįsk į puošnią suknelę ir važiuok 
su manimi į Memfį. 

— O, aš... 

— Žinoma. — Harperis stengėsi kalbėti ramiai 
sūpuodamas ant klubo Lili. — Ji gali pabūti su manimi. Atnešk čia 
lovelę, ir aš paguldysiu ją, kai pavargs. 

— Labai miela, aš dėkinga. Bet diena buvo ilga. 
Nemanau, kad atlaikyčiau kelionę į Memfį. 

Jie visiškai niekam tikę, Lili. — Deividas palinko 
S ebužiuoii ją. — Mane supa apkiautėliai. Ką gi, tada važiuosiu vienas 
ir geriau jau paskubėsiu. Iki. 

— Aš nieko prieš prižiūrėti ją, jei nori trumpam ištrūkti. 

— Ne. Netrukus reikės ją migdyti, o paskui eisiu miegoti 
ir aš. Kodėl tu nevažiuoji? 

— Per karšta, — atsiliepė jis nusprendęs, jog tai 
lengviausias pasiteisinimas. 

—- Tikrai. O tu leidi iš namų visą vėsą. Eime, Lili. 

Bet kai ji pabandė paimti, mergaitė pasimuistė ir prisiglaudė prie 
Harperio kaip vijoklis prie medžio. Garsas, kurį ji išleido, nuskambėjo 
aiškiai: tė-tė. 

Heilės skruostai išraudo, nors ir bandė tai užmaskuoti nusijuok- 
dama. 

— Tai nieko nereiškia. Tie garsai —ji juos lengviausiai 
ištaria, tai ir viskas. Šiomis dienomis daugelis daiktų yra tė-tė. Eikš, 
Lili. 

Šį kartą jos rankutės suspaudė Harperio kaklą kaip žarną, ir ji 
patempė lūpą. 

— Gal nori užeiti? 

— Ne, ne, — skubiai atsakė ji. — Mes tik vaikštinėjome, 
be to, dar turiu išmaudyti ją prieš miegą. 

— Tada aš palydėsiu jus. —Jis pasuko galvą, pabučiavo 
mažylę į skruostą, tada sušnabždėjo kažką jai į ausį. Lili sukikeno ir 
prisiglaudė prie jo. 

— Ji negali gauti visko, ko nori. 

— Netrukus ji tai sužinos. — Jis ištiesė ranką už savęs ir 
uždarė duris. 


JI IŠMAUDĖ IR PAGULDĖ DUKRĄ, SKIRDAMA LAIKĄ LILI REIKMĖMS, 
kol ši užmigo. 

Tada bandė skaityti, bandė žiūrėti televizorių. Bet, negalėdama 
susikaupti, įsijungė jogos vaizdajuostę, kurią nusipirko prekybos 
centre. Tada nulipo į apačią sausainių. Įsijungė muziką, po to išjungė. 

Vidurnaktį, vis dar negalėdama užmigti, ji pasidavė ir išėjo į tera- 
są pasidžiaugti šilta naktimi. 

Ratinėje degė šviesos. Tikriausiai jo miegamajame, pagalvojo ji. 


Heile niekada nebuvo buvusi antrajame aukšte, arba pastogėje, kaip jis 
jį vadino. Kur Harperis miegojo. Tikriausiai šią akimirką jis ten skaito 
knygą. Nuogas. 

Nereikėjo eiti tuo taku su Lili. Tiek takelių, o ji pasirinko tą, kuris 
veda tiesiai į ratinę. Tokia pati pakvaišusi kaip ir jos dukra. 

Dieve, jai vos keliai nesulinko, kai pamatė jį už posūkio. 

Jis rymojo atsirėmęs į staktą, pusnuogis, tik su tais senais nukirp- 
tais džinsais. Raumeninga krūtinė, auksinis įdegis, susiraitę ir drėgni 
plaukai. Toji tingi šypsena gurkšnojant alų iš butelio. 

Jis atrodė taip seksualiai — seksualumo simbolis, įrėmintas tarp- 
duryje, supamas gėlių, nulenkusių galvas kaitroje. Ji pati stebėjosi, 
kaip sugebėjo suregzti rišlų sakinį, kai viduje viskas kunkuliavo ir 
degė, kol jie stovėjo ten. 

O jai juk negali rūpėti Harperis. Ji turi liautis galvojusi apie jį. 
Kodėl viskas negalėtų būti taip, kaip anksčiau? Kai ji laukėsi, šalia jo 
jautėsi gana patogiai. Net gimus Lilijai nebuvo sunku su juo bendrauti. 
Kada viskas ėmė keistis? 

Ji nežinojo, negalėjo pasakyti. Tiesiog viskas pasikeitė. 

Bet to negali būti. Lili nėra vienintelė, kuri negali turėti visko, ko 
panorėjusi. 


KETVIRTAS SKYRIUS 


DARBE JI JAUTĖSI KEISTAI IR TARSI NE SAVO KAILYJE. LYG ODOS 
būtų per maža, galva per sunki. Per daug jogos pradedančiajai, nu- 
sprendė ji. Per daug darbo, per mažai miego. Gal reikėtų 
paatostogauti? Ji galėtų gauti keletą laisvų dienų; galėtų leisti sau 
pailsėti. Nuvažiuotų į Liti Roką, aplankytų senus draugus, 
bendradarbius. Parodytų jiems Lili. 

Tačiau tai ištirpdytų atostogų fondą, kurį ji pradėjo kaupti Lili 
kelionei į Disneilendą per jos trečiąjį gimtadienį. Bet kiekgi tai kai- 
nuotų? Keletą šimtų dolerių, o vietovės pakeitimas išeitų jai į naudą. 

Ji persibraukė atgalia ranka per kaktą. Oras šiltinamyje buvo per 
tvankus, per lipnus. Jos pirštai, komponuojantys vazonus sodui, buvo 
per stori ir nevikrūs. Ir kam ji ėmėsi šio darbo? Būtų padariusi Stela 
arba Rubi. O ji būtų galėjusi dirbti prie prekystalio — tokiu metų laiku 
net beždžionė tai sugebėtų, irzliai pagalvojo ji. 

Jai reikėjo pasiimti laisvą dieną. Nes ji čia nelabai reikalinga. 
Būtų sėdėjusi namuose, vėsumoje, pailsėjusi nors kartą. Bet ne, 
prakaituoja čia, kaišo augalus į vazonus, nes taip liepė Stela. Įsakymai, 
įsakymai. Kada ji galės daryti tai, ko nori ir kada nori? 

Jie žiūri į ją iš aukšto, nes ji ne jų kraujo, nėra išsilavinusi, 
neaukštos kilmės, kuri daro juos visus tokius svarbius. Bet ji niekuo 
ne blogesnė už juos. Geresnė. Ji geresnė, nes pati sugebėjo išgyventi. 
Kabinosi į gyvenimą neturėdama nieko, nes... 


— Ei, ei! Tu laužai tos ludisijos šaknis. 

-— Ką? —Ji pažiūrėjo į augalą, ir jos pirštai suglebo. 
Stela ištraukė augalą jai iš rankos. — Atsiprašau. Aš nužudžiau jį? 
Nežinau, ką sau galvojau. 

— Nieko tokio. Atrodai nusiminusi. Kas yra? 

— Nieko. Nežinau. — Ji papurtė galvą ir paraudo iš 
gėdos dėl savo minčių. — Nuo to karščio darausi irzli; man skauda 
galvą. Atleisk, kad nespėjau užbaigti. Negaliu susikaupti. 

— Viskas gerai. Atėjau tau padėti. 

— Aš pati. Negaišk laiko. 

— Heile, juk žinai, kaip man patinka knistis žemėse, kai 
galiu. Imk.—Ji ištraukė iš termoso po suoleliu du butelius vandens. — 
Atsipūsk. 

Ir apie ką aš mąsčiau, galvojo Heile užsiversdama butelį. Kokios 
bjaurios, niekšiškos mintys. Ji nesuprato, kaip tokios mintys iš viso 
galėjo atklysti jai į galvą, ji juk taip nesijaučia. Tačiau minutę kitą 
jautėsi, ir dabar dėl to jai buvo gėda. 

— Nežinau, kas man yra, Stela. 

Stela, it rūpestinga motina, susirūpinusi palietė Heilės kaktą. 

— Gal sergi? 

— Ne, manau, tai daugiau niūri nuotaika. Net ne 
liūdesys, tiesiog niūri nuotaika. Ji vis atslenka, ir aš nežinau kodėl. 
Turiu gražiausią pasaulyje kūdikį. Myliu savo darbą. Turiu gerų 
draugų. 

— Gali turėti viską, bet vis tiek niūroti. — Stela 
nusikabino nuo kablio prijuostę ir įdėmiai pažvelgė į Heilę. — 
Daugiau nei metus neturi jokio vaikino. 

— Beveik dvejus. — Tai prisiminusi, Heile vėl nugėrė 
didelį gurkšnį vandens. — Galvojau apie tai. Keletą kartų mane kvietė 
į pasimatymą. Pažįsti ponios Bentli sūnų, Vajetą? Jis buvo užsukęs 
prieš keletą savaičių, pirko kabantį krepšelį jos gimtadieniui ir gana 
atkakliai mane kalbino. Klausė, ar nenorėčiau kada nors 
pavakarieniauti. 

— Jis gana mielas. 

— Taip, jo toks seksualus užpakaliukas, ir aš galvojau 
apie tai, bet paskui nusprendžiau neprasidėti ir atsitraukiau. 

— Aš dar pamenu, kaip stūmei mane pro duris, kai 
pasakiau, jog nenoriu prasidėti su Loganu, kai jis pirmą kartą pakvietė 
mane į pasimatymą. 

— Tikrai? — Heile šyptelėjo. — Mano toks ilgas 
liežuvis. 

Prieš atrinkdama augalus, Stela susirišo savo raudonas garbanas į 
uodegą. 

— Gal tu tiesiog bijai? Na, supranti, vėl pradėti 
susitikinėti. 


— Niekada nebijodavau susitikinėti. Tai vienas iš mano 
geriausių gebėjimų. Man patinka susitikinėti. Ir žinau, kad jei 
norėčiau, tu, Roza ar Deividas pasirūpintumėte Lili. —Ji pajuto kaltės 
smigtelėjimą prisiminusi savo mintis. — Žinau, jai nieko neatsitiktų, 
todėl tai ne pasiteisinimas. Tiesiog negaliu prisiversti. 

— Gal tiesiog nesutikai tokio, kuris priverstų tave 
išsijudinti. 

— Gal.... — Ji atsigėrė dar vandens ir įkvėpė. — 
Reikalas tas, Stela... 

Kai tyla užsitęsė, Stela pakėlė akis nuo vazono. 

— Koks reikalas? 

— Pirmiausia turi pažadėti, prisiekti, kad niekam 
nesakysi. Netgi Loganui. Nė žodžio. 

— Gerai. 

— Prisieki? 

— Nespjausiu sau į delną, Heile. Teks patikėti mano 
žodžiu. 

—- Gerai. Gerai. —Ji nuėjo takeliu tarp stalų, paskui 
sugrįžo. — Reikalas tas, kad man patinka Harperis. 

Stela pritariamai linktelėjo. 

— Žinoma. Man irgi. 

— Ne! — Išsigandusi savo garsaus tono Heile padėjo 
butelį ir užsidengė rankomis veidą. — Dieve. 

Stelai prireikė minutės, kad nušvistų protas. 

— O, — ištarė ji išplėtusi akis. — Oho, oho, — pakartojo 
ji nutęsdama žodį. Tada papūtė lūpas. — Oho. 

— Jei tai geriausia, ką gali pasakyti, teks trinktelėti tau. 

— Aš bandau tai suvokti. 

— Nesąmonė. Žinau, visiška nesąmonė. — Heile nuleido 
rankas. — Žinau, tai negerai, jis negali būti mano sąrašuose. Bet aš... 
pamiršk viską. Tiesiog paryškink ir ištrink. 

— Aš nesakiau, kad tai nesąmonė, tiesiog nesitikėjau. Ir 
nelabai suprantu, kodėl tai negerai. 

-- Jis Rozos sūnus. Rozos, moters, kuri paėmė mane iš 
gatvės. 

— A, kalbi apie tą metą, kai neturėjai nė cento, buvai 
nuoga ir kentėjai nuo retos, psichiką silpninančios ligos? Ji tikra 
šventoji, paėmė tave, aprengė ir kiekvieną naktį šaukšteliu maitino 
sultiniu. 

— Aš turiu teisę perdėti, kai elgiuosi kvailai, — atkirto 
Heile. — Juk ji iš tikro priėmė mane, davė darbą. Priėmė mane ir Lili į 
savo namus, o aš čia fantazuoju, kaip greičiau nusirengti ir nusitempti 
į lovą jos pirmagimį. 

— Jei tave traukia Harperis... 

— Noriu atsikąsti jo užpakaliuko. Noriu apipilti jį 
medumi, o tada pamažu nulaižyti. Noriu... 


—- Gerai, pakaks. — Stela ištiesė ranką, o kitą prisidėjo 
prie širdies. — Prašyčiau nežadinti mano vaizduotės. Tiesiog 
sutarkime, kad jauti jam šiltus jausmus. 

— Labai šiltus. Ir nieko negaliu padaryti, nes mes 
draugai. Pažiūrėk, kaip sugriovė savo santykius Rosas ir Reičel. 
Žinoma, Monika su Candleriu — kita istorija, bet... 

— Heile! 

— Žinau, tai ne televizijos serialas, — sumurmėjo ji, kai 
Stela prapliupo juoktis. — Bet gyvenimas imituoja meną? Be to, jis 
nejaučia man nieko panašaus. 

— Nenori laižyti medaus? 

Heilės akys apsitraukė migla. 

m O Dieve, tas vaizdas stovi man akyse. 

— Taip tau ir reikia. Kad ir kaip būtų, ar esi tikra, kad jis 
nieko tau nejaučia? 

- Jis juk nežengė jokio žingsnio, ar ne? O galimybių 
buvo. Ir kas bus, jei aš žengsiu tą žingsnį pirma, o jis išsigąs, ar dar 
ką? 

-- O jei neišsigąs? 

— Tada būtų dar blogiau. Mes pasimylėtume kaip du 
laukiniai žvėrys džiunglėse, o paskui abu... —Ji iškėlė rankas į viršų ir 
įnirtingai pamojavo. — O Dieve, ką aš padariau, dabar taip nesmagu. 
Tektų pasiimti Lili ir išvažiuoti į kokią Džordžiją. O Roza daugiau 
niekada nesikalbėtų su manimi. 

— Heile. — Stela paplekšnojo jai per petį. — Gal tai tik 
mano nuomonė, bet esu beveik tikra, kad Roza žino, jog Harperis jau 
suaugęs ir gyvena seksualinį gyvenimą. 

— Tu supranti, ką aš noriu pasakyti. Viskas kitaip, kai jis 
mylisi su moterimis, kurių ji nepažįsta. 

— Kurgi ne, esu tikra, ji nepaprastai džiūgauja, kad jos 
sūnus mylisi su nepažįstamomis merginomis. Bent jau 
nepažįstamomis jai, — nusijuokė Stela. — Ir, žinoma, ji labai nusimins 
sužinojusi, kad jis gali turėti intymių ryšių su moterimi, kurią ji 
pažįsta ir myli. Tai būtų peilis jai į širdį. 

— Tai būtų tikra išdavystė. 

— Tai jokia išdavystė. Jis suaugęs žmogus, Heile, ir jo 
santykiai yra jo reikalas. Roza pirmoji taip pasakytų, ir pirmoji — be 
jokios abejonės — pasakytų tau, kad nenori būti vienu iš kampų šiame 
tavo susikurtame trikampyje. 

—— Galbūt, bet... 

— Gal, galbūt, bet. — Stela taip energingai numojo 
ranka, kad Heile nunari.no galvą ir sumirksėjo. — Jei tave domina 
Harperis, turėtum leisti jam tai suprasti. Pažiūrėk, kas bus. Be to, 
manau, jis jau nuo pirmųjų dienų tau simpatizuoja. 

— Negali būti. 


Stela gūžtelėjo pečiais. 

— Tai tik mano nuomonė, įspūdis. 

-- Tikrai? — Skubus krustelėjimas po širdimi buvo 
skausmingas ir kartu malonus. — Nežinau. Manau, jei jis kam nors 
simpatizuoja, tai Lili. Bet aš galėčiau stumtelėti jį, pažiūrėti, kas bus. 

-— Teisingai mąstai. O dabar baikime čia darbus. 

— Stela. — Heile įkišo pirštą į žemę. — Prisiek, kad 
nieko nesakysi Rozai. 

— O, dėl Dievo. — Stela ištiesė delną ir, vaizduodama 
šventą sūnų ritualą, spjovė į jį. 

Paskui ištiesė tą ranką Heilei. Ši pažiūrėjo į ją ir nusivaipė. 

— Fui. 

HEILEI PALENGVĖJO. PASIPASAKOJUS APIE SAVO MINTIS IR JAUSMUS 
ją slėgusi įtampa atlėgo. Kaip gerai, kad yra Stela. Beje, ji visiškai 
neapstulbo, pagalvojo Heile. Taip, ji nustebo, bet neapstulbo, vadinasi, 
nėra taip blogai. 

Dabar ji galės ramiai viską apgalvoti. Tiesą sakant, galvojo, trupu- 
tį mieguistai, guldydama Lili į lovelę, po to pati išsitiesdama ant sofos 
svetainėje ir įsijungdama televizorių. 

Ji tingiai junginėjo kanalus jausdama, kaip gera nieko neveikti 
nors valandą. Reklaminiai kadrai, kartojami filmai ir kitas vasaros 
šlamštas, nusprendė ji, yra ne tai, ko norėtų šią tingią valandą. 

Ji apsistojo ties senu, bet dar nematytu juodai baltu filmu. Kaž- 
kokia romantinė drama, kur visi dėvi puošnius drabužius ir šoka pra- 
bangiuose klubuose, kuriuose groja orkestrai ir dainuoja aptakių 
formų dainininkės. 

Visi gėrė viskį su soda iš aukštų taurių. 

Viskis aukštose taurėse, žiovaudama galvojo ji. Keista. 

Įdomu, koks būtų jausmas vilkėti tokią suknelę ir slysti šokių 
aikštelės parketu? Jis, aišku, vilkėtų smokingą. Harperiui labai tiktų 
smokingas. 

Arba jie ateitų su kitais palydovais, bet paskui pamatytų vienas 
kitą. Tame spindesy jų žvilgsniai susitiktų. Ir jie suprastų. 

Jie šoktų, ir visa kita aplinkui neegzistuotų. Taip visada būna juo- 
dai baltuose filmuose. Nieko sudėtinga; juos skiriantys dalykai tiesiog 
išnyktų arba būtų nugalėti. Paskui išnyktų ir visa kita, liktų tik jiedu ir 
muzika. 

Tada jie pultų vienas kitam į glėbį, ji kilstelėtų veidą, ir jųdviejų 
lūpos susilietų į tobulą filmo bučinį. Tolį, kuris nuvilnytų iki kojų 
padų, tokį, kuris paliudytų, jog mylėsite vienas kitą amžinai. 

Švelnus bučinys, tada jo ranka paliečia tavo plaukus, bučinys da- 
rosi vis jausmingesnis, apsikabini jo kaklą. Pasistiebi, prisiglaudi visu 
kūnu. 

Jųdviejų kūnai tobulai susilieja. 

Tada jo rankos nuslysta liemeniu, liečia ten, kur virpa ir dilgsi. 


Glosto per šilko suknelę, ir iš jųdviejų lūpų ima sklisti tylūs 
aikčiojimai ir dejonės. 

Jo bučinys toks galingas, toks deginantis, kad jis supurto tave 
visą, pažadina ir tavyje ima liepsnoti ugnis. 

Ir viskas, kas buvo sušalę ar pavargę, vėl sušyla, nes tu geidi ir esi 
geidžiama. 

Aplinkui mirksi žvakės. Dūmai ir šešėliai. Kambaryje sklinda 
gėlių kvapas. Lelijų, tai turėtų būti lelijos. Gėlės, kurias jis atnešė jai, 
ryškios, raudonos ir aistringos. Jo akys, rudos bedugnės, pasako jai 
viską, ką ji nori žinoti. Kad ji jam graži ir brangi. 

Kai jie išrengia vienas kitą, jos balta suknelė nukrenta šalia jo 
juodo švarko. 

Pagaliau oda prie odos. Lygi ir Švelni. Auksinės dulkės ir pienas, 
ji glosto jo pečius, nugarą, jaučia, kaip įsitempia jo raumenys, kai jis 
susijaudina. 

Jis liečia ją reikliai, ir ji virpėdama tirpsta jo glėbyje. Jis paguldo 
ją ant lovos, didelės ir baltos, su minkštais it vanduo patalais, tada 
drauge panyra į juos. 

Jo lūpos nuslysta jos kaklu, apžioja krūtis, jos pulsas padažnėja, 
pilve kažkas persiverčia ir ji dejuodama ištaria jo vardą. 

Žvakių šviesa. Židinio šviesa. Gėlės. Ne lelijos, rožės. Jo rankos 
lygios, poniškos rankos. Turtingos rankos. Ji tiesiasi po jomis, riečiasi, 
murkia. Vyrams patinka, kai jų meilužės netyli lovoje. Ji glosto jam 
nugarą. Jis jau pasiruošęs, nekantrauja. Bet ji dar šiek tiek paerzins jį. 
Tik žmonos guli pasyviai, leidžia vyrams daryti, ką nori, kad tik jie 
greičiau baigtų. 

Todėl jie ateina pas ją, todėl jiems reikia jos. Todėl jie ir moka 
pinigus. 

Ji kilsteli galvą nuo krūvos pagalvių, ir garbanoti auksiniai 
plaukai užlieja jos pečius. Ji užsirita ant jo, gundydama savo krūtimis 
ir klubais, prispaudžia prie lovos ir slenka žemyn laižydama jo kūną, 
darydama tai, ko jo šaltoji griežtoji žmona niekada nedarys. 

Jo aikčiojimai ir dejonės teilda jai pasitenkinimą. 

Jis įsildmba į jos plaukus, trūkčioja, gaikščioja, kol ji tenkina jį. 
Jo kūnas gana lieknas, ir ji pati galėtų patirti malonumą, bet net jei jis 
būtų riebus kaip kiaulė, ji įtikintų jį, kad yra gražiausias. Tai taip pa- 
prasta. 

Ji apsižergia jį, pažvelgia į jo gražų veidą, pamato godų troškimą 
akyse ir nusišypso. 

Jos kūnas priima jį greitai ir valdingai. Niekas kitas taip netinka 
jos kūnui kaip turtingo vyro kūnas, galvojo ji. 


Heile pašoko nuo sofos tarsi ją būtų iššovę iš patrankos. Jos širdis 
smarkiai plakė, krūtinė kilnojosi. Jos krūtys buvo apsunkusios, tarsi 
jas, o Dieve, kas nors būtų glamonėjęs. Lūpos dilgsėjo. Išsigandusi ji 


stvėrėsi už plaukų ir vos neapsiverkė iš palengvėjimo pajutusi, jog jie 
jos. 

Kažkas nusijuokė; ji krūptelėjusi susvirduliavo ir vėl vos neišsi- 
tiesė ant sofos. Televizorius, — suprato ji sukryžiuodama rankas ant 
krūtinės. Tik televizorius, per kurį rodė juodai baltą dramą. 

Bet, o Dieve, kas jai atsitiko? 

Tai buvo ne sapnas arba ne tik sapnas. Negalėjo būti. 

Ji puolė iš kambario pas Lili. Dukrytė ramiai miegojo apsikabi- 
nusi baltą žaislinį šunį. 

Liepdama sau neprarasti savitvardos, ji nulipo į apačią. Bet, priė- 
jusi prie bibliotekos, ėmė dvejoti. Mičas sėdėjo prie stalo 
barškindamas kompiuterio klaviatūrą. Ji nenorėjo jam trukdyti, bet 
turėjo pasikalbėti. Jai reikia įsitikinti. Ji negali laukti iki ryto. 

Ji įžengė į vidų. 

— Mičai? 

— Chm? Ką? Kur? — Jis pakėlė galvą ir sumirksėjo už 
akinių raginiais rėmeliais. — Sveika. 

-- Atsiprašau. Tu užsiėmęs. 

-— Tik rašau laišką. Ko nors norėjai? 

— Aš tik norėjau... — Ji nebuvo drovi ar skrupulinga, bet 
nežinojo, kaip papasakoti ką tik patirtus pojūčius savo viršininkės vy- 
rui. — Kaip manai, ar Roza užsiėmusi? 

— Galiu paskambinti ir pasiteirauti. 

— Nenoriu trukdyti, jei ji... Taip, noriu. Ar galėtum 
paprašyti ją nusileisti į apačią? 

— Gerai. —Jis surinko miegamojo numerį. — Kažkas 
atsitiko? 

— Taip. Tam tikra prasme. Galbūt. — Norėdama 
išsiaiškinti vieną dalyką, ji nuėjo už Mičo stalo ir ėmė žiūrinėti 
fotografijas, prismeigtas prie lentos. 

Ji įsispoksojo į vieną fotografiją, kurioje buvo vyras su kostiumu 
— ryškūs bruožai, tamsūs plaukai, šaltos akys. 

— Tai Redžinaldas Harperis, taip? Štai šis. 

— Taip. Roza, ar gali ateiti į biblioteką. Čia Heile. Jai 
reikia pasikalbėti su tavim. Gerai.—Jis padėjo ragelį. —Ji tuoj ateis. 
Gal ko nors norėtum — vandens, kavos? 

Ji papurtė galvą. 

— Ne, ačiū. Viskas gerai, tik keistokai jaučiuosi. A... kai 
Stela apsigyveno čia, ji ėmė sapnuoti? Noriu pasakyti, kad būtent tada 
viskas prasidėjo, ar ne? Tik vėliau ėmė dėtis tie... keisti dalykai. 
Apsireiškimai. Bet ji niekada — bent jau Įdek girdėjo Roza — nebuvo 
pavojinga. Kalbu apie nuotaką. 

— Regis, taip. Nors kai Stela gyveno čia su savo 
berniukais, būta tam tikrų... paūmėjimų. 

— Aš atvykau po keleto savaičių. Mes, trys moterys, 
gyvenome Harperių namuose.—Jos oda tebešiurpo. Heile pasitrynė 


nuogas rankas ir pasigailėjo neapsivilkusi megztuko. — Aš laukiausi, 
Stela turėjo berniukus, o Roza —ji yra kraujo giminė. 

Mičas linktelėjo. 

— Tęsk. 

— Stela pradėjo sapnuoti. Labai gyvus sapnus, tarsi 
kažkas būtų įsiskverbęs į jos pasąmonę. Aš nemoku nusakyti to 
moksliškai, bet... 

— Viskas gerai. 

-— O kai Stela ir Loganas... — Ji nutilo, pamačiusi 
įeinant Rozą. — Atleisk, kad ištempiau tave iš lovos. 

— Nieko tokio. Kas atsitiko? 

— Pirma užbaik savo mintį, — pasiūlė Mičas. — 
Pasistenk kuo rišliau. 

— Gerai. Taigi Stela ir Loganas užmezgė ryšį, ir 
Amelijai tai nepatiko. Stelos sapnai tapo neramūs, nukreipti prieš 
Loganą; Amelija netgi ėmėsi smurto, kuris baigėsi tuo, kad ji tą naktį 
užtvėrė mums kelią į berniukų kambarį — pirmąjį vakarą, kai 
svečiavaisi šiuose namuose, Mičai. 

— Niekada to nepamiršiu. 

— Tą naktį ji pasakė mums savo vardą, — įsiterpė Roza. 
— Stela sugebėjo įkalbėti ją, ir ji pasakė savo vardą. 

— Taip. Ar jums neatrodo, kad tada ji ir paliko Stelą 
ramybėje? Ji būtų papasakojusi mums, jei tebesapnuotų tuos sapnus ar 
kas nors būtų jai atsitikę. 

— jos dėmesys nukrypo į Rozą, — tarė Mičas. 

— Taigi. — Patenkinta, kad jie eina tuo pačiu taku, Heile 
linktelėjo. — Ir Amelija ėmė šėlti dar smarkiau, ar ne? Pameni savo 
sapnus, Roza? 

— Taip, kaip ir jos nenuspėjamą elgesį. 

— Kuo artimesni judu darėtės su Miču, tuo smarkiau ji 
šėlo. Tokie dalykai ją erzina. Ji vos nenužudė tavęs. Ji gelbėjo tave, jei 
taip galima sakyti, kai tau grėsė pavojus, bet prieš tai užsipuolė. 
Tačiau kai judu su Miču susituokėte, ji atsitraukė. 

-— Bent jau kuriam laikui. — Roza priėjo prie Heilės ir 
paglostė jai ranką. — Dabar ji neduoda ramybės tau, ar ne? 

— Aš taip manau. Regis, ją suglumino mūsų trijų 
gyvenimas šiuose namuose. —Ji pažiūrėjo į Mičą ir kilstelėjo rankas. 
— Nežinau, kaip pasakyti, bet nuo tada viskas ir prasidėjo. Kamuolys 
ėmė riedėti vis greičiau ir su didesne jėga, jei suprantat, ką noriu 
pasakyti. 

— Suprantu, ir tai labai įdomu. Trys moterys įvairiais 
gyvenimo etapais — visos laisvos — susirinko į vieną vietą. Galėtume 
pasakyti, kad jūsų ryšys pažadino ryšį su ja. O kai Stela, vėliau Roza 
užmezgė romantiškus santykius, Amelijos elgesys tapo nevaldomas. 

-— Mieloji, ar ji ką nors tau padarė? 


—— Ne. — Heile sučiaupė lūpas, tada pažiūrėjo į Mičą. — 
Žinau, turėčiau viską papasakoti, kad Mičas galėtų įrašyti. Bet aš 
nežinau, kaip tai padaryti. Man nesmagu. 

— Nori, kad išeičiau? — paklausė Mičas. — Kad 
galėtum papasakoti apie tai Rozai? 

-- Ne, tiesiog viskas taip kvaila — tiksliau, aš kvaila. Ji 
vis tiek tau papasakos. — Heile drąsindamasi giliai iškvėpė. —Taigi 
nusprendžiau valandėlę pailsėti, pažiūrėti kolą nors filmą. Rodė seną 
filmą, ir aš užsisvajojau. Puošnūs drabužiai, tviskantys sietynai, 
prabangūs klubai, kur žmonės eidavo šokti ir visa kita. Įsivaizdavau, 
kaip viskas būtų, kaip aš pasipuoščiau, susipažinčiau su kuo nors. 

Ji minutėlę nutilo. Nebūtina sakyti, kad tas kas nors yra Harperis. 
Tai nesvarbu. 

- Mes šoktume, įsimylėtume ir bučiuotumėmės kaip 
filmuose. Suprantat, ką noriu pasakyti. 

Roza nusišypsojo. 

— Tikrai. 

— Paskui tikriausiai užsnūdau ir ėmiau sapnuoti, kaip 
viskas bus. Greičiausiai galvojau apie seksą, — krenkštelėjo Heile. — 
Mačiau žvakes, gėles, didelę baltą lovą. Mes mylėjomės. —Ji nuleido 
galvą ir užsidengė veidą delnais. — Man siaubingai gėda. 

— Nebūk kvailutė. Jei tokia sveika mergina kaip tu 
negalvotų apie seksą, aš susirūpinčiau. 

Roza švelniai papurtė ją už pečių. 

— Buvo labai gražu. Romantiška ir jaudinanti atmosfera. 
Bet po to viskas pasikeitė. Arba aš pasikeičiau. Ėmiau šaltakraujiškai 
mąstyti. Galvojau, kaip viską darysiu. Jaučiau jo odą, formą, karštį. 
Mus supo rožės. Užuodžiau rožes, nors anksčiau įsivaizdavau lelijas 
— dabar čia buvo rožės ir židinio šviesa. Ir jo rankos pasikeitė, tapo 
švelnios ir lygios. Turtingos, štai ką galvojau aš. Ir galvojau, kad to 
vyro žmona niekada nedarytų to, ką aš galiu, todėl jis ir atėjo pas 
mane. Galvojau apie pinigus. Jaučiau savo plaukus, netgi mačiau juos. 
Jie buvo ilgi, šviesūs ir banguoti. Mačiau juos užkrentančius man ant 
veido — ne iš šono, bet tarsi būčiau ten. Tai buvau aš. Ir mačiau jį. Jo 
veidą. 

Heile atsisuko į lentą ir parodė į Redžinaldo nuotrauką. 

— Jo veidą. Jis buvo manyje, ir aš mačiau jo veidą. 

Ji vėl giliai atsiduso. 

— Štai kaip. 

Po trumpos tylos prabilo Roza. 

— Nieko nepaprasta, Heile, kad tavo mintys sukosi apie 
tolaus dalykus. Mes visi daug galvojame apie šiuos žmones, bandome 
nustatyti, kas ir kokie jie buvo. Mes žinome, kad ji buvo jo meilužė, 
žinome, kad pagimdė jo vaiką, todėl žinome, kad jiedu mylėdavosi. O 
dėl jos — galime numanyti ar bent jau daryti prielaidą, kad tai buvo 
verslo susitarimas. 


— Ar supranti, kaip jaučiasi tavo sužadintas kūnas? 
Fiziškai. Tai ne tas svaigulys, kurį jauti sapnuodama erotinį sapną. 
Nesvarbu, kad aš nemiegojau nė su vienu vyruku nuo tada, kai gimė 
Lili, bet nepamiršau, koks tai jausmas. Taip jaučiausi, kai pabudau ar 
išėjau iš to sapno. Roza, aš jaučiau tų rožių kvapą. Ir žinau, kokios 
formos buvo jo kūnas. 

Ji giliai įkvėpė, tada sunkiai nurijo. 

—- Jaučiau jį savyje. Greičiau joje, bet kai tai vyko, aš 
buvau ji. Jai patiko mylėtis su gražiais ir patyrusiais. Žinoma, jis 
galėjo būti negražus ir nemokša lovoje, bet tai buvo it prizas. 
Svarbiausia, kad jis buvo turtingas, visa kita nesvarbu. Žinau tai, nes 
jaučiau tai, ką jautė ji, galvojau, kaip ji. Aš nieko neprasimanau. 

— Aš tikiu tavim, — tarė Mičas. 

— Mes tikim, — pataisė jį Roza. — Tu esi panašaus 
amžiaus, kokio buvo ji, kai mirė. Galbūt ji bando susieti tai su tavim, 
bando per tave pasakyti mums, kaip jautėsi. 

— Gali būti. — Mičas atsilošė kėdėje, kai Roza 
klausiamai pažvelgė į jį. — Tai galėtų padėti mums geriau suprasti ją, 
sužinoti, kas atsitiko ir kodėl. Ką dar gali papasakoti apie ją? 

— Man atrodo, kad seksas neteikė jai didelio 
pasitenkinimo — galia, valdžia, taip, bet ne visa kita. Ji tiesiog darė 
tai, ką mokėjo, ir sprendžiant iš jo, chm, atsako, darė gerai. Jos kūnas 
buvo daug gražesnis už mano. 

Droviai šypsodamasi Heile nupiešė ore dideles krūtis. 

— Bet ji buvo šalta. Visą laiką, kol jie mylėjosi, ji 
galvojo, ką gaus iš jo. Ir ji jautė panieką — tikriausiai tai būtų 
tiksliausias žodis — tokių vyrų žmonoms. Daugiau nieko negaliu 
pasakyti. 

— Taip, ne pati geriausia jos pusė. Nors jai tai tikriausiai 
atrodė visiškai derama, — svarstė Mičas. —Ji pati pasirinko tokį 
gyvenimo būdą ir pati viską kontroliavo. Jauna, graži, trokštama 
galingų vyrų, kontroliuojanti juos per seksą. Įdomu. 

- Kraupu, o ne įdomu. Ir jei tektų mylėtis, norėčiau būti 
savame kūne. Kad ir kaip būtų, jaučiuosi daug geriau visa tai išklojusi. 
Dabar eisiu į viršų ir užsiimsiu joga. Nemanau, kad ji trukdytiį mane, 
bandančią išsiriesti karžygio poza. Ačiū, kad išklausėte. 

— Jei dar kas nors atsitiktų, būtinai papasakok, — tarė jai 
Roza. 

— Pažadu. 

Roza palaukė, kol Heile nuėjo, tada atsisuko į Mičą. 

— Teks prižiūrėti ją, ar ne? 

— Kol kas nepulkime nerimauti. — Jis paėmė ją už 
rankos. — Tiesiog kurį laiką stebėkime. 


PENKTAS SKYRIUS 


PRO STELOS VIRTUVĖS LANGĄ HEILE MATĖ DIDELĮ SODĄ, VIDINĮ 
kiemą, pavėsinę, namelį medyje, kurį Loganas su berniukais įspraudė 
tarp sikomoro šakų. 

Ji stebėjo, kaip Loganas sūpuoja Lili ant raudonų sūpynių, kaban- 
čių ant kitos šakos, berniukus, mėtančius Parkeriui seną kamuolį. 

Tai tarsi judantis vasaros vakaro portretas, mąstė ji. Tingiai ra- 
mus, kolą galima pamatyti tik tvankiomis vasaros dienomis, kol vaikai 
dar laksto kieme ir verandoje nedega šviesa. Jos geltonas spindulys 
atbaido naktinius vabzdžius ir apibrėžia švytintį ratą, kuris rodo: mes 
namie. 

Staiga ji aiškiai prisiminė savo vaikystę, rugpjūčio karštį, kai 
namo grįždavo tik užgesus paskutiniam saulės spinduliui. 

Dabar, tikėjosi ji, ji mokosi būti mama. Ta, kuri laukia anapus 
durų. Ta, kuri įjungia verandoje šviesą. 

— Ar prie to įprantama, ar vis dar kartais pasižiūri ir 
pagalvoji: ei, aš laimingiausia moteris pasaulyje. 

Stela priėjo prie lango, pažiūrėjo ir nusišypsojo. 

— Ir viena, ir kita. Gal nori neštis limonadą į kiemą? 

— Tuoj. Nenorėjau kalbėtis apie tai darbe. Ne tik todėl, 
kad darbe, bet todėl, kad jis Harperių valdose. O ji irgi ten. Čia ji 
neateis. 

— Roza papasakojo man, kas atsitiko. — Stela uždėjo 
ranką Heilei ant peties. 

— Nesakiau jai, kad tai buvo Harperis. Kalbu apie savo 
fantazijas — jose buvau su Harperių. Negalėjau pasakyti, kad 
svajojau, kaip guliu nuoga su jos sūnumi. 

— Manau, šiuo atveju pasielgei protingai. Ar nuo tada 
dar kas nors įvyko? 

— Ne, nieko. Ir nežinau, ar tikėtis, kad įvyks, ar ne. —Ji 
žiūrėjo, kaip Loganas pagavo jo link riedantį seilėtą kamuolį ir 
nusviedė jį toli, kad berniukai ir šuo turėtų ką veikti. Lili suposi ir 
plojo rankutėmis. 

— Zinai, jei turėčiau vaidinti kieno nors gyvenimą, 
pasirinkčiau tavąjį. 

— Tu gera draugė, Heile, bet su Loganu mylėtis neleisiu. 

Heile suprunkštė, tada bakstelėjo alkūne Stelai. 

— Begėde, ir nors apie tai nė nepagalvojau, kertu lažybų, 
kad jis puikus. 

Stela nusišypsojo tingiai it katė. 

— Taigi. 

— Kad ir kaip būtų, aš tik galvojau, kaip būtų gera, jei 
mane kas nors mylėtų taip, kaip tave Loganas. O dar pora vaikučių, 
gražūs namai, kuriuos kartu susikūrėte — kam dar fantazuoti? 

— Tu irgi vieną dieną visa tai turėsi. 


— Tik paklausyk manęs, kalbu kaip vargšė podukra. 
Nežinau, kas pastaruoju metu man darosi. — Heile pajudino pečius it 
norėtų nusimesti didelę naštą. — Vis gailiuosi savęs. Man tai 
nebūdinga, Stela. Aš laiminga. Net kai nesijaučiu laiminga, sugalvoju 
ką nors, kaip pralinksminti save. Nevaikštau susiraukusi ir neburnoju. 
Gal tik kartais. 

— Ne, tu nesi tokia. 

— Man rūpi Harperis, ir tas nedidelis nusivylimas 
nepadėjo man nusileisti ant žemės. Kai kitą kartą išgirsi mane 
verkšlenant, pliaukštelėk kaip reikiant. 

— Būtinai. Kam gi dar būtų draugai? 


JI KALBĖJO NETUŠČIAI. NE JOS BŪDUI SĖDĖTI IR AIMANUOTI DĖL 
nesėkmių. Jei kas nors negerai, jei kažko trūksta, imasi veiksmų. Įveik 
rūpesčius ir judėk į priekį. O jei tie rūpesčiai per dideli, kad galėtum 
su jais susidoroti, reikia rasti būdą su tuo susitaikyti. 

Kai išėjo motina, jai buvo liūdna, baugu ir skaudu. Bet ji nieko 
negalėjo padaryti, kad susigrąžintų ją. Todėl išmoko gyventi be jos — 
ir velniškai gerai, galvojo Heile važiuodama atgal j Harperių namus. 

Išmoko padėti kurti namus, ir jiedu su tėvu gerai gyveno. Jie buvo 
laimingi; ji buvo mylima. Ir naudinga. 

Jai puikiai sekėsi mokykloje. Gavo darbą ir galėjo prisidėti prie 
namų ūkio išlaidų. Ji mokėjo dirbti, mokėjo džiaugtis darbu. Jai patiko 
mokytis, pardavinėti žmonėms tai, kas teikė jiems malonumą. 

Jei būtų pasilikusi Liti Roke, knygyne, būtų tapusi vadybininke. Ji 
būtų užsitarnavusi šias pareigas. 

Paskui mirė tėvas. Tai išsprogdino skylę jos gyvenimo pamatuose, 
sukrėtė labiau nei kas nors anksčiau. Jis buvo jos uola, ji buvo jo. Jam 
mirus, nebesijautė tvirta, ir jos skausmas tapo kraujuojančia žaizda. 

Todėl ėmė ieškoti paguodos, pasitikėjo draugu, tačiau jis buvo tik 
draugas, — pripažino ji sukdama j Harperių namų kiemą. Mielas 
vaikinas, paguoda. 

Iš tos draugystės gimė Lili, ir ji to nesigėdija. Galbūt paguoda ne- 
buvo meilė, tačiau tai buvo teigiamas dalykas. Kaip ji galėjo atsidėkoti 
už jo gerumą priversdama ją vesti, primesdama atsakomybę, juk jis 
jau gyveno savo gyvenimą, kai ji sužinojo esanti nėščia. 

Ji neraudojo, tik truputį paverkė. Nekeikė nei Dievo, nei žmogaus. 
Prisiėmė atsakomybę už savo veiksmus, kaip buvo mokoma, ir 
pasirinko tai, kas jai atrodė teisinga. 

Pasilikti kūdikį ir vienai auginti vaiką. 

Ne viskas buvo taip, kaip tikėjosi, kreivai šyptelėjo ji statydama 
automobilį. Liti Rokas, knygynas, jos ir tėvo namai — čia ji neberado 
vietos pasislėpti, kai nėštumas ėmė ryškėti. Netrukus žmonės ėmė 
žvilgčioti į ją, klausinėti, šnabždėtis. 

Ir ji pradėjo gyvenimą iš naujo. 


Heile išlipo iš automobilio, apėjo aplinkui ir ištraukė Lili iš sė- 
dynės. 

Ji pardavė viską, ką buvo galima parduoti, susipakavo likusius 
daiktus. Galvok teigiamai ir judėk į priekį. Atvažiuodama čia tikėjosi 
rasti darbą. O gavo šeimą. 

Tik dar vienas įrodymas, kad geri dalykai atsitinka tada, kai žengi 
žingsnį, kai sieki jų — ir kai pasiseka sutikti žmonių, kurie suteikia 
galimybę, parodo, ką sugebi. 

- Štai kokios mes, Lili. —Ji iškėlė dukrelę į orą, apibėrė 
jos veidą bučiniais. — Mes pora laimingų merginų. 

Persimetė per petį krepšį su sauskelnėmis, klubu užtrenkė auto- 
mobilio dureles. Bet žengus žingsnį namų link jos galvoje kilo mintis. 

Galbūt laikas vėl išmėginti sėkmę. 

Jei sėdėsi ir lauksi, nieko negausi. Bet jei veiksi, tau arba pasiseks, 
arba ne. Kad ir kaip būtų, tai geriau nei nieko nedaryti. 

Neskubėdama apėjo aplink namą, kad įsitikintų, jog nepersigal- 
vojo. Bet mintis jau buvo išsikerojusi, ir ji nerado pakankamai geros 
priežasties ją išrauti. 

Gali būti, kad jis nustebs, apstulbs ar net neteks žado. Bet tai jo 
bėda. Ji bent jau kai ką sužinos ir liausis, po galais, svarsčiusi. 

Įsukusi į taką, pastatė Lili ant žemės ir leido mažylei nutipenti 
prie Harperio namelio durų. 

Gal jo nėra namuose, gal jis su kokia nors moterimi. Arba dar 
blogiau, su kokia nors moterimi savo namuose. Gerai, tai būtų blogai, 
bet ji susidoros. 

Metas išsiaiškinti. 

Nors dar nebuvo labai tamsu, tako žibintai švietė rodydami kelią. 
Kai kur ant gėlių galvučių mirksėjo keletas ankstyvų jonvabalių. 

Heile įkvėpė heliotropų, saldžiųjų žirnelių ir aitresnio žemės kva- 
po. Visi šie kvapai kartu su įvairiais žalumos tonais visada primins jai 
Harperį ir šią vietą. 

Ji prisivijo Lili, pasibeldė. Tada pasitraukė į šalį palikdama 
mažąją trankyti delnais į Harperio duris. Virš kurių švytėjo geltonas 
šviesos ratas. 

Kai durys atsidarė, ji išgirdo džiaugsmingą Lili šūksnį ir kažką 
panašaus į žodį labas. 

-- Tik pažiūrėkit, ką radau prie savo durų. 

Iš savo stebėjimo taško Heile galėjo matyti iškeltas Lili rankutes 
ir žemyn svyrančias Harperio rankas. Kai jis paėmė mažylę ant rankų, 
ši ėmė Čiauškėti savo nesuprantama kalba. 

— Tikrai? Tiesiog pamanei, jog reikėtų užsukti 
pasisveikinti? Turėtum užeiti j vidų ir pasivaišinti sausainiais, bet 
pirma reikia surasti tavo mamą. 

— Ji čia pat. — Heile juokdamasi atsistojo priešais duris. 
— Atleisk, bet buvo taip gražu. Juk žinai, kad ji negali ramiai praeiti 
pro tavo namus, todėl pamaniau, aš pabelsiu, o ji tegu stovi viena pati. 


Ji ištiesė į dukrą rankas, bet, kaip paprastai, jei šalia būdavo Har- 
peris, Lili papurtė galvą ir apsivijo mylimiausio vyriškio kaklą. 

-— Aš paminėjau tą žodį iš S raidės. Užeikit, aš surasiu 
jai vieną. 

— Gal tu užsiėmęs? 

— Ne. Kaip tik galvojau išgerti alaus ir sutvarkyti 
dokumentus. Bet šį reikalą galiu atidėti. 

— Man čia visada patiko. — Pakeliui į virtuvę ji 
atsigręžė į svetainę. — Kaip vienišas vyriškis, tu gana tvarkingas. 

— Tikriausiai įpratau gyvendamas su mama. — 
Nepaleisdamas iš rankų Lili, jis atidarė spintelę ir ištraukė dėžutę 
trapučių, kurią laikė specialiai jai. — Ir ką gi mes čia turime? 

Jis atidarė dėžutę ir leido jai išsirinkti vieną. 

— Nori alaus? 

— Būtų neblogai. Po darbo buvau užsukusi pas Stelą. 
Kepėme mėsainius, bet vyno atsisakiau. Nemėgstu gerti nė trupučio, 
kai reikia vairuoti, ypač kai mašinoje sėdi Lili. 

Harperis ištiesė jai butelį alaus, kitą pasiėmė sau. 

— Kaip tu? — Kai ji tik pakreipė galvą, jis patraukė 
pečiais. — Žmonės kalba. Girdėjau, kas atsitiko. Kad ir kaip būtų, mes 
visi į tai įklimpę, tad žmonės turi kalbėti. 

— Man nelabai smagu, kai žmonės kalba apie mano 
seksualines fantazijas. 

— Nieko panašaus. Be to, nieko bloga sapnuoti erotinius 
sapnus. 

— Būtų geriau, kad kitas būtų mano sapnas. — Ji 
užsivertė butelį stebėdama jį. — Žinai, tu panašus į jį. 

— Atsiprašau? 

— Į Redžinaldą, ypač dabar, kai pamačiau jį, galima 
sakyti, gana intymiai. Jūsų tokia pati oda, tokia pati veido forma, tavo 
burna. Bet jo kūnas ne toks gražus kaip tavasis. 

— Ak. Mat kaip. —Jis užsivertė butelį ir nugėrė didelį 
gurkšnį. 

— Jis buvo lieknas, bet minkštas. Kaip ir jo rankos. Be 
to, jis buvo vyresnis už tave, truputį žilstelėjęs. Ir nuo akių aplink 
burną ėjo gilios raukšlės. Bet vis tiek jis buvo labai gražus, labai 
vyriškas. 

Ji ištraukė iš krepšio Lili puodelį ir jos muzikinį kubą. Tuo pa- 
traukusi į save dėmesį, Heile paėmė Lili iš Harperio ir pastatė ant 
grindų. 

— Tavo gražesni pečiai ir niekas nekyšo štai čia. —Ji 
bedė pirštu jam į pilvą. 

— Chm. 

Lili atsisėdo ant grindų klausydamasi muzikinio kubo melodijų. 

— Aš viską mačiau, — tarė Heile, — nes mes buvome 


nuogi ir įkaitę. 

— Kurgi ne. 

— Tas panašumas ypač krito į akis, nes kai pradėjau 
fantazuoti, mano mintys sukosi apie tave. 

— Apie... ką? 

Gerai, jis nustebo, bet dar labiau sutriko, nutarė Heile ir tęsė: 

— Viskas prasidėjo su tavim, štai taip. 

Ji apkabino jo kaklą ir pasistiebė ant pirštų galiukų. Prikišo lūpas 
prie jo lūpų — toks artumas visada užgniaužia kvapą ir priverčia širdį 
nusiristi į kulnus. Tada ir šis menkas atstumas išnyko. 

Švelnios, kaip ji ir įsivaizdavo. Ir šiltos. Jo šilkiniai plaukai glostė 
jai ranką, o kūnas maloniai spaudėsi prie jos kūno. 

Jis nuščiuvo, bet širdis trankėsi it paklaikusi. Paskui ji pajuto jo 
ranką ant savo nugaros, kumštį, sugniaužiantį jos marškinėlius. 

Lili ant grindų smagiai sviedė muzikinį kubą į kampą. 

Lleilė prisivertė atsitraukti. Neskubėk, priminė sau. Nors jos pilve 
plazdeno peteliškės, ji labai stengėsi neišsiduoti — ramiai gurkštelėjo 
alaus žiūrėdama į jo tamsias akis. 

— Na, ką manai? 

Jis kilstelėjo ranką ir vėl nuleido. 

— Regis, aš praradau racionalaus mąstymo dovaną. 

— Pranešk, kai atgausi. 

Ji pasilenkė surinkti dukros daiktus. 

— Heile. — Jis ištiesė ranką ir sugriebė ją už džinsų 
juosmens. — Ei. 

Plaštakės jos pilve džiaugsmingai subruzdo. Ji dirstelėjo per petį. 

— Ką nori pasakyti? 

— Pasakysiu trumpai: negali ateiti, pabučiuoti mane, 
kaip ką tik bučiavai, ir vėl išeiti. Taigi paklausiu, ar šitaip norėjai 
pademonstruoti, kas vyko su Amelija, ar ką nors kita? 

— Svarsčiau, koks tai būtų jausmas, todėl nusprendžiau 
sužinoti. 

— Supratau. —Jis apsuko ją, įsitikino, kad Lili užsiėmusi 
savais reikalais, tada prispaudė prie spintelės. 

Jo rankos įsikibo į jos Įdubus, ir jų lūpos susitiko. Jo liežuvis įsi- 
skverbė gilyn, o rankos lėtai nuslydo į viršų, priversdamos jos odą 
sproginėti sulig kiekvienu prisilietimu. 

Tada jis atsitraukė ir perbraukė nykščiu per jos dilgsinčias lūpas. 

— Aš irgi svarsčiau, koks tai būtų jausmas. Dabar mes 
abu žinome. 

— Regis, taip, — išspaudė ji. 

Lili įsikibo Harperiui į kelnes ir ėmė tampyti. Jis užsikėlė ją ant 
klubo. 

— Reikalas gana sudėtingas. 

—- Taip. Labai. Mes privalome neskubėti, gerai viską 
apgalvoti. 


-- Žinoma. Arba galime pasakyti, velniop viską, ir aš 
galiu ateiti pas tave šiąnakt. 

— Aš... aš noriu pasakyti taip. Mintyse sakau taip, — 
skubiai ištarė ji. — Tas taip rėkia mano galvoje, bet nežinau, kodėl 
neišsprūsta pro mano lūpas. Nes aš noriu būtent to. 

— Bet. — Llarperis linktelėjo. — Viskas gerai. 
Neskubėkime. Įsitikinkime. 

— Įsitikinkime, — pakartojo ji ir skubiai pagriebė Lili 
daiktus. — Reikia eiti, kitaip pamiršiu, kad susitarėme neskubėti ir 
įsitikinti, nes, žmogau, tu moki bučiuotis. Be to, reikia paruošti Lili 
miegui. Nenoriu visko sugadinti, Harperi. Nenoriu dar kartą visko 
sugadinti. 

— Nesugadinsime. 

— Negalime sugadinti. —Ji pakėlė Lili, nors mažylė 
gailiai verkė ir veržėsi atgal pas Harperį. — Pasimatysime darbe. 

-— Žinoma, bet aš galiu jus palydėti. 

— Nereikia. —Ji nuskubėjo prie durų su glėbyje 
spurdančia dukra.— Ji tuoj nusiramins. 

Verkimas virto tikra audra su spardymusi, kietai išriesta nugara li- 
ausis rėžiančiais klyksmais. 

— Dėl Dievo, Lili, pamatysi jį rytoj. Jis juk neišeina į 
karą. 

Vieną jos ranką it inkaras svėrė krepšys, kitoje jos mieloji dukrytė 
virto raudonveidžiu pragaro demonu. Mažyčiai kietapadžiai batukai 
spardė jai į šoną, pilvą ir šlaunis, ir Heile, slegiama sunkios vasaros 
tvankumos, vos galėjo panešti dvidešimties svarų furiją. 

—Jei ką, aš irgi norėjau pasilikti. — Iš nevilties jos balsas paaštrė- 
jo. — Bet mes negalime, taip reikia, ir tau teks su tuo susitaikyti. 

Prakaitas graužėjai akis, temdė vaizdą, ir akimirką didysis namas 
pakilo į orą ir ėmė plaukti. J ai pasirodė, kad ji niekada nepasieks jo. 

Jis vis tolo, nes buvo netikras. Ne jos. Iš tikrųjų ji niekada nepri- 
klausė jam. Būtų geriau, protingiau ir paprasčiau, jei ji susidėtų 
daiktus ir išvažiuotų. Namas ir Harperis yra vienas ir tas pats — jie 
niekada nebus jos. Kad ir kiek ji čia gyventų, tai būtų iliuzija. 

- Nagi, kas čia dabar? 

Pro karščio miglą, pro prieblandos uždangą ji pamatė Rozą ir pa- 
juto, kaip jos kūnas susvyravo, ir viskas grįžo į savo vietas. Tik 
skrandyje liko tūnoti šleikštus pykinimo liežuvis. Lili raudodama 
puolė Rozai į glėbį. 

- Ji pyksta ant manęs, — išlemeno Heile geliančiomis 
nuo savo pačios ašarų akimis. Lili apsikabino Rozą ir ėmė verkti jai 
ant peties. 

— Nepaskutinis kartas. — Roza glostė Lili nugarą 
instinktyviai sūpuodama ją į šonus ir stebėdama Heilės veidą. — Kas 
ją taip supykdė? 


Ji pamatė Harperį. Norėjo pasilikti su juo. 

-— Sunku palikti savo geriausią draugą. 

-- Jai reikia praustis ir miegoti. Jau turėjau būti ją 
numaudžiusi ir paguldžiusi. Atleisk, kad sutrukdėme tave. Jos verkimą 
tikriausiai girdėjo ir Memfyje. 

— Nesutrukdėte. Ji ne pirmas vaikas, kurį girdžiu 
verkiant, ir ne paskutinis. 

— Nešuosi ją į viršų. 

— Aš nunešiu. — Roza pasuko prie laiptų. — Judvi 
pavargote viena nuo kitos. Štai kas atsitinka, kai vaikai nori vieno, o 
jų mamos — kito. Tada imi jaustis kalta, nes jie elgiasi taip, tarsi 
jiems tai būtų pasaulio pabaiga, o tu esi ta, kuri ištraukė jiems iš po 
kojų kilimą. 

Heilės skruostu nusirito ašara, ir ji paskubomis nusibraukė ją. 

— Man nepatinka ją nuvilti. 

— Tu negali nuvilti, nes darai tai, kas geriausia jai. Ji 
tiesiog pavargusi, — tarė Roza atidarydama kambario duris ir 
įjungdama šviesą. — Ir sukaitusi. Jai reikia išsimaudyti, įlįsti į 
naktinukus ir pamiegoti. Eik, paruošk vonią. Ar ją nurengsiu. 

— Viskas gerai, aš galiu... 

— Mieloji, privalai išmokti dalytis. 

Kadangi Roza, nešina jau nurimusia Lili pasuko į kambarį, Heilei 
teko eiti į vonią. Ji atsuko vandenį, ipylė burbulų, kuriuos Lili mėgo 
taškyti, įmetė guminį ančiuką ir varlių. Ir sugavo save keletą kartų nu- 
ryjant ašaras. 

— Koks čia nuogas kūdikėlis, — išgirdo ji kalbant Rozą. 
— Visiškai nuogas. Koks gražus pilvukas, taip ir norisi pakutenti. 

Lili juokas privertė Heilę nuryti dar vieną kitą ašarą. 

— Kodėl tau pačiai nepalindus po dušu? — tarė įėjusi 
Roza. — Tu sukaitusi ir nusiminusi. Mes su Lili tuo tarpu 
išsimaudysime. 

-— Nenoriu, kad gaištum dėl manęs laiką. 

— Gyveni čia pakankamai ilgai, kad žinotum, jog aš 
nedarau nieko, ko nenoriu daryti. Eik. Atsivėsink ir nusiramink. 

— Gerai. — Bijodama, kad tuoj vėl apsiašaros, Heile 
išskubėjo iš vonios kambario. 


KAI JI SUGRĮŽO, ATVĖSUSI IR APSIRAMINUSI, ROZA RENGĖ MAŽĄJĄ 
naktiniais marškinėliais. 

Kambaryje kvepėjo pudra, saldžiu muilu, o kūdikis buvo ramus. 

— O štai ir mama atėjo tavęs pabučiuoti nakčiai. — Ji 
kilstelėjo Lili, ir mažoji ištiesė rankutes į Heilę. — Ateik į svetainę, 
kai paguldysi ją. 

Gerai. —Ji priglaudė prie savęs Lili ir įkvėpė jos 

aukų kvapo. — Ačiū, Roza. 

Kurį laiką stovėjo apsikabinusi dukrą. 


— Mama atsiprašo, mažute. Atiduočiau tau visą pasaulį, 
jei galėčiau. Visą platų pasaulį ir sidabrinę dėžutę jam susidėti. 

Bučiuodama ir tyliai kalbėdama ji paguldė Lili į lovelę ir padėjo 
šalia šuniuką. Tada paliko degti blankią šviesą, ištipeno iš kambario ir 
nuėjo pas Rozą. 

— Atnešiau mudviem porą butelių vandens. — Roza 
ištiesė vieną Heilei. — Tiks? 

— Kuo puikiausiai. O, Roza, jaučiuosi taip kvailai. 
Nežinau, ką be tavęs daryčiau. 

— Gyventum. Žinoma, geriau su manimi, bet kiti juk 
gyvena ir be manęs. — Roza atsisėdo, ištempė kojas. Ji buvo basa, o 
jos kojų nagai buvo nulakuoti rožine spalva. —Jei kaltinsi save, kad 
tavo vaikas apsiverkė, pasensi nesulaukusi trisdešimties. 

— Žinojau, kad ji pavargusi. Reikėjo neštis ją tiesiai 
namo, užuot leidus aplankyti Harperį. 

Kertu lažybų, kad apsilankymas suteikė džiaugsmo 
dekai jai, tiek jam. Dabar ji ramiai miega savo lovelėje — lyg niekur 
nieko. 

— Aš siaubinga motina, ar ne? 

— Tikrai ne. Tas vaikas yra laimingas, sveikas ir 
mylimas. Ji miela, tačiau žino, ko nori, ir puikiai moka tai parodyti. Ji 
turi teisę supykti, kaip ir visi kiti, ar ne? 

— O varge, jau ką ji turi, tai charakterį. Nežinau, kas 
man yra, Roza. — Heile neatsigėrusi pastatė butelį ant stalo. — Vieną 
minutę nirštu ir burnoju, kitą — jaučiuosi it būčiau danguje. Lyg 
būčiau nėščia, tik kad tai neįmanoma, nebent įvyktų antrasis nekaltas 
prasidėjimas. 

—- Gal tai ir yra priežastis. Tu jauna ir sveika. Turi savo 
poreikių, o jie nepatenkinami. Seksas — svarbus dalykas. 

— Galbūt, tačiau man tai nėra paprasta ar saugu. 

— Suprantu, ką turi galvoje. Juk žinai, kad jei 
nuspręstum vėl su kuo nors susitikinėti, auklių netrūks. 

— Žinau. 

— Tiesą sakant, Heile, manau, kad seksas gali būti viena 
galimybių įminti Amelijos paslaptį. 

— Apgailestauju, Roza, padarysiu viską, kad padėčiau, 
bet su Amelija tikrai nesimylėsiu. Dvasia, moteris ir pamišėlė. Trys 
smūgiai vienu metu. 

— Na, štai mūsų Heile, — nusijuokė Roza. — Mes su 
Miču kalbėjomės apie tai, kas atsitiko tau aną vakarą, kūrėme įvairias 
teorijas. Per seksą Amelija gaudavo iš gyvenimo tai, ko norėdavo. Tai 
buvo jos priemonė tikslui pasiekti. Kad ir kaip būtų, mes priėjome 
tokią išvadą: ji buvo Redžinaldo meilužė. Ir taip pastojo nuo jo. 

— Gal ji mylėjo jį. Amelija. Gali būti, kad jis sugundė ją, 
ir ji įsimylėjo. Mes žinome tik tai, ką apie ją galvoja Beatričė, ką rašė 


savo dienoraštyje. Tačiau ji nebuvo objektyvi. 

— Geras pastebėjimas, taip, tai įmanoma. — Roza 
susimąsčiusi atsigėrė vandens. — Bet vis tiek seksas čia svarbiausias. 
Net jei ji mylėjo ar buvo išnaudojama, seksas jai buvo viskas. 
Redžinaldas lankė ją savo malonumui ir savais tikslais. Jam reikėjo 
vyriškos lyties palikuonio. Turbūt nelabai suklysčiau, jei pasakyčiau, 
kad Amelijos požiūris į seksą nėra labai sveikas. 

— Taip. 

— Tada scenoje pasirodome mes, trys moterys po vienu 
stogu. Stela girdi ir mato ją — nieko neįprasta, nes ji turi vaikų. Bet 
atsiranda Loganas, ir tarp jų įsižiebia ne tik jausmų, bet ir seksualinė 
kibirkštis. Nuo tada Amelijos apsireiškimai tampa vis labiau 
neprognozuojami. Po to mudviejų su Miču santykiai — ir vėl ji 
siautėja. Dabar tu. 

— Aš su niekuo nesimyliu. — Kol kas, pagalvojo Heile. 
O varge! 

— Bet tu galvoji apie tai. Svarstai. Kaip darė Stela. Kaip 
dariau aš. 

— Tai... tu manai, kad ją traukia mano seksualinė 
energija? Ir kad ji vėl ims siautėti? 

— Gali būti, ypač jei toji seksualinė energija susisies su 
nuoširdžiais jausmais. Su meile. 

— Jei aš kam nors ką nors pajusčiau, ji gali jam pakenkti. 
Arba Lili. Ji gali... 

— Palauk. — Roza palietė Heilės petį. — ji niekada nėra 
kenkusi vaikui. Nė karto per visus tuos metus. Nėra jokios priežasties 
galvoti, kad ji galėtų nuskriausti Lili. Bet tu esi kitas reikalas. 

—- Ji gali pakenkti man ar bent jau pamėginti. Suprantu. 
— Heilė vėl virpėdama atsiduso. —Todėl turiu pasirūpinti, kad taip 
neatsitiktų. Ji gali pakenkti ir kitiems. Tau, Mičui, Deividui — bet 
kuriam iš mūsų. Ir jei atsirastų žmogus, kuris man rūpėtų, kurio 
geisčiau, jis taptų pagrindiniu taikiniu, ar ne? 

- Gali būti. Bet aš žinau, jog negali gyventi dvejodama. 
Turi teisę gyventi savo gyvenimą. Heile, nenoriu, kad jaustum pareigą 
likti čia ar tęsti darbą medelyne. 

— Nori, kad išvažiuočiau? 

-- Ne. — Roza stipriau suspaudė Heilės ranką. — Iš 
grynai savanaudiškų paskatų aš noriu, kad liktum čia. Tu esi dukra, 
kurios niekada neturėjau, Dievas mato, tai tiesa. O tas vaikelis kitame 
kambaryje yra vienas ryškiausių šviesulių mano gyvenime. Bet tik dėl 
to, ką tu man reiški, aš prašau tavęs išvažiuoti. 

Heile giliai įkvėpė, atsistojo ir nuėjo prie lango. Kurį laiką ji 
žvelgė į vasaros sodą, tokį margą ir ryškų prieblandos migloje. O už jo 
stovėjo namelis apšviesta veranda. 

-— Mano mama paliko mus. Mes su tėčiu nesugebėjome 
sulaikyti jos. Ji nepakankamai mus mylėjo. Kai jis mirė, net nežinojau, 


kur parašyti ir kaip pranešti jai. Ji niekada nepamatys savo anūkės. 
Manau, ji turėtų to gailėtis. Bet ne Lili. ji turi tave. Aš turiu tave. Aš 
išvažiuosiu, jei liepsi. Susirasiu kitą vietą, kitą darbą. Ir nesiartinsiu 
prie Harperių namų tiek, kiek reikės. Bet pirmiausia pasakyk man kai 
ką, ir aš žinau, kad pasakysi tiesą, nes esi sąžininga. 

— Gerai. 

Heile atsisuko, pažvelgė Rozai į akis. 

-— Jei tu būtum mano vietoje ir turėtum nuspręsti, ar 
palikti mylimus žmones, ypač jei galėtum jiems padėti — palikti 
mielus namus, mylimą darbą. Ir tau reikėtų apsispręsti, nes dėl to gali 
kai kas atsitikti. Gali būti, kad tavęs lauktų sunkumai, problemos. Ką 
darytum, Roza? 

Roza atsistojo. 

— Man regis, tu pasilieki. 

— Regis, taip. 

— Deividas iškepė persikų pyragą. 

— O Dieve. 

Roza ištiesė ranką. 

— Eime, suvalgysime po didelį nuodėmingą gabalą, ir aš papa- 
sakosiu tau apie gėlių saloną, kurį planuoju atidaryti kitais metais. 


RATINĖJE HARPERIS TUŠTINO ŠALDYTUVO ATSARGAS IR VALGYDAMAS 
Deivido keptą viščiuką galvojo apie Heilę. 

Ji atėjo, pakeitė žaidimo aikšteles, ir jis nebežino, ką daryti su 
kamuoliu. Pastaruosius pusantrų metų jis gyveno tramdydamas savo 
jausmus ir norus, nes, spręsdamas iš Heilės elgesio, iš kiekvieno pra- 
keikto signalo, manė, kad ji laiko jį tik draugu. Netgi, sergėk Dieve, 
savo surogatiniu broliu. 

Jis labai stengėsi tinkamai atlikti šį vaidmenį. 

O dabar ji įskriejo valso žingsniu ir sumaišė visas kortas. Jos buči- 
nys iščiulpė iš jo galvos visas smegenis, liko skambėti tik viena 
melodija — po galais, kokia? — „Aš laimėjau". 

Daugiau niekada negalės klausytis tos kvailos dainos nesusijau- 
dindamas. 

Ką, velniai rautų, jam dabar daryti, pakviesti ją į pasimatymą? Jis 
moka kviesti moteris į pasimatymą. Tai normalu, bet ši situacija ne- 
normali, tik ne tada, kai jis įtikino save, jog ji juo nesidomi. Ir kad jam 
nedera domėtis ja. 

Be to, jie kartu dirba. Ir ji gyvena jo motinos name, dėl Dievo 
meilės. Reikia atsižvelgti ir į Lili. Jis vos neplyšo, kai Heile išsinešė ją 
namo. Kas, jei jam ir Heilei nepavyktų? Kaip tada jaustųsi Lili? 

Tiesiog reikia pasirūpinti, kad taip neatsitiktų, ir viskas. Reikia 
žengti atsargiai, lėtai ir apgalvotai. 

Vadinasi, reikia pamiršti galvoje kirbančią mintį, kad sutemus nu- 
eis pas Heilę ir leis gamtai eiti savo keliu. 


Jis sutvarkė virtuvę, kaip buvo įpratęs, tada užlipo į palėpę, 
kurioje buvo jo miegamasis, vonia ir mažas kambarėlis, kuriuo jis 
naudojosi vietoje darbo kambario. Valandą dirbo, vis vydamas šalin 
mintis apie Heilę. 

Paskui įsijungė sporto kanalą, pasiėmė knygą ir pasinėrė į mėgsta- 
miausią vienišiaus vakaro veiklą. Bostono komandai pirmaujant 
dviem taškais, jis užsnūdo. 

Jis sapnavo, kad jiedu su Heile mylisi Fenvėjaus parke, raičiojasi 
nuogi po stadiono žolę, o aplinkui juos vyksta žaidynės. Kažkaip jis 
sugebėjo sekti rezultatą, netgi kai Heile apsivijo jį tomis ilgomis 
kojomis, ir jis pasinėrė į ją. Ijos karštį, į tas mėlynas švelnias aids. 

Jį pažadino trenksmas, jo mieguistas protas tebegirdėjo kamuolio 
bumbsėjimą. Jis papurtė galvą nuvaikydamas miegą. 

Jėzau! Harperis pasitrynė rankomis veidą. Keista, labai keista, 
nors sapne susipynė dvi mėgstamiausios veiklos. Sportas ir seksas. 
Nusišaipęs iš savęs, jis nusviedė į šoną knygą. 

Antrasis trenksmas apačioje nuskambėjo it šūvis, ir tai buvo nebe 
sapnas. 

Jis pašoko, griebė beisbolo lazdą, kurią gavo per savo dvyliktąjį 
gimtadienį, ir išlėkė iš kambario. 

Pirma mintis buvo, kad Braisas Klarkas, buvęs jo motinos vyras, 
ištrūko iš kalėjimo ir sugrįžo dar patriukšmauti. Jis pasigailės to, gal- 
vojo Harperis spausdamas lazdą. Jo kraujas užvirė išgirdus dar didesnį 
triukšmą. 

Užžiebė šviesą pačiu laiku — į jį skriejo lėkštė. Jis instinktyviai 
atsitraukė į šoną. Lėkštė sudužo į šipulius. 

Tada stojo kurtinanti tyla. 

Virtuvė, kurią buvo sutvarkęs prieš lipdamas į palėpę, atrodė it po 
ypač karingai nusiteikusių vandalų vizito. Grindis dengė sudaužytų 
indų šukės, išlietas alus. Šaldytuvo durys buvo atlapotos, maistas iš- 
mėtytas ant grindų. Spintelės ir sienos ištepliotos bjauriu pomidorų 
padažo ir garstyčių mišiniu. 

Bet čia, išskyrus jį, daugiau nieko nebuvo. Vėsiame ore tvyrojo jo 
paties kvapas, sustingęs į garus. 

— Bjaurybė. —Jis susiėmė už galvos. — Kalė. 

Ji pasinaudojo pomidorų padažu — bent jau jis tikėjosi, kad tai 
nekaltas prieskonis, o ne kraujas — kad paliktų žinutę ant sienos. 


Aš nenurimsiu 


Jis nužvelgė netvarką. 
E Tu ne vienintelė. 


X 


ŠEŠTAS SKYRIUS 


MIČAS PASITAISĖ AKINIUS IR DAR KARTĄ PERŽVELGĖ FOTOGRAFIJAS. 
Harperis kruopštus, galvojo jis, nufotografavo viską iš visų kampų, 
stambiu planu. 

Tas vaikinas turi tvirtą ranką ir blaivią galvą. 

Bet... 

- Reikėjo paskambinti mums, kai tai atsitiko. 

— Buvo pirma nakties. Kokia prasmė? Štai kaip viskas 
atrodė. 

— Sprendžiant iš to, ką matau, tu ją suerzinai. Gal 
nutuoki, kodėl? 

— Ne. 

Mičas išdėliojo nuotraukas ant stalo pagal jų seką, o Deividas 
stebėjo jam per petį. 

-- Tu sutvarkei visą šį mėšlą? — paklausė jis Harperį. 

-- Aha. —Jo įsitempę pečiai išdavė, kad jis vos valdo 
pyktį. —Ji sudaužė visas iki vienos lėkštes. 

- Nedidelė bėda. Jos vis tiek buvo bjaurios. Kas čia? — 
Deividas pagriebė vieną nuotrauką. — Sausainiai „Twinkies“? Kiek 
tau metų, Harperi, dvylika? — Nutaisęs apgailestaujančią miną, 
Deividas papurtė galvą. — Man neramu dėl tavęs. 

-- Man patinka „Twinkies“. 

Mičas kilstelėjo ranką. 

Baikite kalbas apie užkandžius... 

— „Twinkies“ — cukraus, riebalų ir konservantų bomba. 
— Nekreipdamas dėmesio į Mičą, Deividas pamėgino įgnybti 
Harperiui į šoną. 

— Baik. — Bet tas judesys, kaip ir norėta, truputį 
apmalšino Harperio pyktį. 

— Mergaitės, — švelniai tarė Mičas. — Grįžkime prie 
reikalo. Toks elgesys jai nebūdingas. Ji niekada neidavo į ratinę ir 
nekeldavo jokių rūpesčių. —Jis pažvelgė į Harper; laukdamas 
patvirtinimo. 

— Ne. — Žvilgtelėjęs į nuotraukas Harperis vėl 
prisiminė šoką, pyktį ir /aiką, kurį sugaišo tvarkydamas namus. — 
Nieko sau debiutas. 

— Reikės papasakoti motinai. 

-- Gerai, gerai. — Vis dar niršdamas Harperis 
nužingsniavo prie durų ir niūriai įsispoksojo į ryto miglą. Jis tyčia 
laukė, kol motina išeis pabėgioti. — Aš juk saugau savo gyvybę. Bet 
pirmiausia norėjau papasakoti jums. — Jis žvilgtelėjo į lubas, kur, 
kaip jis įsivaizdavo, Heile ruošėsi dienai. 

— Kuri strategiją, kaip apsaugoti moteriškąją giminę? — 


Deividas tyčia nutęsė balsius. — Nesakau, kad nesutinku su tavim, 
sūnau, bet Rozai tai nerūpės. —Jis bedė pirštu į lubas. —Jai irgi. 

-— Tiesiog nenoriu, kad jos susidarytų baisų vaizdą. 
Galėtume viską sumenkinti. Pasakyti, kad sudužo tik keletas lėkščių ir 
panašiai. 

— Tai išpuolis, Harperi, ne prieš tave, bet prieš tavo 
nuosavybę, tavo namus. Štai kaip viskas yra, ir kaip jos viską supras. 
— Mičas mostelėjo ranka sustabdydamas Harperį. — Mes esame 
susidūrę ir su blogesniais dalykais, bet išgyvenome — išgyvensime ir 
šį. Svarbiausia išsiaiškinti, kodėl tai atsitiko. 

— Gal todėl, kad ji pamišėlė,— atkirto Harperis.—Tai 
nedidelė, bet svari detalė. 

—- Visai kaip jo mama, kai niršta, — tarstelėjo Deividas. 
— Bjaurus ir užsispyręs. 

— Pastebėjau, kad praeityje Amelija ne kartą ėjo ratinės 
link. — Mičas atsirėmė klubu į stalą. — Patys matėte ją, kai buvote 
vaikai. Galime daryti prielaidą, kad kažkuriuo gyvenimo laikotarpiu ji 
lankėsi ten. Tikriausiai po to, kai Redžinaldas Harperis parsivežė jų 
vaiką ir pristatė kaip teisėtą įpėdinį. 

— Galime daryti prielaidą, kad ji šėlo kaip išprotėjusi 
beždžionė, — pridūrė Deividas. — Sprendžiant iš to, kaip ji atrodė. 

— Iš to, ką žinome, galima teigti, kad ji nesilankė 
ratinėje nuo tada, kai ten apsigyveno Harperis. Kiek laiko tu ten 
gyveni? 

— Mėšlas, aš nežinau. — Jis patraukė pečiais, pabarbeno 
pirštais j šlaunį. — Nuo koledžo laikų. Šešerius septynerius metus. 

— Bet dabar ji ateina ir griauna. Gal ji ir pamišėlė, tačiau 
priežastis turi būti. Viskas, ką ji daro, turi priežastį. Gal pastaruoju 
metu susiradai ką nors nauja? 

— Ak, ne. —Jis nutilo ir minutėlę pagalvojo. — Augalai. 
Aš keičiu augalus, bet tai darau jau ne pirmus metus. O daugiau viskas 
kaip visada: maistas, diskai, drabužiai. Nieko ypatinga ar neįprasta. 

— Tai gal turėjai svečių? 

Atsiprašau? 

— Gal pas tave lankėsi žmogus, kuris nebuvo buvęs 
anksčiau? Moteris? 

— Ne. 

— Kaip liūdna. — Deividas apkabino Harperį per pečius. 
— Prarandi įgūdžius? 

— Mano įgūdžiai geri kaip visada. Tiesiog buvau 
užsiėmęs. 

— O prieš tam atsitinkant, ką veikei? 

— Žiūrėjau televizorių miegamajame, skaičiau. 
Išsijungiau, o po to staiga girdžiu — tekšt, bumbt. 

Jis išgirdo džiaugsmingą Lili cyptelėjimą ir susiraukė. 

— Prakeikimas, jos ateina. Mičai, atidėkime viską iki... 


Jis nutilo ir mintyse nusikeikė, kad nepaskubėjo, nes Lili buvo 
greitesnė. Ji atbėgo išsišiepusi tiesdama į jį rankas. 

-— Ji išgirdo tavo balsą, — tarė Heile, kai jis paėmė Lili 
ant rankų. — Jos veidas šviste nušvito. 

— Jo įgūdžiai geri, — sausai metė Deividas, — su 
vaikučiais. 

— Tu nuspalvinai jos rytą. — Heile atsidarė šaldytuvą 
ieškodama sulčių, o kai atsisuko, pamatė ant stalo nuotraukas. — Kas 
čia? 

— Nieko. Nedidelis nakties nuotykis. 

— Jergutėliau, kokia netvarka! Ruošei vakarėlį ir 
nepakvietei mūsų? — Tada ji sumirksėjo, išblyško ir pasilenkė arčiau. 
— O. Ak, Amelija. Kaip tu? Ar viskas gerai? —Ji paleido iš rankų Lili 
puodelį ir atsisuko į Harperį. — Harperi, ar ji ką nors tau padarė? 

— Ne. Ne. — Jis paplekšnojo jai per ranką, kuria ji 
čiupinėjo jo veidą, rankas. — Tai tik indai. 

Deividas pasilenkė pakelti puodelį, reikšmingai kilstelėjo antakį 
Mičui ir tyliai ištarė: 

— Oho. 

— Tik pažiūrėkit. — Ji pagriebė nuotrauką. — Tavo 
jauki graži virtuvė. Kas jai yra? Kodėl ji taip bjauriai elgiasi? 

— Kai esi miręs, gali elgtis kaip nori. Atrodo, Lili nori 
sulčių. 

— Gerai, tuoj. Jei ne tas, tai kitas — kalbu ne apie Lili, 
apie Ameliją. Man jau gana. —Ji įpylė sulčių, uždėjo dangtelį ir 
padavė puodelį Lili. — Imk, mažute. Ir ką mes dabar darysime? — 
atsisukusi paklausė Mičo. 

— Aš nekaltas stebėtojas, — priminė jis jai iškeldamas 
rankas. 

— Mes visi tokie, ar ne? Bet jai tai nė velnio nereiškia. 
Kalė. — Heile atsisėdo ir susikryžiavo ant krūtinės rankas. 

—. Jautiesi geriau? — pasiteiravo Deividas pildamas jai 
kavos. 

— Net nežinau, ką jaučiu. 

— Tai tik indai. — Harperis pasodino Lili įjos aukštą 
kėdę. — Ir, pasak Deivido, bjaurūs. 

Heile prisiversdama nusišypsojo. 

— Ne tokie jau ir bjaurūs. Man labai gaila, Harperi. — Ji 
Pale jo ranką. — Labai gaila. 

Dėl ko gaila? — įeidama paklausė Roza. 

— Skambutis antrajam raundui. — Deividas pamojavo 

kavinuku. — Geriau iškepsiu blynelių. 


HEILE NEGALĖJO SUSIKAUPTI. JI APTARNAVO PIRKĖJUS, UŽSAKINĖJO 
prekes. Pajutusi, jog tuoj nebegalės pakelti dar vieno tuščio pokalbio 


su pirkėju, nuėjo į Stelos kabinetą prašyti pasigailėjimo. 

— Duok man kokio nors fizinio darbo, a? Ko nors 
sunkaus, kad prakaituočiau. Prašau, nepalik manęs prie kasos. Jaučiu, 
kad neišlaikysiu, tuoj pratrūksiu, todėl nenorėčiau, kad nukentėtų 
pirkėjai. 

Stela atsilošė kėdėje ir nužvelgė Heilę. 

— Gal geriau pailsėk? 

— Jei nieko neveiksiu, imsiu galvoti. Tada vėl pradėsiu 
matyti tuos vaizdus iš Harperio virtuvės. 

— Žinau, tai nelabai smagu, Heile, bet... 

— Tai aš kalta. 

— Kuo tu kalta, kad Harperio virtuvė buvo apversta 
aukštyn kojomis? Gal tai tu sudaužei vazą mano svetainėje, nes nė 
viena gyva būtybė neprisiima atsakomybės? Visi tik purto galvas 
kartodami „aš nežinau.“ 

— „Aš nežinau" — klasikinis atsakymas. 

— Arba „tai jis, ne aš“. 

Atsidususi Heile sudribo j kėdę. 

— Gerai, minutėlę atsipusiu. Gal tu irgi galėtum pailsėti, 
pasikalbėti su manim? 

— Žinoma. — Stela atitraukė žvilgsnį nuo balansinio 
lapo kompiuterio ekrane. 

— Vakar grįžusi iš tavęs nuėjau pas Harperį. Įtikinau 
save, jog turiu veikti, turiu žengti pirmą žingsnį, supranti? Tegu jis 
galvoja apie mane kaip apie pusseserę Heilę, Lili mamą, ar kaip, 
velniai rautų, nori. Bet aš nusprendžiau duoti jam paragauti ir 
pažiūrėti, kaip jam tai patiks. 

— Čia tai bent. Ir ką? 

— Aš tai padariau. Ten pat, jo virtuvėje, priėjau prie jo ir 
pabučiavau „štai ko tu netenki, kodėl tau nepriėjus ir nepasiėmus“ 
bučiniu. 

Stelos lūpose suvirpo šypsena. 

— Ir ką jis? Priėjo? 

— Na taip. Jo bučinys buvo „kadangi atidarei vartelius, 
aš atšuoliuoju'. Jo lūpos neįtikėtinai jaudinančios. Numaniau, kad taip 
gali būti, bet dabar, po poros gerų pavyzdžių, matau, kad aš jų 
neįvertinau. 

— Tai gerai, ar ne? Juk to ir norėjai. 

— Esmė ne ta, ko aš noriu. O gal būtent ta. —Ji pašoko 
nuo kėdės, bet ankštame kabinete nebuvo kur žingsniuoti. — Gal 
būtent tai ir yra esmė. Jo virtuvėje, Stela. Aš pabučiavau jį jo 
virtuvėje, o po keleto valandų ji apvertė ją aukštyn kojomis. Nereikia 
būti genijumi, kad sudėtum du ir du. Taip, aš atidariau vartelius, bet 
pro juos įėjo ji. 

— Tu maišai metaforas. Nesakau, kad esi visiškai neteisi, 
— pridūrė Stela siekdama butelio vandens. — Bet tai ne tavo kaltė. 


Jos elgesys nepastovus, ir nė vienas iš mūsų nėra atsakingas užjos 
veiksmus ar už tai, kas jai atsitiko. 

— Ne, bet pamėgink pasakyti tai jai. Ačiū, — padėkojo 
ji, kai Stela ištiesėjai vieną butelį. 

— Mes bandome išsiaiškinti, bandome kažką ištaisyti, 
tačiau kartu turime gyventi savo gyvenimus. 

— Tai susiję su seksualine energija ir jausmais. Taip 
mano Roza, ir aš galvoju, kad ji teisi. 

— Tu papasakojai Rozai apie Harperį. 

Heile nugėrė didelį gurkšnį vandens. 

-- Ne, ne, kalbu apskritai. Juk dar nėra „manęs ir 
Harperio“. Roza ir Mičas mano, kad ją sužadina seksualinis ryšys ir 
stiprėjantys jausmai, bent jau iš dalies. Todėl turiu užgniaužti tą ryšį ir 
tuos jausmus. 

— Net jei tu galėtum — ar gali atsakyti už Harperio 
jausmus? 

— Galiu tuo pasirūpinti. Ji reaguoja tik tada, kai jie 
nukreipti į mane. Kitaip ji būtų jau ne kartą puolusi jį. — Jos pirštai 
sugniaužė butelį, bet ji susitvardė anksčiau nei apsiliejo vandeniu. — 
Galvą dedu, kad toje virtuvėje jis yra ne tik bučiavęs kitas moteris, bet 
tada nesikišo. 

- Nesiginčiju. Bet jei tai susiję su tavimi ir Harperių, 
tada turi kažką reikšti. Kažką svarbaus. Taip, kaip buvo tarp manęs ir 
Logano, tarp Mičo ir Rozos. 

— Negaliu apie tai galvoti. Ne dabar. Tik noriu 
atsikratyti šio susierzinimo. Duok man kokio nors fizinio darbo. 

— Iš pirmojo šiltnamio reikia išnešti augalus ir sustatyti 
juos parduoti. Paruošk vieną stalą vienmečiams, vieną daugiamečiams 
ir pažymėk trisdešimties procentų nuolaidą. 

-— Tučtuojau. Ačiū. 

—- Nepamiršk padėkoti man, kai išgriūsi nuo karščio, — 
šūktelėjo Stela. 


JI PRIKROVĖ Į VEŽIMĖLĮ LOVELIŲ BEI VAZONŲ IR NUSTŪMĖ JĮ PRIE 
parduotuvės. Kad suvežtų visus augalus, prireikė keturių tokių 
kelionių. Heile stumdė stalus, dėliojo prekes taip, kad jos patrauktų 
pravažiuojančiųjų akį. Impulsyvių sprendimų prekyba, pagalvojo ji. 

Kartkartėmis stabtelėdavo pasišnekėti su pirkėjais, tačiau didžiąją 
laiko dalį leido palaimingoje vienumoje. 

Oras buvo tvankus ir slegiantis — bus audra. Heile nekantrauda- 
ma laukė jos. Gera audra yra būtent tai, ko jai reikia. Puikiai atitiktų 
jos nuotaiką. 

Vis dėlto mintys apie darbą užgožė kitas. Ji bandė atpažinti ir 
prisiminti kiekvieno augalo pavadinimą. Netrukus pažinos juos taip 
pat gerai kaip Stela ar Roza. O kai baigs darbą, bus tokia pavargusi, 


jog negalės galvoti apie nieką kita. 

-— Heile. Ieškojau tavęs. — Harperis suraukė antakius. 
— Ką, po galais, čia darai? 

— Dirbu. —Ji pasitrynė prakaituotą kaktą. — Aš juk čia 
dirbu. 

— Tokiam darbui šiandien per karšta, toks oras niekam 
tikęs. Eik į vidų. 

—— Tu man ne viršininkas. 

— Techniškai viršininkas, nes esu šios vietos 
bendrasavininkis. 

Jai trūko oro, o tas prakeiktas prakaitas vis tekėjo į akis. Heile dar 
labiau suirzo. 

— Stela liepė man tai padaryti, ir aš darau. Ji mano 
tiesioginė viršininkė. 

— Kvailiau nesu... —Jis nutilo ir pasuko j parduotuvę. 

Tiesiai į Stelos kabinetą. 

— Kas tau, velniai rautų, ar galvoje negerai, kad siunti 
Heilę dirbti tokiame karštyje? 

— Jergutėliau, ar ji vis dar ten? — Sunerimusi ji pašoko 
nuo stalo. — Nė nenutuokiau, kad ji... 

— Duokš man vandens. 

Stela skubiai ištraukė iš termoso butelį. 

——- Harperi, nė negalvojau, kad ji... 

Bet jis nesiklausė jos. 

— Nereikia. Nieko nesakyk. 

Jis piktai išlėkė iš parduotuvės, atskubėjo prie Heilės ir sugriebė ją 
už rankos. Ji pliaukštelėjo jam, bet jis nusitempė ją tolyn. 

— Paleisk. Ką čia dabar darai? 

— Iš pradžių vedu tave j pavėsį. — Jis nusitempė ją pro 
parduotuvės pastatą, pro stalus ir krūmokšnius vazonuose, tarp 
šiltnamių, iki jie pasiekė pavėsingą tvenkinio krantą. 

= Sėskis. Gerk. 

— Tu man toks nepatinki. 

— Tu man irgi. Dabar gerk šį vandenį ir manyk, jog tau 
pasisekė, kad paprasčiausiai neįmečiau tavęs į tvenkinį. Nesitikėjau 
šito iš Stelos, — tarė jis, kai Heile užsivertė butelį. — Tiesa ta, kad 
nors tai jos antroji vasara čia, ji tebėra jankė. Bet tu gimei ir užaugai 
čia. Turėtum žinoti, ką gali padaryti karštis. 

— Žinau. Ir nekaltink Stelos. — Tačiau ji turėjo 
pripažinti, kad dabar, kai liovėsi dirbti, ją ėmė pykinti, o galva svaigo. 
Pasiduodama svaiguliui, išsitiesė ant žolės. — Gal aš persistengiau. 
Užsimiršau, ir viskas. — Ji pasuko galvą, pažvelgė į jį. — Bet man 
nepatinka, kai esu stumdoma, Harperi. 

-— Man irgi nepatinka stumdyti žmones, bet kartais jie 
prisiprašo. — Jis nusitraukė nuo galvos kepuraitę ir ėmė vėduoti jai 
prieš veidą. — O kadangi tavo veido spalva beveik prilygsta krosnies 


raudonumui, sakyčiau, prisiprašei. 

Buvo sunku ginčytis, kai taip gera tysoti ant žolės. O jis taip rūpi- 
nasi, vėduoja ją savo sena prakaituota kepuraite. 

Saulė švietė jam už nugaros, tačiau spinduliai, prasiveržę pro 
medžių lapus, apibarstė jį auksiniais taškeliais, ir jis atrodė toks 
romantiškas ir gražus. 

Tie tamsūs plaukai, truputį susigarbanoję galiukuose nuo karščio 
ir drėgmės. Ir tos pailgos, šokolado spalvos akys tokios... skanios. Išsi- 
šovę skruostikauliai, putli seksuali burna. 

Ji galėtų gulėti valandų valandas, galvojo Heile, žiūrėdama į jį. 
Mintis pasirodė jai kvaila, ir ji nusišypsojo. 

— Šį kartą tau atleisiu. Man reikėjo daug ką apgalvoti, 0 
sunkus, prakaitą sunkiantis darbas padeda atsikratyti minčių. 

Yra kitas būdas jų atsikratyti. — Jis pasilenkė, tada 
sustingo ir pakreipė galvą, kai ji atkišo ranką. 

— Mes darbe. 

— Maniau, tau pertrauka. 

-- Darbinė aplinka. — Darbas, nors ir sekinantis, savo 
padarė. Ji priėmė sprendimą. Nesvarbu, ko ji nori, svarbu, kas 
teisinga. — Be to, aš supratau, kad šis reikalas nėra gera mintis. 

— Koks reikalas? 

— Tas su tavim ir manim. — Ji atsisėdo, pasipurtė 
plaukus ir prisivertė nusišypsoti jam. Jos pasaulis sugriūtų, jei jie 
liautųsi buvę draugais. — Tu man patinki, Harperi. Esi labai svarbus 
man, Lili, ir aš noriu, kad liktume draugai. Jei pradėtume intymius 
santykius, aišku, kurį laiką būtų labai gera, bet paskui nebežinotume, 
kaip elgtis. 

— Nebūtinai taip turi atsitikti. 

Bet atsitiks. — Ji palietė jo kelį, skubiai patrynė. — 
Vakar tiesiog buvau tokios nuotaikos. Man patiko bučiuotis su tavim. 
Buvo malonu. 

— Malonu? 

— Žinoma. — Pažinusi jo veido išraišką — tiksliau jos 
nebuvimą, kas reiškė, jog jis gniaužia pyktį, ji dar labiau ėmė 
šypsotis.— Visada malonu bučiuotis su gražiu vaikinu. Bet aš privalau 
galvoti apie ateitį, ir man būtų geriausia palikti viską taip, kaip yra. 

— Viskas pasikeitė. Tu jau pakeitei tai. 

— Harperi, pora bučinių tarp draugų nieko nereiškia. — 
Ji paplekšnojo jam per ranką ir ėmė stotis, bet jis suspaudė jos riešą. 

— Tai buvo daugiau nei draugiškas bučinys. 

Jo pyktis veržėsi, ji matė tai. Ji buvo mačiusįjį pykstant ir žinojo, 
koks grėsmingas jis gali būti. Geriau jau siustų, skubiai pagalvojo ji. 
Geriau siustų, pasišlykštėtų ar netgi trumpam įsižeistų. 

— Harperi, žinau, tikriausiai nesi pratęs, kad moteris 
spaudžia stabdžius, bet neketinu čia sėdėti ir ginčytis, ar mes 


mylėsimės, ar ne. 

— Tai daugiau nei seksas. 

Daugiau. Tas žodis privertė suvirpėti jos širdį. 

— Ne. Ir aš nenoriu, kad būtų. 

— Kas tai, kažkoks žaidimas? Ateini, imi bučiuoti mane. 
O dabar sakai, kad buvo malonu, bet tavęs tai nedomina? 

— Trumpai tariant, turiu grįžti prie darbo. 

Jo balsas išliko ramus ir šaltas — pavojingas ženklas. 

— Žinau, ką jautei, kai mano rankos lietė tavo kūną. 

— Dėl Dievo meilės, Harperi, žinoma, kad kažką jaučiau. 
Šitiek laiko neturėjau jokio vaikino. 

Jo pirštai dar smarkiau suspaudė jos riešą, tada paleido. Jis leido 
jai eiti. 

— Vadinasi, ieškojai bičo pasidulkinti. 

Šį kartą krūptelėjo ne jos širdis, bet pilvas. 

— Aš pasielgiau impulsyviai ir dabar suprantu, kad 
nederėjo to daryti. Jei nori išversti tai į kitą kalbą, prašom. 

Jos akys apsiblausė ir atrodė, kad ji žiūri į jį pro mirguliuojančią 
karščio bangą. Viduje plykstelėjo pyktis, toks aštrus, kad nudegino 
gerklę. 

— Vyrai visada pirmiausia pagalvoja apie seksą, melą ir 
apgaulę, bet perka visa tai. O kai nusiperka, moteris tampa paprasta 
kekše, kuria galima naudotis arba išmesti. Iš tiesų vyrai yra kekšės, 
planuojantys, kaip išgyventi iki kitos rujos. 

Jos akys pasikeitė. Jis nesuprato, kaip, bet žinojo, kad, žiūrėdamas 
įjas, mato ne Heilę. Pykčio blyksnis sustingo iš baimės. 

— Heile... 

— Argi ne to norite, ponaiti Harperi? — Gundomai 
šypsodamasi, ji suėmė delnais savo krūtis, paglostė jas. — O gal šito? 
—Ji įsikišo ranką tarp kojų. — Kiek sumokėsi? 

Jis suėmė ją už pečių ir papurtė. 

— Heile. Liaukis. 

— Gal nori, kad vaidinčiau damą? Aš moku. Mačiau 
daug kilmingų ponų. 

—— Ne. —Jis turi išlikti ramus, galvojo Harperis, nors 
pirštai drebėjo. — Noriu tavęs tokios, kokia esi. — Heile. — Jis 
sugriebė ją už smakro ir įsmeigė akis. — Aš kalbu su tavimi. Mes čia 
turime darbo, o vėliau eisime pasiimti Lili. Juk nenori pavėluoti 
pasiimti Lili. 

— Ką? Ei. —Ji suraukė kaktą ir atstūmė jo ranką. — Aš 
sakiau, kad nenoriu... 

Ką tu sakei? —Jis uždėjo rankas jai ant pečių ir ėmė 
švelniai masažuoti. — Pasakyk, ką tu man ką tik sakei. 

— Sakiau... sakiau, kad pasielgiau impulsyviai. Sakiau 
— O Dieve. — Heile išblyško. — Aš nesakiau. Aš nenorėjau... 

— Ar prisimeni? 


—- Nežinau. Man negera. —Ji prispaudė ranką prie pilvo 
pajutusi kylantį šleikštulį. — Mane pykina. 

— Viskas gerai. Nuvesiu tave namo. 

— Aš neturėjau galvoje to, ką kalbėjau, Harperi. Tiesiog 
man buvo liūdna. — Jai drebėjo keliai. — Kai man liūdna, prišneku 
kvailų dalykų, bet iš tiesų taip negalvoju. Nežinau, kodėl taip 
pasakiau. 

— Viskas gerai. —Jo balsas buvo niūrus. Jis apkabino ją 
padėdamas eiti. — Aš žinau. 

— Nieko nesuprantu. — Jai norėjosi atsigulti ant žolės ir 
gulėti pavėsyje, kol nustos suktis galva. 

— Pirmiausia parvesiu tave namo, tada pasikalbėsime. 

S Reikia pasakyti Stelai... 

— Aš pasakysiu. Neturiu savo automobilio. Kur tavo 
rakteliai? 

— Mm. Rankinėje, už prekystalio. Harperi, aš tikrai 
jaučiuosi... prastai. 

-- Lipk į mašiną. — Jis atidarė dureles, padėjo jai įsėsti. 
— Atnešiu tavo rankinę. 

Kai jis įskubėjo į vidų, prie kasos stovėjo Stela. 

-— Heilės rankinę! Vežu ją namo. 

— O, Harperi, ar ji susirgo? Man labai gaila, aš... 

—- Ne dėl to. Paaiškinsiu vėliau. —Jis stvėrė rankinę iš 
Stelos rankos. — Pasakyk mamai, kad ateitų. Pasakyk, kad jos reikia 
namuose. 

Nors ji protestavo, jog jaučiasi geriau, jis nešte nunešė ją į namą, 
tada mostelėjo smakru Deividui. 

— Atnešk jai ko nors. Arbatos. 

— Kas atsitiko mūsų mergaitei? 

— Tiesiog atnešk arbatos, Deividai. Ir pakviesk Mičą. 
Eikš čionai, prigulk. 

— Harperi, aš nesergu. Būtent. Tiesiog perkaitau ar šiaip 
kas nors. 

Tačiau ji negalėjo ginčytis su vyru, kuris paprasčiausiai paguldė 
ją ant sofos. 

-- Mane ir neramina toji „ar kas nors“ dalis. Tu vis dar 
oi — Jis perbraukė krumpliais jai per skruostą. 

Gali būti, nes man labai nesmagu dėl to, kas išsprūdo 
man iš burnos. Neturėjau taip kalbėti, Harperi, net jei buvau įsiutusi. 

— Tu nebuvai įsiutusi. —Jis atsisuko, kai į kambarį įėjo 
Mičas. 

— Kas čia vyksta? 

— Mums... kai kas atsitiko. 

— Nagi, mieloji, kas yra? — Mičas priėjo prie lovos ir 
pritūpė. 


— Tai tik karštis. — Pykinimas silpo, ir jai pavyko 
išspausti šiokią tokią šypseną. — Apsuko man protą. 

— Tai ne karštis, — pataisė ją Harperis. — O su galva 
tau viskas gerai. Mama jau ateina. Palauksime jos. 

— Tu juk neištempei Rozos iš darbo dėl to? Nori mane 
visiškai pribaigti? 

— Nurimk, — paliepė Harperis. 

— Klausyk, aš nekaltinu tavęs, kad įsiūtai ant manęs, bet 
neketinu čia gulėti ir... 

— Gulėsi. Lili reikia pasiimti tik už poros valandų. Kas 
nors iš mūsų nuvažiuos ją paimti. 

Kadangi Heile tik tylėdama išsižiojo, jis atsisuko į Deividą, kuris 
įėjo į kambarį su arbata. 

—— Ar galėsi parvežti Lili iš auklės? 

— Žinoma. 

— Kadangi ji mano duktė, aš renkuosi, kas ją parveš arba 
kas pasirūpins tuo, — atkirto Heile. 

— Spalva grįžta, — pastebėjo Harperis. — Gerk arbatą. 

— Aš nenoriu jokios prakeiktos arbatos. 

-— Nagi, mieloji, tai puiki žalioji arbata, — ramino ją 
Deividas, statydamas padėklą. — Būk gera mergaitė. 

Norėčiau, kad baigtumėte šokinėję aplink mane ir 
sis jaustis kvaiša. — Ji piktai sužaibavo akimis, bet puodelį paėmė. 
— Bet kadangi prašai tu, Deividai, tai išgersiu. — Raukydamas! ji 
ėmė gurkšnoti arbatą, o išgirdusi ateinant Rozą, tyliai nusikeikė. 

— Kas atsitiko? Kas yra? 

— Harperis čia kažko nerimsta, — tarė Heile. 

— Harperi, tu vėl nerimsti? — Roza praeidama pro j j 
palietė jo ranką, tada įsižiūrėjo į Heilę. — Kada tu užaugsi? 

—- Roza, atsiprašau už visą šią sumaištį, — pradėjo 
Heile. — Truputį perkaitau, ir man apsvaigo galva. Daugiau nieko. 
Rytoj atidirbsiu už šiandien dieną. 

— O, tai gerai, neteks tavęs atleisti. O dabar kas nors 
EapdE9KIB kas čia vyksta. 

Pirma, ji dirbo, kol perkaito, — tarė jai Harperis. 

E Truputį persistengiau, kas nėra... 

— Argi neliepiau tau patylėti? 

Heile skambiai pastatė puodelį į lėkštutę. 

— Nežinau, ko pasieksi kalbėdamas su manimi tokiu 
tonu. 

Žvilgsnis, kurį jis pasiuntė jai, buvo švelnus, bet griežtas kaip ir 
jo tonas. 

— Kadangi jis tavęs neveikia, pasakysiu trumpai: 
užsičiaupk, velniai rautų. Nunešiau ją į pavėsį, daviau vandens, — 
tęsė jis. — Pasikalbėjome porą minučių, ir tada susiginčijome. Staiga 
pajutau, jog kalba ne ji. Kalba Amelija. 


— Ne. Vien todėl, kad sakiau tai, ko neturėjau sakyti... 

— Heile, tai pasakei ne tu. Jos balsas pasikeitė, — tarė jis 
Mičui. — Įgavo visiškai kitokį toną. Ir jos akcentas buvo grynai 
memfiškas. Jame neliko nieko iš Arkanzaso. O jos akys — net 
nežinau, kaip apibūdinti. Jos buvo vyresnės. Šaltesnės. 

Heilės viduje viskas drebėjo. 

— Tai neįmanoma. 

— Juk žinai, kad tai tiesa. Žinai, kas atsitiko. 

— Gerai. — Roza atsisėdo šalia Heilės. — Ką manai tu, 
Heile? 

— Man pasidarė silpna — tas karštis. Tada mes su 
Harperių susiginčijome, jis kai ką pasakė, aš atrėžiau. Prikalbėjau 
nesąmonių. Sakiau, kad... 

Jos virpanti ranka įsikibo į Rozą. 

— O Dieve, Dieve. Jaučiausi taip, tarsi būčiau toli nuo 
savo kūno, atsiskyrusi nuo jo. Nežinau, kaip pasakyti. Tačiau kartu 
mane draskė pyktis. Nežinau, ką kalbėjau. Man atrodė, kad aš iš viso 
lioviausi kalbėjusi. Paskui išgirdau, kaip Harperis šaukia mane vardu 
ir susierzinau. Minutėlę negalėjau nieko prisiminti. Mano smegenys 
buvo apdujusios, kaip kad būna pabudus iš miego. Ir mane ėmė 
pykinti. 

— Heile, — švelniai prabilo Mičas. — Ar anksčiau yra 
taip buvę? 

— Ne, nežinau. Gal. — Ji akimirką užsimerkė. — 
Pastaruoju metu mane kankina visokios mintys, nuotaikų kaita — man 
tai nebūdinga. Dažnai susierzinu, bet maniau, kad tai tiesiog tokia 
nuotaika, ir viskas. Dieve, ką man reikės daryti? 

—- Neprarask savitvardos, — patarė Harperis. — Ir mes 
ką nors sugalvosime. 

— Lengva tau kalbėti, — atšovė ji. — Tavęs neapsėdo 
pamišusi dvasia. 


SEPTINTAS SKYRIUS 


- PRIMENA SENUS LAIKUS, - PASTEBĖJO STELA, ĮSITAISIUSI SU 
Roza ir Heile antrojo aukšto svetainėje. Jos atsidarė butelį vėsaus bal- 
tojo vyno. 

— Reikėtų paruošti Lili vakarienę. 

Roza įpylė vyno, tada išsirinko vieną iš saldžių žaliųjų vynuogių, 
kurias Deividas buvo sudėjęs į lėkštę. 

— Heile, juk žinai, kad ji bus ne tik pamaitinta, bet ir kuo 
puikiausiai susitvarkys su visais tais vyrais. 

- Gera praktika Loganui. Mes galvojame apie dar vieną 
kūdikį. 

— Tikrai? — Pirmą kartą per pastarąsias valandas Heile 


pajuto tikrą džiaugsmą. — Tai puiku. Jūsų kūdikis bus gražuolis, o 
Geivinas su Luku džiaugsis turėdami dar vieną brolį ar seserį. 

— Visa tai dar tik kalbos, bet mes linkę tai įgyvendinti. 

— Jautiesi geriau? — paklausė Roza Heilės. 

— Taip. Daug geriau. Atleisk, kad ištižau. 

— Kaip nors išgyvensiu. Ir atidėsiu bausmę. Tu nenorėjai 
kalbėti apie tai, ką Mičas pavadino žiežirba — dėl ko judu su Harperiu 
ginčijotės. Tau reikėjo nusiraminti, paverkti, bet dabar viskas praėjo. 

— Kurgi ne. Nėra geresnio būdo atsikratyti vyrų, kaip 
pulti į isteriją. 

— Vis dėlto aš manau, tau reikėjo išsilieti. — Roza 
kilstelėjo antakius ir nusiraškė dar vieną vynuogę. — Nenorėjai 
kalbėtis apie tai su 
Miču. Ne apie tai, dėl ko judu ginčijotės ar ką tu pasakei Harperiui, 
bet apie tai, ką pasakė Amelija. 

Vengdama Rozos žvilgsnio, Heile įsmeigė akis į lėkštę, tarsi joje 
būtų užkoduotas vaistas nuo vėžio. 

— Nesuprantu, kodėl taip svarbu, ką aš pasakiau. 
Svarbiausia, kad tai atsitiko. Manau, mes turėtume... 

— Nekalbėk nesąmonių. — Rozos balsas buvo švelnus 
kaip gegužė. — Viskas svarbu, kiekviena smulkmena. Aš dar 
neprispaudžiau Harperio, bet būtinai tai padarysiu. Norėčiau išgirsti 
tai iš tavęs, nes visos mes su tuo susijusios. Todėl nuryk savo 
išdidumą, Heile, ar kas tai būtų, ir klok. 

— Atleisk man. Aš pasinaudojau tavimi. 

— Ir kaip tu tai padarei? 

Heile drąsindamasi gurkštelėjo vyno. 

— Bandžiau suvilioti Harperį. 

— Ir? 

— Ir? — Minutėlę Heile nutilo. — Tu priėmei mane į 
savo namus, mane ir Lili. Elgeisi kaip su šeimos nare. Daugiau nei 
nare.Tu... 

- Todėl neversk manęs gailėtis. Harperis suaugęs vyras, 
jis pats priima sprendimus dėl daugelio dalykų, įskaitant ir moteris. Jei 
bandei jį suvilioti, esu tikra, jis žinojo, kaip atsisakyti arba sutikti. 

Kadangi Heile negalėjo ištarti nė žodžio, Roza įsitaisė patogiau su 
vyno taure, gurkštelėjo ir pridūrė: 

— Ir, sakyčiau, greičiausiai sutikti, nebent aš nepažįstu ir 
nesuprantu savo sūnaus taip gerai, kaip manau. 

- Tai atsitiko virtuvėje. Aš viską pradėjau. Tik 
pabučiavau,— skubiai pridūrė ji suvokusi, kaip tai nuskambėjo. — Ir 
Lili buvo ten, tai buvo pirmas kartas... 

— Virtuvė, — sumurmėjo Roza. 

-- Taip, taip. Supranti? — Heile sudrebėjo. — Ir tą pačią 
naktį ji nusiaubė jo virtuvę. Tada aš supratau, jog tai nebuvo 
atsitiktinumas, nes aš... nes man patinka Harperis. Todėl paskui 


pasakiau jam, kad nieko tarp mūsų nebus, ir tikriausiai įžeidžiau jo 
jausmus. Bet geriau įžeisti jausmus, nei leisti, kad atsitiktų kas nors 
blogesnio. 

-—- Mmm, — linktelėjo Roza stebėdama Heilę pro taurės 
kraštą. — Nemanau, kad tai jam patiko. 

— Nelabai, todėl aš apsimečiau neva didelio čia daikto. 
—Ji pastatė taurę, kad galėtų gestikuliuoti abiem rankomis. — Tada 
jis tyčia pasakė kai ką šiurkštaus, ir aš nusiminiau. Nes viskas buvo ne 
taip. Tai buvo tik bučinys — tiesą sakant, du, — pasitaisė ji. — Bet 
mes neišsirengėme ir nesiraičiojome kaip beždžionės ant grindų. 

— Būtų buvę sunku, nes Lili buvo šalia, — pastebėjo 
Roza. 

— Taip, bet netgi jei nebūtų buvusi, aš ne tokia, nors ir 
pastojau ne laiku. Gali pasirodyti, kad aš kokia paleistuvė, bet... 

— Niekas taip nemano, — įsiterpė Stela. — Nė 
minutėlės. Mes visos žinome, kaip būna, kai reikia žmogaus. 
Nesvarbu, trumpam ar ilgesniam laikui. Aš neleisiu, kad apie mano 
draugę būtų šitaip kalbama arba užsimenama, kad aš galėčiau taip 
galvoti. 

Roza nusišypsojo, pasilenkė ir susidaužė taurėmis su Stela. 

— Puikiai pasakyta. 

— Ačiū. 

— Pamiršau, apie ką kalbėjau, — po kurio laiko ištarė 
Heile. 

— Tu ginčijaisi su Harperių, — paslaugiai priminė Stela. 
— Tu, paleistuve. 

Heile nusijuokė ir aprimo. 

— Taip. Mes ginčijomės, o tada atsitiko tai, apie ką 
pasakojau. Aš tarsi atsitraukiau, o iš mano burnos ėmė bertis žodžiai, 
kurių aš net nesitikėjau. Kad visi vyrai melagiai ir apgavikai, kad tik ir 
žiūri, kaip išdulkinti tave, o paskui elgiasi kaip su kekše. Tai buvo 
šlykštu ir netiesa. Ypač kalbant su Harperių. 

— Svarbiausia nepamiršk, kad ne tu tai sakei, — 
priminėjai Stela. — O antra, tai dera prie to, ką mes žinome apie ją, 
jos elgesį. Vyrai yra priešai, o seksas — žiežirba. 

— Jums ginčijantis, prieš įsikišant Amelijai, Harperis 
pasakė kažką įžeidaus. 

Heile vėl paėmė taurę ir pažvelgė į Rozą. 

— Jis nenorėjo manęs įžeisti. 

— Neatsiprašinėk už mano berniuką. — Roza pakreipė 
galvą. —Jei jis būtų tobulas, nebūtų mano sūnus. Esmė ta, kad tu 
pasijutai įžeista, ir tada įsikišo ji. 

— Roza, noriu, kad žinotum. Aš neketinu tęsti santykių 
su Har- periu. Asmeninių santykių. 

— Tikrai? — nusistebėjo Roza. —Jam ko nors trūksta? 


— Nieko. — Heile mirksėdama atsisuko į Stelą paramos, 
bet sulaukė tik šypsenos ir gūžtelėjimo pečiais. — Nieko jam 
netrūksta. 

— Jis tau patinkamam nieko netrūksta, bet tu palieki jį dar 
nė nepradėjusi rimtesnių santykių. Kodėl? 

— Nes jis... 

— Mano sūnus? — užbaigė Roza. — Tada ko trūksta 
man? 

— Nieko! — Nebežinodama kaip elgtis, Heile užsidengė 
rankomis veidą. — Negaliu patikėti, kad pakliuvau į tokią trikdančią 
situaciją. 

-— Tikiuosi, judu su Harperių išsiaiškinsite, o mane 
paliksite ramybėje. Aš, kaip jo motina, pasakysiu tik vieną dalyką: jei 
jis žinotų, kad išstumi jį pro duris norėdama apsaugoti nuo galimų 
būsimų nelaimių, atsisuktų ir išspirti) tas duris. O aš papločiau jam. 

— Tu jam nepasakysi. 

— Ne mano reikalas jam ką nors sakyti. Tavo. — Ji 
atsistojo. — Dabar einu į apačią ir aptarsiu tai su Miču. Tu gali dar 
valandą papurkštauti. Vėliau tikiuosi pamatyti tave nusiraminusią. 

Stela kilstelėjo taurę palydėdama Rozą, tada pasimėgaudama nu- 
gėrė gurkšnį. 

— Ji velniškai nuostabi, ar ne? 

— Tu man visiškai nepadėjai, — nusiskundė Heile. 

—- Padėjau. Pritariau viskam, ką ji kalbėjo pabaigoje, bet 
neužsiminiau apie tai. Mano tyla buvo geriausia pagalba. Ei, tau 
puikiai sekasi išnaudoti purkštavimų valandą, — pridūrė ji. — O 
praėjo dar tik pora minučių. 

— Gal tau vėl derėtų patylėti. 

— Aš myliu tave, Heile. 

— O, tik nereikia. 

— Ir nerimauju dėl tavęs. Mes visi nerimaujame. Todėl 
turime viską išsiaiškinti. Veikti kaip viena komanda. Tuo tarpu tu turi 
nuspręsti, kaip elgsiesi su Harperių. Negali leisti Amelijai valdyti 
traukinį. 

— Tai ne taip paprasta, kai ji jau užgrobė jį ir užsidėjo 
mašinisto kepurę. Ji buvo manyje, Stela. Kažkokiu būdu. 

Stela atsistojo, persėdo prie Heilės ir apkabino draugę per pečius. 

— Man tikrai baisu, — sušnabždėjo Heile. 

— Man irgi. 


JI JAUTĖSI TARSI VAIKŠČIOTŲ KIAUŠINIŲ LUKŠTAIS. TIK TIE LUKŠTAI 
buvo aštrūs kaip skustuvo ašmenys. Ji galvojo apie kiekvieną savo po- 
elgį, mintį ar sakinį. 

Viskas gerai, nutarė ji ruošdamasi miegoti. Ji ką tik valgė makaro- 
nų salotų su šviežiais daržo pomidorais. Tik galva tvinksėjo nuo nesi- 
liaujančio galvos skausmo, o rankos, guldančios Lili į lovelę, virpėjo. 


Bet kaip ilgai ji galės gyventi patirdama tokią įtampą, apgalvo- 
dama kiekvieną veiksmą, kiekvieną kvėptelėjimą? Ji gali ir pati išsi- 
kraustyti iš proto. 

Reikia kažką daryti, ir rytoj ji imsis veiksmų. Pirmiausia patuštins 
savo kreditinę kortelę ir nusipirks nešiojamąjį kompiuterį. Internete 
tikriausiai daugybė informacijos apie apsėdimą. 

Taip jie vadina tai, kas jai atsitiko. Ji apsėsta. 

Jos žinios apie tai menkos, daugiausia iš knygų, romanų. O kažka- 
da mėgaudamasi skaitė tokias istorijas. Gal reikėtų pritaikyti skaitytus 
dalykus savo situacijai? Pirmoji knyga, šovusi jai į galvą, buvo 
Styveno Kingo Kristina. Bet juk ji moteris, ne mašina, ir, geriau 
pagalvojus, daužyti savo mašiną nebūtų labai praktiška. Be to, nieko 
tai neišsprendė. 

Dar yra Egzorcistas, bet ji ne katalikė — be to, ten kovojama su 
demonais. Tačiau jei reikalai pakryps į blogąją pusę, ji pasikvies 
kunigą. Kai kitą kartą jos galva apsisuks trijų šimtų šešiasdešimties 
laipsnių kampu, ji nieko nelaukdama droš į artimiausią bažnyčią. 

Tikriausiai ji per jautriai reaguoja, nusprendė Heile lįsdama į pi- 
žamą. Jei tai atsitiko kartą, dar nereiškia, kad atsitiks vėl. Ypač dabar, 
kai ji jau žino apie tai. Gal net galėtų užbėgti tam už akių. Pasiteikusi 
valią, stiprybę. 

Reikia dažniau užsiiminėti joga. Kas sakė, kad joga nepadės nuo 
apsėdimo? 

Ne, geriau ji įkvėps oro. Ilgai laukta audra prasidėjo. Pūtė vėjas, 
langus laižė ilgi žaibų liežuviai. Ji atvers terasos duris ir įsileis vėją. 
Tada paskaitys kokį lengvą skaitalą, pažiūrės smagią romantinę 
komediją ir užmigs. 

Ji priėjo prie durų ir dramatiškai atplėšė jas. 

Ir suriko: 

— Jėzau! Jėzau! — Harperis sugriebė ją anksčiau nei ji 
spėjo dar kartą suklykti. 

— Aš ne koks žudikas. Atvėsk. 

— Atvėsk? Atvėsk? Slankioji čia aplinkui, gąsdini mane 
iki pamėlynavimo, o aš turėčiau atvėsti? 

— Aš neslankioju. Kaip tik ruošiausi belstis, o tu ir 
atidarei duris. Man vos būgneliai neplyšo. 

—- Geriau jau būtų plyšę. Ką Čia veiki? Prasidėjo audra. 

— Pirma, pamačiau šviesą tavo lange ir panorau 
įsitikinti, kad tau viskas gerai. 

— Buvo gerai, kol manęs neišgąsdinai. 

— Tai gerai. — Jis nužvelgė ją nuo galvos iki kojų. — 
Gražiai atrodai. 

— O, liaukis. — Suirzusi ji sukryžiavo ant krūtinės 
rankas. — Taip apsirengusi galėčiau žaisti kieme su vaikais. 

— Aha, pastebėjau tave žaidžiančią. Antra, galvojau apie 


tai, kas atsitiko šiandien po pietų. 

— Harperi, aš daugiau apie nieką negalvoju, tik apie tai. 
— Pavargusi ji panardino pirštus į plaukus, tada užsispaudė jais 
smilkinius. — Nemanau, kad pajėgčiau dar galvoti. 

— Tau 1r nereikia, tik atsakyk į vieną klausimą. — Jis 
žengė į kambarį, bet ji stipriai stumtelėjo jį atgal. 

— Aš nekviečiau tavęs užeiti. Ir nemanau, kad tau derėtų 
čia būti, kai aš taip apsirengusi. 

Jis kilstelėjo antakius ir patogiai atsirėmė į durų staktą. Tarsi ši 
vieta prildausytų jam, pagalvojo ji. Nors, tiesą sakant, taip ir yra. 

-— Leisk tau priminti, kad gyveni čia antri metai. Per tą 
laiką kažkaip gebėjau valdytis ir nepuoliau tavęs. Manau, galėsiu 
iškentėti ir dar keletą minučių. 

— Nori pasikandžioti, a? 

— Švelniai tariant. Ypač jei ketini vaidinti dramos 
karalienę ir reikalauti, kad kalbėtumėmės per slenkstį. 

Nuimto pirmieji lašai, ir jis vėl kilstelėjo antakius. Lygiai kaip jo 
motina. 

— Ak, gerai jau, įeik. Nėra prasmės stovėti lauke ir 
mirkti kaip kokiam idiotui. 

— Vaje, aš dėkingas. 

— Bet palik duris praviras.—Ji dūrė pirštu į duris, nes 
taip elgdamasi galėjo jaustis padėties šeimininke. - Nes tu nepasiliksi. 

— Puiku. — Pro jas įsiveržė vėjo gūsis, o paskui jį — 
griaustinio dundesys. Harperis stovėjo įsikišęs nykščius į senų džinsų 
kišenes, išrietęs klubą. 

Jai tuoj ims tekėti seilės, susierzinusi pagalvojo Heile. 

- Žinai, — prakalbo jis, — po daugiau ar mažiau — 
labiau mažiau — ramių apmąstymų, pervyniojęs mintyse popietės 
juostą, priėjau gana įdomią išvadą. 

— Ketini rėžti kalbą ar tiesiog užduoti klausimą? 

Jis palenkė galvą — nepaisant senų džinsų, marškinėlių ir basų 
kojų, tai buvo karališkas judesys. 

— Nuo tada, kai atvykai čia, dažnai užsipuldavai mane. 
Aš kiek įmanoma toleravau tai dėl tam tikrų priežasčių. Daugiau 
neketinu. Bet grįžkime prie to, ką norėjau pasakyti. Toji mane 
sudominusi prielaida yra susijusi su laiku. Štai kaip aš viską suprantu. 
Tu užeini, pabučiuoji mane, aš atsakau tuo pačiu. Akimirką kitą mus 
kažkas sieja. Tu nenori skubėti, aš tai suprantu. Paskui, kai 
susitinkame kitą kartą, tu pareiški, kad tavęs tai nedomina, kad tai 
buvo tik impulsas, nieko reikšminga, geriau likti draugais. 

— Teisingai. Ir jei nori paklausti, ar aš persigalvojau... 

— Ne. Tarp šių dviejų epizodų mane aplanko mūsų 
pamišėlė gyventoja. Ji kažkodėl nusprendžia nuniokoti mano namus. 
Tiksliau, mano virtuvę, sceną, kurioje vyko pirmasis veiksmas. Todėl 
mano Idausimas būtų toks: kokios įtakos tas įvykis turėjo tavo 


vaidmeniui antrajame veiksme? 

— Nesuprantu, apie ką kalbi. 

— O dabar tu man meluoji, tiesiai į akis. 

Jos išraiška tapo verksminga. Ji jautė, kaip jos veidas išsikreipia į 
grimasą. 

— Geriau išeik, Harperi. Aš pavargusi, man skauda 
galvą. Si diena nebuvo pati lengviausia. 

— Tu atsitraukei, nes pamanei, kad jai nepatinka, jog 
mes kartu. Nepatinka tiek, kad ji pasielgė taip, ką galėtume pavadinti 
įspėjamuoju šūviu. 

— Aš atsitraukiau, nes atsitraukiau. Ir to turėtų pakakti. 

— Ir pakaktų, būtų pakakę, jei tai būtų tiesa. Jei tai būtų 
viskas. Aš neketinu per prievartą būti malonus tau ar kitai moteriai. 
Esu per daug išdidus ir per gerai išauklėtas. 

Jis išsitiesė ir žengė artyn. 

— Dėl tų pačių priežasčių daugiau nenoriu vengti ginčų 
ir leisti užsistoti mane bėdoje. 

Jis pakreipė galvą, pasisiūbavo ant kulnų. 

— Todėl nė nemėgink, Heile, trukdyti man ar atsitraukti 
tam, kad apsaugotum mane nuo jos. 

Ji susigūžė. 

— Sakai, nespausi manęs, bet aš jaučiuosi spaudžiama, 


todėl... 

— Aš geidžiau tavęs nuo pat pirmos minutės, kai 
pamačiau. 

Jos rankos suglebo ir nukrito prie šonų. 


— Netiesa. 

— Nuo pat pirmos akimirkos — tai buvo it blyksnis, 
kuris perskrodė mane kiaurai. — Žiūrėdamas jai į akis, jis padunkseno 
kumščiu sau į krūtinę. — Regis, net ėmiau miksėti. Negalėjau ištarti 
nė žodžio. 

— O Dieve. — Ji prisidėjo ranką prie širdies tikėdamasi, 
kad ši neiššoks. — Kalbi visai netinkamus dalykus. 

— Galbūt. — Jo lūpos sukrutėjo, akys sušilo. — Tai ir 
toliau elgsiuos netinkamai. —Jis ištiesė rankas ir prisitraukė ją prie 
savęs. 

— Harperi, to tikrai neturėtume. — Koks apgalvotas 
judesys, būtų pagalvojusi Heile, jei būtų galėjusi galvoti. Subtilus 
pasisukimas, švelnus stuktelėjimas klubais, ir jų kūnai susiglaudė. 
Kampas į kampą, linija į liniją, kad kiekvienas kūno lopinėlis pajustų 
srovę. 

— Ak, — sumurmėjo ji. — Ak. 

Jo burnos kampučiuose suvirpo šypsena, o kitą sekundę ji užspau- 
dė Heilės lūpas. Karšta, šilta, saldi kaip skystas cukrus. Bučinys buvo 
lėtas, nenugalima pagunda, slopinanti pojūčius, o jo rankos tuo metu 


keliavo jos kūnu, lengvai ir tingiai liesdamos jį. Taip liečia vyras, 
svaig- dama pagalvojo Heile, kuris žino, jog turi laiko, daug laiko. 

Ojo lūpos švelniai glamonėjo jos lūpas, kol, galėjo prisiekti ji, jos 
ėmė spinduliuoti. 

Jos kūnas pamažu tirpo nuo įgudusių prisilietimų, valia, širdis ir 
protas silpo, kol nebeliko nieko kita, kaip pasiduoti. 

Ji tyliai ir bejėgiškai sudejavo iš malonumo atsiduodamajam, kol 
pirštai, spaudžiantys jo pečius, tapo vaškiniai. 

Kai jis atsitraukė, jos akys buvo apsitraukusios migla, lūpos pra- 
siskyrusios. 

— Heile. 

— Mmm. 

— Tai nėra atsakas moters, kuriai tai neįdomu. 

Ji šiaip ne taip atplėšė rankas jam nuo pečių, bet tai neką tepadėjo. 

—- Tai nesąžininga. 

— Kodėl ne? 

— Nes... toji burna. — Ji negalėjo atplėšti nuo jos 
žvilgsnio.— Turėtum išsiimti leidimą tokiems bučiniams. 

— Kas sako, kad aš jo neturiu? 

— Ką gi, tokiu atveju gal pakartotum? 

— Ketinau. 

Kartu su vėjo gūsiu jo burna vėl palietė ją ir uždegė daugybę ug- 
nelių. Kaip maži ugnies liežuviai, galvojo ji, jos skinsis kelią jos kūnu, 
kol ji paprasčiausiai išsiskaidys. 

-— Harperi. — Ji ištarė tai kartu su bučiniu, virpėdama 
nuo pojūčių. 

— Mm? 

— Mums tikrai derėtų liautis. — Bet negalėjo atsispirti 
švelniai neįkandusi jam į apatinę lūpą. — Kada nors. 

— Geriau vėliau. Tarkim, kitą savaitę. 

Ji nusijuokė, bet juokas virto aiktelėjimu, kai jo lūpos nuslydo 
jautria oda po ausimi. 

- Kaip gera, tai... nepakartojama. Bet aš tikrai manau, 
kad mums derėtų palaukti, tiesiog... Ak. —Ji atlošė galvą leisdama jo 
ieškančioms lūpoms surasti dar vieną jautrią vietą. — Tai taip... 

Ji pasuko galvą leisdama jam geriau prieiti, ir jos apsunkusios 
akys staiga prablaivėjo. Išsiplėtė. 

— Harperi. 

Ji EempelEjo jo glėbyje, bet jis tik stipriau suspaudė ją. 

Kas? Dar ne kita savaitė. 

— Harperi. O Dieve, liaukis. Pažiūrėk. 

Tarpduryje stovėjo Amelija, o užjos nugaros siautė audra. Užjos, 
per ją, Heile matė vėjyje linkstančius medžius ir tamsius dangų den- 
giančius debesis. 

Jos plaukai buvo susivėlę ir pasišiaušę, balta suknelė ištepta 
purvu, kuris varvėjo, rodos, kad varvėjo, j tamsią balą prie jos basų ir 


kruvinų kojų. Vienoje rankoje ji laikė ilgą riestą peilį, kitoje — virvę. 
Ojos veidas buvo iškreiptas neslepiamo įniršio. 

— Tują matai, ar ne? Pasakyk, kad matai. — Dabar Heile 
drebėjo iš baimės ir šalčio. 

— Taip, matau. — Vienu judesiu Harperis atsisuko, ir 
Heile atsidūrė jam už nugaros. — Tau teks su tuo susitaikyti, — tarė 
jis Amelijai. — Tu mirusi. Mes gyvi. 

Smūgio jėga pakėlė jį nuo žemės, nunešė per kambarį ir trenkė į 
sieną. Jis pajuto kraujo skonį burnoje, bet tučtuojau atsitokėjo. 

—- Liaukis! Liaukis! — šaukė Heile. Sukaupusi valią ir 
stumiama baimės ji puolė per stingdantį vėją prie Harperio. —Jis juk 
tavo pro- proprovaikaitis. Jis tavo kraujas. Tu dainuodavai jam 
vaikystėje. Negali dabar jo skriausti. 

Ji žengė į priekį, neturėdama jokios aiškios minties, ką darys, jei 
pasieks Ameliją. Nespėjus Harperiui jos sulaikyti, vėjo gūsis kirto 
Heilei per kojas, ir ji išsitiesė ant grindų. Jai pasirodė, kad girdi kažką 
šaukiant iš pykčio ar iš sielvarto. Bet įsiklausiusi neišgirdo nieko, iš- 
skyrus audrą. 

— Ar proto netekai? — Harperis parklupo šalia jos, kad 
padėtų atsikelti. 

— Ne, o tu? Tavo burna kraujuoja. 

Jis nusibraukė kraują atgalia ranka. 

— Susižeidei? 

— Ne. Ji išėjo. Bent jau ji išėjo. Jėzau, Harperi, ji turėjo 
peilį. 

— Pjautuvą. Bet tai kažkas nauja. 

— Ji juk netikra, a? Noriu pasakyti, neturi kūno, tai visa 
kita irgi netikra. Ji negalėjo supjaustyti juo mūsų, kaip manai? 

— Ne. — Įdomu, pagalvojo Harperis, ar ji galėtų 
priversti įsivaizduoti, kad esi pjaustomas, arba susižeisti neva ginantis. 

Heile liko sėdėti ant grindų atsirėmusi į Harperį ir stebeilydama 
pro atviras duris. 

-— Kai atvažiavau čia nėščia, ji ateidavo į mano kambarį. 
Buvo šiurpoka, tačiau drauge keistai ramu. Atrodė, ji tik tikrina, ar 
man viskas gerai. Tada atrodydavo, kad ji liūdi. O dabar ji... 

Staiga Heile pašoko ir nubėgo, nes vaiko kambaryje pasigirdo 
dainavimas. 

Ji buvo greita, Harperis greitesnis, ir pasiekė Lili duris pirmas. Jis 
spėjo apkabinti ir sustabdyti Heilę. 

— Viskas gerai, nusiramink. Nežadinkime jos. 

Lili miegojo savo lovelėje susirietusi po antklode ir apsikabinusi 
šuniuką. Supamajame krėsle sėdėjo Amelija ir dainavo. Ji vilkėjo 
pilka suknele, jos garbanos buvo tvarkingai susegtos, o veidas ramus 
ir tylus. 

L Čia taip šalta. 


— Vaikui tai netrukdo. Man niekada netrukdydavo, kai 
buvau vaikas. Nežinau, kodėl. 

Krėsle sėdinti Amelija pasuko galvą ir pažiūrėjo į juos. Jos veide 
atsispindėjo skausmas ir liūdesys ir, pagalvojo Heile, apgailestavimas. 
Ji nesiliovė dainavusi, tyliai ir švelniai, bet jos žvilgsnis dabar buvo 
nukreiptas į Harperį. 

Baigilė: dainą, ji išnyko. 

Ji dainavo tau, — tarė Heile. — Kažkuri jos dalis 
prisimena, kažkuri dalis žino, ir ji apgailestauja. Kažin, kaip reikėtų 
jaustis, jei būtum šimtą metų išprotėjusi? 

Jie kartu priėjo prie Lili lovelės, ir Heile pataisė antklodę. 

— Jai viskas gerai, Heile. Lili ramiai miega. Eime. 

— Kartais aš nežinau, kaip iš viso gyvenu tokiame 
vaiduoklių narae. —Ji papurtė galvą eidama atgal į miegamąjį. — 
Vieną minutę ji svaido mus į sienas, kitą — dainuoja lopšines. 

— Ji mirusi pamišėlė, — pastebėjo jis. — Tačiau galbūt 
šitaip ji bando pasakyti, kad gali persekioti tave arba mane, bet 
niekada nelies Lili. 

— Kas, jei aš tai padarysiu? Kas, jei ji pakartos tą patį., 
ką padarė su manimi prie tvenkinio, ir privers mane nuskriausti Lili 
arba ką nors kitą? 

— Tu neleisi, kad taip atsitiktų. Prisėsk minutėlę. Gal ko 
nors nori? Vandens? 

— Ne. 

Jis jėga pasodino ją ant lovos. 

-— Šiuose namuose ji nėra nieko nuskriaudusi. Galbūt 
norėjo. Galbūt net bandė, bet niekada nieko nepadarė. —Jis paėmė ją 
už rankos ir, pajutęs, kokia ji šalta, patrynė tarp savo rankų. — Vieną 
dalyką tikrai galėtume išbraukti iš sąrašo. Jei pamišusi moteris arba 
tarnaitė būtų užpuolusi kurį nors Harperį, apie tai būtų buvę pranešta, 
ir ji būtų atsidūrusi kalėjime arba pamišėlių namuose. 

— Galbūt. Bet kaip dėl pjautuvo ir virvės? Tai byloja, 
kad ji nori kažką surišti ir supjaustyti į gabaliukus. 

-—- Harperių namuose niekas nebuvo supjaustytas į 
gabaliukus. — Harperis atsistojo ir uždarė terasos duris. 

— Kiek tu žinai. 

— Gerai, kiek aš žinau. — Jis vėl atsisėdo. — Tegu 
Mičas išsiaiškina tai. Galbūt jis galės patikrinti policijos žurnalus. Dar 
viena galimybė. 

— Tu atrodai toks ramus, — po kurio laiko tarė Heile. — 
Bet toji ramybė apgaulinga, nes matyti, kad po ja kunkuliuoja karštis. 
Tai rodo, kad aš nepažįstu tavęs taip gerai kaip tikėjausi. 

— Ir aš tą patį galiu pasakyti apie tave. 

Heile atsiduso, pažiūrėjo į savo rankas. 

Aš negaliu miegoti su tavim. Iš pradžių galvojau, kad 
šalėsių: Paskui pagalvojau, kad per daug skubu. Jei skubėsiu, tu gali 


nukentėti. Ji gali tave įskaudinti. —Ji pakėlė galvą. —Tu buvai teisus. 

Jis tik šyptelėjo. 

L Aišku. 

Ji kumštelėjo jam į ranką. 

— Koks protingas ir gudrus. 

— Jau toks aš esu. Gali paklausti mano mamos, kai ji bus 
geros nuotaikos. 

— Su tavimi paprasta, išskyrus tuos atvejus, kai viską imi 
komplikuoti. — Ji įdėmiai žiūrėjo j jį, stengdamasi įsiminti visa tai, ką 
šiandien sužinojo apie jį. — Bet man patinka, kad nesi toks, koks 
atrodai iš pirmo žvilgsnio. Ir, Dievas mato, trauki akį. 

— Ar iš aukštai man teks kristi? 

-- Ne. — Heile papurtė galvą, atsistojo ir nuėjo per 
kambarį. — Manyje tiek jausmų ir tiek poreikių. Būtų taip lengva 
išlieti juos tau. 

—- Neprisimenu, kad būčiau priešinęsis. 

— Aš nežinojau, kad žiūri į mane šitaip. O dabar, kai 
žinau, viskas dar sunkiau. Manęs dar niekas nėra taip bučiavęs, nors 
bučiavausi šimtus kartų. Jei ji nebūtų pasirodžiusi, mes tikriausiai jau 
būtume lovoje, kur ir vedė tas bučinys. 

— Tai nėra būdas priversti mane pamilti savo 
proproprosenelę. 

— Aš ir pati nelabai ją myliu. Tačiau jos pasirodymas 
davė man laiko pagalvoti, ko aš noriu. — Liepdama sau elgtis 
protingai dėl jų abiejų, Heile atsisėdo ant fotelio ranktūrio. — Aš 
nesidroviu sekso ir manau, kad kitokiomis aplinkybėmis, kitoje vietoje 
mes greitai taptume meilužiais . 

— Kodėl žmonės mano, kad meilužiais taip paprasta 
būti? 

Ji suraukė kaktą, tada papurtė galvą. 

— Nieko sau klausimas. Geras. Nežinau. 

— Man atrodo, — prakalbo jis eidamas prie jos, — kad 
vienos nakties nuotykiai tikrai nesudėtingi. Nieko bloga. Tačiau 
nuolatiniai santykiai, supratimas, kad tai ne nakčiai ir ne dviem, turėtų 
santykius šiek tiek komplikuoti. 

— Tu teisus. Nesakau, kad neteisus. Bet prieš žengiant 
tokį žingsnį reikia daug ką apgalvoti. Manau, mes turime įsitikinti, jog 
elgiamės teisingai žengdami šį žingsnį. Mes dar daug ko vienas apie 
kitą nežinome, o gal turėtume. 

— Ką pasakytum apie vakarienę? 

Ji išpūtė aids. 

— Tu alkanas? 

— Ne dabar, Heile. Aš kviečiu tave į pasimatymą. 
Pavakarieniaukime kartu. Nuvažiuosime į miestą, pavalgysime, 
pasiklausysime muzikos. 


Jos pečiai atsipalaidavo, o gniutulas pilve atsileido. 

— Būtų. smagu. 

-- Rytoj? — tarė jis padėdamas jai atsistoti. 

— Jei tavo mama arba Stela pasirūpintų Lili, galime ir 
rytoj. A, mums teks papasakoti jiems, kas atsitiko. Apie Ameliją. 

= Rytoj rytą. 

— Nelabai smagu vis aiškinti, kaip čia patekai ir ką mes 
veikėme. 

— Viskas gerai. — Jis suėmė jos veidą delnais ir 
pabučiavo.— Viskas gerai. Ar nebijosi pasilikti viena? 

— Ne. —Ji žvilgtelėjo per petį į duris, kurias jis uždarė. 
— Audra rimsta, eik, nes gali pradėti lyti smarkiau. 

— Galėčiau permiegoti senajame Stelos kambaryje. 

— Nebūtina. 

— Tada abu ramiau miegotume. 


JI IŠ TIESŲ JAUTĖSI RAMIAU, NORS IR NEGALĖJO UŽMIGTI GALVODAMA, 

jog jis Čia pat, tame pačiame koridoriuje. Galvojo, kaip būtų 
paprasta nutipenti j jo kambarį ir palįsti po antklode šalia jo. 

Tada tai jau tikrai abu miegotų. 

Kaip sunku būti atsaldngai ir subrendusiai. 

Dar sunldau suvokti, kad jis jai rūpi daug labiau nei ji tikėjosi. Bet 
juk tai gerai, mąstė Heile vartydamasi ir muistydamasi. Juk ji ne 
kekšė, kuri šoka į lovą su bet kuriuo gražiu ir seksualiu vaikinu. 

Gali būti ir kitaip galvojančiųjų, dėl Lili, bet viskas buvo ne taip. 
Jai patiko Lili tėvas. Jis jai rūpėjo. Galbūt ji pasielgė nerūpestingai, 
bet tai nebuvo pigus romaniūkštis. 

Ir ji norėjo šio kūdikio. Galbūt ne iš pat pradžių, prisipažino. Bet 
praėjus panikai ir savigraužai, pykčiui ir neigimui, ji pradėjo laukti šio 
kūdikio. Dar nieko gyvenime nebuvo taip smarkiai norėjusi. 

Jos gražuolė dukrytė. 

Ji nieko nepaveldėjo iš savo tėvo, ar ne? Iš to bestuburio savanau- 
džio niekšo, kuris pasinaudojo jos sielvartu savais tikslais. Bet ji 
nekvaila. Ji pasielgė protingai nesakydama jam, išvažiuodama, 
pasilikdama vaiką tik sau. Tik sau. Visiems laikams. 

Bet ji juk galėtų turėti daugiau, ar ne? Ji klaidingai mąsto. Kodėl 
ji turėtų dirbti? Prakaituoti ir vergauti už kambarį didžiajame name. 
Jis galėtų visas priklausyti jai. Jos vaikas turėtų viską. 

Jis nori jos. Reikia tuo pasinaudoti. O taip, kas geriau žino, kaip 
žaisti su vyrais. Jis gulės prie jos kojų ir maldaus, ir ji gaus viską, ko 
nori. 

O tada Harperių namai atiteks jai, jai ir jos vaikui. 

Pagaliau. 


AŠTUNTAS SKYRIUS 


DAUGINIMO SKYRIUJE HEILE STEBĖJO ROZĄ, TRIŪSIANČIĄ PRIE ŪGLIŲ. 

— Ar neapsunkinsiu tavęs, palikdama pasaugoti Lili? 

— Jokių problemų. Mes su Miču galėsime visą vakarą 
lepinti j ni ją, nes nebus kam trukdyti. 

Jai patinka būti su tavim. Roza, aš taip keistai 
jaučiuosi dėl viso šito. 

— Nežinau, kodėl turėtum jaustis keistai eidama į 
pasimatymą su Harperių. Jis gražus, žavingas jaunuolis. 

— Tavo jaunuolis. 

— Taip. — Roza nusišypsojo įsmeigdama dar vieną ūglį 
į dauginimo kaištį. — Argi man nepasisekė? Be to, turiu dar du 
gražius, žavingus jaunuolius ir visai nenustebčiau, jei ir jie eitų į 
pasimatymą šįvakar. 

— Su Harperių viskas kitaip. Jis tavo pirmagimis, tavo 
partneris. Aš dirbu tau. 

— Mes jau kalbėjomės apie tai, Heile. 

— Žinau. — Kaip pažinojo ir tą nekantrų toną. — 
Tiesiog aš negaliu priimti visko taip lengvai kaip tu. 

— Galėtum, jei atsipalaiduotum, nuvažiuotum į miestą ir 
gerai praleistum laiką. — Roza trumpam atplėšė žvilgsnį nuo ūglių. — 
Ir tau nepakenktų prieš tai nusnausti. Gal sumažėtų tie ratilai po 
akimis. 

— Blogai miegojau. 

— Nieko keista, žinant aplinkybes. 

Šiandien dauginimo skyriuje skambėjo romantizmu persmelkta 
pianino muzika. Heile geriau skyrė augalus nei muzikos klasikus, 
todėl nekreipė didelio dėmesio į aplinkui sklindančius garsus. 

— Aš vis sapnuoju keistus sapnus, bent jau manau, kad 
sapnuoju. Bet negaliu jų aiškiai prisiminti. Roza, tu bijai? 

— Nerimauju. Nagi, dabar tu imk. — Ji pasitraukė 
užleisdama Heilei vietą. — Ir pykstu. Niekas neturi teisės mušti mano 
berniuko, išskyrus mane. Ir jei tik pasitaikys proga, taip ir pasakysiu 
jai, tiesiai šviesiai. Gerai, — linktelėjo ji stebėdama Heilės darbą. — 
Šiems ūgliams reikia sausos dauginimosi terpės, kitaip jie supus. 

— Ji galėjo atsinešti tą pjautuvą ir virvę iš ratinės. Turiu 
galvoje, tada, prieš daugelį metų. Galbūt ji bandė pasinaudoti jais, bet 
kažkas j 2518 sustabdė. 

Yra daug „galbūt", Heile. Kadangi Beatričė daugiau 
neužsimena apie Ameliją savo dienoraštyje, mes galime niekada to 
nesužinoti. 

— O jei nesužinosime, tai negalėsime padėti jai. Roza, 
yra žmonių, paranormalių reiškinių ekspertų, kuriuos samdo, kad 
išvalytų namus. — Ji žvilgtelėjo į Rozą ir suraukė kaktą. — Kodėl 


šypsaisi? Ar tai keista mintis? 

— Įsivaizduoju krūvą žmonių, lakstančių po namus su 
kibirais ir šluotomis, ir tą lazerinį ginklą, kokį Bilas Murėjus turėjo 
Vaiduoklių medžiotojuose. 

— Protoninį — nežinau, iš kur aš tai žinau. Taip, Roza, 
tai alternatyvus mokslas, bet juk yra atlikta rimtų ir pagrįstų tyrimų. 
Galbūt mums reikia pagalbos. 

— Jei prireiks, apsvarstysime. 

— Aš ieškojau internete. 

— Heile. 

— Žinau, žinau, tai tik dėl visa ko. 

Jos abi pakėlė galvas atsidarius durims. Įėjo Mičas, ir kažkas jo 
veide privertė Heilę užgniaužti kvapą. 

— Regis, radau ją. Kada galėsite grįžti namo? 

— Po valandos, — nutarė Roza. — Bet dėl Dievo, Mičai, 
nepalik mūsų nieko nepasakęs. Kas ji? 

— Ji buvo vardu Amelija Konor. Amelija Elena Konor, 
BUS Memfyje, 1868-ųjų gegužės 12-ąją. 

Kaip tu.. 

— Papasakošių viską namuose. — Jis plačiai 
nusišypsojo. — Ruošk savo karius, Rozalinda. Iki. 

— Na, ką tu pasakysi, — sumurmėjo ji, kai jis išėjo. — 
Jau tie vyrai. Aš čia užbaigsiu, Heile. Tu eik, pasakyk Harperiui ir 
Stelai, kad baigtų ką darą. Minutėlę, — tarė ji spausdama smilkinius. 
— Stela gali susisiekti su Loganu, jei nori, kad jis dalyvautų, tada 
tegu liepia Rubi užrakinti parduotuvę. Regis, šiandien baigsime darbą 
pora valandų anksčiau. 


AMELIJA ELENA KONOR. HEILE UŽSIMERKĖ IR ĖMĖ KARTOTI ŠĮ 
vardą stovėdama Harperių namų fojė. Nieko neįvyko, neapsireiškė 
jokia dvasia, neaplankė staigus nušvitimas. Ji pasijuto truputį kvailai, 
nes buvo įsitikinusi, kad kažkas atsitiks, jei tik ji susikaupusi kartos 
pamišėlės į vardą stovėdama namo viduje. 

Ji pamėgino ištarti jį garsiai, tačiau tuščiai. Bet juk ji nori būti su- 
rasta, pagalvojo Heile. Nori būti pripažinta. Ką gi. 

—- Amelija Elena Konor, — garsiai tarė ji. — Pripažįstu 
tave esant Redžinaldo Edvardo Harperio motina. 

Jai atsakė tyla, Deivido citrininio aliejaus dvelksmas ir vasarinės 
Rozos rožės. 

Nusprendusi niekam nepasakoti apie nepavykusį eksperimentą, ji 
pasuko į biblioteką. 

Roza ir Mičas jau buvo ten; Mičas barškino kompiuterio klavia- 
tūrą. 

— Sako norįs užrašyti keletą dalykų, kol jie dar švieži jo 
atmintyje, — su vos girdima nevilties gaidele paaiškino Roza. — Stela 
virtuvėje su Deividu. Jos berniukai šiandien pas senelius. Loganas 


atvažiuos, kai galės. Numanau, kad ir Harperis pasakys tą patį. 

— Jis sakė, kad ateis. Tiesiog turi užbaigti... — Ji 
kryptelėjo petį. — Kažką. 

— Sėskis. — Roza pamojo ranka. — Daktaras Karnegis, 
regis, yra pasiryžęs laikyti mus nežinioje. 

— Šalta arbata ir sausainiai, — paskelbė Deividas, 
įstumdamas vežimėlį. Paskui jį įžengė Stela. — Jau prispaudei jį? — 
Jis linktelėjo į Mičą. 

— Ne, bet jau nedaug trūksta. Mičai! 

— Penkios minutės. 

— Toks paprastas vardas, ar ne? — Heile truktelėjo 
pečiais, kai Roza pažiūrėjo į ją. — Atleisk, tiesiog garsiai galvojau. 
Amelija — toks paprastas ir moteriškas vardas. Bet likusi dalis. Elena 
Konor. Skamba paprastai ir tvirtai. Tikėjausi, kad jis bus įmantresnis 
ar egzotiškesnis. Vardas Amelija reiškia darbšti, žiūrėjau knygoje. 

— Na, žinoma, — meiliai šyptelėjo Roza. 

— Jo skambesys neatitinka reikšmės. Manau, kad Elena 
yra išvestas iš Helenos, todėl man jis asocijuojasi su Helena iš Trojos, 
kurios vardas labai moteriškas ir egzotiškas. Bet aš čia šiaip sau plepu. 

— Įdomu stebėti, kaip dirba tavo protas. O, štai ir 
paskutinieji iš keleto laimingųjų. 

-— Sutikau kieme Harperį. — Loganas priėjęs pabučiavo 
Stelą. — Aš visas suprakaitavęs, atleisk. Tiesiai iš darbo. — Jis čiupo 
stiklinę šaltos arbatos ir išgėrė iki dugno. 

— Na, tai kas per sujudimas? — Harperis įniko į 
sausainius, pasiėmė tris ir klestelėjo į kėdę. — Žinome jos vardą, tai 
ką, mušime būgnus? 

— Įspūdinga, kad Mičas sugebėjo išsiaiškinti jos vardą 
turėdamas tiek mažai informacijos, — atkirto jam Heile. 

— Nesiginčiju, tik svarstau, ką veiksime žinodami tą 
vardą. 

— Pirma, norėčiau sužinoti, kaip jis jį sužinojo. Mičelai, 
— nekantriai tarė Roza. — Neversk manęs mušti tave vaikų 
akivaizdoje. 

— Taip. — Mičas atsistūmė nuo klaviatūros, nusiėmė 
akinius ir nusivalė į marškinius. — Redžinaldas Harperis turėjo 
įvairios nuosavybės, įskaitant namus. Čia, Selbio apygardoje, ir už jos 
ribų. Kai kurie buvo nuomojami, žinoma, dėl pelno. Tačiau senose 
knygose radau keletą, kurie buvo įvardyti kaip nuomojami, tačiau 
nedavė jokio pelno. 

— Suklastoti įrašai? — paklausė Harperis. 

— Gali būti. Arba tuose namuose gyveno jo meilužės. 

— Daugiskaita? — Loganas pasiėmė dar vieną stiklinę 
arbatos. — Veiklus vyrukas. 

— Beatričės žurnale minimos moterys, o ne moteris, 


todėl viskas sutapti]. Be to, mes žinome, jog jis buvo gudrus, tikslo 
siekiantis žmogus, kuris troško turėti sūnų, nesvarbu, kokia kaina, 
todėl gali būti, kad jis išlaikė kelias meilužes, kol pagaliau gavo tai, ko 
norėjo. Žurnale minima, kad Amelija buvo vietinė, todėl aš sutelkiau 
dėmesį į vietinę nuosavybę. 

-— Abejoju, ar jis būtų įvardijęs meilužę nuomininkę, — 
tarė Roza. 

— Ne. Aš peržiūrėjau surašymų sąrašą. Jame daug 
pavardžių, daug datų. Bet paskui man šovė mintis susiaurinti paieškas 
nurodant metus, kai Redžinaldas turėjo šią nuosavybę — iki 1892-ųjų. 
Aš pasirinkau 1890-ųjų surašymą. 

Jo žvilgsnis apskriejo kambarį ir apsistojo ties vežimėliu. 

— Ten sausainiai? 

— Jėzau, Deividai, duok žmogui sausainių, kol dar 
neužmušiau jo. Ką aptikai 1890-ųjų surašymo dokumentuose? 

— Ameliją Eleną Konor, vieno Redžinaldo namų 
Memfyje gyventoją. Sis namas nedavė jokių pajamų dar pusę metų, 
iki 1893-iųjų kovo mėnesio. Tiesą sakant, tuo metu jis buvo įrašytas 
kaip negyvenamas. 

— Esu beveik tikra, kad tai ji, — tarė Stela. — Viskas 
per daug sutampa. 

— Tau svarbiausia, kad viskas sutaptų, — pastebėjo 
Loganas. 

— Jei tai ne mūsų Amelija, tada tai velniškas sutapimas. 
— Mičas numetė akinius ant stalo. — Matyti, kad Redžinaldo 
buhalteris buvo labai atidus — jis sužymėjo visas Redžinaldo išlaidas 
tuo laikotarpiu, kai namas turėjo būti tuščias, o Amelija Konor 
įvardijo jį kaip savo gyvenamąją vietą per surašymą. 1893-iųjų vasarį 
buvo skirta dar daugiau pinigų namui atnaujinti, ruošiantis priimti 
naujus nuomininkus. Jei jus domina, namas buvo parduotas 1899- 
aisiais. 

— Taigi mes žinome, kad ji gyveno Memfyje, — pradėjo 
Heile, — bent jau keletą mėnesių po to, kai gimė kūdikis. 

Dar daugiau. Amelija Elena Konor. — Jis vėl pasiėmė 
akinius ir perskaitė savo užrašus. — Gimusi 1368-aisiais, Tomo 
Edvardo Konoro ir Merės Ketlin Konor, mergautinė pavardė 
Binghem, šeimoje. Nors Amelija teigė, kad abu jos tėvai yra mirę, ji 
sakė tiesą tik apie tėvą, kuris mirė 1886-aisiais. Jos motina buvo gyva 
ir, ko gero, sveika iki savo mirties 1897-aisiais. Ji dirbo Liucernų 
šeimoje tarnaite, name, kuris stovi prie upės ir vadinasi... 

— Vilouz, — užbaigė Roza. — Žinau tą namą. Jis 
senesnis nei šis. Dabar ten labai jaukūs svečių namai. Jis buvo 
nupirktas ir pertvarkytas, o, jau prieš kokį dvidešimt metų. 

— Merė Konor dirbo ten, — tęsė Mičas, — ir nors ji 
surašymo metu teigė neturinti vaikų, patikrinus gimimų įrašus 
pasirodė, kad turėjo dukrą — Ameliją Eleną. 


Atšalę santykiai, — įsiterpė Stela. 

— Matyt, labai, nes dukra laikė motiną mirusia, o motina 
neprisipažino turinti dukrą. Ir dar vienas įdomus dalykas. Nėra jokių 
įrašų, kad Amelija pagimdė vaiką, kaip nėra ir jos mirties liudijimo. 

-— Pinigai tepa ratus arba aptaško purvu, — tarė Heile. 

— Kas toliau? — pasiteiravo Loganas. 

— Imsiuos senų laikraščių ir ieškosiu kokių nors 
užuominų apie jos mirtį — nenustatytos asmenybės moteris, kažko 
panašaus. Be to, bandysime gauti informacijos iš tarnų palikuonių. 
Pažiūrėsiu, gal Vilouz šeimininkai leis man peržiūrėti kokius nors to 
meto dokumentus. 

— Aš užtarsiu žodelį, — pažadėjo Roza. — Senieji 
šeimų vardai irgi tepa ratus. 


JI BUVO PASIMATYME PIRMĄ KARTĄ PER... PER DAUG LIŪDNA GALVOTI, 
per kiek laiko. Ir atrodė gana gražiai, jei galima girtis. Trumpa 
raudona palaidinė atidengė rankas ir pečius, kurie buvo puikios 
formos nuo Lili nešiojimo, jogos ir fizinio darbo. 

O priešais ją, triukšmingame Beilo gatvės restorane, sėdėjo gražus 
vaikinas. Ir ji niekaip negalėjo susikaupti. 

— Mes pasikalbėsime apie tai, — tarė Harperis, tada 
paėmė vyno taurę, kurios ji nepalietė, ir padavėjai. — Išsikalbėjusi 
pasijusi geriau. 

-- Negaliu liautis apie tai galvojusi. Apie ją. Juk ji turėjo 
kūdikį, Harperi, o jis jį atėmė. Nesunku suprasti, kodėl ji taip nekenčia 
vyrų. 

— Gini ją? Juk ji parsidavė. 

— Bet, Harperi... 

— Minutėlę. Ji buvo kilusi iš darbininkų klasės. Užuot 
ėjusi dirbti, ji pasirinko būti išlaikoma. Tai jos pasirinkimas, viskas 
gerai. Bet ji mainė seksą j namą ir tarnus. 

— Ir tai suteikė jam teisę atimti iš jos vaiką? 

— Aš taip nesakau. Sakau, kad ji nebuvo raudonskruostė 
nekalta mergelė. Ji gyveno tame name kaip jo meilužė ilgiau nei 
metus, kol pastojo. 

Heile negalėjo visko taip sumenkinti. 

— Gal ji mylėjo jį. 

—- Gal ji mylėjo tokį gyvenimą. —Jis kryptelėjo petį. 

— Nežinojau, kad tu toks ciniškas. 

HAlPĖSĖ tik šyptelėjo. 

Nežinojau, kad tu tokia romantikė. Kad ir kaip būtų, 
tiesa visada slypi kažkur tarp cinizmo ir romantikos, todėl pasilikime 
prie savo nuomonių. 

— Pakankamai teisinga. Nors man ne visada patinka būti 
teisingai. 


-— Deja, mes žinome, kad ji pati sugriovė savo gyvenimą. 
Ir tikriausiai dar prieš prasidedant visai šiai istorijai. Tai nereiškia, kad 
ji to nusipelnė, bet aš nejaučiu jai didelio gailesčio. Kaip galėčiau —ji 
paskelbė savo motiną mirusia, nors ši gyveno vos už poros mylių? 

— Taip. Portretas nelabai gražus. Tikriausiai dalis manęs 
nori matyti ją kaip auką, kaip didvyrę, nors iš tiesų viskas ne taip jau ir 
gražu. 

Ji ryžtingai gurkštelėjo vyno. 

— Gerai, pakaks. Šiam vakarui jai gana dėmesio. 

— Sutinku. 

— Tik dar vienas dalykas. 

Harperis pasikniso kišenėje. 

— Imk mano telefoną. 

Ji juokdamasi paėmė. 

— Žinau, jai nieko neatsitiks su Roza ir Miču. Tik noriu 
patikrinti. 

JI VALGĖ ŠAMĄ, GĖRĖ VYNĄ IR NEGALĖJO ATSISTEBĖTI, KAIP NUOSTABU 
sėdėti kiek norisi, kalbėtis apie tai, kas šauna į galvą. 

— Jau buvau pamiršusi, koks tai jausmas. — Heile 
mėgaudamasi išsitiesė kėdėje.— Valgyti netrukdomai. Džiaugiuosi, 
kad pagaliau pakvietei mane. 

— Pagaliau? 

— Turėjai marias laiko, — pastebėjo ji. — Tada man 
nebūtų reikėję žengti pirmojo žingsnio. 

— Man jis patiko. —Jis prisislinko arčiau, paėmė ją už 
rankos. 

— Tai buvo vienas iš geresnių, Harperi. — 
Atsipalaidavusi ji palinko į jį ir įsmeigė akis. —Tu tikrai visą šį laiką 
galvojai apie mane? 

— Labai stengiausi negalvoti. Kartais tai pavykdavo. 

-- Kodėl? Stengeisi, turiu galvoje. 

— Atrodė... nemandagu. — Tai buvo geriausia, ką jis 
galėjo sugalvoti. — Įsivaizduoti, kad suvedžioju namų viešnią, ypač 
besilaukiančią. Kartą padėjau tau išlipti iš mašinos — tą dieną, kai 
turėjo vykti vakarėlis kūdikio garbei. 

— O varge, aš pamenu. —Ji nusijuokė, tačiau sumišusi 
užsidengė veidą laisvąja ranka. — Aš elgiausi siaubingai. Jaučiausi 
tokia sunki, stora ir apgailėtina. 

— Tu atrodei nuostabiai gyvybinga. Tai buvo mano 
pirmasis įspūdis apie tave. Lengvumas, energija, aišku, seksualumas, 
bet pastarojo stengiausi nepastebėti. Bet tą dieną, kai padėjau tau 
išlipti, kūdikis sujudėjo. Tai buvo... 

— Baisu? 

— Nepakartojama, ir taip, šiek tiek baisu. Aš stebėjau 
tave gimdančią. 


Heile nuščiuvo ir paraudo iki ausų galiukų. 

— O Dieve, pamiršau tai. -Ji stipriai užsimerkė. — O ne! 

Jis sugriebė ją už rankų, prisitraukė prie savęs ir pabučiavo. 

— To neįmanoma apsakyti. Vėliau, kai atsipeikėjau iš 
būsenos „gelbėkite mane iš šio pragaro", stebeilijau neatitraukdamas 
akių. Aš mačiau ją gimstant. Ir nuo tada myliu. 

— Žinau. — Sumišimas išblėso, o jos širdis prisipildė 
šilumos. — Žinau. Tu niekada neklausi apie jos tėvą. 

— Tai ne mano reikalas. 

— Jei mudu ketiname toliau žengti drauge, turėtų būti 
tavo. Bent jau turi žinoti. Gal pasivaikščiotume? 

— Mielai. 


JIE PASUKO TOLIAU NUO BEILO GATVĖS TRIUKŠMO IR ŠVIESŲ IR nuėjo 
prie upės. Ten irgi būriavosi turistai, vaikštinėjantys po parką ar 
stoviniuojantys ant kranto, tačiau čia buvo sąlyginai ramiau, ir Heile 
galėjo susikaupti. 

— Aš nemylėjau jo. Noriu pasakyti tai, nes kai kas 
galvoja, kad aš, vargšė mergaitė, patekau į bėdą, buvau palikta su 
vaiku. Žmonės mano, kad kažkoks šiknius sudaužė man širdį. Viskas 
buvo ne taip. 

— Tai gerai. Būtų gaila, jei Lili tėvas būtų šiknius. 

Ji. neišlaikiusi nusijuokė ir papurtė galvą. 

— Tu man labai padedi. Visada taip darai. Jis buvo 
mielas vaikinas, studentas. Su juo susipažinau dirbdama knygyne. 
Mes ėmėme flirtuoti, paskui pradėjome susitikinėti. Ir tada mirė mano 
tėvas. 

Jie perėjo per tiltelį, praėjo pro poreles, sėdinčias ant akmeninių 
suoliukų. 

— Aš buvau tokia sutrikusi, tokia nuliūdusi. 

Harperis apkabino ją per pečius. 

— Manau, jei kas nors atsitiktų mano motinai, jausčiausi 
it apakęs. Žinoma, turiu brolius, bet negaliu įsivaizduoti gyvenimo be 
jos. 

— Taip ir buvo. Tarsi stotų visiška tamsa. Nežinai, ką 
sakyti, ką daryti. Nesvarbu, kad žmonės padeda — o gerų žmonių 
daug, Harperi, — vis tiek jautiesi it tamsoje. Žmonės mylėjo mano 
tėvą, todėl man padėjo ir kaimynai, ir šeima, ir draugai, ir 
bendradarbiai. Tačiau jis buvo mano gyvenimo centras, ir aš pasijutau 
vieniša, izoliuota skausmo. 

— Aš buvau gerokai jaunesnis, kai mirė mano tėvas, 
todėl tikriausiai man buvo lengviau. Bet žinau, kad tada yra laikas, 
kurį turi išgyventi, kai atrodo, jog niekas niekada nebebus gerai. 

— Būtent. Ir kai pradedi vėl gyventi, skausmas sugrįžta. 
Tas vaikinas buvo šalia manęs. Toks mielas, paguodžiantis — taip 


viskas ir prasidėjo. 

Ji kilstelėjo galvą ir pažvelgė jam į aids. 

—— Tačiau mes buvome tik draugai, lai nebuvo vienos 
nakties nuotykis, tai buvo... 

m Gijimas. 

Jos širdis sušilo. 

- Taip. Paskui jis grįžo į koledžą, o aš gyvenau toliau. Iš 
pradžių nesupratau, jog laukiuosi. Niekaip nesugebėjau suvokti 
požymių. O kai suvokiau... 

—- Išsigandai. 

Ji papurtė galvą. 

— Supykau. Pasiutau. Kodėl, velniai griebtų, tai atsitiko 
man? Ką, man dar negana bėdų? Juk nemiegojau su kiekvienu iš eilės, 
nesielgiau neatsakingai, tai kodėl, po galais? Kas tai, pokštas? Dieve, 
Harperi, aš tikrai neverkiau ir nedrebėjau iš baimės. Aš niršau. Vienu 
metu buvo apėmusi panika, bet netrukus ji virto pykčiu. 

—- Tavo padėtis buvo nepavydėtina. Buvai viena. 

— Nedailink. Aš nenorėjau būti nėščia. Nenorėjau vaiko. 
Turėjau dirbti, turėjau liūdėti, todėl troškau, kad tas, kas viršuje, 
duoti] man suknistą ramybę. 

Jie ėjo upės link, ir Heile prislopino balsą žiūrėdama į vandenį. 

— Ketinau pasidaryti abortą, o tai reiškė, kad man 
reikėjo laisvos dienos ir pinigų. 

— Bet nepasidarei. 

— Susiradau literatūros, susiradau kliniką, bet paskui 
ėmiau galvoti, gal būtų geriau atiduoti jį įvaikinti. Pasirašyti sutartį su 
viena iš tų agentūrų. Daug skaičiau apie nevaisingas poras, 
trokštančias kūdikio. Maniau, taip būtų geriau. 

Jis paglostė jos plaukus ir tyliai tarė: 

— Bet ir to nepadarei. 

—- Prisirinkau literatūros, ėmiau gilintis. Ir visą tą laiką, 
keikdama Dievą, svarsčiau, kodėl tas vaikinas neužeina j parduotuvę 
ar nepaskambina man. Kai aprimdavau, dalis manęs galvodavo, jog 
turėčiau pasakyti jam, kad jis turi žinoti. Juk nepastojau pati viena, 
vadinasi, atsakomybe turime dalytis abu. Taip galvojant subrendo 
mintis. Aš turėsiu kūdikį. Jei turėčiau kūdikį, nebebūčiau viena. Tai 
buvo savanaudiškos mintys, bet tada pirmą kartą suvokiau, jog 
svarstau galimybę pasilikti kūdikį. Dėl savęs. 

Heile giliai atsiduso ir pažiūrėjo į jį. 

—— Nusprendžiau pasilikti kūdikį, nes buvau vieniša. Tuo 
metu tai buvo pagrindinis motyvas, nusvėręs svarstyldes į šią pusę. 

SSR laiką Harperis tylėjo. 

O tas studentas? 

— Nuėjau pasimatyti su juo, pasakyti jam. Susiradau 
koledže, jau pasiruošiau sakyti, ir žinai, šis tas atsitiko, tada aš 
apsisprendžiau. 


Vėjo gūsis sušiaušė jai plaukus, ir ji trumpam nutilo. Atkišo veidą 
drėgnam orui. 

— Jis apsidžiaugė mane pamatęs, truputį sutriko, kad 
nepaskambino. Pasirodo, jis įsimylėjo. Staigus meilės smūgis, — tarė 
ji iliustruodama posakį gestais. — Jis buvo toks laimingas ir 
susijaudinęs, o kai kalbėjo apie tai, tiesiog sldeidė meilės bangas. 

— Ir tu jam nepasakei. 

— Nepasakiau. Ką man reikėjo daryti? Sakyti, vaje, kaip 
puiku, džiaugiuosi, kad radai gyvenimo pilnatvę. Kaip manai, kaip ji 
jausis sužinojusi, kad laulduosi nuo tavęs? Kaip gaila, kad susigadinai 
gyvenimą, nes buvai man draugas, kai reikėjo. Be to, aš jo nemylėjau. 
Nenorėjau už jo ištekėti, tai kokia prasmė? 

— Jis nežino apie Lili? 

— Dar vienas savanaudiškas sprendimas, nors aš tai 
aiškinau: „jam taip bus geriau'. Grūmiausi su ta mintimi, kai nėštumas 
ėmė matytis, kai kūdilds ėmė spardytis. Bet neapsigalvojau. 

Ji minutėlę patylėjo. Buvo sunkiau, nei tikėjosi, nes jis toks tylus, 
taip įdėmiai Idausosi. 

— Žinau, jis turi teisę žinoti. Bet aš taip nusprendžiau ir, 
jei reikėtų, padaryčiau taip dar kartą. Girdėjau, kad balandį jis vedė tą 
merginą ir jie persikėlė į Virdžiniją, iš kur kilusi jo šeima. Manau, 
pasielgiau teisingai dėl visų mūsų. Gal jis mylėtų Lili, o gal ji būtų 
jam tik klaida. Aš nenoriu to žinoti. Nes tuos pirmus mėnesius aš 
galvojau apie ją kaip apie klaidą, todėl dabar nekenčiu savęs už tai. 
Pamilau ją tik penktą mėnesį, o tada viskas... net nežinau, pasikeitė, 
atsiskleidė. Tada ir supratau, jog reikia išvažiuoti. Kad abi galėtume 
pradėti viską iš naujo. 

— Tai buvo drąsu ir teisinga. 

Harperio atsakymas buvo toks paprastas —ji ne tokio tikėjosi. 

— Tai buvo beprotiška. 

— Drąsu, — pakartojo jis. Jie stabtelėjo prie mažų 
geltonų lelijų. — Ir teisinga. 

Pasirodė, jog teisinga. Ketinau pavadinti ją Eliza. Tokį 
said k buvau išrinkusi mergaitei. Bet tada tu atnešei tų raudonų lelijų, 
jos buvo tokios gražios, tokios ryškios. Kai ji gimė, aš pagalvojau —ji 
tokia graži, tokia ryški. Ji — Lelija. Taigi... — Heile giliai atsiduso. 
— Toks mano gyvenimo apskritimas, nuo pradžios iki pabaigos. 

Jis pasilenkė ir lengvai pabučiavo ją. 

Apskritimas? Gali visada išplėsti jį. 

— Ar nori pasakyti, kad tau neatsibodo mano muilo 
opera, ir tu norėtum ją pakartoti? 

— Viena tikrai žinau — tu niekada nekeli man 
nuobodulio. —Jis paėmė ją už rankos, ir jie vėl pajudėjo eiti. — Taip, 
aš norėčiau tai pakartoti. 

— Bet ne namie. Kuo toliau nuo jos. 


— Gerai. Bet reikalas tas, Heile, kad mes čia gyvename. 
Cia dirbame. Negalime jos išvengti. 


TIKRA TIESA, PAGALVOJO HEILE, ĮĖJUSI Į SAVO MIEGAMAJĮ. VISI 
stalčiai buvo atidaryti. Visi jos drabužiai buvo suversti ant lovos. Ji 
priėjo, ištraukė iš krūvos džinsus. Nesudarkyti, pastebėjo ji, — tai jau 
šis tas. 

Ji nuėjo patikrinti Lili kambarį, kur viešpatavo tvarka, o tai buvo 
daug svarbiau. Pagauta smalsumo, nuėjo į vonią. Visi tualetiniai reik- 
menys buvo pažerti ant spintelės stalviršio. 

-— Taip tu primeni man, kad čia ne mano vieta? — 
garsiai pagalvojo Heile. — Kad man bet kurią akimirką gali būti liepta 
susidėti daiktus ir išvažiuoti? Gal tu ir teisi. Bet jei kada ir ateis laikas, 
aš susitvarkysiu, todėl dabar tu tik pridarei man papildomo darbo. 

ji ėmė dėlioti j vietas kremus ir tualetinius vandenis, lūpų dažus ir 
akių tušą. Daugiausia buvo pirktų per išpardavimą, tik keletas 
brangesnių. O gal jai norėtųsi turėti brangesnių, šiaip, dėl įdomumo. 

Tas pats ir dėl drabužių, pripažino ji grįžusi į miegamąjį. Kas čia 
bloga, jei jai norėtųsi sau leisti įsigyti tikrai gerų audinių drabužių ar 
su dizainerių etiketėmis? 

Bet ji nėra kokia maniakė. 

Tačiau ar nebūtų nuostabu kabinti puošnias sukneles, užuot kabi- 
nus skudurus nuo nukainotų pakabų? Tarkim, šilko ar kašmyro. Jie 
taip maloniai glostytų jos odą. 

Roza turi tiek nuostabių apdarų, o visą laiką vaikšto apsirengusi 
senus marškinius. Kokia prasmė tiek daug turėti ir nekreipti jokio 
dėmesio? Užuot laikiusi juos spintoje, galėtų leisti kitiems naudotis. 
Jaunesniems, kurie moka gyventi. Kurie to nusipelno, kurie užsidirbo 
tai. O dabar jai tenka tenkintis tuo, ką gauna. 

Kas iš tų papuošalų, jei jie guli seife, o galėtų papuošti jos kaklą. 
Spindėti. 

Ji turėtų pasiimti keletą. Niekas nė nepastebėtų. 

Viskas, ko jai reikia, čia pat, po ranka, tai kodėl jai ne... 

Ji paleido iš rankų marškinius staiga suvokusi, kad laiko juos prie- 
šais save kaip moteris laiko dailią suknelę. Siūbuoja priešais veidrodį. 
Ir galvoja apie vagystę. 

Tai ne aš. Virpėdama ji įsistebeilijo į savo atvaizdą. 

— Tai ne aš, — ištarė garsiai. — Man nereikia to, ko 
reikia tau. Aš nenoriu to, ko nori tu. Gal tu ir gali įsiskverbti į mane, 
bet negali priversti taip elgtis. Negali. 

Ji suvertė kitus drabužius ant kėdės, tada atsigulė į lovą apsiren- 
gusi. Ir užmigo net neišjungusi šviesos. 


DEVINTAS SKYRIUS 


HEILE DŽIAUGĖSI, KAD DIRBA PRIE KASOS, DĖKINGA 
NESILIAUJANČIAM pirkėjų srautui, kuris neleido jai galvoti. Amelija 
nesidomi ja, kai ji dirba. Bent jau iki šiol nesidomėjo. 

Ji sudarė sąrašą, įrašydama kiekvieną incidentą, paminėtą Mičo 
dokumentuose. Pasižymėjo tris vietas: tvenkinį, savo miegamąjį ir vai- 
kų kambarj. Ji nebuvo visiškai tikra, bet manė, kad būta ir kitų atvejų, 
kai Amelija buvo užvaldžiusi jos protą. Pavyzdžiui, sode, kai ji 
svajojo darbo metu. 

Viską surašius popieriuje, nusprendė ji, viskas nebeatrodo taip 
baisu. 

Bent jau dieną, kai šalia yra žmonių. 

Ji pakėlė galvą įėjus naujai pirkėjai. Jauna, geri batai, madinga 
šukuosena. Piniginga, nutarė Heile tikėdamasi padėti jai atsikratyti 
dalies tų pinigų. 

— Labas rytas. Kuo galėčiau padėti? 

— Aš... atleisk, regis, pamiršau tavo vardą. 

— Heile! — Ji įtempė atmintį stengdamasi išlaikyti 
malonią išraišką. Šviesūs banguojantys plaukai, siauras veidas, gražios 
akys. Truputį drovi. 

Tada ji išplėtė akis. 

Džeinė? Rozos pusseserė Džeinė? jergutėliau, tik 
pažiūrėkit 

Moteris nuraudo. 

— Aš... apsikirpau plaukus, — tarė ji ir papureno savo 
šukuoseną. 

— Taigi. Atrodai nuostabiai, pritrenkiančiai. 

Paskutini kartą ji matė Džeinę, kai padėjo Rozai ir Stelai išnešti 
jos daiktus iš perkrauto, tvankaus Klarisės Harper buto. Moteris, kurią 
jos tada slapčia išgabeno iš namų — kartu su Klarisės nugvelbtais Žur- 
popieriaus lape. 

Dabar jos pilki nutįsę plaukai buvo pašviesinti ir patrumpinti iki 
madingo ilgio, kuris neilgino jos ilgo, plono veido. 

Drabužiai buvo paprasti, tačiau medvilniniai marškinėliai ir ma- 
dingos trumpos kelnės nė iš tolo nepriminė to dukslaus sijono, kurį ji 
tada vilkėjo. 

— Turiu pasakyti: oho. Atrodai it būtum pabuvusi 
viename iš tų grožio fabrikų. O varge, kaip šiurkščiai nuskambėjo iš 
mano lūpų. 

—- Ne, nieko tokio. — Jos šypsena praplatėjo, raudonis 
pagilėjo.— Aš ir jaučiuosi lyg būčiau naujai gimusi. Džolin — tu 
pažįsti Džolin, Stelos pamotę? 


— Taip, ji nuostabi. 

— Ji padėjo man gauti darbą galerijoje, o dieną prieš man 
pradedant dirbti, atėjo į mano naująjį butą. Ji... tiesiog pagrobė mane. 
Sakė, kad ji mano dienos krikštamotė. Nespėjau nė apsidairyti, o 
mano plaukai jau buvo nukirpti, o tai, kas liko, apvyniota aliuminio 
folija. Buvau tokia išsigandusi, kad bijojau pasakyti ne. 

— Kertu lažybų, kad džiaugiesi, jog nepasakei. 

— Skendėjau it rūke. Iš ten ji nusitempė mane į prekybos 
centrą ir pasakė, kad pradės nuo trijų komplektų, nuo galvos iki kojų. 
Sakė, kad paskui pati nusipirksiu panašių drabužių. 

Jos šypsena nutvieskė visą veidą, nors akys sudrėko. 

— Tai buvo pati nuostabiausia mano gyvenimo diena. 

— Kaip miela. — Heile irgi susigraudino. — Tu 
nusipelnei fėjos krikštamotės — tiek laiko spardoma tos piktosios 
raganos. Zinai, istoriškai pasakos buvo moterų istorijos, perduodamos 
iš lūpų į lūpas, kai moterys neturėjo daug teisių. 

— Chm. A? 

— Atleisk, mano galva prikimšta tokių dalykų. Tiesiog 
tai taip moteriška. Reikia pakviesti Stelą. 

— Aš neketinau jums trukdyti. Tik tikėjausi pasimatyti 
su pussesere Rozalinda ir padėkoti jai. 

-—- Ir ją pakviesime. — Heile nuskubėjo prie Stelos 
kabineto durų. — Bet Stela tikrai norėtų tave pamatyti. —Ji 
nesibeldusi kyštelėjo galvą. — Ateik porai minučių. 

— Kas nors atsitiko? 

— Ne, tiesiog ateik. 

— Heile, man dar reikia paskambinti šen bei ten. — Ji 
nutilo ir automatiškai nutaisė malonų veidą pastebėjusi Džeinę. — 
Atleiskite. Ar kas — o Dieve! Tai Džeinė. 

—- Nauja ir pagražinta, — tarė Heile ir susiraukė. — 
Atsiprašau. 

-— Nereikia. Aš taip ir jaučiuosi. 

-— Džolin sakė, kad apdovanojo tave Džou Ypatinguoju 
paketu. — Stela šypsodamasi apsuko ratą aplink Džeinę. — Dabar 
matau. Man patinka tavo šukuosena. 

— Ir man. Tavo pamotė labai gera man. 

— Ji mėgavosi kiekviena akimirka. Man pasakojo, bet, 
turiu pasakyti, paveikslas vertas tūkstančio. Tikiuosi, tau sekasi taip 
pat gerai kaip atrodai. 

- Aš myliu savo darbą. Myliu savo butą. Ir tikrai 
džiaugiuosi atrodydama gerai. 

ŽŽ Ak. — Stelos akys sublizgo. 

— Ir man taip pat atsitiko, — tarė Heile, traukdama iš po 
stalo radijo telefoną. — Roza, — tarė ji į aparatą, — esi reikalinga 
prie kasos. 

Ir išjungė jį neišklausiusi Rozos skundų dėl krūvos darbų. 


— Nenoriu atitraukti jos nuo darbo. 

— Ji norės pamatyti tave. O aš noriu pamatyti ją, kai 
išvys tave. Dieve, kaip smagu! 

— Papasakok, ką dar veiki, — tarė Stela. 

— Beveik visą laiką užima darbas. Man jis tikrai patinka, 
ir aš daug ko išmokau. Jau susiradau porą draugų. 

— Vyrų? 

— Tam aš dar nepasirengusi. Bet name, kuriame gyvenu, 
yra vienas vyriškis. Jis labai malonus. 

— Gražus? Kad tave kur, pirkėjas, — sumurmėjo Heile, 
kai pro užpakalines duris pasirodė pilnas prekių vežimėlis. — 
Nepasakok nieko intymaus, kol būsiu užsiėmusi. 

— Maniau, man bus nesmagu vėl pamatyti jus abi. — 
Džeinė atsisuko į Stelą, kai Heile nuėjo aptarnauti pirkėją. 

— Kodėl? 

— Tada, kai susitikome, buvau tokia apgailėtina ir 
siaubinga. 

— Nieko panašaus, buvai išsigandusi ir nusiminusi. Tam 
buvo priežasčių. Žengei didelį žingsnį įsileisdama mus ir Rozą paimti 
tų žurnalų. 

— Jie priklauso Rozai. Klarisė neturėjo teisės jų paimti iš 
Harperių namų. 

— Ne.Tačiau tu drąsiai pasielgei leisdama Rozai juos 
pasiimti, išėjai iš Klarisės namų, pradėjai naują gyvenimą, susiradai 
darbą. Žinau, kaip tai baisu. Heile irgi žino. 

Džeinė dirstelėjo per petį, kur Heile aptarnavo ir šnekučiavosi su 
pirkėja. 

— Atrodo, ji nieko nebijo. Taip ir pagalvojau, kai 
pamačiau ją ir tave. Kad judvi niekada nepabijotumėt pakovoti už 
save, niekada nesi- leistumėte stumdomos kaip aš. 

Mes irgi kartais bijome, ne visada elgiamės ar 
mąstome protingai. 

Įėjo Roza, plekšnodama pirštinėmis sau per šlaunis — vienintelis 
susierzinimo ženklas. 

— Kas atsitiko? 

— Visiškai nieko. — Stela mostelėjo ranka. — Džeinė 
norėjo pasimatyti su tavim. 

Roza kilstelėjo antakius, o jos veide pražydo lėta šypsena. 

-—- Ką gi aš matau. Džolin — žodžio moteris. Tu tiesiog 
žydi.—Ji įsikišo pirštines į užpakalinę kišenę ir vos neužduso, kai 
Džeinė metėsi jai ant kaklo. — Aš irgi džiaugiuosi tave matydama. 

— Ačiū tau. Ačiū. Negaliu nė apsakyti, kokia dėkinga 


esu. 
— Prašom. 
— Aš tokia laiminga. 
— Matau. Ir jaučiu. 


—- Atsiprašau. — Džeinė šnirpčiodama paleido ją. — 
Neketinau to daryti. Norėjau užeiti, padėkoti ir pasakyti, kad man 
puikiai sekasi darbe. Jau pakėlė atlyginimą;.aš pradedu didžiuotis 
savimi. 

— Ir tai matau. Nereikia nė klausti, kaip sekasi. 
Džiaugiuosi dėl tavęs. Ir, nors galbūt nuskambės niekšiškai, aš be galo 
džiaugiuosi matydama tave gražią, besidžiaugiančią gyvenimu, kas 
tikriausiai graužia pusseserės Risės kaulėtą užpakalį. 

Džeinė nusijuokė pro ašaras. 

— Taip ir yra. Ji buvo atėjusi pas mane. 

-- Ką praleidau, ką praleidau? — atskubėjo Heile. — 
Pakartok viską, ką sakei. 

Manau, mes ką tik palietėme įdomiausią temą. — 
Roza sv Dakšioips galvą. — Tai Risė išsitraukė iš sandėliuko šluotą ir 
atlėkė pas tave? 

— Taip. Tikriausiai mano motina davėjai adresą, nors 
prašiau jos to nedaryti. Tai buvo prieš mėnesį. Pažiūrėjau pro akutę ir 
pamačiau ją. Norėjau neatidaryti durų. 

Kas galėtų tave kaltinti? — Heile patapšnojo Džeinei 
per nugarą. 

— Bet paskui pamaniau, kad negaliu tūnoti kaip triušis 
narve. Todėl atidariau, o ji, ar galite įsivaizduoti, įėjo, apsiuostė ir 
liepė atnešti saldžios arbatos. 

— Kad ją kur,— nutęsė Roza. —Jos egoizmas niekada 
nenuvys. 

-- Kuriame aukšte tavo butas? — Heile prisimerkė 
bandydama prisiminti. — Trečiame ar ketvirtame, jau gerai 
nepamenu. Būtų smagiai išsitėškusi, jei būtum ją išmetusi pro langą. 

— Norėčiau pasakyti, kad taip ir padariau, bet aš tik 
nuėjau ir atnešiau arbatos. Drebėdama. Kai sugrįžau, ji išvadino mane 
nedėkinga bjauria mergiote, sakė, kad aš galinti nusikirpti plaukus, 
apsigyventi bjauriame it žiurkių urvas bute, apkvailinti kokią vėplą, 
kad duotų man darbo, nes aš neturinti jokios kvalifikacijos, bet tai 
nepakeis to, kas aš esu. Ji taip pat išrėžė daugybę nemalonių dalykų 
apie tave, Roza. 

— O, papasakok. 

— Chm. Sakė, kad tu klastinga ištvirkėlė. 

— Visada norėjau būti pavadinta ištvirkėle. Šiomis 
dienomis žmonės beveik nevartoja šio žodžio. 

— Tada aš ir pasišiaušiau. Tegu ji vadina mane 
nedėkinga, nes aš tokia buvau. — Džeinė sugniaužė rankas ir atstatė 
smakrą. — Mano butas nėra žiurkių urvas, jis jaukus, bet žinant, koks 
jos skonis — tegu. Ji nepažįsta Kerės — mano viršininkės, — todėl 
gali manyti, kad ji vėpla, jei priėmė mane darbą. Bet kaip ji drįsta 
plūsti tave, kai pati yra vagilė. 

Džeinė atsitiesė, ryžtingai linktelėjo. 


— Taip ir pasakiau. 

— Jai į akis. — Roza nusikvatojo ir suėmė delnais 
Džeinės veidą. — Didžiuojuosi tavimi. 

— Jai vos akys neiššoko ant kaktos. Nežinau, iš kur 
ėmiau tokių žodžių. Paprastai neprarandu pusiausvyros, bet tuo metu 
buvau į/ūžusi. Išsakiau jai viską, ko net neleisdavau sau pagalvoti, kai 
gyvenau su ja ir patarnaudavau. Ko Ida ji bjauri, nepakenčiama, ir kad 
aš nė truputėlio jos negerbiu. Kad ji vagilė, melagė ir tegu džiaugiasi, 
kad tu neiškvietei policijos. 

— Čia tai bent, — Heile stuktelėjo jai alkūne. — Tai 
geriau nei išmesti pro langą. 

— Tai dar ne viskas. 

— Tęsk, — paragino Heile. 

— Pasakiau jai, kad geriau badausiu gatvėje, nei grįšiu 
pas ją ir būsiu jos tarnaitė. Paskui liepiau nešdintis iš mano buto. — 
Džeinė ištiesė rankas ir parodė. — Aš jai parodžiau, štai taip. Gal ir 
nereikėjo, bet negalėjau susilaikyti. Ji pasakė, kad aš gailėsiuos. 
Atrodo, ji pasakė, kad aš prakeiksiu tą dieną, bet buvau taip 
įsiaudrinusi, kad nekreipiau dėmesio. Tada ji išėjo. 

Ji iškvėpė, pamojavo ranka sau prieš veidą. 

— Fu. 

— Džeine, tu tikra trojietė. — Roza paėmė jos ranką ir 
EBOSIEIEj: — Kas būtų galėjęs pagalvoti? 

Tuo viskas nesibaigė. Ji norėjo, kad mane atleistų. 

-— Tai kalė. — Heilės veidas apniuko. — Ką ji padarė? 

— Nuėjo pas Kerę, prikalbėjo, kad aš palaido elgesio 
moteris, kad turėjau romaną su vedusiu vyru, kad apvogiau ją, kai ji 
maloningai priėmė mane į savo namus. Sakė, kad jos krikščioniška 
pareiga perspėti Kerę dėl manęs. 

— Visada maniau, kad tokioms krikščionėms kaip 
Klarisė pragare paruoštos vietos pirmoje eilėje, — tarė Roza. 

— Kai Kerė pasikvietė mane į savo kabinetą ir 
papasakojo apie Klarisės vizitą, buvau tikra, kad ji mane atleis. Bet ji 
tik paklausė, kaip galėjau gyventi su tokia siaubinga sena varna. Štai 
kaip ji pavadino ją. O tai, kad turėjau daug kantrybės ir tvirtybės, jai 
tebuvo patvirtinimas, jog būsiu gera darbuotoja. Todėl ji nusprendė 
padidinti man atlyginimą. 

— Man patinka Kerė, — nusprendė Heile. — Norėčiau 
pavaišinti ją gėrimu. 

- NĖRA NIEKO GERIAU UŽ LAIMINGĄ PABAIGĄ.- NEBENT, NU- 
SPRENDĖ Heile, sėdėti pavėsyje ir gurkšnoti šaltą gėrimą, kol Lili 
žaidžia ant žolės. O Harperis sėdi šalia. 

— Visada smagu, kai pusseserė Klarisė gauna atsakomąjį 
smūgį. Ji terorizuodavo mane, kai buvau vaikas. Kol mama jos 
neišspyrė. 


— Žinai, kaip ji, pasak Džeinės, pavadino tavo mamą? 

— Ne. — Atsipalaidavęs veidas virto akmeniniu. — 
Kaip? 

— Ištvirkėle. 

— A... — Akmuo prapliupo galingu juoku, kad net Lili 
ėmė ploti rankutėmis. — Ištvirkėle. Mamai tai patiktų. 

— Jai ir patiko. Tu tikrai gerai ją pažįsti, ar ne? Šis rytas 
buvo geras. Leido pamiršti visas blogas mintis. Smagu matyti, kaip 
žmonės atranda savo vietą gyvenime, kaip kad Džeinė. Kai paskutinį 
kartą ją mačiau, ji buvo beveik nematoma. Dabar pasakyčiau, kad ji 
gana karšta pupytė. 

-- Tikrai? Labai karšta? 

Ji nusijuokė ir kumštelėjo jam. 

— Tegu tavęs tai nejaudina. Po vieną pusseserę vienu 
metu. 

— O kokios eilės pusseserė man esi? Niekada negalvojau 
apie tai. 

— Man atrodo, kad tavo ir mano tėčiai buvo trečios eilės 
pusbroliai, vadinasi, mes esame penktos. Bent jau man taip atrodo. O 
gal ketvirtos. Nežinau. Be to, mano proprosenelės antrasis vyras 
buvo... 

Turbūt būtų laikas užčiaupti jai burną. 

— Mes besibučiuojantys giminaičiai, — nutarė Harperis. 

— Tinka. —Ji palinko pasitikdama jo lūpas. 

Jų bučinį nutraukė Lili, kuri cypaudama ir čiulbėdama savo kalba 
įsikibo Harperiui į koją. Kai jis pakėlė ją ant rankų, ji apsikabino jo 
kaklą ir nustūmė Heilę j šoną. 

— Ką gi, mano vieta aiški. — Heile šypsodamasi vėl 
palinko prie Harperio, bet Lili nusigręžė nuo jos ir dar tvirčiau 
apsivijo Harperio kaklą. 

— Merginos visada kaunasi dėl manęs, — tarė jis. — Tai 
it prakeiksmas. 

— Kurgi ne. Toji, su kuria sutikai praėjusius Naujuosius 
metus, atrodė taip, tarsi galėtų badytis ir kandžiotis. 

Jis nusišypsojo Lili. 

— Nesuprantu, apie ką ji kalba. 

— Supranti. Kalbu apie tą blondinę metro ilgio plaukais 
ir tobulomis krūtimis. 

— O taip, krūtis prisimenu. 

— Kaip gali taip kalbėti! 

Pati pradėjai. Amber, — sukikeno jis pakeldamas Lili 


Na, žinoma. Ji ir atrodė kaip Amber1. 
— Ji korporacijos teisininkė. 


1 Amber — gintaras (angį.) 


— Negali būti. 

— Tikra tiesa. —Jis iškilmingai kilstelėjo ranką. — Graži 
— dar nereiškia, kad dykaduonė, ir tu esi gyvas to įrodymas. 

— Dieve, sergėk. Ar judviejų santykiai buvo rimti — ir 
pamiršk, ką leptelėjau. Man nepatinka, kai moterys — arba vyrai — 
pavyduliauja dėl buvusių santykių. 

— Tu papasakojai man apie savuosius... Nerimti. Ji 
nenorėjo rimtos draugystės, aš irgi. Dabar ji pasinėrusi į savo karjerą. 

— O ar esi turėjęs rimtų santykių? 

— Keletą kartų buvau prie to priartėjęs. Bet niekada 
neperžengiau ribos. — Harperis pasodino Lili tarp savęs ir Heilės. 

Geriau čia ir sustoti, tarė sau Heile. Geriau visi trys draugiškai 
pagulės supamajame krėsle, paspoksos j ryškias gėlių galvutes ir pasi- 
klausys bičių dūzgimo. 

— Tai geriausia, kaip galima leisti vasarą, — tarė ji 
Harperiui. — Vakaro atokvėpis. Atrodo, galėtum sėdėti taip valandų 
valandas nieko neveikdamas. 

— Nenori trumpam ištrūkti iš čia? 

— Ne šįvakar. Nenorėčiau palikti Lili du vakarus iš eilės. 

— Pagalvojau, kad galėtume nusivežti ją ledų po 
vakarienės. 

Ji nustebusi kilstelėjo galvą. Tada nusistebėjo, kad jo pasiūlymas 
pasirodė jai netikėtas. 

— Jai patiktų. Man irgi. 

— Tada sutarta. Tiesą sakant, kodėl mums nevažiuoti 
dabar, suvalgytume po mėsainį, po to ledų? 

Dar geriau. 


GARUOJANTI LIEPA IŠTIRPO Į ALSŲ RUGPJŪTĮ, ŠVIESIAS DANGAUS 
dienas ir kvapą gniaužiančias naktis. Viskas lyg ir stojo į savo vietas, 
ramybei viešpataujant diena keitė dieną. 

— Pradedu manyti, kad užteko sužinoti jos vardą. — 
Heile sodino į vazonus rožines ir geltonas raktažoles. — Galbūt tai, 
kad mes stengėmės jį sužinoti ir kad ji yra Rozos proprosenelė, 
patenkino ir nuramino ją. 

— Manai, ji nurimo? — paklausė Stela. 

Vis dar girdžiu ją dainuojant Lili kambaryje, beveik 
iek visas vakarą. Bet ji nebekrečia jokių piktų pokštų. Kartais pajuntu 
kažką įtartina, bet tai greitai išblėsta. Juk pastaruoju metu nesielgiau 
keistai, a? 


Aną dieną klauseisi Pink ir kalbėjai apie tatuiruotę. 
—Tai nieko keista. Manau, mes abi turėtume pasidaryti po tatui- 
ruotę gėlių motyvais. Aš išsitatuiruočiau raudoną leliją, o tu galėtum 
mėlyną jurginą. Galvą guldau, kad Loganui tai pasirodytų be galo 
seksualu. 
— Tada tegu jis ir darosi. 


— Tokią mažą. Mergaitišką. 

— Man atrodo, kad mergaitiška tatuiruotė yra 
oksimoronas. 

— Visai ne, — užprotestavo Heile. — Gėlės, drugeliai, 
vienaragiai ir panašūs dalykai. Reikia įkalbėti Rozą. 

Stela atmetė savo raudonas garbanas ir nusijuokė. 

— Zinai ką, jei įkalbėsi Rozą pasidaryti tatuiruotę, tai... 
Ne, vis dėlto aš neprisijungsiu. 

— Istoriškai tatuiruotės yra populiarus kūno puošybos 
menas. Jas darydavosi dar egiptiečiai. Buvo manoma, kad tatuiruotės 
kontroliuoja antgamtines jėgas. Kadangi mes turime vieną galingą 
antgamtinę jėgą, ji būti; kaip talismanas ir asmenybės išraiška. 

— Aš savo asmenybę išreikšiu pasakydama, kad neleisiu 
jokiam tipui, kurio vardas koks nors Tankas, raižyti ant manęs 
simbolius — mergaitiškus ar ne. Gali vadinti mane baile. Gražiai 
atrodo, Heile. Labai gražu. 

— Pirkėja norėjo švelnių spalvų, o geltona ir rožinė yra 
jos dukros vestuvių spalvos. Šios puokštės bus puikūs akcentai. Aš 
rinkčiausi ką nors ryškesnio, įžūlesnio. Gal brangakmenių tonus. 

— Gal ko nors man nesakai? 

— Chm? 

— Galvoji apie nuotakos spalvas? 

—- O ne. — Heile juokdamasi pastatė į šoną paruoštą 
vazoną. — Nieko panašaus. Mes su Harperių neskubame. Žengiame 
labai lėtai, — iškilmingai ištarė ji. 

— Tu to norėjai? 

-— Taip. Ir tebenoriu. Nežinau. —Ji iškvėpė orą. — Taip 
protingiau. Negalime skubėti. Per daug pastatyta ant kortos. Mūsų 
draugystė, darbas, ryšys su Roza. Negalime tiesiog griūti į lovą vien 
todėl, kad man — mums — norisi. 

— Bet tu nori griūti į lovą. 

Heile dėbtelėjo į Stelą. 

— Man norisi nerti stačia galva. 

— Kodėl nepasakai jam, Heile? 

— Aš žengiau pirmą žingsnį. Kitą turi žengti jis. Esu 
velniškai tikra, kad gana greitai jis pradės didinti greitį. 


- STENGIUOSI NESKUBINTI JOS. - VIRTUVĖJE HARPERIS VIENU 
mauku beveik ištuštino skardinę kokakolos. Jis retai užsukdavo čia per 
pietus, bet ankstyva popietė reiškė, kad namuose nieko, išskyrus Dei- 
vidą, nebus. 

— Pažįsti ją jau antri metai, Harpai. Tai ne skubėjimas, 
tai stovėjimas vietoje. 

— Anksčiau viskas buvo kitaip. Mes ką tik pradėjome 
artimiau bendrauti. Ji sakė nenorinti skubėti. Mane tai žudo. 

-- Nemanau, kad kas nors būtų numiręs nuo seksualinio 


susilaikymo. 

— Gerai. Aš būsiu pirmasis. Po mirties apie mane rašys 
visi medicininiai žurnalai. 

— O aš galėsiu visiems girtis, kad pažinojau tave. Imk, 
valgyk. 

Harperis abejodamas bedė pirštu į sumuštinį, kurį Deividas padėjo 
priešais jį. 

— Kas čia? 

— Skanu. 

Nerodydamas didelio entuziazmo, Harperis paėmė sumuštinį. 

-— Kas tai? — vėl pasiteiravo jis atsikandęs. — Ėriena? 
Šalta ėriena? 

— Su lašeliu nektarinų padažo. 

— Tai... prakeikimas, gana skanu. Iš kur tu gauni — ne, 
ne, nenukrypkime nuo temos. — Jis vėl atsikando kąsnį. — Paprastai 
gerai perprantu moteris, bet jos negaliu suprasti. Anksčiau su niekuo 
rimtai nedraugavau, todėl bijau skubėti. 

Deividas su savo sumuštiniu atsisėdo priešais Harperį. 

— Gerai, kad atėjai pas mane, jaunasis studente, nes aš 
esu mokytojas. 

-— Žinau. Vieną naktį jau norėjau eiti pas ją su vyno 
buteliu, pasibelsti į terasos duris. Tiesioginis priėjimas. 

— Klasikinis variantas. 

— Bet ji įsitempusi dėl Amelijos, bijo, na, supranti, bet 
kokių santykių namuose. Bent jau aš taip manau. 

— Ar santykiai reiškia karštą seksą? 

— Kad tave kur, esi per daug gudrus mano 
apgailėtiniems vyliams. Kad ir kaip būtų, galėčiau pasikviesti ją ir Lili 
vakarienės, o kai vaikas užmigs — truputis vyno, truputis muzikos. — 
Jis NEI pečiais pajutęs, jog vėl kalba apie tą patį. 

Geri viešbučiai ne be priežasties turi kambarių tarnybą 
ir užrašą „Netrukdyti". 

-— Kambarių tarnybą? 

— Sek mano mintį, Harpai. Pasikvieti ją vakarienės — 
įmantrios vakarienės. Tarkim, į „„Pibodi“. Ten gražūs kambariai, geras 
aptarnavimas, puikus maistas, tiekiamas į kambarius. 

Mąsliai kramsnodamas, Harperis susikūrė vaizdą mintyse. 

— Pasikviečiu ją vakarienės į viešbučio kambarį? 
Nemanai, kad tai truputį... nuostabu, — po akimirkos nusprendė jis. 

— 1 aip. Vynas, žvakės, muzika, glamonės 
elegantiškame viešbučio kambaryje. Kitą rytą tu atneši jai pusryčius į 
lovą. 

Harperis nusilaižė nuo pirštų padažą. 

— Man reikės dviejų miegamųjų. Lili. 

— Tavo mama, Mičas ir aš būsime labiau nei laimingi 
galėdami palinksminti žaviąją Lili. Ir kad parodyčiau tavo — greičiau 


savo — nepakartojamą įžvalgumą, sudėsiu Heilės daiktus, kurių jai 
gali prireikti. Tau tik reikės užsakyti numerį, nuvežti jos daiktus, 
paprašyti, kad tarnautojai paruoštų kambarį. O tada čiumpi ją į glėbį ir 
leki. 

— Puiki mintis, Deividai. Kaip čia pats nesugalvojau —ji 
visiškai susuko man protą. Reikia grįžti, pasikalbėti su Stela, kad 
suderintų darbo laiką. Ačiū. 

-— Visada pasiruošęs padėti tikrajai meilei ar bent jau 
karštam seksui viešbutyje. 


HEILE APSIVILKO RAUDONĄJĄ SUKNELĘ. JI BUVO GRAŽIAUSIA IŠ JOS 
turimų. Jai patiko, kaip ji apgula kūną. Bet drauge gailėjosi, kad jis ne- 
davė jai laiko nusipirkti ką nors nauja. Visi kiti jų pasimatymai buvo 
paprasti. 

Jis matė ją, apsirengusią šia suknele. Tiesą sakant, matė viską, ką 
ji turi. 

Užtat ji turi nuostabius batelius. Rozos paniekintieji Džimio Cu 
bateliai tikriausiai kainavo tris kartus daugiau nei suknelė. Jie verti 
kiekvieno cento, nusprendė Heile, sukinėdamasi priešais didžiulį 
veidrodį. Tik pažiūrėkit, kaip su jais atrodo jos kojos. Seksualios, o ne 
plonos. 

Gal reikėtų susikelti plaukus? Papūtusi lūpas, ji susikėlė plaukus 
apnuogindama kaklą ir pakreipė galvą, kad matytų rezultatą. 

— Ką manai? — paklausė ji Lili, kuri sėdėjo ant grindų 
kraudama krūvą žaislų į seną Heilės rankinę. — Sukelti ar paleisti? O 
gal geriau sušiaušti? Tada galėčiau pasipuošti tais auskarais. 
Pamėginkime. 

Kai trokštamas vyras kviečia ypatingos vakarienės, galvojo ji mė- 
gindama įvairiausius variantus, reikia pasistengti. 

Ir nepamiršti apatinių. Bent jau šie nauji — neseniai pirkti tikintis, 
kad jis kada nors juos pamatys. 

Gal šįvakar, jei jiems pavyktų pratęsti vakarą. Jis galėtų užsukti 
pas ją. Tiesiog reikės pamiršti Ameliją. Pamiršti, kad Harperio mama 
miega kitame namo gale. Kad jos pačios dukra kitame kambaryje. 

Kodėl, velniai rautų, viskas turi būti taip sudėtinga? 

Ji geidžia jo. Jie abu jauni, laisvi, sveiki. Viskas turėtų būti pa- 
prasta. 

Tačiau tapę meilužiais jie turėtų sunkumų. Ji prisiminė Harperio 
žodžius. Ką gi, jiems jų netrūksta. Laikas pradėti galvoti apie tai kaip 
apie pliusą, o ne minusą. 

— Tai aš viską komplikuoju, Lili. Negaliu nieko sau 
padaryti. Bet pasistengsiu. 

Ji įsisegė auskarus, ilgus, blizgančius ir skambančius, tada prisi- 
dėjo karolius, bet persigalvojo. Pakaks auskarų. 

— Nagi. — Ji atsitraukė nuo veidrodžio ir apsisuko 
priešais dukrą. — Ką manai? Ar mama graži? 


Lili atsakė plačia šypsena ir išvertė iš rankinės daiktus ant grindų. 

-— Suprasiu tai kaip taip, — tarė Heile ir atsisuko į 
veidrodį paskutinį kartą žvilgtelėti. 

Ir jos galva apsvaigo nuo oro trūkumo. 

Ji vilkėjo raudoną suknelę, bet ne tą trumpą su siauromis petnešė- 
lėmis, kurią turi jau antri metai. 

Si buvo ilga, įmantriai puošta, su gilia iškirpte, atidengiančia krū- 
tis, ant kurių gulė rubinų ir deimantų kaskados. 

Jos plaukai buvo susegti į aukštą kuodą, o abipus veido krito auk- 
sinės garbanos, rėminančios goslias raudonas lūpas ir padūmavusias 
pilkas akis. 

— Aš ne tu, — sušnabždėjo Heile. — Ne. 

Ji ryžtingai nusisuko nuo veidrodžio ir pasilenkė surinkti žaislų. 
Jos pirštai virpėjo. 

— Aš žinau, kas esu. Žinau, kas ji. Mes nesame tas pats 
žmogus. Mes nepanašios. 

Apimta panikos, ji vėl atsisuko į veidrodį bijodama, kad Amelija 
išlips iš jo ir taps kūnu bei krauju. Bet pamatė tik save. Jos didelės 
akys atrodė juodos blyškiame veide. 

— Eikš, mažute. — Ji pagriebė Lili ir, nekreipdama 
dėmesio į dukros protestą, čiupo senąją rankinę ir savo pačios vakarinį 
rankinuką. 

Ji prisivertė eiti neskubėdama, o pasiekusi laiptus dar labiau 
sulėtino žingsnį. Roza pamatys, kaip pasikeitė jos veidas, o ji nenori 
apie tai kalbėtis. Ji nori dar vieną vakarą pratęsti normalaus gyvenimo 
iliuziją. 

Todėl ji neskubėjo, atgavo kvapą, nutaisė įprastą veido išraišką. 
Tada įžengė į svetainę su Lili ant klubo ir šypsena veide. 


DEŠIMTAS SKYRIUS 


PAKELIUI Į MEMFĮ JUOS LYDĖJO ŠNYPŠČIANTYS ŽAIBAI IR NIŪRUS 
griaustinio dundesys. Važiavo jie vangiai, kokia ir buvo naktis, bet 
Harperis nė kiek nesinervino. Automobilyje vėsu, iš garsiakalbių 
sklinda „Coldplay“ muzika. 

Gal kiek per dažnai jis nuimdavo ranką nuo vairo ir paliesdavo 
Heilę. Paprastas, intymus gestas, verdąs dūsauti jos širdį. 

Ji buvo teisi nutylėdama apie tą viziją ar apsireišldmą, kad ir kas 
tai buvo. Spės papasakoti rytoj. 

Nesu čia buvusi, — tarė ji, kai jis įsuko į viešbučio 

Šisišiiias aikštelę. — Kertu lažybų, kad čia nuostabu. 

— Vienas iš gražiausių Memfio perlų. 

-— Esu buvusi tik fojė. Negali atvažiuoti į Memfį ir 
nepamatyti Pibodžio ančių. Arba Greislando ar Beilo gatvės. 

— Pamiršai „San rekords“. 


— O! Argi ne šauni vieta? — Ji rūsčiai žvilgtelėjo į jį. — 
Ir nemanyk, jog nežinau, kad šaipaisi iš manęs. 

— Truputėlį. Paslapčia. 

— Kad ir kaip būtų, šio viešbučio fojė nuostabi. Ar žinai, 
kad toji ančių alėja kuriama jau daugiau nei septyniasdešimt penkerius 
metus. 

— Tai tiesa? 

Ji lengvai kumštelėjo jam, kai jie pasuko į viešbutį. 

-— Tikriausiai žinai viską, nes esi vietinis. 

— Kiekvieną kartą sužinau vis daugiau. —Jis įleido ją į 
fojė. 

— Gal išgerkime prieš vakarienę štai ten, prie fontano. 
— Ji tikėjosi ko nors įspūdingo ir neragauto. Sampano kokteilio arba 
dar ko nors. — Ar turime laiko? 

— Galėtume, bet manau, kad tai, ką sugalvojau, patiks 
tau dar labiau. 

Jis nusivedė ją prie liftų. 

Siek tiek apgailestaudama ji dirstelėjo per petį. Koks marmuras, 
spalvoti stiklai. 

— Ar viršuje yra restoranas? Ant stogo tikriausiai nėra, 
a? Visada maniau, kad vakarieniauti ant stogo turėtų būti nepaprastai 
smagu. Nebent lytų. Arba būtų vėjuota. Arba būtų per karšta, — 
pridūrė nusijuokdama. — Filmuose tai atrodo taip elegantiška. 

Jis tik nusišypsojo ir įstūmė ją prieš save. 

— Ar sakiau, kaip nuostabiai šįvakar atrodai? 

— Sakei, bet aš nieko prieš, jei pakartotum. 

— Atrodai nuostabiai. —Jis lengvai palietė jos lūpas. — 
Turėtum visada vilkėti raudonai. 

— Pažiūrėk į save. — Ji perbraukė pirštais per jo tamsaus 
švarko atlapus. — Išsipustęs. Visos moterys restorane negalės praryti 
nė kąsnio pavydėdamos man sėkmės. 

— Tokiu atveju palikime jas ramybėje. — Kai durys 
atsivėrė, jis paėmė ją už rankos ir nusivedė koridoriumi. — Eime. 

— Kas čia vyksta? 

— Kai kas, kas, tikiuosi, tau patiks. —Jis stabtelėjo prie 
durų, išsitraukė raktą. Tada atrakino jas ir ištiesė ranką. — Tik po 
jūsų. 

Ji įžengė vidun ir aiktelėjo pamačiusi erdvų kambarį. Prisidėjusi 
prie burnos ranką, perėjo juodomis ir baltomis plytelėmis išklotu ko- 
ridoriumi į svetainę, kur mirksėjo žvakės, o vazos lūžo nuo raudonų 
lelijų. 

Spalvos buvo sodrios ir turtingos, o pro plačius langus į kambarį 
liejosi miesto žiburiai. Prie vieno iš jų stovėjo dviem padengtas stalas 
ir butelis šampano spindinčiame sidabriniame kibirėlyje. 

Tyliai grojo muzika, švelnūs Memfio bliuzai. Netekusi žado, ji 
pamažu pasisuko, pamatė spiralinius laiptus, vedančius į antrą aukštą. 


— Tu... tu tai padarei? 

— Norėjau pabūti su tavimi vienas. 

Negalėdama suvaldyti spurdančios širdies, Heile atsisuko į j j. 

-—- Padarei tai dėl manęs? 

— Dėl mūsų abiejų. 

— Šis nuostabus kambarys — tik mums. Gėlės ir žvakės, 
o Dieve, šampanas. Aš priblokšta. 

— Aš to ir tikėjausi. —Jis priėjo prie jos, paėmė už 
rankų. — Noriu, kad šis vakaras būtų ypatingas, įsimintinas. —Jis 
pakėlė jos rankas prie savo lūpų. — Tobulas. 

— Pradžia tikrai gera. Harperi, dar niekas dėl manęs taip 
nesistengė. Niekada nesijaučiau ypatingesnė. 

— Tai tik pradžia. Aš jau užsakiau vakarienę. Ją atneš 
maždaug po penkiolikos minučių. Taigi turime laiko taurelei. Ką 
manai apie šampaną? 

— Manau, kad šią akimirką šampanas tiktų labiausiai. 
Ačiū tau. —Ji palinko priėjo ir įsisiurbė ilgu šiltu bučiniu. 

— Geriau jau atidarysiu tą butelį, kitaip pamiršiu viską, 
ką esu sugalvojęs. 

2 Sugalvojęs? 

— Daugiau ar mažiau. —Jis ištraukė butelį iš kibirėlio. 
— Beje, gali atsipalaiduoti, aš pasakiau mamai kambario numerį. Ji 
žino, turi tavo ir mano mobiliųjų numerius, tad pažadėjo paskambinti, 
vos Lili žagtelės. 

Jos juokas sumišo su kamščio pokštelėjimu. 

— Tada gerai. Pasitikiu Roza. 

Ji apsisuko kambario vidury, negalėjo susilaikyti. 

- Jaučiuosi kaip Pelenė. Tik be piktųjų seserų ir 
moliūgo. Bet šiaip mes su ja kaip dvynės. 

— Jei kurpaitė tiks. 

— Harperi, aš negaliu atsitokėti, sakau tiesiai. Nežinau, 
ar galėsiu elgtis kaip dera tokiais atvejais, nes man norisi šokinėti, 
lakstyti po kambarį, viską apžiūrėti. Vonios kambarys tikriausiai irgi 
stulbinantis. Kaip manai, tas židinys veikia? Žinau, dabar per karšta, 
bet man nerūpi. 

—- Uždegsime. Imk. — Jis ištiesėjai taurę, palietė ją 
savąja. — Už nepamirštamas akimirkas. 

Ji minutėlę pasukiojo taurę rankoje grožėdamasi. 

— Ir už vyrus, kurie jas sukuria. Ak, — atsiduso ji po 
pirmojo gurkšnio. — Kaip gera. Gal aš sapnuoju? 

— Jei tu sapnuoji, tada aš irgi. 

— Tada viskas gerai. 

Jis palietė ją, lengvai perbėgdamas pirštais per jos apnuogintą 
kaklą. Tada pamažu prisitraukė prie savęs. Pasigirdus beldimui į duris, 
jis gailiai šyptelėjo. 

— Punktualiai. Aš atidarysiu. Kai jie patieks vakarienę, 


liksime visiškai vieni. 

JIS VISKĄ SUPLANAVO, MĄSTĖ JI. BENDRĄ PAVEIKSLĄ, KIEKVIENĄ 
detalę, kuri skleidėsi priešais ją tarsi knygos puslapiai. Dėl jo ji sėdi 
elegantiškame viešbučio kambaryje, gurkšnoja šampaną žvakių 
šviesoje ir stebi spragsinčią židinio liepsną. Ore tvyro gėlių kvapas. O 
kokia skani buvo vakarienė, nors ji beveik nejautė skonio dėl gerklėje 
virpančio laukimo. 

Šįvakar jie mylėsis. 

— Papasakok man, kokia buvo tavo vaikystė, — paprašė 
ji. 

— Man patiko augti su broliais, net jei jie mane kartais 
erzindavo. 

— Jūs tokie artimi. Matau tai, kai jie atvažiuoja aplankyti 
jūsų. Ir nors jie gyvena toli nuo Memfio, jūs kaip vienas kumštis. 

Jis papildė jos taurę. 

— O tu norėjai turėti brolių ir seserų, kai buvai vaikas? 

— Taip. Turėjau draugų, pusbrolių, bet norėjau brolio ar 
sesers. Ypač sesers. Kad turėčiau kam pasipasakoti paslaptis vidury 
nakties ar pasiginčyti. Tu visa tai turėjai. 

— Mes buvome tarsi būrys, ypač kai prisidėjo Deividas. 

—- Bet jūs tikriausiai varėte Rozą iš proto. 

Jis kreivai nusišiepė, kilstelėjo taurę. 

— Stengėmės. Vasaros būdavo ilgos, kaip ir turi būti, kai 
esi vaikas. Ilgos, karštos dienos, kiemas, miškas — tai buvo mūsų 
pasaulis. Prisimenu miško kvapą, žalumą, tankmę. Ir cikadų čirpimą 
naktimis. 

— Aš palikdavau pravirą langą, kad galėčiau geriau jas 
girdėti. Kertu lažybų, kad gerokai prisidirbdavote. 

— Ko gero, daugiau nei reikėdavo. Bet mama viską 
pastebėdavo. Ji it radaras, ir tai mus truputį gąsdindavo. Pamenu, kaip 
ji sode arba namuose dirbdavo ką nors, bet vos tik aš pasirodydavau, ji 
iškart suprasdavo, kad dariau tai, ko neturėjau daryti. 

Heile pasirėmė ant alkūnės, delnu suėmė smakrą. 

- Pavyzdžiui? 

— Labiausiai ji mane suglumino, kai pirmą kartą 
pasimylėjau su mergina. — Harperis pamirkė braškę į grietinėlę ir 
ištiesė jai atsikąsti. — Grįžau namo pirmą kartą paragavęs rojaus ant 
užpakalinės automobilio sėdynės — buvo praėjęs pusmetis po mano 
šešioliktojo gimtadienio. Kitą rytą ji įėjo į mano kambarį ir įdėjo į 
stalčių dėžutę sargių. 

Purtydamas galvą, jis nulaižė braškę. 

— Ji pasakė — tai pamenu labai gerai, — kad mes jau 
esame kalbėję apie seksą ir atsakomybę, jog reikia elgtis saugiai, 
protingai ir atsargiai, todėl ji mananti, kad aš, pasinaudojęs sargiu, 
ateityje irgi naudosiuosi. Tada paklausė, ar turiu kokių klausimų ar 
pastabų. 


—- Ką tu pasakei? 

-— Pasakiau: „Ne, ponia“. O kai ji išėjo, užsidengiau 
galvą antklode ir paklausiau Dievą, iš kur, velniai rautų, mano mama 
žino, kad mylėjausi su Džene Proktor savo automobilyje. Man buvo 
gėda ir smalsu. 

— Tikiuosi, kad ir aš tokia būsiu. 

Jis kilstelėjo antakius mirkydamas kitą uogą. 

— Smalsi ir drovi? 

— Ne. Protinga kaip tavo mama. Ir išmintinga auklėdama 
Lili. 

- Lili nebus leidžiama užsiiminėti seksu, kol nesukaks trisdešimt 

ir nebus porą metų ištekėjusi. 

— Nė kalbos negali būti. — Ji atsikando uogos, kurią jis 
pasiūlė, ir palaimingai atsiduso. — Kas atsitiko Dženei Proktor? 

— Dženei? —Jo veidu nuslydo šypsenėlė, kuri bylojo, 
kad jis prisimena praeitį. —Ji tiesiog alpo dėl manęs. Buvo priversta 
išvažiuoti į Kaliforniją, į koledžą. Paskui pasiliko ten ir ištekėjo už 
scenaristo. 

— Vargšelė. Daugiau neturėčiau gerti, — tarė ji, kai jis 
vėl papildė jos taurę. —Jau ir taip esu apsvaigusi. 

— Nėra prasmės daryti ką nors šiaip sau. 

Heile pakreipė galvą ir pasiuntė jam provokuojantį žvilgsnį. 

— Ar į tavo planus įeina nugirdyti mane šampanu, kad 
galėtum daryti, ką panorėjęs? 

— Taip. 

— Ačiū Dievui. Ar tai įvyks greitai, nes nemanau, kad 
galėsiu ilgiau sėdėti ir žiūrėti į tave nesiliesdama. 

Jis atsistojo patamsėjusiomis akimis ir ištiesėjai rankas. 

Pagal planą, ketinau pakviesti tave šokio, kad galėčiau 
apkabinti, štai taip. 

Ji įslydo jam į glėbį. 

— Kol kas tavo planas be trūkumų. 

— Paskui ketinau pabučiuoti tave, štai čia. —Jis palietė 
lūpomis jos smilkinį. — Ir čia. — Skruostą. — Ir čia. — Jis lėtai 
įsisiurbė į jos lūpas, kol jų burnos tapo it viena. 

— Aš taip tavęs noriu. —Ji prisispaudė priėjo. — Tas 
troškimas užvaldęs mane. Paimk mane, Harperi. Išprotėsiu, jei 
nepaimsi. 

Jis šokio žingsniu nusivedė ją prie laiptų, sustabdė ir pažiūrėjo jai 
į akis. 

— Eime į viršų ir būk su manim. 

Laikydamiesi už rankų jie pradėjo lipti, tada Heile nervingai su- 
sijuokė. 

— Mano keliai dreba. Nežinau, iš nervų ar 
susijaudinimo. Įsivaizdavau save su tavimi daugybę kartų, bet niekada 
neįsivaizdavau, kad taip nervinsiuosi. 


Mes neskubėsime. Nėra kur skubėti. 

Jos širdis virpėjo ir daužėsi, bet reikėjo aptarti dar vieną dalyką. 
A... aš kai ką vartoju — kontraceptikus — bet, manau, 
mes turėtume... Aš neturiu sargių. 

Aš tuo pasirūpinsiu. 

Turėjau susiprasti, kad apie viską pagalvosi. 

Būk pasiruošęs. 

Buvai skautas? 

Ne, bet susitikinėjau su keliomis skautėmis. 

Ji sukikeno ir beveik atsipalaidavo. 

Manau... 

Ji nutilo įžengusi į miegamąjį. Jame buvo išdėliotos žvakės, degė 
blanki šviesa. Lova jau buvo paklota, o ant pagalvės gulėjo viena rau- 
dona lelija. 

Ji ištirpo nuo romantiškos atmosferos. 

O, Harperi. 

Luktelėk. — Jis apėjo kambarį uždegdamas žvakes, 
tada išjungė šviesą. Paskui paėmė nuo pagalvės gėlę ir pasiūlė jai. 
Atnešiau ją tau, nes tai rodo, kaip aš galvoju apie tave, 
kaip galvojau nuo pat pradžios. Dar nesu apie nieką taip galvojęs. 

Ji perbraukė gėlės žiedlapiais sau per skruostą, įkvėpė jos kvapo, 
tada padėjo į šalį. 

Nurenk mane. 

Jis kilstelėjo ranką, nusmaukė nuo peties ploną petnešėlę, pabu- 
čiavo į tą vietą. Smarkiai besitrankančia širdimi ji nuvilko jam švarką. 

Paskui, bučiuodama jį, atsagstė jo marškinių sagas, o jis tuo tarpu 
atsegė suknelės užtrauktuką nugaroje. Jo rankos nuslydo jos nugara, ji 
glamonėjo jo krūtinę. Kai suknelė nuimto ant grindų, ji išlipo iš jos ir 
sulaikė kvėpavimą, pamačiusi, kaip jis žiūri. 

Ji vilkėjo menkutes raudonas skiautes, kurios spindėjo žvakių 
šviesoje ant blyškios lygios odos. Aukšti aukšti kulniukai, ilgos ilgos 
kojos. Nepakeliamai stiprus geismas pervėrė jam pilvą. 

Tu nuostabi. 
Aš liesa. Jokių kampų, jokių apvalumų. 

Jis papurtė galvą ir pirštu perbraukė per švelnų krūties iškilimą. 
Tu grakšti kaip lelijos kotas. Gal pasileistum plaukus? 
Neatitraukdama nuo jo akių, ji išsitraukė iš plaukų smeigtuką, 

tada papurtė plaukus. Ir laukė. 

Nuostabi, — pakartojo jis. Tada paėmė už rankos ir 
prisitraukė prie lovos. — Atsisėsk, — tarė jis, tada priklaupė nuauti 
batelius. 

Jo lūpos nukeliavo jos blauzda, ir ji virpėdama įsikibo į lovos 
kraštą. 


O Dieve. 
Leisk man daryti tai, apie ką galvojau. —Jis 
krimstelėjo jai į kelį. — Visus tuos dalykus. 


Ji nė negalvojo jam priešintis, o ir žodžius užgožė jausmai. Jo 
liežuvis nuslydo jos šlaunimi, deginantis it liepsna, o rankos 
glamonėjo krūtinę. 

Ji tyliai ištarė jo vardą ir išsitiesė ant lovos. 

Dabar jis buvo jos glėbyje, ir ji galėjo liesti jį, ragauti. Ją užpildė 
malonumas —jo rankų prisilietimai, lūpų karštis, trūkčiojantis kvėpa- 
vimas. 

Nėra kur skubėti, sakė jis, bet dabar negalėjo sulėtinti savo rankų. 
Jos norėjo imti, ir imti kuo daugiau. Jos krūtys jo rankose, burnoje, 
mažos ir stangrios, švelnios it aksomas, ir kai jis ėmė mėgautis jomis, 
ji išsirietė atidengdama ilgą liekną kaklo liniją. 

Pagaliau ji jo. 

Jos nagai raižė jam nugarą, maigė klubus. Nedideli, jaudinantys 
skausmai. Tada ji pakilo virš jo, o jos burna, godi kaip ir jo, užspaudė 
jo lūpas. 

Žvakių šviesa mirguliavo ant jos odos, dabar drėgnos nuo karščio, 
kurį abu skleidė. Jis žvelgė ijos gilėjančias mėlynas akis ir įkišo 
pirštus į karščiu alsuojančią ertmę. Ji buvo drėgna. 

Orgazmas smogė kaip šviesos blyksnis, žaibas, kuris apakino ją, 
uždegė kūną, o tada paliko žėrėti. Pasijuto krentanti į užmarštį, tada 
vėl sugrįžo į ryškią ją supančių pojūčių realybę. Jos kūnas buvo vienas 
gyvas organizmas. 

Tada jo lūpos susirado josios, ir jos galva apsvaigo iš malonumo. 
Svaigulys ir karštis vis kaupėsi, didėjo, tada išsiliejo palikęs ją 
virpančią ir silpną. 

Jis žiūrėjo į ją taip, kad Heilei atrodė, jog mato viską, kas joje yra. 
O jo bučinys pasiekė širdį. 

Tai štai kokia toji meilė, galvojo ji. Visiškas pasitikėjimas ir atsi- 
davimas. Atviros ir bejėgės širdies dovana. Kupina džiaugsmo. 

Ji palietė jo skruostą, nusišypsojo ir apsivijo jį kojomis. 

— Taip, — ištarė ji priimdama jį į save. — Taip, — pakartojo iš- 
siriesdama ir sudejuodama. 

Jis nulenkė galvą jai prie peties vos galėdamas kvėpuoti jos glė- 
byje. Jų širdys plakė vienu ritmu. Dar nepakankamai arti, pagalvojo 
jis. Niekada nebus pakankamai arti. 

Ji apsikabino jį, įsisiurbė jam į lūpas, ir jie nusirito bedugnės link. 


TIKRIAUSIAI YRA DIDESNIŲ MALONUMŲ NEI TYSOTI DIDŽIULĖJE 
lovoje susivijus jos ir mylimojo galūnėms po protą naikinančio sekso. 
Bet jie tikriausiai neteisėti, galvojo Heile. 

Kad ir kaip būtų, jai šią akimirką nėra didesnio malonumo. 

Ir anksčiau buvo išgyvenusi romantiškų naktų, tačiau ši užtemdė 
viską. Skendėdama palaimingoje prieblandoje, ji prisislinko arčiau jo 
ir mieguistai nusišypsojo, kai jo rankos paglostė jai nugarą. 


—- Tai buvo nepakartojama, — sumurmėjo ji. — Tu 
nuostabus. Viskas nuostabu, jaučiuosi taip, tarsi išėjusi į Memfio 
gatves savyje švytinčia šviesa galėčiau apakinti visus jo gyventojus. 

— jei išeitum taip kaip stovi, tave areštuotų. — jo ranka 
nuslydo jos kūnu. — Geriau lik čia, sa manimi. 

= Ko gero, tu teisus. Mmm, jaučiuosi tokia 
atsipalaidavusi. —Ji pasirąžė kaip katė. — Tikriausiai buvau labai 
įsitempusi, supranti? Žaisti su savimi nėra taip malonu kaip... O 
Dieve, negaliu patikėti, kad taip pasakiau. 

Jo pečiai jau krūpčiojo nuo juoko. Jis tvirtai apkabino ją nespėjus 
jai nusiristi į šoną. 

— Džiaugiuosi... galėdamas pasitarnauti. 

Ji įsikniaubė jam į petį. 

— Kartais žodžiai patys iššoka man iš burnos. Aš ne 
kokia sekso maniakė. 

——- Gaila, sudaužei mano svajones. 

Ji vėl prisiglaudė arčiau jo ir kilstelėjo galvą. 

— Kaip malonu čia būti. Turiu galvoje šitaip. — Heile 
sutaršė jam plaukus. — Šilta, jauku. Norėčiau pasilikti čia ir kad ši 
naktis niekada nesibaigtų. 

— Galime pasilikti, o kai naktis baigsis, galėsime 
papusryčiauti lovoje. 

— Skamba nuostabiai, bet žinai, kad negaliu. Lili... 

-— Saldžiai miega savo nešiojamame krepšyje, kurį mes 
jau anksčiau nunešėme į mano motinos kambarį. — Pamatęs jos 
išplėstas akis, jis įspaudė jai bučinį į kaktą. — Mama trynė iš 
džiaugsmo rankas, kad galės prižiūrėti ją visą naktį. 


— Tavo mama... — Ji pasirėmė ant alkūnės. — Dieve, 
negi visi apie tai žino, išskyrus mane? 
—- Panašiai. 


— Roza žino, kad mes... tai taip keista. Bet nemanau, kad 
mes turėtume... 

-— Mama sakė, kad priminčiau tau, jog ji sugebėjo 
išauginti tris sveikus, gyvus ir į kalėjimą nepatekusius berniukus. 

— Bet... aš siaubinga motina. Aš noriu pasilikti. 

— Tu nesi siaubinga, tu nuostabi mama. — Jis atsisėdo, 
suėmė ją už pečių. — Juk žinai, kad Lili nieko neatsitiks, ir kad 
mamai patinka ja rūpintis. 

— Taip. Žinau, bet... kas, jei ji pabus ir ims šaukti mane? 
Gerai, — atsiduso ji, kai jis tik kilstelėjo antakius. —Jei ji pabus, Roza 
susitvarkys. O ir Lili patinka būti su ja ir su Miču. Aš tokia nenuovoki. 

— Bet užtat labai graži. 

Heile apsidairė. Gražu, ištaiginga — ir visiška laisvė. 

— Mes tikrai galime pasilikti? 

— Tikėjausi, kad tu norėsi. 

Ji prikando lūpą. 


—- Aš neturiu... nieko. Nei dantų šepetėlio. Nei plaukų 
šepečio. Neturiu... 

—— Deividas sudėjo tavo daiktus. 

-— Deividas... ką gi, tada viskas gerai. Jis žino, ko man 
galėtų prireikti. — Jos gerklę ėmė kutenti juoko burbuliukai. — Tai 
mes liekame? 

— Toks buvo planas. Jei tu nieko prieš. 

— Jei aš nieko prieš? — pakartojo ji džiugiai 
spindinčiomis akimis. — Leisk, aš parodysiu tau, ką manau apie tai. 


KIEK VĖLIAU JI IŠSKUBĖJO Iš VONIOS KAMBARIO. 

ŽŽ Harperi, ar matei tuos chalatus? Jie tokie dideli ir 
minkšti. — Ji sustojo trindama rankovę sau j žandą. —Jų yra du, 
kiekvienam po vieną. 

Jis tingiai pramerkė akį. Toji moteris, pagalvojo jis, regis, yra ne- 
pasotinama. Garbė Jėzui. 

— Gražu. 

— Čia viskas nuostabu. 

— Romeo ir Džiuljetos kambarys, — sumurmėjo jis 
snausdamas. 

— Ką? 

— Kambarys. Tai Romeo ir Džiuljetos kambarys. 

— Na taip, bet... — Ji suraukė kaktą. — Geriau 
pagalvojus, jie buvo porelė nepilnamečių savižudžių. 

Juokdamasis jis pramerkė akį. 

— Tu viską sugadinai. 

— Man toji istorija niekada neatrodė romantiška. 
Tragiška, taip, ir velniškai kvaila. Ne pati pjesė, — pasitaisė ji 
sukdamasi ratu. — Ji puiki, bet tuodu? Vaje, ji negyva, tai aš išgersiu 
nuodų. Vaje, jis negyvas, aš smeigsiu sau į širdį. Tikrai —Jėzau, aš 
vėl plepu nesąmones. 

— Tu, — tarė jis žiūrėdamas į ją, — esi nepakartojama. 

— Aš labai kritiškai vertinu knygas. Užtat kambarys 
velniškai nuostabus. Man norisi šokti jame nuogu užpakaliu. 

-- Jei būčiau žinojęs, būčiau atsivežęs fotoaparatą. 

— Aš neprieštaraučiau. — Ištiesusi chalato skvernus, ji 
apsisuko dar kartą. — Manau, būtų labai seksualu, jei fotografuotume 
vienas kitą nuogi. O senatvėje, kai būčiau susiraukšlėjusi ir 
susitraukusi, žiūrėčiau į save ir prisiminčiau jaunystę. 

Ji užšoko ant lovos. 

— Ar turi nuotraukų, kuriose esi nuogas? 

— Kol kas ne. 

— Tik pažiūrėkit. — Ji pakuteno jam kelį. — Tu 
paraudai. 

— Visai ne. - O taip, galvojo jis, ji nepakartojama.- O tu? 

-- Neteko sutikti žmogaus, kuriuo būčiau visiškai 


pasitikėjusi. Be to, aš labai kaulėta. Bet tau, atrodo, tai netrukdo. 

— Aš manau, kad tu graži. 

Jis tikrai taip mano, argi tai ne stebuklas? Ji mato tai jo akyse. 
Jaučia, kai jis prisiliečia. 

— Šįvakar jaučiuosi graži. —i atsistojo ir apsisiautė 
chalatu. — Prabangi, geidulinga ir dekadentiška. 

— Užsisakykime deserto. 

Ji liovėsi šokusi. 

— Deserto? Bet jau antra ryto. 

— Jie turi tokį nepaprastai gerą išradimą, kuris 
vadinamas aptarnavimu visą parą. 

— Visą parą? Aš tokia neišmanėlė. Bet man tai nerūpi. 
—Ji klestelėjo ant lovos. — Ar galime valgyti jį čia? Lovoje? 

— Aptarnavimo visą parą taisyklės nurodo, kad tai, ką 
užsisakai po vidurnakčio, privalai valgyti lovoje. Nuoga. 

Ji šelmiškai nusišypsojo. 

— Taisyklės yra taisyklės. 

Jie gulėjo ant pilvų, pasidėję tarp savęs lėkštę su šokoladiniu 
tortu. 

— Man bus bloga, — ištarė ji pilna burna. — Bet taip 
skanu. 

— Imk. —Jis ištiesė ranką ir sugraibė nuo grindų taurę. 
— Užsigerk. 

—- Negaliu patikėti, kad užsakei dar šampano. 

— Kaip galima valgyti šokoladinį tortą neužgeriant 
šampanu? Tai blogas tonas. 

-- Jei taip sakai. — Ji atsigėrė šampano, tada pakabino 
torto ir ištiesė jam. — Zinai... — Ji pamojavo šakute. — Nežinau, ką 
dar geresnio galėtum sugalvoti. Nemanau, kad dabar sutikčiau su kuo 
nors paprastesnių. Nebent tai būtų, a, tarkim, karštas savaitgalis 
Paryžiuje arba skrydis į Toskaną pasimylėti vynuogynuose. 

— O gal saulės ir sekso persmelkta kelionė į Bimini. 

— Sekso persmelkta. — Ji sukikeno apsvaigusi nuo 
šampano. — Pasakyk tai penkis kartus iš eilės greitai. — Dejuodama 
ji apsivertė ant nugaros. — Jei prarysiu dar gabalėlį, gailėsiuos to visą 
savo gyvenimą. 

—- Negaliu leisti, kad taip atsitiktų. — Jis padėjo lėkštę į 
šoną. Tada prisislinko prie jos ir uždengėjai burną tingiu bučiniu. 

— Mmm. — Ji apsilaižė lūpas, kai jis atitraukė galvą. — 
Koks žadinantis bučinys. 

— Tai dėl šokolado. 

Ji nusišypsojo, kai jo rankos nuslydo jos krūtimis, pilvu. Tada aik- 
telėjo, kai jo lūpos atsidūrė apačioje. 

— O Dieve, Harperi. 

—- Pamiršau pasakyti, kad tai naktinio deserto dalis.—Jis 
pasisuko, ištiesė ranką, pamirkė pirštą į kremą ir užtepė ant jos krūtų.. 


— Oi. Reikia nuvalyti. 


JI JAUTĖSI TOKIA PATENKINTA SAVIMI, IŠŽENGDAMA IŠ LIFTO Į 
fojė su lagaminėliu. Buvo beveik vidurdienis, ir ji žengė pasitikti 
dieną. Ji pusryčiavo lovoje. Tiesą sakant, lovoje ji darė viską, kas 
leidžiama Tenesio valstijoje. 

Tikriausiai net jos kojų pirštų galiukai švyti iš pasitenkinimo. 

— Aš atsiskaitysiu. — Jis pakštelėjo jai j lūpas. — Tu 
tuo metu prisėsk kur nors. 

— Geriau pasivaikščiosiu. Apsižvalgysiu. Be to, noriu 
užsukti j dovanų parduotuvę. 

— Aš greitai. 

ji patenkinta atsiduso. Reikia įsiminti viską. Žmones, fontaną, pa- 
sitempusį durininką, spindinčias papuošalų ir meno dirbinių lentynas. 

Ji nupirko mažą kvaksintį ančiuką Lili ir sidabrinius rėmelius 
Rozai. O kokie dailūs anties formos muilai ir geltona kepuraitė taip 
tiktų Lili. Ir... 

— Nė vienas sveiko proto vyras nepalieka moters vienos 
dovanų parduotuvėje, — tarė jai už nugaros Llarperis. 

-— Negaliu atsispirti. Viskas taip gražu. Ne, — 
paprieštaravo ji pamačiusi jį siekiant piniginės. — Aš pati sumokėsiu. 
— Ji. sudėjo pirkinius prie kasos ir pridėjo dar vieną dėžutę. — Čia 
tau. 

— Anties formos muilas? 

Ji palenkė galvą. 

-— Kad prisimintum mūsų apsilankymą šiame viešbutyje. 
Mes puikiai praleidome laiką, — tarė ji pardavėjai. 

— Džiaugiuosi, kad jums patiko viešbutis. Jūs čia darbo 
reikalais ar savo malonumui? 

— Tik malonumui. — Heile paėmė maišelį. — Dideliam 
malonumui. — Ji įsikibo laisvąja ranka Harperiui į parankę. — Geriau 
važiuokime namo, kol Lili nepamiršo, kaip aš atrodau, ir... o dangau, 
tik pažiūrėk į tą apyrankę. 

Lentyna su vietinės gamybos papuošalais blizgėjo ir tviskėjo, bet 
Heile tematė vieną plonytę apyrankę su baltais deimantais, supančiais 
rubino širdeles. 

— Nepaprasta, ar ne? Elegantiška, subtili, širdutės 
suteikia romantiškumo, bet kažkas joje byloja: ei, aš nepaprasta. Gal 
todėl, kad tai vietinis gaminys. Antikvariniai papuošalai turi — kaip 
čia pasakius — manieringumo, — nusprendė ji. 

— Graži. 

— Graži, — pamėgdžiojo jį vartydama akis. — Vyrai! Ji 
stulbinanti. Kiti papuošalai yra didesni, su stambesniais akmenimis, 
turi daugiau deimantų, bet ši apyrankė išskirtinė. Bent jau man. 

Jis žvilgtelėjo į parduotuvės adresą ir pavadinimą. 

-— Eime, nupirkime ją. 


— Žinoma. — Ji nusijuokė. — Gal kartu išsirinkime ir 
naują automobilį, a? 

— Man patinka manasis.Toji apyrankė tau tiktų. Rubinas 
— tavo akmuo. 

— Harperi, mano akmuo — dirbtinis brangakmenis. 

Ji truktelėjo jį už rankos, bet jis toliau tyrinėjo apyrankę. Kuo 
ilgiau žiūrėjo, tuo aiškiau įsivaizdavo ją ant Heilės rankos. 

—- Eisiu pasikalbėti su šveicoriumi. 

— Harperi. — Sunerimusi ji atsitraukė. — Aš tik 
žiūrėjau. Visos moterys tai daro — mes žiūrime į vitrinas. 

— Aš noriu nupirkti ją tau. 

Heilės nerimas peraugo į paniką. 

— Negali pirkti man tokių daiktų. Ji tikriausiai 
kainuoja... negaliu net spėti. 

-—— Tai sužinokime. 

— Harperi, palauk. Minutėlę... Aš nesitikiu, kad pirksi 
man brangius papuošalus. Nesitikiu nieko panašaus. — Ji apvedė 
ranka viešbutį. — Tai buvo pati nuostabiausia naktis mano gyvenime, 
bet ne dėl to — Harperi, ne dėl to aš esu su tavim. 

— Heile, jei tai būtų dėl to, tu nebūtum su manim. Ši 
naktis reiškė man tiek pat daug kiek ir tau. Esu savo motinos sūnus, 
todėl turėtum žinoti, kad jei ką nors darau, vadinasi, aš to noriu. Noriu 
nupirkti ją tau, ir jei ji nėra neįkandama man, taip ir padarysiu. —Jis 
pabučiavo ją į kaktą. — Palauk čia. 

Ji tylėdama nulydėjo jį akimis. 

Pakeliui į namus Heile tylėjo žiūrėdama į rubinų širdeles, spin- 
dinčias jai ant riešo. 


VIENUOLIKTAS SKYRIUS 


JI GRAUŽĖSI VISĄ POPIETĘ, SKIRDAMA SAVO DĖMESĮ TIK LILI. 
Tai keistas, mąstė ji, ir išskirtinai motiniškas elgesys, kai stengiesi 
suderinti ilgesį vaikui ir džiaugsmą dėl nuostabiausios nakties, 
praleistos be jo. 

Kaltė, galvojo ji, pasireiškia daugeliu formų. Kai Roza grįžo iš 
darbo, Heilės kaltė buvo išsipūtusi iki begalybės. 

— Sveika parvykusi. — Roza pamankštino nugarą, tada 
nužvelgė Heilę, stovinčią fojė. — Ar gerai praleidai laiką? 

— Taip. Nuostabiai. Daugiau nei nuostabiai. Turėčiau 
pradėti nuo to, kad užauginai nepaprastai puikų vyrą. 

— Toks buvo tikslas. 

— Roza, negaliu apsakyti, kokia esu dėkinga, kad 
pasirūpinai Lili. — Heile nesąmoningai pridengė apyrankę kita ranka. 
— Tai buvo daugiau nei galėjau tikėtis. 

— Man buvo malonu. Visiems mums. Kur ji? 


— Nuvarginau ją, — šyptelėjo Heile. — Nubučiavau odą 
nuo jos kaulų. Ji snaudžia. Turiu tau dovanėlę. 

—— Kaip miela. — Paėmusi dėžutę, Roza nuėjo į svetainę 
atidaryti ją. Ir nušvito pamačiusi rėmelius, kuriuose jau puikavosi Lili 
nuotrauka. — Man patinka ši nuotrauka. Pasidėsiu ją ant stalo savo 
svetainėje. 

— Tikiuosi, nebuvo sunku ją prižiūrėti. 

— Nieko panašaus. Mes puikiai leidome laiką. 

— Aš — mes — Harperis. Prakeikimas. Gal prisėstume 
minutei? 

Roza paklusniai atsisėdo ant sofos, susikėlė kojas ant staliuko. 

— Įdomu, ar Deividas paruošė kokio limonado? 
Išgerčiau visą galoną. 

— Einu, atnešiu tau. 

Roza parodė jai j fotelį. 

— Pati atsinešiu. Sakyk, kas neduoda tau ramybės. 

Heile atsisėdo, išsitiesė, susidėjo rankas ant kelių. 

— Pažinojau kai kurias savo buvusių vaikinų motinas. 
Mes visada puikiai sutardavome. Bet aš niekada... tai taip nerealu, kad 
esame geros draugės su vyro... su kuriuo... romantiškai intymiai 
bendrauju, mama. 

— Manyčiau, tai tik pliusas. 

— Na, taip. Tik manau, kad būtų ne taip nerealu, jei mes 
būtume tapusios draugėmis po to, kai viskas tapo... 

— Romantiškai intymu. 

— Taip. Net nežinau, kaip apie tai kalbėti, nes mūsų 
santykiai taip persipynę. Bet norėjau pasakyti, kad užauginai 
nepaprastą asmenybę. Žinau, jau sakiau, bet noriu pasakyti dar kartą. 
Harperis tiek daug padarė, kad mūsų pasimatymas būtų ypatingas. 
Tokių vyrų maža, bent jau man nepasitaikė tokių sutikti. 

— Jis labai ypatingas vyras. Džiaugiuosi, kad supranti tai 
ir vertini. 

— Taip. Jis buvo užsakęs nuostabų kambarį su gėlėmis, 
žvakėmis. Sampanu. Niekas nėra taip stengęsis dėl manęs. Kalbu ne 
tik apie prabangą, supranti? Man būtų užtekę ir keptų šonkauliukų 
motelio kambaryje. Kaip šiurkščiai nuskambėjo, — sumurmėjo ji 
užsimerkdama. 

— Nešiurkščiai. Sąžiningai. Atgaivinai prisiminimus. 

— Noriu pasakyti tai, kad niekas taip nesistengė ir 
neplanavo galvodamas apie mane. 

-— Juk smagu pasijusti pakylėtai? 

— Be galo. — Heilę užliejo palengvėjimas. — Būtent. 
Man galva tebesisuka. Bet noriu, kad žinotum, jog niekada 
nesinaudosiu jo prigimtimi, jo supratingumu. 

— Jis nupirko tau tą apyrankę. 

Heile pašoko, uždengė ją ranka. 


— Taip. Roza... 

— Grožėjausi ja nuo tada, kai įėjau. Ir mačiau, kaip kaltai 
tują trini.Tarsi būtum pavogusi. 

— Taip ir jaučiuosi. 

— O, nebūk juokinga. — Roza suraukė kaktą. — 
Suerzinsi mane. 

— Aš jos neprašiau. Liepiau nepirkti. Aš tik grožėjausi ja 
vitrinoje, o jis, žiūriu, jau eina tartis su šveicoriumi ir papuošalų 
parduotuve. Net nesakė man, kiek ji kainuoja. 

— Tikiuosi, — rūsčiai tarė Roza. —Jis geriau išauklėtas. 

— Roza, tai tikri brangakmeniai. Tai antikvarinis 
papuošalas. 

— Šiandien aš pakankamai prisivaikščiojau. Neversk 
manęs atsistoti ir apžiūrėti iŠ arčiau. 

Heile sumišusi priėjo prie jos ir ištiesė riešą. Roza truktelėjusi pa- 
sisodino ją šalia savęs. 

— Gražu, ir tikrai tau tinka. Kiek rubinų širdelių čia yra? 

— Neskaičiavau, — prasižiojo Heile, tada nuleido galvą 
pamačiusi Rozos žvilgsnį. — Keturiolika, — prisipažino. — Su 
dešimčia mažų deimančiukų čia ir dviem tarp kiekvienos širdelės. 

— Štai dabar tu tikra moteris, turinti puikų skonį. Tik 
nenešiok jos darbe, kad ir kaip norėtum. Išpurvinsi. 

— Tu nepyksti? 

— Harperis turi teisę leisti pinigus kaip panorėjęs ir 
sugeba atsirinkti, kaip juos leisti. Jis padovanojo tau puikią dovaną. 
Kodėl tiesiog nesidžiaugi ja? 

— Maniau, tu pykši. 

— Tada tu neįvertini manęs. 

— Taip. — Heile įsikniaubė Rozai į petį slėpdama 
ašaras. — Aš myliu tave. Atleisk, aš tokia sutrikusi. Ir laiminga. Ir 
E SB Aš myliu jį. Aš myliu Harperį. 

Taip, mieloji. — Roza apkabino Heilę ir švelniai 
patapšnojo per petį. — Žinau. 

— Tu žinai. — Šnirpčiodama ji atšlijo. 

— Tik pažiūrėk į save. — Šypsodamasi Roza nubraukė 
Heilės plaukus nuo drėgnų skruostų. — Sėdi, verki džiaugsmo ir 
baimės ašaromis, kokias paprastai lieja moteris, suvokusi, jog myli, 
bet dar nesuprantanti, kas, po galais, jai atsitiko. 

— Aš nebuvau tikra iki vakar vakaro. Žinojau, kad jis 
man patinka, kad rūpi, bet labiausiai galvojau apie tai, kaip 
pasidulkinti su juo. Tada... O Dieve, aš tai pasakiau. — Pašiurpusi ji 
užsidengė akis ir pasitrynė. — Matai, kodėl tai nerealu? Aš ką tik 
pasakiau Harperio mamai, kad norėjau pasidulkinti su juo. 

— Pripažinsiu, situacija šiek tiek neįprasta. Bet, manau, 
aš ištversiu. 

— Viskas paaiškėjo praeitą naktį, viskas atsiskleidė ir 


išsiliejo per kraštus. Dar niekuomet taip nesijaučiau. — Heile 
prisispaudė ranką prie širdies, ir rabinai suspindo šviesoje. — Niekada 
nebuvau mylėjusi, bent jau ne taip. O kai tai atsitiko, pagalvojau: štai 
ji, meilė, štai kaip jaučiasi žmogus, kai myli. Tik nesakyk jam. — Ji 
sugriebė Rozą už rankos. — Prašau, nesakyk jam. 

—- Ne mano reikalas jam sakyti. Pati pasakysi, kai būsi 
pasiruošusi. Meilė yra dovana, Heile, kuri dovanojama ir priimama 
laisva valia. 

— Meilė — melas, iliuzija, sukurta silpnų moterų ir 
klastingų vyrų. Dingstis, leidžianti daugintis vidutinei klasei, o 
aukštesniajai — ją ignoruoti, kad galėtų tuoktis tarpusavyje ir didinti 
turtus. 

Rozos kūnu nuvilnijo šaltukas, o oras užstrigo plaučiuose. Bet ji 
išsitiesė ir neatitraukė žvilgsnio nuo akių, kurios nebebuvo Heilės. 

— Ar taip nori pateisinti savo pasirinkimą? 

— Aš puikiai gyvenau šitaip pasirinkusi. — Ji kilstelėjo 
ranką, nusišypsojo čiupinėdama apyrankę. — Labai puikiai. Geriau 
nei tie, iš kurių esu kilusi. Ji buvo patenkinta galėdama tarnauti 
klūpėdama. Aš mieliau tarnavau gulėdama ant nugaros. Aš galėjau čia 
gyventi. 

Ji atsistojo, perėjo per kambarį. 

— Ir turėjau. Todėl dabar esu čia. Amžiams. 

— Bet tu nesi laiminga. Kas atsitiko? Kodėl tu čia ir esi 
tokia nelaiminga? 

— Aš susikūriau sau gyvenimą. — Ji atsisuko 
glostydamasi pilvą. — Tu žinai šito galią. Manyje augo gyvybė, ji 
buvo mano. O jis ją atėmė. Mano sūnų. —Ji neramiai apsidairė. — 
Mano sūnus. Aš atėjau savo sūnaus. 

— Jo jau irgi nebėra. — Roza lėtai atsistojo. — Seniai 
nebėra. Mano senelis. Jis buvo geras žmogus. 

— Kūdikis. Mano kūdikis. Mažasis gražuoliukas. 
Manasis. Vyrai, vyrai yra melagiai, vagys ir apgavikai. Turėjau juos 
visus nužudyti. 

— Vaiką? 

Jos akys spindėjo, ryškios ir kietos kaip deimantai ant jos riešo. 

— Tėvą. Turėjau rasti būdą, kaip nužudyti jį, juos visus. 
Reikėjo sudeginti namą iki pamatų ir pasiųsti visus į pragarą. 

Ji kalbėjo, o išjos sklido šaltis, ir gailestis, kurį Roza kažkada 
jautė, negalėjo prasimušti pro ledo sluoksnį. 

- Ką tu padarei? 

— Aš atėjau, atėjau naktį. Tyliai kaip pelė. — Ji prisidėjo 
prie lūpų pirštą ir pradėjo juoktis. — Nieko neradau. — Ji apsisuko 
ratu ištiesusi ranką, ir deimantai su rubinais vėl suspindo. — Nieko. 
Jie man nepaliko nieko. —Ji pakreipė galvą ir jos žvilgsnis nukrypo į 
kūdikio klausymosi aparatą, iš kur pasigirdo pabudusios Lili 
verksmas. 


— Vaikas. Vaikas verkia. 

Ir bejėgiškai susmuko ant grindų. 

-— Mičai! Deividai! — Roza nuskubėjo prie susmukusios 
Heilės. 

— Galva apsvaigo, — sumurmėjo Heile, persibraukdama 
ranka per veidą. Tada apsidairė, sugriebė Rozos ranką. — Kas? Kas 
atsitiko? 

-—— Viskas gerai. Nesikelk. Deividai. — Roza žvilgtelėjo 
per petį, kai į kambarį, atskubėjo abu vyrai. — Atnešk mums vandens 
ir brendžio. 

— Kas atsitiko? — susijaudino Mičas. 

— Ją ištiko priepuolis. 

— Lili. Lili verkia. 

-— Aš atnešiu ją. — Mičas palietė Heilės petį. — AŠ 
atnešiu. 

— Aš prisimenu. Manau, kad prisimenu. Man skauda 
galvą. 

— Viskas gerai, mieloji. Eime ant sofos. 

— Man silpna, — išspaudė Lleilė, kai Roza padėjo jai 
atsistoti. — Nenujaučiau, kad taip atsitiks, Roza. O tada... šį kartą 
viskas buvo stipriau. 

Deividas atnešė vandens ir brendžio ir, prisėdęs šalia, įspraudė jai 
į ranką stiklinę. 

— Nagi, mieloji, atsigerk. 

— Ačiū. Jau geriau, tik kūnas dar virpa. 

— Ne tau vienai, — tarė Roza. 

— Tu kalbėjais! su ja. 

— Taip, gana įdomiai pasikalbėjome. 

— Ir klausinėj ai ją. Nesuprantu, kaip tu nesutrikai. 

— Išgerk lašelį brendžio, — pasiūlė Roza, bet Heile 
suraukė nosį. 

— Nemėgstu jo. Man jau geriau, tikrai. 

— Tada aš išgersiu tavo dalį. — Roza paėmė taurę ir 
nugėrė didelį gurkšnį. Įėjo Mičas su Lili. 

-- Ji nori sulčių. Kai pabunda, visada prašo sulčių. 

— Aš jai duosiu, — tarė Mičas. 

— Ne, aš pati. Norėčiau nors akimirką pajusti kažką 
tikra. — Heile atsistojo ir ištiesė rankas į Lili. — Mano mažute. Mes 
tuoj grįšime. 

Roza irgi atsistojo, kai Heile išėjo. 

— Reikia paskambinti Harperiui. Jis norės apie tai žinoti. 

— Aš irgi norėčiau, — priminė jai Mičas. 

— Atsinešk užrašus ir magnetofoną. 


- MES SĖDĖJOME IR KALBĖJOMĖS. AŠ PASAKOJAU ROZAI, KAIP 
Puikiai praleidau laiką ir rodžiau jai apyrankę. Ir — atleisk, Harperi, 


— sakiau jai, kad jaučiuosi kalta, jog nupirkai ją man. — Ji pasiuntė 
Rozai maldaujantį žvilgsnį, aiškiai prašydama užtarimo. — Ir tada ji 
pasirodė. Dygte išdygo. Aš vis dar nesuvokiu. Tarsi būčiau klausiusi 
pokalbio pridėjusi stiklinę prie sienos. Mane pasiekdavo tik silpnas 
žodžių aidas. 

— Man atrodo, kad ji piktdžiugiškai mėgavosi tuo, — 
pradėjo Roza ir papasakojo jiems visa kita. 

— Ji buvo įpratusi gauti dovanas už seksą. — Mičas 
skubiai rašė į savo užrašus. — Todėl pritaikė tą pačią taisyklę Heilei. 
Ji nesupranta, — tęsė jis išgirdęs jos nevilties kupiną šūksnį, — kad 
dovanos gali būti dovanojamos iš dosnumo arba norint suteikti 
malonumą. Jos atveju, tai buvo paprasčiausi mainai. O ne meilės ar 
draugiškumo simbolis. 

Heile linktelėjo, sėdėdama ant grindų šalia Lili. 

— Ji atėjo čia, — tęsė Mičas. —Jos žodžiais tariant, ji 
atėjo naktį. Ji norėjo pakenkti Redžinaldui, galbūt visiems 
šeimynykščiams. Gal net buvo suplanavusi tai. Bet jai nepavyko. 
Galime daryti prielaidą, kad pakenkta buvo jai. Ji sako, kad visada čia 
buvo. 

— Mirė čia, — linktelėjo Heile. — Ir liko. Taip. Jaučiau 
tai. Beveik galėjau matyti, kas dėjosi jos galvoje, kai tai vyko. Ji mirė 
čia ir pasiliko. Ir mano, kad jos vaikas tebėra mažas. Ji liko tokia, 
kokia tuo metu buvo, taip pat manau, ji galvoja, kad nepasikeitė ir jos 
sūnus. 

-— Vadinasi, ją traukia vaikai, — užbaigė Harperis. — O 
kai jie užauga, ji nebekreipia įjuos dėmesio, nes jie neatitinka jos 
sūnaus amžiaus. Ypač jei jie tampa vyrais. 

— Ji suteikė man pagalbą, kai man jos reikėjo, — 
pastebėjo Roza..— Ji pripažįsta kraujo ryšį. Bent jau kai to reikia jai. 
Šiuo atveju ją sužadino padidintas Heilės emocingumas. Bet 
atsakinėdama į klausimus ji kalbėjo gana protingai. 

— Tai aš esu kaip koks perdavimo kanalas. — Heile vos 
susilaikė nesudrebėjusi. — Bet kodėl aš? 

— Galbūt todėl, kad esi jauna mama, — svarstė Mičas. 
— Esi panašaus amžiaus, kokio buvo ji, kai mirė, augini vaiką — kas 
nebuvo leista jai. Ji susikūrė gyvenimą. Bet jis buvo atimtas išjos. Kai 
pavagiamas gyvenimas, kas lieka? 

— Mirtis, — nusipurtė Heile. Ji liko sėdėti ant grindų, 
nors Lili ištiesusi rankas nubėgo pas Harperį. —Ji stiprėja, bent jau aš 
tai jaučiau. Tarsi vėl įgautų kūną, galią išsakyti savo jausmus. Jos 
kažkaip daugiau. Ji norėtų... 

Ji užsikirto sukiodama apyrankę ir įsistebeilijo į ją. 

— Pamiršau, — sušnabždėjo ji. — O Dieve, aš pamiršau. 
Vakar vakare, kai rengiausi, pažiūrėjau į veidrodį. Ji buvo ten. 

— Tai ji apsireiškė tau ir vakar vakare? — sunerimo 
Harperis. 


-——- Ne. Ne taip, kaip dabar. Ji tik stovėjo veidrodyje 
vietoje manęs. —Ji nekantriai papurtė galvą. — Ten buvau aš, bet 
atspindys buvo jos. Nieko nesakiau, nes nenorėjau apie tai kalbėtis 
vakar vakare. Norėjau nors trumpam ištrūkti, o paskui viskas... 
užsimiršo — iki dabar. Ji buvo ne tokia, kokią mes matydavome iki 
šiol. 

— Ką nori tuo pasakyti? — Mičas laukė iškėlęs pieštuką. 

— Ji buvo pasipuošusi. Raudona suknele, bet ne tokia, 
kokią aš vilkėjau. Tai buvo puošni ilga suknia su gilia iškirpte, be 
rankovių. Balinė. Ji buvo pasipuošusi daugybe papuošalų. Rubinai ir 
deimantai. Karoliai buvo... — Ji nutilo ir be žado įsispoksojo į savo 
apyrankę. 

-- Rubinai ir deimantai, — pakartojo ji. — Ji segėjo ją. 
Šią apyrankę. Esu tikra. Kai pamačiau ją viešbutyje, ji iškart patraukė 
mano dėmesį. Į nieką kitą negalėjau žiūrėti. Ji segėjo šią apyrankę ant 
dešiniojo riešo. Ji priklausė jai. 

Mičas atsistojo ir priklaupė šalia Heilės. 

— Deja, nemoku nustatyti papuošalų amžiaus. Harperi, 
ar juvelyras papasakojo tau jos istoriją? 

— Sakė, pagaminta apie 1890-uosius, — iškošė Harperis. 
— Nė nesusimąsčiau apie tai. 

— Gal ji vertė tave nupirkti ją man. — Heile pašoko. — 
Jei ji... 

— Ne. Aš norėjau padovanoti tau ką nors. Ir viskas. Jei 
tau nemalonu ar keista ją nešioti, mes galime padėti ją į seifą. 

Visiškas pasitikėjimas, prisiminė ji. Tokia toji meilė. 

-- Ne. Tai nebuvo mainai, tai buvo dovana. — Ji priėjo 
prie jo, lengvai pabučiavo į lūpas. — Todėl velniop ją. 

— Šaunuolė. 

Lili ėmė ploti delnu jam per žandą, kol jis atsisuko į ją, tada pakš- 
telėjo jam į lūpas. 

-— Irgi šaunuolė, — pridūrė jis. 


VAKAROP JI APRIMO. DAR RAMIAU PASIDARĖ, KAI ĮSITAISĖ SU LILI 
supamajame krėsle. Ji brangino tas akimirkas, kai namai nurimdavo, ir 
ji galėdavo supti dukrytę, kol ši užmigs. Ir dainuoti jai, net jei jos 
balsas ne pats geriausias. 

Šito troško Amelija, ko gero, labiausiai, kiek leido jos sumišęs 
protas. Tokių vienybės ir ramybės momentų su savo kūdikiu, kai gali 
sūpuoti jį ir dainuoti lopšines. 

Ji stengsis prisiminti tai, pažadėjo sau Heile, kai per daug išsigąs 
ar supyks. Stengsis prisiminti, ko Amelija neteko, kas buvo išjos 
pavogta. 

Ji pabandė sudainuoti „Mik, mažutė“, nes mokėjo šios lopšinės 
žodžius. Kai baigė, Lili galva sunkiai sviro jai ant peties. 


Ji jau ruošėsi perkelti dukrą į lovelę, kai jos dėmesį patraukė jude- 
sys prie durų. Ji sustingo, tada atsipalaidavo pamačiusi Harperį. Tada 
dainingu balsu perspėjo jį. 

— Ji neužmigs, jei pamatys tave. 

Jis linktelėjo, pastovėjo dar akimirką, tada išslinko pro duris. 

Tyliai niūniuodama, Heile atsistojo, nunešė Lili j lovelę, padėjo 
šalia jos mylimą šuniuką. 

— Kai tau bus treji, mama nupirks tikrą šuniuką. Na 
gerai, dveji, bet tai mano paskutinis pasiūlymas. Labanakt, mažute. 

Palikusi degti naktinę lemputę, ji tyliai ištipeno iš kambario. Har- 
peris atsisuko nuo terasos durų jai pasirodžius. 

— Koks gražus vaizdas — tu ir Lili supamajame krėsle. 
Mama sakė, kad ir mane su broliais migdydavo jame. 

-— Todėl jame taip patogu. Jis matė daug meilės. 

— Šiąnakt vėsiau, bent jau šiek tiek. Gal pasėdėtume 
lauke? 

—- Gerai. — Ji pasiėmė garso siųstuvą, kad girdėtų, jei 
Lili prabustų, ir išėjo su Harperių. 

Priešais laiptus stovėjo trys didžiuliai variniai vazonai, švelniai 
žaliuojantys atvirame ore. Šiais metais jai buvo pavesta išrinkti 
augalus ir pasodinti juos, todėl jai buvo smagu matyti, kaip klesti jos 
rankų darbas. 

— Man karštis netrukdo, bent jau šiuo paros metu. —Ji 
pasilenkė pauostyti rožinį žiedą. — Saulė jau nusileidusi, žybsi 
jonvabaliai, netrukus ims čirkšti cikados. 

— Mamos skambutis gerokai išgąsdino mane. 

— Numanau. 

— Todėl štai ką manau. —Jis nesąmoningai paglostė jos 
nuogą ranką. — Neturėtum likti čia po šios nakties. Rytoj gali 
persikelti pas Loganą. Mes su Miču pasistengsime viską išsiaiškinti 
apie tą apyrankę. 

— Tiesiog susidėti daiktus, persikelti pas Stelą, mesti 
darbą. 

—- Nesakiau mesti. Pasiimti keletą laisvų dienų. 

Jo balse buvo tiek kantrybės, kantrybės, nuo kurios jos kūnu bėgo 
šiurpuliai. 

— Keletą dienų. 

— Taip. Kalbėjausi su mama ir su Stela; jie pasiruošę 
priimti tave kuriam laikui. 

—— Tikrai? Kalbėjaisi su jais apie tai. 

Jis žinojo, kaip kalba moteris, pasiruošusi nunerti jam kailį. 

— Nėra ko šiauštis. Taip būtų protingiau. 

— Tai tu manai, kad protinga nuspręsti už mane, kalbėtis 
mano vardu su kitais žmonėmis, o tada pateikti viską man ant lėkštės? 
— Ji ryžtingai žengė atgal, tarsi įrodydama, kad puikiausiai stovi ir 
ant savų kojų. — Neaiškink, Harperi, ką man daryti, aš nepaliksiu šių 


namų, nebent Roza parodytų man duris. 

-— Niekas tavęs neveja. Kas čia tokio, velniai rautų, kurį 
laiką pagyventi pas draugus? 

Skambėjo logiškai. Todėl tai velniškai siutino. 

— Nes mano namai dabar čia. Čia aš gyvenu, o dirbu 
medelyne. 

— Čia ir liks tavo namai, čia tu gyvensi ir dirbsi. Dėl 
Dievo, nebūk tokia kietakaktė. 

Jo pykčio protrūkis nudžiugino ją. Vadinasi, ji gali kirsti atgal. 

— Nedrįsk užgaulioti manęs. 

-— Aš neuž... — Jis nurijo likusius žodžius, susikišo 
rankas į kišenes ir pasuko prie laiptų tramdydamas pyktį. — Sakei, 
kad ji stiprėja. Tai kodėl, po galais, nori rizikuoti, kai tereikia 
persikelti už poros mylių? Laikinai. 

-- Kiek tas laikinai? Tu jau ir tai apskaičiavai, ar ne? Aš 
turėčiau sėdėti pas Stelą ir čiulpti nykštį, kol tu nutarsi, jog galiu 
grįžti? 

— Kol bus saugu. 

-— Iš kur žinai, kada bus saugu, ar išvis kada nors bus 
saugu. Ir jei taip velniškai rūpiniesi, kodėl pats nesusikrauni daiktų? 

— Nes aš... — Jis atsikrenkštė ir nukreipė žvilgsnį į sodą. 

— Išmintingas žingsnis. Nuryti tai, ką norisi pasakyti, 
nes esi vyras. Bet aš mačiau tai tavo veide. —Ji stipriai stumtelėjo jį. 
— Nemanyk, kad nemačiau, ko vos neištarei. 

— Nepasakok, ko vos neištariau, nekalbėk už mane. 
Noriu, kad būtum kur nors kitur, kur man nereikėtų jaudintis dėl tavęs. 

— Niekas ir neprašo tavęs jaudintis. Jau kurį laiką pati 
puikiai rūpinuosi savimi. Nesu kvaila ar kietakaktė, kad nesuprasčiau, 
kas čia vyksta.Taip pat esu pakankamai protinga, kad suprasčiau, jog 
esu šioje grandinėje paskutinė. Galbūt man skirta visa tai užbaigti. 
Roza kalbėjosi su ja, Harperi. Kitą kartą ji gali pasakyti, kas atsitiko ir 
ką reikia padaryti, kad ji nurimtų amžiams. 

-— Kitą kartą? Tik paklausykit. Nenoriu, kad ji paliestų 
tave. 

— Ne tau spręsti, o aš ne bailė. Negi taip blogai pažįsti 
mane, kad manai, jog pasakysiu, „taip, Harperi“, ir nucipensiu kaip 
paklusnus šunytis? 

— Aš neketinu vadovauti tau, Heile. Tik stengiuosi 
apsaugoti tave. 

Taip, žinoma. Jis atrodė toks nusiminęs, nusivylęs, kad ji ėmė 
gailėtis. Truputį. 

— Bet tu negali. Tik ne šitaip. Vienintelis dalykas, kurio 
pasieksi vykdydamas savo planą — supykdysi mane. 

—— Tai kažkas nauja. Tada duok man bent savaitę. 
Pakentėk savaitę, leisk man... 

— Harperi, jie atėmė išjos vaiką. Jie išvarė ją iš proto. 


Gal jos psichika ir buvo sutrikusi, bet esu tikra, jie stumtelėjo ją nuo 
uolos krašto. Jau daugiau nei metus gyvenu tuo. Negaliu imti ir 
pasitraukti. 

Ji kilstelėjo ranką, paglostė apyrankę, kurios taip ir nenusiėmė. 

— Ji parodė man ją. Kažkaip. Aš nešioju daiktą, kuris 
priklausė jai. Tu man jį padovanojai. Tai kažką reiškia. Turiu 
išsiaiškinti, ką. Be to, man labai reikia likti čia, su tavimi. — 
Susijaudinusi ji palietė jo skruostą. — Turėjai žinoti, kad aš pasiliksiu. 
Ką sakė tavo motina, kai pasakei jai, jog ketini išsiųsti mane pas 
Stelą? 

Jis gūžtelėjo pečiais, grįžo prie laiptų turėklų. 

— Tą ir numatė. Spėju, kad Stela irgi. 

E Užtat Loganas pritarė man. 

— Kurgi ne. —Ji priėjo prie jo, apsikabino, priglaudė 
veidą jam prie nugaros. 

Plati, tvirta nugara. Dirbančio vyro, pilies princo. Kokia žavi 
kombinacija. 

— Aš vertinu pačią mintį, bet ne metodą. Ar tai kiek nors 
tau padeda? 

— Nelabai. 

— Tada pasakysiu kitaip: miela, kad taip rūpiniesi 
manimi, jog net nori įsakinėti. 

—- Aš neįsakinėjų. —Jis nutilo, nusikeikė ir atsiduso, kai 
atsigręžęs pamatė jos besišypsantį veidą. — Tu nesitrauksi. 

— Nė per colį. Manau, Ešbių kraujas manyje, nors ir 
gerokai praskiestas, turi atkaklių dalelių. Ir aš noriu dalyvauti šioje 
atsakymų paieškoje, Harperi. Man tai svarbu, dabar, kai pasidalijau su 
ja savo sąmone, tikriausiai dar svarbiau. Varge, tai skamba kraupiai, 
bet nežinau, kaip dar tai pasakyti. 

— Ji okupavo tave? 

Jos veidas surimtėjo. 

— Taip, tai būtų teisinga. Tu tebesiunti, tai irgi teisinga. 
Bet aš AB BEBykSM, kad rūpiniesi manimi iki pasiutimo. 

Jei ir toliau taip protingai viską aiškinsi, aš visai 
pakvaišiu. — Jis uždėjo ranką jai ant peties, patrynė. — Aš iš tiesų 
rūpinuosi tavimi, Heile, ir man neramu. 

— Žinau. Tik nepamiršk, kad aš irgi rūpinuosi savimi, 
todėl stengiuosi elgtis kaip įmanoma atsargiau. 

— Šįvakar aš lieku su tavim. Be jokių kalbų. 

— Gerai tai, kad aš irgi to noriu. Žinai... —Ji apkabino jo 
kaklą. — Jei mes imsime kvailioti, ji gali ką nors iškrėsti. Todėl, 
manau, mums reikia pabandyti. — Ji pasistiebė, palietė jo lūpas. — 
Atlikti eksperimentą. 

— Aš gyvenu tam, kad eksperimentuočiau. 

— Eime į vidų. — Ji atsitraukė, paėmė jį už rankų. — 
Paruošime laboratoriją. 


VĖLIAU, KAI JIE GULĖJO ŽIŪRĖDAMI VIENAS Į KITĄ TAMSOJE, JI 
perbraukė per jo plaukus. 

— Šį kartą, regis, jai buvo neįdomu. 

— Negali numatyti, ką iškrės pamišusi dvasia. 

— Ko gero. —Ji prisislinko arčiau. —Tu lyg ir 
mokslininkas, ar ne? 

— Lyg ir. 

— Kai mokslininkai eksperimentuoja, jie paprastai 
atlieka daugiau nei vieną bandymą, galbūt pasirenka tam tikrą laiką. 
Esu girdėjusi. 

— Teisingai. 

— Taigi. — Ji užsimerkė, bet murkdama glostė jam 
ranką. — Turėsime pamėginti dar kartą, kai tik bus galimybė. Kaip 
manai? 

— Taip. Ir manau, kad galimybė jau beldžiasi į duris. 

Ji atsimerkė ir nusijuokė. 

— Ten, iš kur aš kilusi, tai nevadinama galimybe. 


DVYLIKTASSKYRIUS 


DEIVIDAS PAKREIPĖ ŽEMĖLAPĮ IR PERBRAUKĖ PIRŠTU PER KELIO 
liniją. 

— Mes kaip detektyvai. Kaip Betmenas ir Robinas. 

— Jie buvo ne detektyvai, — pataisė jį Harperis. — Jie 
kovojo su nusikaltėliais. 

— Nesikabinėk. Gerai, tada kaip Nora ir Nikas Čarlzai. 

— Tik sakyk, kur sukti, Nora. 

— Už dviejų mylių turėtų būti į dešinę. — Deividas 
pasidėjo žemėlapį ant kelių ir ėmė grožėtis gamtovaizdžiu. — Dabar, 
kai einame karštais paslaptingo papuošalo pėdsakais, ką darysime, jei 
išsiaiškinsime, iš kur toji apyrankė? 

— Žinios — jėga. — Harperis truktelėjo pečiais. — 
Kažkas panašaus. O aš jau pakankamai prisisėdėjau laukdamas, kol 
kas nors atsitiks. Juvelyras sakė, kad tie papuošalai iš Hopkinso dvaro. 

— Varškės sūris. 

— Ką? Tu alkanas? 

— Varškės sūris, — pakartojo Deividas. — Tepiesi jį ant 
duonos storu sluoksniu. „Mano merginai labai patiko toji apyrankė. 
Netrukus jos gimtadienis, o kadangi apyrankė padarė jai didelį įspūdį, 
pagalvojau, gal turite ką nors panašaus. Ką nors iš to paties dvaro? Tai 
Kento dvaras, ar ne?“ Vyrukas vos iš kailio neišsinėrė pasakodamas, 
nors ir mėgino įkišti tau porą šlykščių žiedų. Etelė Hopkins turėjo 
nepriekaištingą skonį. Tuos auskarus galėjai nupirkti. Heilei jie būtų 
patikę. 

— Aš ką tik nupirkau jai apyrankę. Auskarai šiuo metu 


butų per daug. 

— Štai tas dešinysis posūkis. Auskarų niekada ne per 
daug, — pridūrė jis, kai Harperis pasuko. — Dabar pusę mylios 
tiesiai. Turėtų būti kairėje. 

Jis sustojo šalia naujo linkolno, tada kurį laiką sėdėjo barbenda- 
mas pirštais į vairą ir žiūrėdamas į valdas. 
game rajone. Tai buvo dviaukštis Tiudorų stiliaus pastatas su puikiai 
parinktais augalais, senu ąžuolu, dailiai nukirpta gyvatvore priešais 
tikriausiai ir purkštuvai įtaisyti. 

— Gerai, ką mes čia turime? — garsiai paklausė jis. — 
Privilegijuotąjį visuomenės sluoksnį, aukštesniąją vidurinę klasę? 

— Vienintelė gyva Etelės dukra, Mėja Hopldns Yvz 
Fiepat- rik, — skaitė Deividas iš užrašų, paimtų iš teismo rūmų. — Jai 
septyniasdešimt šešeri. Dukart ištekėjusi, dukart našlė. Gali padėkoti 
man už tokį greitą informacijos iškasimą ir už nepaprastą įžvalgumą 
stebint Mičo darbą. 

— Pažiūrėkim, ar mums pavyks įsiprašyti, o paskui 
priversti, kad ji papasakotų, iš kur jos motina gavo tą apyrankę. 

Jie nuėjo prie durų, nuspaudė skambutį ir ėmė laukti tvankiame 
karštyje. 

Duris atidariusi moteris buvo trumpais, dailiai pakirptais rudais 
plaukais ir išblukusiomis akimis už madingų akinių auksiniais rėme- 
liais. Ji buvo nedidelio ūgio, vos penkių pėdų, vilkėjo siauras mėlynas 
medvilnines kelnes ir šiugždančius baltus marškinėlius. Ant kaklo ka- 
bėjo perlų karoliai, ant abiejų rankų bevardžių pirštų puikavosi 
safyrai, o ausyse žybsėjo auksiniai auskarai. 

—Judu nepanašūs į prekybos agentus. — Laikydama vieną ranką 
ant durų pertvaros, kalbėjo ji kimiu balsu. 

— Ne, ponia. — Harperis išspaudė meilią šypseną. — Aš 
esu Harperis Ešbis, o čia mano draugas Deividas Ventvortas. 
Norėtume pasikalbėti su Mėja Ficpatrik. 

— Tą ir darote. 

Sėkminga genetika arba, greičiausiai, sumani plastinė chirurgija, 
pagalvojo Harperis, atėmė iš jos septyniasdešimt šešerių mažiausiai 
dešimtį metų. 

— Malonu susipažinti, ponia Ficpatrik. Suprantu, kad 
mūsų įsiveržimas gali pasirodyti keistas, bet gal galėtume įeiti ir 
pasikalbėti? 

Nors akių spalva buvo išblukusi, tačiau jos žvelgė aštriai kaip 
skalpelis. 

— Ar aš panaši į kokią kvailelę, kad įsileisčiau 
nepažįstamus vyrus į savo namus? 

— Ne, ponia. — Bet Harperis nusistebėjo, kad tokia, 
atrodytų, aštraus proto moteris mano, jog durų pertvara yra 


nenugalimas barjeras. — Jei neprieštarautumėt, norėčiau užduoti 
keletą klausimų dėl... 

— Sakei, Ešbis? 

— Taip, ponia. 

— Miriam Norvud Ešbi giminaitis? 

—- Taip, ponia. Ji buvo mano senelė iš tėvo pusės. 

— Pažinojau ją. 

— Negaliu pasigirti tuo pačiu. 

— Kurgi, juk ji jau seniai mirusi. Vadinasi, būsi 
Rozalindos Harper sūnus. 

— Taip, ponia, vyriausiasis. 

— Esu sutikusi ją kartą ar du. Pirmą kartą per jos 
vestuves su Džonu Ešbiu.Tu panašus į ją, ar ne? 

— Taip, ponia. 

Ji nukreipė akis į Deividą. 

— Tai ne tavo brolis. 

— Šeimos draugas, ponia Ficpatrik, — atsiliepė Deividas 
kilometrine šypsena. — Gyvenu Harperių namuose, dirbu Rozalindai. 
Galbūt pasijustumėte ramiau, jei susisiektumėte su ponia Harper prieš 
kalbėdamasi su mumis. Mes mielai pasakytume jums numerį, kuriuo 
galėtumėte paskambinti jai, o mes čia palauktume. 

Tačiau ji atvėrė duris. 

— Nemanau, kad Miriam Ešbi anūkas prikuls ir apiplėš 
mane. |eikite. 

-— Dėkoj ame. 

— nublizgintomis ąžuolinėmis grindimis ir žalsvomis sienomis. Ji 
nusivedė juos į svetainę, kuri buvo apstatyta šiuolaikiniu, beveik mini- 
malistiniu stiliumi. 

—- Manau, berniukai, puodelis gėrimo jums nepakenktų. 

— Nenorime sukelti jums rūpesčių, — tarė jai Harperis. 

— Saldžioji arbata nesukelia daug rūpesčių. Sėskitės. 
Tuoj grįšiu. 

— Klasiška, — pastebėjo Deividas, kai ji išėjo. — 
TDAP supaprastinta, bet Idasiška. 

Namas ar ji? 

— Ir viena, ir kita. — Jis atsisėdo ant sofos. — Gudriai 
sugalvojai su tuo Harper-Ešbi slaptažodžiu. Meilikavimas nebūtų jos 
paveikęs. 

— Įdomu, kad ji pažinojo mano senelę — ji daug 
jaunesnė — ir kad buvo pakviesta į mano motinos vestuves. Visi tie 
nedideli kelių susikirtimai. Gal kas nors iš jos protėvių pažinojo 
Redžinaldą arba Beatričę? 

— Sutapimas lieka sutapimu, jei nesi plačių pažiūrų. 

— Kai gyveni su vaiduokliu, jose atsiranda tarpų. — 
Harperis atsistojo, kai Mėja įėjo nešina padėklų. — Leiskite padėti. 


Mes labai dėkingi, kad skyrėte mums laiko, ponia Ficpatrik. —Jis 
pastatė padėklą ant staliuko. — Pasistengsime ilgai negaišinti. 

—— Tavo senelė buvo geraširdė moteris. Aš jos gerai 
nepažinojau, bet tavo senelis ir mano pirmasis vyras turėjo nedidelį 
bendrą verslą. Nekilnojamojo turto agentūrą, — pridūrė ji, — kuri 
teikė gana neblogą pelną abiem pusėms. Tai ko gi į mano duris 
pasibeldė jos anūkas? 

—- Tai susiję su apyranke iš jūsų motinos dvaro. 

Ji pakreipė galvą mandagiai susidomėjusi. 

— Mano motinos dvaro. 

— Taip, ponia. Taip jau atsitiko, kad nupirkau šią 
apyrankę iš juvelyro, kuris įsigijo ją 1š jūsų dvaro. 

— Ar su ja kas nors negerai? 

— Ne. Ne, ponia. Tik tikėjausi, gal prisiminsite jos 
istoriją, nes mane labai domina jos kilmė. Man sakė, kad ji buvo 
pagaminta apie 1890-uosius. Ji padaryta iš rubinų širdelių ir deimantų. 

— Taip, žinau tą papuošalą. Neseniai pardaviau jį su 
kitais ne mano skonio papuošalais. Nemačiau reikalo laikyti juos 
seife po motinos mirties prieš daugelį metų. — Ji gurkštelėjo arbatos 
stebėdama jį. — Tave domina jos istorija? 

— Taip, ponia. 

— Bet nenorite pasidalyti savo priežastimis. 

— Kad ir kaip būtų keista, turiu priežastį tikėti — ar 
manyti — kad ji buvo mano šeimos relikvija. Kai sužinojau tai, 
pasidarė smalsu, todėl pamaniau, kad būtų verta daugiau pasidomėti. 

— Ką tu sakai? Dabar sudominai ir mane. Tą apyrankę 
mano senelis padovanojo mano senelei 1893-iasiais, metinių proga. 
Gali būti, kad tuo metu jų buvo pagaminta ir daugiau, ar bent panašaus 
dizaino. 

— Taip, įmanoma. 

— Tačiau ji turi istoriją, jei norėtumėt ją išgirsti. 

— Labai. 

Ji ištiesė lėkštę su sausainiais, palaukė, kol vyrai pasiėmė po 

— Mano senelių santuoka nebuvo laiminga, nes mano 
senelis nebuvo labai doras. Jis mėgo lošti, nešvarius sandėrius ir 
palaidų moterų draugiją. Tai man papasakojo senelė, kuri sulaukė 
brandaus devyniasdešimt aštuonerių metų amžiaus — taigi ją 
pažinojau gana gerai. 

Ji atsistojo, priėjo prie etažerės ir paėmė nuotrauką plonuose si- 
dabriniuose rėmeliuose. 

— Mano seneliai, — tarė ji paduodama nuotrauką 
Harperiui. — Oficialus portretas, darytas 1891-aisiais. Kaip matote, 
doras ar ne, jis buvo gana dailus. 

— Abu dailūs. — Harperis pastebėjo, kad suknelės 
stilius, šukuosenos labai primena tas fotografijas, kurias Mičas laiko 


ant lentos. 

— Ji tikra gražuolė, — tarė Deividas. — Jūs panaši į ją. 

— Taip man sako. Fiziškai ir charakteriu. — 
Akivaizdžiai pamaloninta, ji padėjo nuotrauką į vietą. — Mano senelė 
sakydavo, kad viena laimingiausių jos gyvenimo dienų buvo vestuvių 
diena, kai ji buvo per jauna ir per kvaila, kad žinotų, kur lenda, o 
antra, kai ji tapo našle — po dvylikos metų — ir galėjo mėgautis 
gyvenimu nevarginama vyro, kuriuo negalėjo pasitikėti. 

Ji vėl atsisėdo, paėmė stiklinę su arbata. 

— Gražus vyras, patys matėte. Žavingas, žinoma, ir toks, 
kuriam sekėsi lošti ir daryti nešvarius darbelius. Mano senelė buvo 
aukštos moralės moteris. Bet ji sugebėjo paminti savo moralę tiek, kad 
galėtų mėgautis vyro sėkme, net jei smerkė jį. 

Ji pastatė stiklinę, atsilošė, akivaizdžiai mėgaudamasi savo vaid- 
meniu. 

— Ji dažnai pasakodavo istoriją, kaip sužinojo, — per 
vieną girto senelio išpažintį, — jog metinių dovana — rubinų širdelės 
— gauta iš nelabai garbingų žmonių. Jis gavo ją kaip atlygį už 
praloštą sumą iš žmogaus, kuris pigiai supirkinėdavo papuošalus iš tų 
nelaimingųjų ar nusivylusiųjų, kurie norėdavo skubiai atsikratyti savo 
daiktų. Dažnai iš tų, kurie būdavo juos pavogę. 

Ji plačiai nusišypsojo, be jokios abejonės, mėgaudamasi mintimi. 

-—- Ji priklausė turtingo vyro meilužei ir buvo pavogta iš 
vieno jos tarnų, kai turtuolis nusprendė jos neberemti. Mano senelė 
tvirtino, jog toji moteris vėliau išsikraustė iš proto, o paskui visiškai 
dingo. 

Ji vėl atsigėrė arbatos. 

— Kažin ar ši istorija tikra. 


PIRMIAUSIA HARPERIS NUĖJO PAS MOTINĄ IR ATSIKLAUPĖ 
ŠALIA jos namų sode. Nesąmoningai jis ėmė ravėti darželį. 

— Girdėjau, šiandien pasiėmei laisvą dieną, - pradėjo ji. 

-- Turėjau kai ką padaryti. Kodėl be skrybėlės? 

— Užmiršau. Išėjau tik porai minučių, bet paskui 
įsitraukiau į darbą. 

Jis nusitraukė nuo galvos kepuraitę ir užmaukšlino motinai. 

— Pameni, kiek kartų po pamokų, jei aš dirbdavau sode, 
tu ateidavai man padėti ir papasakodavai apie savo rūpesčius ar 
džiaugsmus? 

— Pamenu, kad visada išklausydavai. Mane, Ostiną, 
Meisoną. Kartais visus tris iš karto. Kaip tau pavykdavo? 

— Motina skiria vaikų balsus. Kaip dirigentas skiria 
kiekvieną instrumentą, netgi simfonijos vidury. Kas neduoda tau 
ramybės, vaikeli? 

— Buvai teisi dėl Heilės. 


—- Aš dėl daug ko teisi. O šiuo atveju — dėl ko? 

— Ji atsisakė persikelti į Logano namus, nes aš paprašiau 
jos. 

Roza išrietė antakius po kepurės snapeliu. 

-- Paprašei? 

— Paprašiau, liepiau. —Jis truktelėjo pečiais. — Koks 
skirtumas, kai tave jaudina žmogaus gerovė? 

Roza kimiai nusijuokė, paplekšnojo purvina ranka jam per 
skruostą. 

— Koks vyras! 

— Prieš minutę buvau vaikelis. 

— Mano vaikelis toks vyras.Tai ne trūkumas. Kartais tai 
linksmina — kaip dabar, — kartais glumina, o kartais, retais atvejais, 
velniškai erzina. Ar jūs pykstatės? Man taip neatrodė, kai šįryt atėjote 
kartu pusryčiauti. 

— Ne, viskas gerai. Jei tau nepatinka, kad miegu su ja 
namuose, aš tai suprasiu. 

— Tai gerbsi namų šventovę ir miegosi su ja kur nors 
kitur? 

— Taip. 

— Aš miegojau su vyrais, už kurių nebuvau ištekėjusi, 
Harperių namuose. Tai ne katedra, tai namai. Tiek tavo, tiek mano. Jei 
jau myliesi su Heile, tai bent mylėkis patogiai. Ir saugiai, — pridūrė ji 
žiūrėdama jam į akis. 

Net ir po šitiek metų jis nuleido galvą. 

— Šiomis dienomis pats nusiperku sargių. 

— Džiaugiuosi girdėdama. 

— Bet ne apie tai norėjau pasikalbėti. Atsekiau apyrankę 
iki Amelijos. 

Roza išplėtė akis ir atsitūpė. 

— Tikrai. Greitas tu. 

— Greitis, darbas, sutapimai, sėkmė. Nesu tikras, kas 
padėjo. Toji apyrankė yra iš Esteros Hopkins dvaro. Ji jau mirusi, ir 
jos dukra nusprendė parduoti jai nepatinkančius papuošalus. Mėja 
Ficpatrik. Ji teigia tave pažįstanti. 

— Mėja Ficpatrik. — Roza užsimerkė bandydama surasti 
atminties laikmenose šią pažįstamą. — Deja. Neprisimenu. 

— Anksčiau ji buvo ištekėjusi už... Minutėlę. Yvzo? 

— Mėja Yvz irgi nieko nesako. 

- Taip, ji sakė, kad buvo sutikusi tave kartą ar du. Vieną 
kartą tada, kai tekėjai už tėčio. Ji dalyvavo vestuvėse. 

— Tikrai? Įdomu, bet nenuostabu. Manau, mano mamos 
ir Džono vestuvėse dalyvavo visi iš Selbio apygardos ir didesnė dalis 
Tenesio. 

-— Ji pažinojo senelę Ešbi. 

Jiedu susėdo ant sodo takelio, ir jis papasakojo jai apie pokalbį su 


Mėja Ficpatrik. 

— Nuostabu, — garsiai mąstė Roza. — Kaip visi tie 
nedideli kampai ir posūkiai susieina į vieną tašką. 

— Taip. Mama, ji viską suprato. Per daug gerai išauklėta, 
kad pasakytų tiesiai, bet ji suprato, kad tas turtingas globėjas, palikęs 
savo meilužę, buvo Redžinaldas Harperis. Ko geroji netylės. 

— Manai, tai mane jaudina? Mielasis, tai, kad mano 
proprosenelis turėjo meilužių, kad išlaikė moteris ir dažnai keitėjas, 
buvo neištikimas, dar nereiškia, kad aš arba tu elgsimės taip pat. Mes 
negalime atsakyti už jo elgesį, ir labai norėčiau, kad Amelija tai 
suprastų. 

Ji išpešė keletą piktžolių. 

— O dėl dabartinio jos elgesio, kuris yra daugiau nei 
apgailėtinas, tai irgi ne tavo kaltė. Mičas rašo apie tai knygą. Nebent 
tu su broliais prieštarautumėt ir reikalautumėt, kad visa tai liktų 
šeimoje, tačiau aš noriu, kad jis išleistų tą knygą. 

— Kodėl? 

— Tai ne mūsų kaltė ir ne mūsų atsakomybė. Visa tai 
tiesa, — tarė ji atsigręždama į jį. — Bet jaučiu, kad tam tikras 
paviešinimas atiduotų duoklę jai. Tai būtų tam tikras pripažinimas, 
kad tavo protėvis, kuris, nesvarbu, ką ji padarė, pasielgė su ja 
siaubingai, netgi nežmoniškai. 

Ji paglostė jo ranką žemėtu delnu. 

—- Ji mūsų kraujo. 

— Ar turiu jaustis beširdis, nes noriu, kad ji dingtų, 
noriu, kad ji baigtų savo išpuolius prieš tave, o dabar — prieš Heilę? 
— Ne. Tai reiškia, kad Heile ir aš esame arčiau tavo 
širdies. Šiai dienai pakaks. —Ji nusitrynė rankas į sodininko kelnių 

šonus. — Iškepsime, jei ilgiau pasėdėsime čia. Eime į vidų. 
Prisėskime vėsumoje, išgerkime alaus. 

—- Pasakyk man kai ką. — Eidamas taku, jis stebėjo 
namą. — Iš kur žinojai, kad tėtis buvo būtent tas? 

— Pamačiau žvaigždutes akyse. — Ji nusijuokė ir, 
nepaisydama karščio, įsikibo jam į parankę. — Aš netekau galvos. 
Man regis, sužinojau, kad jis mano, po to, kai vieną naktį 
prakalbėjome valandų valandas. Aš išsliūkinau iš namų susitikti su 
juo. Dieve, mano tėtis būtų jam gyvam nunėręs kailį. Bet mes tik 
kalbėjomės po gluosniu. Jis buvo dar jaunas, bet aš žinojau, kad 
mylėsiu jį visą savo gyvenimą. Ir mylėjau. Žinojau, nes jis privertė 
mane juoktis, svajoti ir virpėti. Niekada negalvojau, kad įsimylėsiu dar 
kartą. Bet įsimylėjau. Bet tavo tėvą visada mylėsiu, Harperi. 

— Mama. Aš žinau.—Jis suėmė jos rankas į savąsias. — 
O iš kur žinojai su Miču? 

—— Iš pradžių ciniškai žiūrėjau į tas žvaigždutes. Viskas 
vyko lėčiau ir baisiau. Jis irgi verčia mane juoktis, svajoti ir virpėti. 
Kažkuriuo to lėto vyksmo metu pažvelgiau į jį, ir mano širdis vėl 


sušilo. Jau buvau pamiršusi, ką reiškia jausti šilumą širdyje. 

— Jis geras žmogus. Myli tave. Jis nenuleidžia nuo tavęs 
akių, kai įeini į kambarį, kai išeini. Džiaugiuosi, kad sutikai jį. 

— Aš irgi. 

— Po kuriuo gluosniu tada kalbėjaisi su tėčiu? 

— O, tai buvo didelis gražus medis, ten, už senųjų 
arklidžių. —Ji stabtelėjo, atsisuko, pamojo ranka. — Paskui Džonas 
grįžo ir išraižė ant jo mūsų inicialus. Deja, kitą naktį į jį trenkė žaibas 
ir perskyrė pusiau — o Dieve. 

— Amelija, — tyliai ištarė Harperis. 

— Tikriausiai. Anksčiau man niekada tokia mintis 
nebuvo šovusi į galvą, bet aš prisimenu, kad jokios audros nebuvo. 
Tarnai stebėjosi, kad žaibas šiaip trenkė į medį. 

— Vadinasi, netgi tada, — tarė jis, —ji jau kerši jo. 

— Kaip bjauru, kaip niekinga iš jos pusės. Aš verkiau to 
kapoja šakas ir kasa kelmą. 

— Gal būta ir kiti; nereikšmingų, tačiau piktų mėginimų, 
kurie buvo priskirti gamtos reiškiniams arba keistenybėms? Juk mes 
galvojome, kad ji tada nebuvo piktybiška? 

Jis vėl pažiūrėjo į namą galvodamas, ką jis reiškia jam ir kas 
vaikščiojo pro jį prieš jam gimstant. 

— Ji niekada nebuvo geranoriška, ar ne? 

-—- Joje susikaupė daug neapykantos ir pykčio. Ji jautėsi 
pakliuvusi į spąstus. 

— Iš pradžių ji lašėjo kaip vanduo pro plyšį užtvankoje. 
Dabar tie lašai ėmė greičiau kristi, pasidarė didesni. Ir mes negalime 
to sustabdyti, mama. Mes turime ištuštinti užtvanką, ištraukti iš jos 
kiekvieną lašą. 

— Kaip? 

— Reikia pakelti šliuzus, o patiems laikyti paruošus 
plaktuką. 


JAU TEMO, KAI HEILE IŠĖJO PASIVAIKŠČIOTI Į SODĄ. KŪDIKIS 
MIEGOJO, o Roza su Miču budėjo pasistatę garso siųstuvą. Harperio 
mašina stovėjo kieme, vadinasi, jis kažkur. Ne ratinėje, nes ji beldėsi, 
buvo įkišusi galvą ir šaukė. 

Juk jie nesuaugę klubais, priminė ji sau. Bet jis nepasiliko 
vakarienės. Sakė turįs kai ką padaryti, kad grįš prieš sutemstant. 

Ką gi, jau beveik tamsu, bet ji tik šiaip sau svarsto. 

Be to, jai patiko vaikščioti po sodą prieblandoje. Netgi šiomis 
aplinkybėmis. Tai ramino, o jai reikia ramybės po tos istorijos su apy- 
ranke. 

Jie artėja prie atsakymų, neabejojo Heile. Bet nežinojo, ar juos 
radus nekils didžiulis triukšmas. 

Amelija gali nepanorėti nutraukti paskutiniųjų ryšių su šiuo pa- 


sauliu ir pereiti — jos nuomone, tai buvo tinkamiausias žodis — į kitą. 

Jai patinka apsigyventi kūne. Jei tai galima pavadinti apsigyveni- 
mu. Gal dalijimusi vienu kūnu? Perslydimu per kūną? Kad ir kaip tai 
pavadintum, Amelijai tai, be jokios abejonės, patinka. Ir Heile žinojo, 
kad Amelijai, tai tokia pat nauja patirtis kaip ir jai. 

Jei tai atsitiktų dar kartą — kai — tai vėl atsitiks, pasitaisė ji, 
liepdama sau pripažinti faktą, ji mėgins išlikti sąmoningesnė, labiau 
valdyti situaciją. 

Argi ne tai ji ir daro vaikštinėdama viena tamsoje? Nėra prasmės 
kale. Ji nori įsitikinti, kaip jai pavyktų susitvarkyti su tokia padėtimi, 
jei šalia nieko nebūtų ir niekas netrukdytų. Ar ji nenukentėtų. 

Bet niekas nevyksta. Ji jaučiasi absoliučiai normaliai, jaučiasi sa- 
vimi. 

Heile jautėsi gana rami, kai garsai iš šešėlių privertė ją pašokti. Ji 
sustojo draskoma dilemos: kautis ar bėgti, tada įtempė ausis. Ritmin- 
gas, pasikartojantis garsas. Ji suraukė kaktą ir ėmė sėlinti artyn. 

Skamba kaip... bet negali būti. Vis dėlto jos širdis plakė it būtų 
įgavusi sparnus, o akys išvydo vaiduoklišką figūrą, kasančią kapą. 

Amelijos kapas. Gali būti. Tai galėtų būti atsakymas, pagaliau. 
Redžinaldas ją nužudė, o paskui palaidojo čia, savo valdose. Jai bus 
parodyta vieta — kapas arba nešventintas žemės lopinėlis. Jie galėtų jį 
pašventinti arba pažymėti —ji sužinos, kas daroma tokiais atvejais. 

Tada Harperių namus liausis persekioti vaiduoklis. 

Ji tyliai nuslinko aplinkui arklidžių griuvėsius, laikydamasi kiek 
drįsdama arčiau pastato. Jos delnai sudrėko, kvėpuoti darėsi vis 
sunkiau. 

Ji apėjo pastato kampą sekdama paskui garsą, pasiruošusi pa- 
kraupti ir nustebti. 

Ir pamatė duobę kasantį iki pusės nuogą Harperį. 

Nusivylimo atodūsis virto trūkčiojančiu švokštimu. 

— Harperi, dėl Dievo, mirtinai mane išgąsdinai. Ką čia 
veiki? 

Jis toliau vertė žemes ir smeigė kastuvą iš naujo. Salia jo jau buvo 
susidariusi nemaža krūva. Vis dar drebančia širdimi, ji užvertė į dangų 
akis, tada prisiartino priėjo. 

Sakau! — Harperis pašoko per pėdą nuo žemės, kai ji 
dūrė jam pirštu į nugarą. Ir nors ji cyptelėjo atsakydama, jis atsisuko 
užsimojęs kastuvu it beisbolo lazda. Jis spėjo susilaikyti nesmūgiavęs 
ir nusikeikė, o Heile susvirduliavusi skaudžiai krito ant užpakalio. 

— Dieve Visagali! —Jis nusitraukė ausines. — Ką, po 
galais, čia darai, slankiodama patamsiais? 

— Aš neslankiojau, aš šaukiau tave. Jei taip garsiai 
nesiklausytum muzikos, girdėtum, kai žmogus tave šaukia. Jau 
galvojau, kad trenksi tuo kastuvu. Maniau... 

Ji ėmė kikenti, paskui pamėgino liautis. 


— Būtum matęs savo veidą. Tavo akys buvo tokios. — Ji 
sudėjo rankas vaizduodama didžiulį kamuolį, tada neišlaikiusi 
prapliupo juoktis, kai jis piktai susiraukė. 

-— Oi, oi, tuoj apsisisiosiu. Palauk. — Ji užsimerkė ir 
pašokinėjo vietoje tramdydama juoko priepuolį. — Gerai, gerai, tuoj 
susivaidysiu. Mažiausia, ką gali padaryti dėl manęs, kai vos 
nepritvojai kastuvu, — padėti man. 

— Aš nepritvojau. Vos vos susilaikiau. — Jis ištiesė jai 
ranką ir padėjo atsistoti. 

——- Maniau, kad tu Redžinaldas, kasantis Amelijos kapą. 

Ruta ae galvą, jis pasirėmė į kastuvą ir įsispoksojo į ją. 

Tai ko atėjai — padėti jam? 
— Na, aš turėjau pamatyti? Bet ką tu čia darai, naktį kasi 


duobę? 
— Dar ne naktis. 
— Sakei, kad tamsu, kai rėkei ant manęs. Ką darai? 
— Žaidžiu už „Atlanta Breivs". 
-— Nesuprantu, ko čia širsti. Tai aš pargriuvau ir vos 
neapsisisiojau. 


— Atsiprašau. Ar neužsigavai? 

— Ne. Sodini medį? — Pagaliau jai pavyko sukaupti 
dėmesį į liekną medelį. — Kodėl sodini medį tokiu metu ir tokioje 
atokioje vietoje? 

— Tai mamai. Šiandien ji papasakojo man istoriją, kaip 
kartą išsmuko iŠ namų, kad susitiktų su mano tėvu. Jie stovėjo čia po 
gluosniu ir kalbėjosi. Tada ji ir įsimylėjo jį. Kitą dieną į tą medį trenkė 
žaibas. Amelija, — tarė jis, iškasdamas krūvelę žemių. — Anksčiau 
tai nešovė jai į galvą, bet galima numanyti. Todėl dabar sodinu jai 
kitą. 

Kurį laiką Heile stovėjo tylėdama ir žiūrėdama į duobę. 

— Kaip miela. Mano širdis tirpsta. Ar galiu padėti, o gal 
nori padaryti tai vienas? 

— Duobė jau pakankamai gili. Gali padėti man pasodinti 
JĮ 

— Dar nesu sodinusi medžio. 

— Matai, duobė turi būti tris kartus platesnė už šaknis, 
bet ne gilesnė. Šaknys turi turėti vietos plėstis. 

Jis paėmė medelį, įstatė į duobę. 

— Kaip atrodo? 

— Gerai, kaip ir sakei. 

— Dabar tu nuvyniok nuo šaknų maišą, tada pamatysime, 
kokio pločio šaknys, aišku, jei įjungsi štai tą prožektorių, nes darosi 
tamsu. 

Ji užžiebė prožektorių, atsitūpė ir nusitaikė. 

— Na, kaip? 

— Gerai. Matai? —Jis pabaksnojo pirštu į žymę ant 


medžio. — Tai dirvos linija, vadinasi, gylis tinkamas. Reikia tik 
apkarpyti kai kurias šaknis. Paduok man žirkles. 

Ji paėmė nuo žemės žirkles, ištiesė jam. 

— Žinai, kasti duobę medeliui skamba taip pat kaip kasti 


duobę kapui. 
Jis žvilgtelėjo į ją. 
— Esi girdėjusi, kaip kasa kapo duobę? 
—- Filmuose. 


— Gerai. Dabar užkasime duobę, pamažu, sutvirtindami 
žemę. Neturiu kitos poros pirštinių. Imk manąsias. 

— Nereikia. —Ji numojo ranka. — Truputis žemės 
nepakenks. Ar gerai darau? 

— Taip, gerai. Pilk pamažu, tada paspausk, o prie 
kamieno supilk kalnelį. 

— Man patinka sodinti. 

— Suprantu, ką turi galvoje. — Kai jie baigė, Harperis 
išsitraukė peilį ir apipjaustė maišo kraštelius. — Dabar palaistysime 
taip, kad kalnelio papėdėje susikauptų vanduo. 

Jis atitempė vieną kibirą, linktelėjo, kai ji paėmė kitą. 

— Na štai, ir pasodinai medį. 

— Bent jau padėjau. — Ji atsitraukė, ištiesė jam ranką. 
— Gražu. Ji nepaprastai apsidžiaugs, kad pagalvojai apie tai. 

—- Man irgi tai šį tą reiškia. — Jis spustelėjo jai. ranką, 
tada pasilenkė susirinkti įrankių. — Gal reikėjo palaukti iki kito 
pavasario, bet norėjau padaryti tai dabar. Nesvarbu, eik, degink juos, 
mes pasodinsime kitą. Norėjau padaryti tai dabar. 

— Tu taip pyksti ant jos. 

— Aš jau nebe vaikas, užliūliuotas lopšinių. Mačiau, 
kokia ji gali būti. 

Heile papurtė galvą, sudrebėjo vėstančiame vakaro ore. 

— Nemanau, kad kuris nors iš mūsų matė, kokia ji gali 
būti. Dar ne. 


TRYLIKTAS SKYRIUS 


SKIEPIJIMO SKYRIUS HARPERIUI BUVO DAUGIAU NEI DARBO 
VIETA. Tai buvojo namai, šventovė ir laboratorija. Jis galėjo slėptis jo 
šilumoje valandų valandas, klausytis muzikos, eksperimentuoti ar 
tiesiog mėgautis būdamas tarp augalų. Beje, jis dažnai taip ir 
darydavo. 

Jis dažnai teikdavo pirmenybę augalų draugijai. Nežinia, ką tai 
apie jį bylojo, tačiau nesuko sau dėl to galvos. 

Harperis rado savo aistrą gyvenime ir džiaugėsi galėdamas užsi- 
dirbti pragyvenimui darydamas tai, kas suteikė jam laimės. 

Jo broliams teko išvykti iš namų, kad surastų savąsias. O jam teko 


laimė pasilikti vietoje, kurią myli, ir dirbti mėgstamą darbą. 

Čia jo namai, darbas, šeima. Per visą savo suaugusiojo gyvenimą 
jis turėjo moterų, kurių draugija jam patiko. Bet nė viena iš jų 
neprivertė susimąstyti, neprivertė žengti žingsnio, kurį jis mintyse 
vadino Ateitimi. 

Jis nesuko galvos ir dėl to. Jam puikiai tiko tėvų santuokos mode- 
lis. Meilė, atsidavimas ir pagarba puikiai derėjo su svarbiausiu santuo- 
kos grūdinimo elementu — neblėstančia draugyste. 

Jis suprato, kodėl jo motinai pasisekė dar kartą. Ne todėl, kad žai- 
bas blykstelėjo dukart, bet todėl, kad tobulas skiepas visada užaugina 
naują ir sveiką augalą. 

Jo nuomone, jei jausmai nėra stiprūs ir svarbūs, tai neverta steng- 
tis ir rizikuoti. 

Todėl jis mėgavosi atsitiktinių moterų kompanija, bet niekada 
neįsivaizdavo kurios nors iš jų kaip Tos. 

Iki sutiko Heilę. 

Dabar jo gyvenimas labai pasikeitė, nors daug kas išliko taip pat. 

Šiandien augalams jis įjungė Šopeną, o pats per ausines klausėsi 
roko. 

Jo darbo erdvė gali pasirodyti nelabai tvarkinga. Kur ne kur buvo 
pristatyta įvairių dydžių vazonų, žvyro kibirų, mėtėsi medienos atplai- 
šos, juostos, smeigtukai ir etiketės. O ką jau kalbėti apie maišų skute- 
lius, dirvožemių maišus, guminės juostos gyvates. Bet jis žino, kur kas 
yra, kai reikia ką nors surasti. 

Būta atvejų, kai jis negalėdavo rasti dviejų vienodų kojinių, bet 
savo įrankius visada randa. 

Jis nuėjo per skyrių vėdindamas palapines ir dėžes su augalais, 
kaip darydavo kiekvieną rytą. Per keletą minučių, kurias jie praleis be 
dangų, drėgnas paviršius prie šaknų išdžius. Grybelinės ligos visada 
kelia daug problemų. Tačiau per daug oro gali išdžiovinti skiepą. Vė- 
dindamas augalus jis stebėjo, kiek jie paaugo, ieškojo ligos ar puvimo 
požymių. Ypač jį nudžiugino dar žiemą paskiepyta kamelija. Jo kūri- 
niams prireiks dar metų, galbūt dvejų, kad sužydėtų, bet jis tikėjo, jog 
laukti verta. 

Šis darbas yra jo aistra, tačiau jam reikia daug kantrybės ir tikė- 
jimo. 

Mintyse jis pasižymėjo, ką įrašyti į kompiuterio laikmenas. As- 
trofitų daigai po stiklu pamažu auga, o raganės skiepas atrodo stiprus 
ir sveikas. 

Dar kartą apėjęs ratu, jis uždengė augalus. Vėliau reikės patikrinti 
tvenkinį ir pažiūrėti, kaip laikosi vandens lelijų ir vilkdalgių hibridas. 
Jis tikėjosi, kad eksperimentas bus pavykęs. 

Kartu pūkštelės į vandenį ir nusiplaus dienos prakaitą. 

Bet dabar reikia paskiepyti numatytus augalus. 

Jis susirinko reikiamus įrankius, tada išsirinko sveiką vazone už- 
augintos lantanos šakniastiebį ir nežymiai įpjovė. Paskui prispaudė 


prie jos putino ūglį. Jie buvo beveik vienodi, todėl liko tik sujungti 
augalus taip, kad jų kambiai sueitų. 

Tada jis paėmė elastinę juostą ir lengvai apvyniojo abu stiebus, 
skiepijimo vašku užtepė sujungimo vietą. Paskui įdėjo ruošinį į sodi- 
nukų dėžę, uždengė šaknis ir skiepą drėgnu dirvožemiu — motinos 
paruoštu mišiniu — ir užklijavo etiketę. 

Tokius pačius veiksmus atlikęs keletą kartų, uždengė dėžę ir atsi- 
sėdo prie kompiuterio suvesti duomenis. 

Prieš imdamasis kitų ruošinių, Harperis pakeitė kasetę ir išsitraukė 
iš termoso kokakolos. 

Atlikęs ir šiuos darbus, kartu su muzika baigė savo ryto darbus. 

Jis susirinko įrankius, nusiėmė ausines ir išėjo apžiūrėti savo 
lauko ir vandens augalus. 

Medelyno takeliais vaikštinėjo keletas pirkėjų. Jie dairėsi augalų 
su nuolaidomis arba kaišiojo nosis į viešuosius šiltnamius. Jis suprato, 
jog reikia skubiai dingti, nes kuris nors iš jų jį pastebės. 

Žinoma, jam nesunku papasakoti žmonėms apie augalus ar nu- 
kreipti į atitinkamą skyrių. Tiesiog dabar jo mintys buvo kitur. Jis sku- 
bėjo pas savo lauko augalus. 

Jau buvo bepabėgąs, kai staiga kažkas pašaukė jį vardu. Reikėjo 
nenusiimti ausinių, pagalvojo j is, bet atsisuko nutaisęs pirkėjams 
skirtą šypseną. 

Jį pašaukusi brunetė galėjo didžiuotis išraiškingų formų kūnu, 
kurį jam keletą kartų buvo tekę matyti nuogą. Šią akimirką ji vilkėjo 
pilvą apnuoginančius šortus ir trumpą bliuzelę, verčiančią vyrus 
dėkoti rugpjūčio karščiui. 

Džiugiai juokdamasi, ji šoko jam ant kaklo ir įspaudė skambų bu- 
činį. Ji tebekvepėjo vyšniomis, ir Harperį užplūdo mielų prisiminimų 
banga. 

Instinktyviai jis stipriai spustelėjo ją glėbyje, tada paleido ir atsi- 
traukė apžiūrėti. 

-- Dori, ką veiki mieste? Kaip sekasi? 

— Puikiai, aš ką tik grįžau namo. Prieš porą savaičių. 
Gavau darbą vietinėje viešųjų ryšių firmoje. Pavargau Majamyje, 
pasiilgau namų. 

Regis, nuo tada, kai matė ją paskutinį kartą, ji pakeitė šukuoseną. 
Moterys visą laiką keičia šukuosenas. Bet kadangi nebuvo visiškai tik- 
ras, pasirinko standartinę frazę: 

— Puikiai atrodai. 

-— Taip ir jaučiuosi. Bet pažiūrėk į save, koks įdegęs. 
Ketinau paskambinti tau, bet nebuvau tikra, ar tebegyveni tame 
mažame gražiame namelyje. 

— Taip, vis dar ten. 

— To ir tikėjausi. Man visada patiko toji vietelė. Kaip 
tavo mama, Deividas, broliai — visi? —Ji vėl nusijuokė, ištiesė 
rankas.—Jaučiuosi taip, tarsi paskutiniuosius trejus metus būčiau 


gyvenusi Marse. 

— Visi sveiki ir gyvi. Mama prieš keletą savaičių 
ištekėjo. 

— Girdėjau. Mano mama spėjo papasakoti kai kurias 
vietines naujienas. O tu, girdėjau, dar ne. 

— Ką ne? A, ne. 

— Maniau, kad mudu galėtume susibėgti, prisiminti 
senus laikus. — Dori perbraukė pirštu per jo nuogą krūtinę. — 
Norėčiau pamatyti tavo namelį. Galėčiau atsinešti kiniško maisto, 
butelį vyno. Kaip senais gerais laikais. 

— A... 

— Atšvęstume mano sugrįžimą namo ir drauge 
padėkočiau tau už pagalbą renkantis augalus mano naujiems namams. 
Juk padėsi, Harperi? Norėčiau kokių nors naujų. 

— Žinoma. Turiu galvoje, žinoma, padėsiu tau išsirinkti 
augalus. Bet... 

——- Kodėl mums neįėjus į vidų, kur ne taip karšta. Galėsi 
papasakoti, ką veikei, kol rinksimės augalus. Bet karščiausias 
naujienas pasilik vėlesniam laikui. 

Ji sugriebė jį už rankos ir truktelėjo paskui save. 

— Pasiilgau tavęs, — tęsė ji. — Mes beveik neturėjome 
galimybės pasikalbėti, kai praeitais metais grįžau keletui dienų.Tada 
susitikinėjau su fotografu, pameni? Pasakojau tau. 

— A. — Kaip per miglą. — O aš... 

— Bet dabar tarp mūsų viskas baigta. Nežinau, kodėl 
metus savo gyvenimo paaukojau tokiam egocentriškam vyrui. Jis 
visada turėdavo būti svarbiausias, supranti, ką noriu pasakyti. Ir kaip 
man šovė į galvą susidėti su meniškos prigimties, permainingų 
nuotaikų tipu? 

— Aš... 

— Iškračiau jį kaip smėlį iš batų, ir štai aš čia. 

Viduje ji atsisuko į jį ir sukišo rankas į užpakalines jo džinsų kiše- 
nes. Dar vienas senas įprotis, sukėlęs Harperiui prisiminimus. 

— Aš tikrai velniškai pasiilgau tavęs. Tu džiaugiesi mane 
matydamas, Harperi? 

— Taip. Žinoma, džiaugiuosi. Tik matai, Dori, aš su kai 
kuo susitikinėjų. 

— O. —Ji patempė apatinę lūpą. — Tas kas nors rimta? 

— Taip. 

— Ką gi— Kurį laiką ji laikė rankas jo kišenėse, tada 
ištraukė. Paplekšnojo jam per užpakalį. — Matyt, per daug tikėjausi 
manydama, kad tebebusi vienišas. Ar seniai susitikinėji su ja? 

— Kaip čia pasakius. Mes pažįstami jau kurį laiką, bet 
draugauti pradėjome... neseniai. 

— Reikėjo man anksčiau grįžti. Bet mes vis dar draugai, 
taip? Geri draugai. 


— Taip. 

— Būtent tai aš visada prisimindavau, ir tikriausiai būtent 
to man trūko bendraujant su tuo fotografu Džastinu. Mes 
nesugebėjome būti draugai ir tikrai nesuartėjome, kai išsiskyrėme. Ne 
taip, kaip su tavim. Aną dieną kaip tik pasakojau vienai draugei, jog 
niekas nėra manęs palikęs taip gražiai kaip tu. 

Ji nusijuokė, pasistiebė ir lengvai pabučiavo jį. 

— Tu retas egzempliorius, Harperi. 

Ji atsitraukė, o po sekundės pro stiklines duris įėjo Heile. 

-— Atsiprašau, aš sutrukdžiau? Gal galėčiau kuo padėti? 

— Ne, ačiū. Harperis man padeda. — Dori patapšnojo 
jam per ranką. — Nieko nenutuokiu apie augalus, todėl kreipiausi į 
ekspertą. 

— Heile, čia Dori. Mes kartų mokėmės koledže. 

— Ką tu sakai? — Heile plačiai nusišypsojo. — 
Nemanau, kad būčiau mačiusi tave čia anksčiau. 

— Manęs čia ilgai nebuvo. Ką tik grįžau iš Majamio. 
Naujas darbas, nauja pradžia, žinai, kaip būna. 

— Jau aš tai žinau, — sumurkė Pieilė su neblėstančia 
šypsena. 

— Pamaniau, ateisiu aplankyti Harperio, pasikalbėsime 
apie senus laikus, įsigysiu keletą augalų, pagražinsiančių mano naująjį 
butą. Palauk, kol pamatysi jį, Harperi, tai. didelis žingsnis nuo tos 
skylės, kurią nuomojausi mokydamasi koledže. 

— Tikiu. Manau, atsikratei to futono. 

— Sudeginau jį. Harperis jo nekentė, — tarė ji Heilei. — 
Netgi pasisiūlė nupirkti man lovą, bet tada teturėjau vieną kambarį. Jei 
ateidavo dar trejetas draugų, tapdavo taip ankšta, kad mūsų vakarėliai 
primindavo orgijas. 

— Taip, geri buvo laikai, — tarė Harperis, ir Dori 
nusijuokė. 

-- Nuostabūs, ar ne? Bet tu geriau rodyk, ko man reikia, 
kitaip plepėsiu čia visą dieną. 

— Netrukdysiu jums. — Heile išėjo. 

Ji grįžo į savo darbo vietą, tačiau pasirūpino nebūti prie kasos, kai 
ateis Dori eilė mokėti už Harperio išrinktus augalus. Bet tvarkydama 
lentynas sandėlyje ji girdėjo Dori juoką — labai ją erzinantį juoką. 

Harperis atsirėmė į prekystalį, pastebėjo ji aides krašteliu. Ir tik 
pažiūrėkit, kaip jis šypsosi ta savo tingia šypsena kalbėdamas apie 
bendrus draugus ir senas geras dienas. 

O toji Doris, kad ją kur, ji jį liečia. Plekšnoja, tapšnoja, purto 
plaukus. Garas iš Heilės pilvo ėmė kilti į gerklę, kai Harperis išstūmė 
vežimėlį prie Dori automobilio. 

Heile nusprendė, jog jai būtina patikrinti lentynas prie lango. 
Niekas nė neįtartų, jog ji šnipinėja. Ji tik šiaip žvilgčioja. 

Žvilgčioja pakankamai dažnai, kad pamatytų, kaip Harperis pasi- 


lenkia ir pasibučiuoja su savo koledžo drauguže. 

Niekšas. 

Tada pamojuoja jai prieš nueidamas, tarsi nebūtų niekingas ap- 
gavikas. Dar blogiau, jis apgaudinėja ją jos akyse. 

Bent jau iš mandagumo galėtų šitaip elgtis jai nematant. 

Ką gi, nieko tokio. Tai nesvarbu.Ji nesiruošia raukytis ar gniaužyti 
kumščius. 

Ir nesiruošia vytis bei įspirti jam į kiaušus. Ji tik išeis pažiūrėti, 
gal pirkėjams reikia jos pagalbos. 

Už tai jai moka pinigus. Ne už flirtavimą, ne už prisiminimus. Ir 
tikrai ne už tai, kad pabučiuoja pirkėjus atsisveikindama. 

Ji jau buvo beveik prie skiepijimo skyriaus, kai pamatė Harperį 
lauke. Jis tupėdamas apžiūrinėjo magnolijas, kurias ji padėjo skiepyti. 

Vaikinas greitai žvilgtelėjo į ją ir nusišypsojo. 

— Pažiūrėk. Jos tvirtėja. Po poros savaičių bus galima 
nuristi juostą. 

— Jei taip sakai. 

— Taip, gerai atrodo. Reikia patikrinti kitus medelius. 
Manau, kitais metais turėsime puikių svyrančių kriaušių ir vyšnių. Ar 
rodžiau tau vaisines kriaušes? Tas nykštukines? 

— Ne. Ar tavo draugė rado, ko ieškojo? 

— Chm.Taip. —Jis atsistojo ir nuėjo prie medelių. — 
Nieko ypatinga, — išsiblaškęs tarstelėjo jis apžiūrinėdamas medelius. 
— Tokių, kurie nereikalauja didelės priežiūros. Štai čia aš naudojau 
trejų metų pyrus communis — kaip pagrindinį šakniastiebį — ir 
paskiepijau tris svyrančias. Svarbu, kad būtų vienodi tarpai, tada 
išeina graži forma. 

— Jau tu tai išmanai apie formas. 

Taip. Man patinka šios. Juos skiepijau prieš du 
pavasarius, o šiuos — šį pavasarį. Matai, kaip auga? 

— Daug ką matau. Nustebau, kad neišvažiavai su ja, 
nepadėjai nunešti pirkinių iki durų. 

-— Su kuo? A, Dori? — Jis metė į ją išsiblaškiusį 
žvilgsnį, nes Heilės sarkazmas aid vaizdžiai jo nesutrikdė. — Ji 
susitvarkys. Porą kartų suvaikščios. 

Jis perėjo prie kitų medelių nesiliaudamas apžiūrinėti. 

— O čia? Šioms svyrančioms vyšnaitėms naudojau 
pusiau nykštukinį šakniastiebį. Turėti) gražiai atrodyti mažesnėse 
erdvėse. Spalį paimsiu subrendusių „Kolto" rūšies ūglių. Juos reikia 
surišti, įmesti šaknis į žemes ir apkasti maždaug tris ketvirčius 
kamieno. Kitą pavasarį turėsime naujų šakniastiebių. 

— Visa tai labai įdomu, Harperi. Ar ir Dori visą laiką 
aiškinai apie tuos prakeiktus šakniastiebius? 

— Ak. — Jo veidas bylojo, kad jis nė nenutuokia, kur ji 
suka. —Ji nesidomi tokiais dalykais. Ji viešųjų ryšių specialistė. 

— Ne tik viešųjų, bet ir asmeninių, sprendžiant iš to, ką 


mačiau. 

— Ką? 

— Jau norėjau grįžti ir pasiūlyti jums išsinuomoti 
kambarį. Kas jau kas, o tu turėtum žinoti, kad nereikėtų išsidirbinėti 
pirkėjams matant. 

Šį kartą jis išsižiojo. 

-— Ką? Mes neišsidirbinėjome. Mes tik... 

— Durys juk stiklinės, Harperi, jei kartais pamiršai apie 
tai. Mačiau judu, ir manau, kad turėtum labiau gerbti darbo vietą ir 
nekvailioti viešoje vietoje darbo valandomis. Bet tu čia bosas, todėl 
gali daryti ką nori, velniai rautų. 

— Mano motina čia bosas, ir aš nekvailiojau. Mes su 
Dori seni draugai. Mes tik... 

— Bučiavomės, flirtavome ir skyrėme pasimatymus. 
Mano nuomone, tai neprofesionalų. Be to, nemandagu man matant. 

— Būtų geriau tau už nugaros? 

Kadangi jis atspėjo jos piktas mintis, Heile prisimerkė ir sužai- 
bavo akimis. 

-— Zinai ką, Harperi, eik velniop. 

Tai buvo geri žodžiai norint greitai atsitraukti, kol dar nesprogo 
jos smegenys, todėl ji pasisuko ant kulnų. Ir taip pat greitai atsisuko, 
kai jis sugriebė ją už rankos. 

Jis jau nebeatrodo išsiblaškęs, pastebėjo ji. Atrodo velniškai 
įsiutęs. 

— Aš neflirtavau ir neskyriau pasimatymų. 

— Tada tik bučiavaisi ir glausteisi. 

-— Pabučiavau ją, nes ji mano draugė, gera draugė, kurios 
ilgą laiką nemačiau. Pabučiavau ją taip, kaip bučiuojami draugai. 
Nieko panašaus j, pavyzdžiui, tai. 

Jis taip stipriai truktelėjo ją į save, kad ji atsitrenkė į jo kūną. Tada 
buvo pakelta nuo žemės ir priglausta dar arčiau. Jis suėmė ją už 
plaukų, skaudžiai timptelėjo ir įsisiurbė į lūpas. 

Ne meiliai, ne šiltai, bet liedamas pyktį. Ji spurdėjo, bet jis laikė ją 
taip stipriai, kad ji negalėjo išsilaisvinti. Jos pyktį apmalšino baimė, 
kuri vis didėjo, kol jis ją paleido. 

-- Štai kaip aš bučiuoju moteris, kurioms nejaučiu 
draugiškų jausmų. 

— Manai, turi teisę šitaip elgtis su manim? 

— Tokią pačią, kokią turi tu kaltindama mane dalykais, 
kurių nepadariau. Aš neapgaudinėju, nemeluoju ir neketinu 
atsiprašinėti už savo elgesį. Jei nori sužinoti apie mano santykius su 
Dori — ar su kuo nors kitu — praeityje ar dabar, klausk. Bet neatbėk 
ir neapiberk kaltinimais, 

— Aš mačiau... 

— Galbūt matei tai, ką norėjai matyti. Tai priklauso nuo 
tavęs, Heile. O dabar aš turiu dirbti. Jei dar turi ką pasakyti, pasilik tai 


po darbo valandų. 
Jis nužingsniavo tvenkinio link nepalikdamas jai jokio pasirinki- 
mo, tik piktai nužingsniuoti priešinga kryptimi. 


- IR TADA JIS IŠDRĮSO, IŠDRĮSO ATSIKIRSTI MAN IR ELGTIS TAIP, 
TARSI aš būčiau buvusi neteisi. — Heile žingsniavo pirmyn atgal po 
Stelos verandą, kol Lili vaikėsi po veją Parkerį. — Jis elgėsi taip, tarsi 
mano mintys būtų nedoros ar aš būčiau be galo pavydi, nes savo 
akimis mačiau, kaip jis seilėjosi dėl kitos moters. Mano akyse. 

- Anksčiau sakei, kad ji seilėjosi dėl jo. 

-- Abu seilėjosi. O kai aš įėjau, pamačiusi, kas vyksta, 
pro duris, jis elgėsi lyg nieko nebūtų atsitikę. Nė nesusigėdo. 

— Sakei. — Du kartus, pagalvojo Stela, bet suprasdama 
moteriškos draugystės prigimtį neužsiminė apie tai. — Mieloji, mes 
abi pažįstame Harperį. Negi manai, kad jis būtų nesutrikęs, jei būtų 
sučiuptas darant kažką negera? 

— Matyt, aš nelabai svarbi jam, jei jis nė nesutriko. 

— Liaukis. Tai netiesa. 

-— Man atrodo, tiesa. — Heile atsisėdo ant laiptų. — 
Jaučiuosi siaubingai. 

-- Žinau. — Atsisėdusi šalia, Stela apsikabino ją per 
pečius. — Žinau. Man labai gaila, kad likai įskaudinta. 

— O jam nė motais. 

— Manau, jam irgi rūpi. Galbūt tai, ką pamatei, supratai 
neteisingai dėl savo jausmų jam. 

-- Stela, jis pabučiavo ją. 

— Jis ir mane yra bučiavęs. 

— Tai ne tas pats. 

— Jei nepažinotum manęs ir pamatytum jį bučiuojant 
mane, ką pagalvotum? 

— Prieš ar po to, kai mintyse išplėščiau tau plaučius per 
nosį? 

— Vaje. Nesakau, kad tai, ką matei, yra gerai, bet galbūt 
tu ne taip viską supratai. Sakau tai, nes pažįstu Harperį. Be to, jo 
reakcija tai byloja. 

— Nori pasakyti, aš sureagavau per daug audringai? 

— Noriu, pasakyti, kad būdama tavo vietoje norėčiau 
išsiaiškinti tiesą. 

-— Jis miegojo su ja. Gerai, gerai, — sumurmėjo ji 
pajutusi Stelos žvilgsnį. — Anksčiau, o anksčiau yra anksčiau, ir taip 
toliau. Bet ji tokia graži. Nuostabus kūnas, tamsios egzotiškos akys. Ir 
tas spindesys, supranti, ji tiesiog švyti. Prakeikimas. 

— Tau reikia pasikalbėti su juo. 

— Ko gero. 

— Nori, kad pasirūpinčiau Lili, kol kalbėsies? 

— Ne. — Heile giliai atsiduso. — Jai reikia 


vakarieniauti, be to, jei nusinešiu ir ją, tada gal bent nerėksime vienas 
ant kito. 

— Gerai. Paskambink, jei norėsi papasakosi, kaip sekėsi. 
Arba gali atvažiuoti. Atidarysiu butelį vyno. 

—- Turint galvoje, kaip jaučiuosi, man reikės visos 
kvortos. 


LAIKYDAMA ANT RANKŲ LILI, JI PASIBELDĖ Į RATINĖS DURIS. KĄ 
tik iš dušo, pastebėjo Heile, kai jis atidarė. Jo plaukai tebebuvo drėgni. 
Bet jei niūrus veidas galėtų būti nuotaikos barometras, tada vanduo jo 
nė Įdek neatvėsino. 

— Norėčiau pasikalbėti, — trumpai ištarė ji. —Jei turi 
laiko. 

Jis tylėdamas pasilenkė paimti Lili, kuri jau stovėjo apsivijusi jo 
koją. Tada nusisuko ir nusinešė mergytę į virtuvę. 

— Sveika, gražuole. Žiūrėk, ką mes čia turime. 

Viena ranka atidarė spintelę, ištraukė porą plastikinių dubenėlių, 
tada pasirausė stalčiuje ieškodamas didelio plastikinio šaukšto. Jis pa- 
dėjo juos ir Lili ant žemės, kur ji tučtuojau ėmė mušti būgnus. 

— Nori išgerti? — tarė jis Heilei. 

— Ne, ne, nenoriu. Noriu paklausti tavęs... 

— Aš geriu alų. Nori pieno ar sulčių, Lili? 

— Neatsinešiau jos puodelio. 

— Aš turiu. 

— Ak. — Tai, kad jis turėjo Lili puodelį, išmušėją iš 
pusiausvyros, ir jos širdis ėmė tirpti. — Ji išgertų, sulčių. Tik reikia jas 
atskiesti. 

-— Žinau. — Jis įpylė sulčių, padavė puodelį Lili, tada 
išsitraukė alaus. — Na? —Jis nugėrė godų gurkšnį. 

- Norėjau paklausti — ne, norėjau pasakyti, kad žinau, jog nesame 
įsipareigoję vienas kitam. Tačiau tai, kad miegame kartu, yra tam 
tikras įsipareigojimas, bent jau man. Taigi aš negaliu ramiai žiūrėti, 
kai žmogus, su kuriuo miegu, bučiuojasi ir flirtuoja su kita moterimi. 
Ir negaliu to pateisinti. 

Jis lėtai nugėrė dar gurkšnį. 

— Žinai, jei būtum nuo to pradėjusi, nebūtum įžeidusi ir 
sunervinusi manęs. Pakartosiu dar kartą. Gal aš ir flirtavau su Dori, 
bet ne taip, kaip tu galvoji. 

— Jei tu su visomis moterimis elgiesi taip... 

— Kaip? Atsargiau, nes vėl suerzinsi mane. Jei nori 
žinoti, kas ten vyko, kodėl nepaklausi? 

—- Man nepatinka tokia padėtis. 

— Ir man ne. Jei baigei, man reikia pasiruošti vakarienę. 
Nevalgiau pietų. 

— Puiku. —Ji pasilenkė pakelti Lili, tada atsisuko į jį. — 
Kodėl tu toks nesukalbamas? 


— Kodėl tu tokia nepatikli? 

— Aš mačiau tave. Ji buvo apkabinusi tave. Laikė rankas 
tavo prakeiktose kišenėse ir čiupinėjo tavo užpakalį. O tu per daug 
nesigynei, Harperi. 

— Gerai, čia tu teisi. Jai anksčiau patikdavo šitaip elgtis, 
ir kai šiandien vėl taip padarė, aš nesuteikiau tam didelės reikšmės. 
Nes galvojau, kad pasakysiu, jog negaliu su ja susitikinėti, kad mes 
galime likti tik draugai, nes aš turiu kitą. 

— Kiek laiko reikia, kad pasakytum tai? 

— Šiek tiek ilgiau nei paprastai, ypač jei moteris laiko 
rankas ant mano užpakalio.—Heile prasižiojo, bet pamačiusi jo 
išraišką užsičiaupusi laukė. — Gerai ar blogai, Heile. Bet aš jai 
pasakiau, prieš tau įeinant. 

-— Prieš? Bet... tu nė nenustebai, Harperi. Ir judu buvote 
tokie... — Ji sumojavo rankomis, bandydama rasti tinkamą žodį. — 
Susijaudinę. Be to, tu pabučiavai ją prie mašinos. 

Jis prisimerkė. 

-- Tu stebėjai mus. 

— Ne. Taip. Tai kas? 

— Gaila, kad neįkišai man pasiklausymo aparato, tada šis 
pokalbis nebūtų reikalingas. 

Ji sukryžiavo rankas ant krūtinės ir atkirto: 

— Aš irgi neketinu atsiprašinėti už savo elgesį. 

— Puiku. Pirma, kodėl aš turėjau nustebti? Nedariau 
nieko bloga, dėl ko būčiau turėjęs jausti kaltę. Antra, Dori pernelyg 
jausminga. Ji sugeba greitai užmegzti kontaktą su žmonėmis, 
tikriausiai dėl to yra gera viešųjų ryšių specialistė. Aš pabučiavau ją 
atsisveikindamas. Ir tikriausiai pabučiuosiu kitą kartą, kai susitiksime. 
Ji man patinka. Mus sieja bendra praeitis. Mes susipažinome 
mokykloje, vėliau kartu mokėmės koledže, metus laiko draugavome. 
Koledže, dėl Dievo meilės, Heile. Kai išsiskyrėme, likome draugai. Jei 
sugebėsi išsiimti iš savo akių rąstus, galėtum tapti jos drauge. 

— Man nepatinka pavyduliauti. Niekada anksčiau 
nepavyduliaudavau. 

— Jei būtum girdėjusi mūsų pokalbį prie mašinos, būtum 
išgirdusi, kaip ji kviečia mus atvažiuoti į miestą, kartu išgerti, kad ji 
galėtų susipažinti su tavim. Sakė, kad buvo gera pamatyti mane 
laimingą. Aš pasakiau beveik tą patį ir pabučiavau ją 
atsisveikindamas. 

—— Tiesiog... judu atrodėte kaip pora. 

— Mes ne pora. Pora esame aš ir tu. Taip aš jaučiuosi, — 
tarė jis, kai ji įsistebeilijo į jį. — To aš noriu. Nežinau, ką padariau, 
kad suabejojai manim. 

— Niekada nesakei... 

Jis priėjo prie jos, suėmė jos veidą delnais. 

—- Aš noriu būti tik su tavim. Tu man vienintelė, Heile. 


Ar pakankamai aiškiai pasaldau? 

-— Taip. — Ji paėmė jo ranką, pasuko galvą ir pabučiavo 
jam į delną. 

— Tai viskas gerai? 

— Regis. Chm, pasakei jai, kad turi kitą. Turėjai galvoje 
mane? 

— Nereikėjo nė sakyti. Kai išėjai, ji kumštelėjo man į 
ranką ir pasakė: „Ji aukštesnė už mane, plonesnė ir jos gražesni 
plaukai." Ką tai reiškia? 

— Nekreipk dėmesio. Ką dar ji pasakė? 

— Kad aš negeras, jog atstumiu ją, bet gerai, kad dėl 
tokios kaip tu. Tikriausiai tai koks suktas moteriškas komplimentas. 

— Malonus komplimentas. Dabar aš jaučiuosi kalta. 
Tikriausiai ji būtų man patikusi, todėl mane tai ir erzina. — Minutėlę 
ji niūriai tylėjo, tada nušvito. — Bet aš išgyvensiu. Neatsiprašinėsiu, 
nes, klausyk, jos rankos buvo ant tavo užpakalio. Bet pasisiūlysiu 
pagaminti tau vakarienę. 

= Sutarta, — nedvejodamas sutiko jis. 

— Ką nors esi numatęs? 

-- Nieko. Nustebink mane. Mus, — pasitaisė jis, tada 
iškėlė Lili ir apvertė aukštyn kojomis. — Užimsiu mažąją, kad 
netrukdytų tau. Eime, nusiaubsime kitą kambarį. 

Štai taip, pagalvojo ji, gyvenimas vėl grįžo į įprastas vėžes. 
Klausydamasi Harperio riaumojimo ir Lili kikenimo, sklindančių iš 
gretimo kambario, Heile atidarė šaldytuvą. 

Apgailėtina, nusprendė ji. Išskirtinai vyriškas rinkinys: alus, sul- 
tys, vanduo, kažkas panašaus į apdžiūvusią kulšį, du kiaušiniai, 
gabalėlis sviesto ir mažas apipelijęs gabalėlis sūrio. 

Patikrinus šaldiklį pasisekė labiau. Keletas rūpestingai sužymėtų 
indų su paruoštu maistu. Deividas jai padės. Bet gaila, kad ji negali 
pagaminti ko nors pati, nustebinti Harperį. 

Ko čia gailėtis? Jis tavo akivaizdoje maivosi prieš kitą moterį, o tu 
keliaklupsčiauji. Dabar gamini jam kaip kokia tarnaitė. Moterys yra 
niekas kita, tik vyrų tarnaitės. Gyvena jų patogumui. 

Jis meluoja, kaip meluoja visi vyrai, o tu tiki, nes esi silpna ir 
kvaila. 

Priversk jį sumokėti. Jie visi turi mokėti. 

- Ne. — Ji tyliai ištarė suvokusi, jog stovi priešais 
atidarytą šaldiklį. — Ne. Tai ne mano mintys. Ir tu man jų neįkalsi. 

- Ką nors sakei? — šūktelėjo Harperis. 

— Ne. Ne, — ištarė ji ramiau. 

Nėra ką sakyti. Nėra ką galvoti. Ji paruoš maisto, ir jie pavalgys. 
Kaip pora. Arba kaip šeima. 

Trise. Tik trise. 


KETURIOLIKTAS SKYRIUS 


NUSISTOVĖJĘS GYVENIMAS TRUPUTĮ NERAMINO HARPERĮ. JIE 
ĮPRATO vakarieniauti kartu. Jis netgi atgabeno iŠ didžiojo namo Lili 
kėdę, o pašnekesiai prie stalo buvo tokie lengvi, kad net kėlė 
susirūpinimą. 

Jiedu plaukia kažko tvirto link, kaip laivas plaukia į krantą ne- 
šamas lengvo vėjelio. Kažin ar atsitrenkę į jį, jie susižeis ar liks sveiki 
ir gyvi, mąstė jis. 

Ar ji irgi nerimauja, nors atrodo ganėtinai rami? O gal jis tik išsi- 
galvoja savo nerimą? 

Atrodė taip normalu vakarieniauti kartu, kalbėtis apie naujausius 
Lili laimėjimus. Tačiau jausmai taip pat nebuvo pamiršti. Štai mes čia, 
ir čia mes liksime — bent jau šią naktį. 

Ar labai jam, ar labai jiems abiem reikalingas tas „bent jau“? 

— Jei rytoj nebus daug darbo viduje, — pradėjo jis, — 
galėčiau parodyti tau, kaip kryžminti. 

— Šiek tiek išmanau tai. Roza rodė man, kaip 
kryžminamas žioveinis. 

— Aš galvojau apie leliją. Jos tam tinkamos, galėtume 
pabandyti sukryžminti vieną. Man norėtųsi išmėginti kokią nedidelę, 
rožinio ledinuko spalvos. Pavadintume ją Lili. 

Jos veidas nušvito. 

— Tikrai? Sukurtume naują rūšį jai? O, Harperi, tai būtų 
taip nuostabu. 

— Galvojau apie rožinę, bet ryškiai rožinę. Mes galėtume 
pamėginti išgauti raudoną žiedlapių atspalvį. Raudona — tavo spalva, 
todėl tai galėtų būti Heilės Lili. Aš tik siūlau. 

— Aš tuoj apsiverksiu. 

— Kai padirbėsi kurį laiką mokydamasi rankiniu būdu 
apdulkinti augalus, tada galėsi verkti. Tai nėra tas darbas, kurio vaisių 
greitai sulauksime. 

— Labai norėčiau pamėginti. 

— Tada taip ir padarysime. Ką manai apie tai, mažyle? 
— paklausė jis Lili. — Nori turėti savo gėlę? 

Lili dviem pirštukais paėmė 1š lėkštės šparaginę pupelę ir rūpes- 
tingai numetė ant grindų. 

— Kertu lažybų, kad gėlės jai patinka labiau nei 
daržovės. Tai ženklas, kad ji soti. — Heile atsistojo. — Aš sutvarkysiu 
virtuvę. 

— Aš galėčiau. Tu geriau išmaudyk ją. 

Heile juokdamasi paėmė Lili padėklą. 

Ar esi kada nors maudęs mažą vaiką? 

— Ne, bet pats ne kartą esu maudęsis. Pripili vonią 
vandens, įmeti ją, paduodi muilą ir palieki. Išgeri alaus, tada nueini, 
nušluostai ir viskas. Juokauju, — tarė jis pamatęs išpūstas Heilės akis. 


Jis iškėlė Lili iš kėdutės, pakilnojo. — Tavo mama mano, kad aš 
neišmanėlis, nemoku maudyti vaikų. Mes jai parodysime. 

— Ei, bet... 

— Nepalik jos vienos. Neatsuk nugaros. Žiūrėk, kad 
vanduo būtų šiltas, o ne karštas. Ir taip toliau ir panašiai, — tęsė jis 
išeidamas. 

Ji tikrino juos tris kartus, bet stengėsi išlikti nepastebėta. 

Kai baigė tvarkyti virtuvę, Lili jau lakstė aplinkui visa rožinė po 
vonios, išpudruota ir tik su vystyklu. Kai kurie vyrai, nusprendė ji, turi 
įgimtus instinktus, kaip elgtis su vaikais. Harperis vienas iš jų. 

— Kas programoje toliau? 

— Paprastai leidžiu jai pažaisti valandėlę, kol pavargsta. 
Tada galbūt paskaitysime Įmygą ar jos dalį, jei ji neužmigs. Harperi, 
ar nenori mūsų atsikratyti? 

— Ne. Tikėjausi, kad liksi. Galiu pastatyti sudedamą lovą 
kitame kambaryje. Girdėsime, jei ji nubus. —Jis paėmė Heilę už 
rankų ir palinko prie jos lūpų. — Noriu, kad šiąnakt būtum su manim. 

;— Harperi... —Ji išsinėrė iš jo glėbio ir nuskubėjo paskui Lili. — 
Minutėlę, — tarė ji stabtelėjusi svetainėje, kai Lili užlindo už krūvos 
plastikinių sunkvežimių ir automobilių. — Iš kur jie? 

— Jie buvo mano. Kai kurių negalėjau išmesti. 

Jos akyse stojo Harperis, mažas berniukas, žaidžiantis su savo 
sunkvežimiais ir garsiai burzgiantis, kaip dabar daro jos dukra. 

— Harperi, tai taip sunku. 

— Kas sunku? 

— Neįsimylėti tavęs kaip paskutinei kvaišai. 

EEE) jis tylėjo, tada atgręžė ją į save. 

Kas būtų, j jei įsimylėtum? 

— Štai to aš ir nežinau. Supranti, būtent to ir nežinau. — 
Jos balsas užsikirto, ir ji krenkštelėjo. — Tiek daug visko susipynė. 
Mes pradėjome artimiau bendrauti vos prieš keletą savaičių, o tiek 
daug visko įvyko. Aš nežinau, ko tu nori, ko ieškai. 

— Aš vis dar aiškinuosi tai. 

— Viskas gerai, Harperi, tikrai. Bet jeigu aš tave 
įsimylėsiu? Aš tave myliu, o tu išsiaiškini, jog tenori kelionės į Belizą, 
kur pusę metų drybsotum paplūdimy nieko neveikdamas? Aš turiu 
galvoti apie Lili. Negaliu... 

— Heile, jei norėčiau būti paplūdimio dykūnu, jau 
žinočiau tai. 

— Tu supranti, ką aš noriu pasakyti. 

Taip, gerai. O jeigu aš tave įsimylėsiu, o tu nuspręsi 
ŠužUi į Liti Roką su Lili ir atidaryti nuosavą medelyną? 
-— Aš negalėčiau... 
Jis kilstelėjo ranką. 
Aišku, kad galėtum. Bet žmonės rizikuoja 
žie aksi tolaus santykius. Gal tu įsimylėsi, gal kitas žmogus 


nenorės to, ko nori tu. 

- Tai mes elgsimės protingai? Neskubėsime. 

-- Galėtume. Galėtume taip elgtis. 

-— O jeigu aš nenoriu elgtis protingai? — atšovė ji. — 
Jeigu aš noriu čia stovėdama pasakyti, kad myliu tave? Ką tu 
darytum? 

— Nesu tuo tikras, nes tai tave nervina. 

— Aišku, nervina. — Ji skėstelėjo rankomis. — Aš myliu 
tave, kad tave kur, Harperi, o tu nori neskubėti, žengti pamažu. Todėl 
tavo požiūris mane knisa. 

Harperis laikė save gana ramiu žmogumi, nors retsykiais pra- 
siverždavo jo aistringas temperamentas. Dažniausiai jis rūpestingai jį 
valdydavo. Kas atsitiko, dabar svarstė jis, kad jis įsimylėjo moterį, 
kurios nuotaika linkusi šokinėti kaip teniso kamuoliukas? 

Tai tik dar kartą įrodo, mąstė jis, kad meilėje logikos nerasi. 

- Užuot svaidžiusi žaibus, geriau paklausytum. Aš 
pasakiau, kad mes galėtume elgtis protingai. Galėtume žengti pamažu. 
Bet kadangi aš'irgi tave myliu, ši mintis manęs taip pat nežavi. 

— Neriesi iš kailio organizuodamas romantiškus 
pasimatymus, kokius tik kine mačiau. Maudai mano dukrytę — tai 
taip miela, — o aš turiu elgtis protingai? Nežinau, ko tu tikiesi, 
Harperi, ko tikiesi, kai esi... 

Ji užsikirto, tada giliai atsiduso pamačiusi tą tingią šypseną jo 
veide. 

— Ką sakei po to, kai pasakei, jog turėčiau paklausyti? 

— Pasaldau, kad irgi myliu tave. 

— O. O. —Ji atsitūpė, kai Lili atnešė jai vieną iš 
sunkvežimių. — Labai gražus, mieloji. Eik, pagauk jį. —Ji pastūmė 
sunkvežimį per kambarį ir vėl atsistojo. — Tikiuosi, pasakei tai ne 
todėl, kad aš pradėjau. 

— Paprastai laikausi politikos nesakyti moteriai, kad 
myliu ją, kai ji pradeda rėkti. Bet, tiesą sakant, dar niekam to 
nesakiau, nes šitie žodžiai įpareigoja. Turi įpareigoti. Taigi tu pirma. 

— Ne todėl, kad leipsti dėl Lili? 

Jis užvertė akis į lubas. 

— Dėl Dievo meilės. 

— Žinau. — Ji sumojavo rankomis. — Girdžiu save. 
Tiesiog netekau žado. Tu padarei mane tokią laimingą, kai jaučiausi 
taip apgailėtinai. 

— Taip, matau, kaip tai veikia. 

-—- Man buvo taip baisu. — Nusijuokusi ji apkabino jį. — 
Aš taip bijojau, kad įsimylėsiu tave, o viskas baigsis draugyste, kaip 
su ta moterimi, kuri buvo užsukusi į medelyną aną dieną. Mes 
neliksime draugai, 

Harperi, jei mums neišdegs. — Ji atlošė galvą, tada stipriai pabučiavo 
jį. — Nekęsiu tavęs visą likusį gyvenimą. 


— Gerai. Manau. 

Ji atsiduso ilgu, giliu atodūsiu ir prisiglaudė jam prie skruosto. 

— Ką dabar darysime? 

— Kadangi man tai pirmas kartas, norėčiau kurį laiką 
pasimėgauti juo. Zinai, tai gana svaiginantis reikalas. Paskui, 
sakyčiau, turėtume pažaisti su Lili, gerai nuvarginti ją, kad galėtume 
užmigdyti, o tada aš nusineščiau tave į savo lovą. 

— Man patinka šis planas. 


KOL JI MIGDĖ LILI, HARPERIS ĮJUNGĖ MUZIKĄ. JI ŽINOJO, KAD JIS 
retai mėgaujasi tyla. Nors dar tvyrojo švelni prieblanda, jis uždegė 
miegamajame žvakes. Ir pasirūpino gėlėmis. Retas vyras taip elgiasi, 
bet jam tai įprastas dalykas. 

— Kaip ji? — paklausė jis. 

— Gerai. Paprastai ji lengvai užmiega, tik naktimis 
kartais atsibunda. 

— Tai pasinaudokime tyla. — Jo rankos nuslydo jos 
rankomis, tada atsidūrė ant klubų. — Man patinka mylėtis su tavimi. 
Liesti. Stebėti tave, kai liečiu. Patinka, kaip tavo kūnas juda kartu su 
manuoju. 

— Gal mus sieja tik abipusė aistra. 

- Esu jautęs aistrą. — Jo lūpos nukeliavo jos skruostu. 
— Ar manai, kad tai toks pat jausmas? 

— Ne. —Ji atsuko veidą, kad jų lūpos susitiktų. — Ne 
tik. 

- Aš galvoju apie tave. Kaip tu atrodai, kaip kalbi, kaip 

jautiesi. Štai taip. 

Ji apsivijo rankomis jo kaklą, kai jis ėmė palengva lenkti ją ant 
lovos. Jo rankos nuslydo žemyn, paskui uždengė jos krūtis. 

Tu tobula. Tobula, tobula. —Jo lūpos nukeliavo 
paskui rankas, per marškinėlius švelniai paliesdamos spenelius, ir ji 
suvirpėjo po juo. 

Jis nuplėšė jos marškinėlius ir ėmėsi nuogos odos. 

Tai daugiau nei jaudulys, galvojo ji išsiriesdama. Tai džiaugsmas, 
sumišęs su jauduliu, kaip šampano purslai. Jis myli ją. Harperis kan- 
triomis rankomis ir kartais ugningu charakteriu myli ją. 

Kad ir kas atsitiktų, ji mylima. Ir toji meilė, tokia didelė ir stipri, 
plūsta ijos širdį. Jokia kita dovana negali būti brangesnė. 

Kad parodytų jam tai, ji sudėjo į bučinį visą savo meilę. 

Ji apsupo jį savimi, ir jam širdį suskaudo iš meilės. Jis myli. Dar 
niekada nebuvo patyręs tokio jausmo, kuris taip užpildytų širdį, sielą, 
kūną ir protą. Ir tą meilę jame įžiebė moteris, kuri dabar juda kartu su 
juo, susilieja su juo. 

Jis mėgavosi jos odos kvapu ir skoniu, kol vakaro dangus 
pajuodo, o obelyje už lango ėmė giedoti lėlys. 

Viduje oras suminkštėjo ir sutirštėjo, pulsuodamas atodūsių gar- 


sais. Jis pajuto, kaip ji išsirietė, suvirpėjo pajutusi palaimą ir vėl 
dejuodama jo vardą nusileido. Jos oda virpėjo nuo kiekvieno jo 
prisilietimo, o jis kaito nuo jos rankų. 

Jos lūpos. Jis galėtų skendėti jose, kol malonumas it migla imtų 
suktis ir spindėti jo galvoje. 

Kai ji užsirito ant jo ir pakilo virš jo, jis pamatė jos veidą žvakių 
šviesoje. Jų spindesy tamsūs plaukai rėmino blyškų veidą, o gražios 
mėlynos akys buvo patamsėjusios nuo aistros. 

Jos lūpos užvaldė jo, iš pradžių švelniai, po to vis godžiau. Paskui 
kimiai aiktelėjo priimdama jį į save. Jis palaimingai užsimerkė pajutęs 
jį gaubiančią drėgmę. 

— Štai ko tu nori, — sušnabždėjo ji. — Štai ko jūs visi 
norite. 

Tai įvyko akimirksniu, šaltis tvokstelėjo it peilis. Jis pažvelgė į ją, 
ir visas sustingo. 

-— Ne! 

— Įsiskverbti. Kuo giliau. 

— Liaukis. —Jai siūbuojant, jo jaudulys sumišo su 
siaubu, ir jis sugriebė ją už klubų. 

Kalbėk jai ką nori. Apie meilę. Žadėk. Meluok. Jei tik 
tai padės įsibrauti jai tarp kojų. — Jos šlaunys stipriai suspaudė jį it 
ilgi spaustuvai. Tai Heilės kūnas, žinojo jis, bet jame ne Heile. 
Gerklėje ėmė kauptis šleikštulys. 

— Liaukis. — Jis pamėgino atsisėsti, ir toji, kuri buvo 
Heilės kūne, nusijuokė. 

— Nori baigti? Gal pajodinėti ant tavęs kaip ant ponio, 
kol... 

Jis stipriai pastūmė ją ir ji, nesiliaudama juoktis, išsitiesė nuoga 
ant lovos žvakių šviesoje. 

—- Palik ją ramybėje. — Jis kilstelėjo ją už pečių. — Tu 
neturi jokios teisės į ją. 

-— Tokią pačią, kokią turi tu. Mes vienodos, ji ir aš. 
Vienodos. 

— Ne. Tu ne tokia. Ji neieško lengvo kelio. Ji šilta, stipri 
ir sąžininga. 

— Ir aš galėjau tokia būti. — Jos akys pasikeitė. Jose 
šmėstelėjo apgailestavimas, liūdesys, viltis. — Galiu būti. Aš geriau 
išmanau, kaip elgtis su šiuo kūnu. — Ji prisispaudė prie jo ir ėmė 
gašliai šnabždėti jam į ausį. 

Jausdamas pilve šleikščią paniką, Harperis suėmė ją už pečių ir 
papurtė. 

— Heile. Velniai rautų, Heile. Tu stipresnė už ją. 
Neleisk, kad ji šitaip elgtųsi. — Ir nors į jį žiūrėjo visiškai kitos akys, 
nors jos lūpos buvo šaltos, jis pabučiavo ją. Švelniai. — Aš myliu 
tave, Heile. Myliu. Grįžk pas mane. 

Ir kai tai atsitiko, jis pajuto. Tučtuojau. Tada stipriai apkabino ją. 


— Harperi. 

— Šš. Viskas gerai. 

— Ji buvo, o Dieve. Tai buvau ne aš. Aš nenorėjau to 
pasakyti. Harperi... 

Paguoda, galvojo jis, čia ne išeitis, ne dabar. 

-— Aš noriu tavęs. — Jis nubėrė jos veidą bučiniais 
glostydamas vėl šiltą kūną. — Tik tavęs. Mes neleisime jai šitaip 
elgtis. Pažvelk į mane. 

Jis sugriebė ją už rankų ir įėjo į ją. 

— Žiūrėk į mane, — pakartojo. — Lik su manim. 

Šaltis virto karščiu, siaubas tapo džiaugsmu. Ji liko su juo. Susi- 
liejo su juo. 


JI NEGALĖJO PRAKALBĖTI, NET KAI JO GALVA NURIMO ANT JOS 
pilvo, o lėlys užleido vietą cikadoms. Joje degė tiek daug jausmų, kad 
ji negalėjo atskirti šoko nuo baimės, baimės nuo gėdos. 

Jis pabučiavo jai į pilvą ir atsisėdo. 

— Atnešiu vandens ir pažiūrėsiu, kaip Lili. 

Ji prisivertusi nurijo žodžius. Maldavimą, kad nepaliktų jos nė 
vieną minutę. Dar daugiau, ji nepakeltų minties, jog jis jaučia pareigą 
stebėti ją, laukti, kada Amelija pasinaudos ja dar kartą. 

Ji irgi atsisėdo, prisitraukė kelius ir parėmė ant jų galvą. 

Taip sėdinčią jis ją ir rado. Harperis prisėdo šalia. 

— Harperi. Nežinau, ką pasakyti. 

— Tai ne tavo kaltė, pamirškime viską. Be to, tu 
sugebėjai ją išstumti ar prasiskverbti pro ją, net nežinau, kaip tai 
pasakyti. 

— Neįsivaizduoju, kaip galėjai po to mane liesti. 

— Manai, leisčiau jai laimėti? Manai, leisčiau jai nugalėti 
mus? 

Ji kilstelėjo galvą išgirdusi vos tramdomą įniršį jo balse. 

— Tu... buvai manyje, kai ji... Tai kraupu. 

— Imk. — Jis ištiesė jai vandens. — Kraupu, — sutiko 
jis. — O man tai buvo netgi šiokia tokia kraujomaiša! Jėzau. Koks 
intymus bendravimas su savo proprosenele. 

— Ji negalvojo apie tave kaip apie giminaitį. Nors 
nežinau, ar tau nuo to geriau. — Užgniaužusi drebulį, ji atidavė jam 
stiklinę. — Ji... aš jaučiausi taip, tarsi ji matytų jį. Redžinaldą. Ji, ar 
aš, buvau susijaudinusi, supranti, o paskui tai virto neapykantos 
išraiška. Bet tai dar labiau jaudrino. Paskui viskas susiliejo. Ji ir aš, jis 
ir tu. O aš buvau taip įsijautusi, kad negalėjau sustoti. Bet paskui tu 
pasakei, kad myli, pabučiavai mane, ir man pavyko jos atsikratyti. 

— Ji bandė pasinaudoti mumis. Mes jai neleidome. —Jis 
pastatė vandenį prie lovos, paguldė Heilę ir pats atsigulė šalia. — 
Viskas bus gerai. 


Bet netgi gulėdama šalia jo, jausdama jo tvirtą ir saugų glėbį, ji 
negalėjo patikėti, kad taip bus. 


BUVO NESMAGU, BET HARPERIS MANĖ, KAD MIČAS TURI ŽINOTI 
apie visus incidentus, susijusius su Amelija. Net jei tai atsitiko lovoje 
su Heile. 

Bent jau jis galės pasikalbėti su juo kaip vyras su vyru. Jei jo mo- 
tina norės tai sužinoti, tegu patėvis jai perpasakoja. 

Kiek laiko tai tęsėsi? — paklausė Mičas. 

— Gal porą minučių. Atrodė ilgiau, bet turint galvoje tai, 
kad situacija buvo labai intymi, tikriausiai tik tiek. 

= Ji nenaudojo smurto. 

— Ne. Bet žinai... —Jis minutėlę nutilo ir sukaupė visą 
dėmesį į lentą bibliotekoje. — Prievartavimas ne visada būna 
smurtinis, bet vis tiek... Kad ir kaip būtų, taip aš jaučiausi. Ji neva 
sakė: „Laikau tave už pimpalo, taigi aš vadovauju." 

Tai atitinka jos asmenybę. Ji nesupranta, jog tai, kas 
yra tarp tavęs ir Heilės, nėra vien tik seksas. Tau turėjo būti šlykštu. 

Harperis linktelėjo. Paširdžiuose dar tebetūnojo šleikštulys. 

— Kiek mums dar reikia sužinoti, kad galėtume tai 
sustabdyti? 

— O, kad aš žinočiau. Mes žinome jos vardą, aplinkybes. 
Žinome, kad tu —jos kraujo. Žinome, kad iš jos buvo atimtas kūdikis, 
ir darome prielaidą, kad be jos sutikimo. Arba jos mąstymas pasikeitė 
po to, kai atidavė jį. Taip pat žinome, kad ji atėjo čia, į Harperių 
namus, ir tikriausiai čia mirė. Galbūt jei sužinotume, kaip tai atsitiko, 
bet garantuoti negaliu. 

Jis niekada nepasikliovė garantijomis nei gyvenime, nei darbe. Jo 
tėvas mirė, kai jam buvo septyneri, ir nuo tada jis nebetikėjo jokiomis 
tradicinėmis šeimyninėmis garantijomis. Jo darbas pagrįstas ekspe- 
rimentais, apskaičiuota rizika, įgytais įgūdžiais ar tiesiog sėkme. Nė 
vienas iš šių elementų negarantuoja sėkmės. 

Nesėkmė blogiausiu atveju Harperiui reiškė dar vieną bandymą, o 
geriausiu — kitą žingsnį. 

Tačiau viskas keičiasi, kai tai susiję su jo mylima moterimi, jos 
gerove, jos sveikata. 

Jis gavo dar vieną progą tuo įsitikinti, kai rado ją, laistančią 
lysves. 

Ji vilkėjo medvilninius šortus ir bliuzelę; ši apranga — it vasarinė 
uniforma medelyne. Ji buvo įsispyrusi j plonas bekulnes drobines 
basutes, sugeriančias prakaitą, o jos veidą temdė kepuraitės snapelis. 

Ji atrodė tokia liūdna ir susimąsčiusi. Kad susimąsčiusi, jis įsitiki- 
no pasisveikinęs, nes ji pašoko beveik per pėdą nuo žemės. 

— Dieve, kaip išgąsdinai. 

— Štai kas atsitinka, kai svajoji dirbdama. O jei jau 
pradėjau kalbėti apie darbą, ketinu pradėti hibridizavimą, ir man 


pavEa pagalba. 
Vis dar nori tai daryti? 

Kodėl ne? 

— Galvojau, kad, viską apsvarstęs, norėsi kurį laiką 
laikytis atokiau nuo manęs. 

Jis paprasčiausiai peržengė per lysvę, atsargiai pastumdamas į 
šoną KioISISARYSS ir pabučiavo ją. 

Blogai galvojai. 

— Matyt. Man pasisekė. 

— Ateik, kai baigsi. Aš jau pranešiau Stelai, kad kuriam 
laikui pasivogsiu tave. 

Jis ruošėsi darbui dėliodamas į vietas įrankius ir augalus. Įvedė į 
kompiuterį augalų pavadinimus, būsimų hibridų vardus ir jų charak- 
teristikas. 

Kadangi dirbs ne vienas, nėra prasmės dėtis ausines, todėl jis pa- 
keitė Bethoveną Loryna Makenit. Gal augalai neprotestuos, o ir jam 
labiau patiks. 

Kai įėjo Heile, jis kaip tik traukė iš termoso kokakolą, tad ištraukė 
iškart du butelius. 

— Man net rankos virpa iš jaudulio. 

Jis padavė jai buteliuką. 

— Papasakok, ką žinai apie hibridizavimą. 

—- Na, tai panašu į mamą su tėčiu, tėvus. Du skirtingi 
augalai — jie gali būti tos pačios rūšies arba skirtingų... Kaip tai 
vadinasi? 

— Genčių. 

— Taip. Reikia, kad vieni jų būtų pastovios 
charakteristikos, o kryžminami jie apdulkinant ranka. Imi žiedadulkių 
iš vieno, sėklų iš kito, kaip sekse. 

— Neblogai. Pasinaudosime šia miniatiūrine, kurią esu 
numatęs vietoje motininio augalo. O šis įvairiaspalvis bus tas kitas, 
sėklinis. Matai, apsukau jį maišelių, kad atbaidyčiau vabzdžius 
apdulkintojus. Dabar pašalinsime kuokelius, kol jie neapsidulkino. 
Juos paruošiau dar praeitą žiemą. 

— Tai tu jau kurį laiką apie tai galvoji. 

-— Taip, nuo tada, kai ji gimė. Štai. Šiandien mes 
dirbsime su žiedadulkiniu tėvu. Zinai, kaip? 

— Mačiau Rozą tai darant. Aš tik stebėjau. 

— Šį kartą pati pamėgink. Šį aš jau nupjoviau, matai, virš 
bamblio? Jis buvo vandenyje ir yra visiškai išsiskleidęs. Matai, kaip 
pasiskirsčiusios dulkinės? Jos pasiruošusios apdulkinimui. 

-— Tai įžanginės glamonės jau buvo? 

— Juk žinai, aš tai sugebu. 

Ji išraiškingai pavartė akis. 

— Gali nepasakoti. 

— Dabar tu. 


— O, varge. Reikia nuplėšti žiedlapius, ar ne? 

— Greitai, švelniai, į vidaus pusę, kol pamatysi dulkinės. 

— Nagi. 

— Gerai, — tarė jis stebėdamas ją. — Tik atsargiai, 
nepažeisk dulkinių. Puiku, geros rankos. 

— Jaudinuosi. Nenorėčiau susimauti. 

— Viskas gerai. — Jos pirštai skubiai ir tiksliai plėšė 
žiedlapius. — O jei nepavyks, paimsime kitą. 

— Ar taip gerai? Gerai? 

— Ką matai? 

Ji prikando lūpą. 

— Tos mažos dulkinės visiškai nuogos. 

— Kitas žingsnis. — Jis išrinko švarų kupranugario 
vilnos šepetėlį. — Dabar reikia surinkti šias dulkinės. Perbrauk juo per 
jas. Sudėsime jas į indą ir laikysime sausai. Matai, jos lengvos, 
vadinasi, subrendusios. Aš pažymėsiu indą. 

— Smagu. Nepatikėtum, kad man baisiai nesisekdavo 
chemija. 

— Tiesiog neturėjai laboratorijoje gero partnerio. Aš 
mokiausi dešimtukais. Dabar paruošime sėklinį tėvą. Matai šią? — Jis 
iškėlė pasirinktą leliją. — Nereikia, kad ji būtų visiškai išsiskleidusi. 
Mums reikia suaugusios, bet su nesubrendusiomis, dar 
neapdulkintomis dulkinėmis. Nuplėšysime nuo jos žiedlapius ir 
dulkinės. 

— Išrengsime nuogai. 

— Taip sakant. Neturi likti nieko, nes dėl to gali kilti 
puvinio grėsmė, tada viskas šuniui ant uodegos. Turi aiškiai matytis 
purkos. 

— Tu tai daryk. Tada būsime tikra komanda. 

— Gerai. — Jis nuskabė žiedlapius, tada paėmė pincetą ir 
sumaniai ištraukė dulkinės. — Dabar ji turi laukti iki rytojaus, kol ją 
apdulkins. Per tą laiką jos purkos taps lipnios. Tada perdėsime 
subrendusias dulkinės ant purkų. Tu gali naudotis šepetėliu, o aš 
mėgstu tai daryti pirštu. Na štai. 

Jis atsitraukė. 

— Viskas? 

— Tai pirmasis. Pabandykime dar vieną. Mes turime gerą 
tuziną sėklinių tėvų. Noriu išbandyti porą žiedadulkinių tėvų. 
Žiūrėsim, kas išeis. 

Jie dirbo pasikeisdami. Malonus, draugiškas pasitenkinimą tei- 
kiantis ritmas, — galvojo Heile. 

-— Kaip kryžminimui pasirinkai augalus? 

— Rinkau juos kurį laiką, stebėjau, kaip auga, jų formas, 
spalvas. 

— Nuo tada, kai ji gimė. 

— Taip, panašiai. 


— Harperi, pameni, kaip sakiau, kad jeigu mums nieko 
neišdegs, nekęsiu tavęs visą likusį gyvenimą? 

— Taip, aš supratau tai. 

-— Taip, nekęsiu, bet dažniausiai dėl to graušiuos, nes 
žinau, kaip tu ją myli. Tu tikrai ją myli. 

— Taip, ji apvyniojo mane aplink pirštą. Turiu pripažinti 
tai. Rytoj apdulkinsime, sužymėsime, suvesime duomenis į 
kompiuterį. Tada imsiu stebėti. Jei pasiseks, po savaitės pamatysime 
besiplečiančias mezgines. 

— Besiplečiančios mezginės. Kad tave kur. 

Jis nusišaipė. 

— Dar po poros savaičių tari susiformuoti ankštis, o tada 
reikės laukti mėnesį, kol subręs sėkla. Suprasime tai, kai ankštis ims 
skirtis pusiau. 

— Taip, toks gyvenimas. 

— Baik. Tai nenormalu. 

jis nuėjo prie kompiuterio ir ėmė savo ilgais pirštais barbenti 
klaviatūrą. 

— Tada paimsime sėklas, išdžiovinsime jas ir vėlų rudenį 
pasodinsime. Noriu, kad jos sudygtų iki pavasario. 

— Sodinsime lauke? 

— Ne, čia. Mamos dirvožemyje, į keturių colių indus. 
Kai bus pakankamai dideli, persodinsime į medelyno lysves. Bet 
reikės palaukti dar metus, kol jie pražys, ir mes galėsime pamatyti, kas 
iš to išėjo. 

— Laimė, nieko nežinau apie dvejų metų nėštumą. 

— Taip, moterims pakanka devynių mėnesių. Akimirka. 

— Gal norėtum išbandyti, bičiuli. 

— Ne, ačiū, man tik patinka stebėti, kaip viskas vyksta. 
Taigi. Įvedžiau duomenis ir, jei mums pavyks, vieną dieną turėsime 
naujų gėlių, ir kai kurios iš jų turės abiejų tėvų bruožų. —Jis 
žvilgtelėjo į ruošinius, linktelėjo. — Turėtų pavykti, jei ne visiškai 
tiksliai, tai bent gana panašiai, tada galėtume išvesti naują kartą arba 
išbandyti kitus tėvus. 

-—- Kitaip tariant, tai gali užtrukti metų metus. 

— Rimtas hibridizavimas ne skystablauzdžiams. 

— Man tai patinka. Patinka, jog tai nėra vienos dienos 
darbas. Tas laukimas. Gali būti, kad rezultatas nebus toks, kokio 
tikiesi. Koks nors, nebūtinai geresnis, bet toks pat gražus. 

— Na, tu čia ir pasakei. 

-- Kaip gera. — Ji atsitraukė nuo darbo stalo. — Buvo 
tokia bloga diena. Vis galvojau, kas atsitiko vakar naktį, kol ėmė 
pykinti. 

— Tai ne tavo kaltė. 

— Žinau, pasąmonėje. Bet drauge negaliu liautis 
galvojusi, ar sugebėsime būti kartu nesivaržydami, bent jau 


artimiausiu metu. Jei tu, net nežinau, jaustumeisi nepatogiai, aš būčiau 
įsitempusi. Man atrodo, kad ji sutepė mūsų meilę. 

— Niekas nepasikeitė, bent jau man. 

— Žinau. — Jie atsistojo vienas šalia kito prie stalo, ir ji 
padėjo galvą jam ant peties. — Ir jaučiuosi ramiau tai žinodama. 

— Žinai, aš papasakojau Mičui, kas atsitiko. 

— Ak. —Ji garsiai įkvėpė oro, susiraukė. — Tikriausiai 
reikėjo tai padaryti, ir geriau jau tu nei aš. Buvo siaubinga? 

— Ne. Tik truputį keista. Mes kalbėjomės beveik 
nežiūrėdami vienas kitam į akis. 

Geriau negalvosiu apie tai, — nutarė Heile. — Tiesiog 
negalvosiu. —Ji atsisuko ir pabučiavo jį. — Geriau grįšiu prie darbo, 
už kurį man mokama. Pasimatysime namuose. 


SMAGIAI NIŪNIUODAMA HEILE DIRBO LIKUSIUS DIENOS DARBUS, 
kai pro šalį ėjusi Stela sustojo ir įrėmė rankas į klubus. 

— Hibridizuoti augalus tau tinka. 

— Buvo be galo smagu. Rytoj antrasis etapas. 

— Ką gi, gerai. Nes šį rytą atrodei truputį nusmurgusi. 

— Blogai miegojau, bet paskui šiaip ne taip atsigavau. — 
Ji apsidairė, ar netoli nieko nėra. — Mes įsimylėję. — Išsišiepusi iki 
ausų Heile nupiešė ore širdutę. — Aš ir Harperis. Abu. 

— Oho. Tai bent naujiena. 

Juokdamasi Heile nutempė dirvožemio maišą prie lentynos. 

— Kalbu apie tikrą meilę. Mes pasakėme vienas kitam 
žodį iš didžiosios M. 

— Džiaugiuosi dėl tavęs. — Stela apkabino Heilę. — 
Tikrai. 

— Aš irgi džiaugiuosi dėl savęs. Bet yra vienas...Turiu 
papasakoti tau kai ką, kas atsitiko. — Heile dar kartą apsižvalgė, tada 
patyliukais papasakojo Stelai apie nakties incidentą. 

— Dieve. Ar gerai jautiesi? 

— Buvo siaubinga, taip siaubinga, kad man dar ir dabar 
skrandį spaudžia. Nežinojau, kaip mes tai išgyvensime. Toji mintis 
buvo baisesnė už patį įvykį. Bet išgyvenome. Neįsivaizduoju, kaip jis 
turėjo jaustis, bet nenusigręžė nuo manęs. 

— Jis myli tave. 

— Taip. Jis tikrai mane myli. — Stebuklas, pagalvojo ji. 
— Stela, aš visada tikėjau, kad vieną dieną įsimylėsiu, bet niekada 
nemaniau, kad bus taip. Dabar, kai žinau, negaliu įsivaizduoti, kas 
būtų, jei netekčiau tos meilės. Supranti? 

— Taip. Turėtum būti laiminga. Žinok, tai du skirtingi 
dalykai. Todėl judu su Harperių turėtumėt mėgautis šia palaiminga 
būsena, nes ji labai brangi. 

— Jaučiuosi taip, tarsi visas mano gyvenimas būtų 


klostęsis taip, kad sutikčiau jį. Tiek gera, tiek bloga. Ir galiu 
susitaikyti su bloga, nes žinau, kad mes atradome vienas kitame tai, 
kas iš tiesų svarbu. Tikriausiai skamba kvailai, bet... 

— Ne. Tai laimingo žmogaus žodžiai. 


PENKIOLIKTAS SKYRIUS 


NAUDOTAS NEŠIOJAMASIS KOMPIUTERIS BUVO GERAS PIRKINYS. 
Naudodamasi juo Heile jautė daranti kažką reikšminga. Valandos ar 
dviejų paieška nedaug davė, tačiau bent jau patikino ją, kad ji ne viena 
tokia. 

Ji rado daugybę žmonių, kurie bent jau tikėjo matę ar susidūrę su 
vaiduokliais ar dvasiomis. Jau buvo sukaupusi medžiagos iš anksčiau 
aplankytų tinklalapių. Bet dabar bent jau galėjo išsispausdinti ją, užuot 
persirašinėjusi j sąsiuvinį. 

Be to, smagu buvo susirašinėti su draugais iš Liti Roko. 

Žinoma, naršymas internete atėmė daug laiko, kaip ir tada, kai ji 
įnikdavo į knygas. Tiesiog rado tiek daug informacijos, tiek daug 
įdomių dalykų. Ir vienas neišvengiamai veda prie kito, tad jei ji labai 
įsigilintų, prasėdėtų prie kompiuterio iki ryto. 

Pasirėmusi smakrą alkūne, ji susikaupusi skaitė istoriją iš Toronto 
apie verkiančią kūdikio dvasią, kai jos petį palietė ranka. 

Ji nepašoko, užgniaužė riksmą. Tik užsimerkė ir prakalbo beveik 
normaliu tonu. 

— Prašau, pasakyk, jog tai tikra ranka. 

— Tikiuosi, nes ji prie mano riešo. 

— Roza. — Heilė lėtai iškvėpė. — Taškas mano naudai, 
kad nepašokau ir neprilipau prie lubų kaip katė iš animacinio filmo. 

— Būtų buvęs gražus vaizdelis. — Roza prisimerkė 
skaitydama eilutes ekrane. — Vaiduoklių medžiotojai? 

— Viena istorija iš daugelio, — tarė jai Heile. — Čia tiek 
įdomių dalykų. Ar žinojai, kad vienas iš būdų sulaikyti vaiduoklį, kad 
šis nepatektų į kambarį, yra prismaigstyti aplinkui duris smeigtukų 
arba prikalti geležinių vinių? Tada jie tarsi įkliūna į tokius spąstus ir 
negali įeiti. Žinoma, jei padarysi tai, kai jie viduje, tada jie negalės 
išeiti. 

-- Jei sučiupsiu tave kalančią vinis į duris, iškaršiu kailį. 

— Taip ir maniau. Be to, nemanau, kad tai padėtų. —Ji 
apsidairė po kambarį. —jie sako, kad reikia kalbėtis su dvasia, 
mandagiai paprašyti ją išeiti. Pavyzdžiui: žinai, man labai gaila, kad 
tau taip nepasisekė, kad esi negyva, bet čia mano namai ir tu man 
trukdai, todėl gal galėtum išeiti kur nors kitur. 

— Sakyčiau, tai mes jau išbandėme. 

— Taip, nieko iš to neišėjo. — Kai Roza atsisėdo ant 
sofos svetainėje, Heile suprato, kad ji užsuko ne tam, kad pasikalbėtų 


apie Ameliją. Jos širdis ėmė plakti smarkiau. — Žinoma, jie sako, kad 
reikia viską užrašinėti, bet Mičas jau seniai tai daro. Ir fotografuoti. 
Galima pasamdyti vaiduoklių medžiotoją, bet nemanau, kad norėsi 
priimti į namus būrį nepažįstamų žmonių. 

— Teisingai manai. 

— Arba gali paprašyti šventiką ar kunigą pašventinti 
namus. Tai nepakenktų. 

— Tu bijai. 

— Taip, labiau nei anksčiau. Bet aš žinau, jog visa tai — 
ji pabaksnojo į ekraną — nelabai padės tam, ką mes jau darome, nes 
mūsų tikslas yra sužinoti, kas, ką ir kodėl. Ir jei mums būtų pavykę ją 
išspirti, nebūtume to sužinoję. Bet man patinka, taip sakant, rinkti 
informaciją. 

- Judu su Miču vienos ankšties žirniai. Ar užrašei, kas 
atsitiko aną naktį tau ir Harperiui? 

— Taip. — Jos skruostai užsiplieskė. — Bet dar 
nepadaviau Mičui. 

— Tai labai asmeniška. Nenorėčiau dalytis tokia 
asmenine informacija su pašaliniais. 

— Tu ne pašalinė. Noriu pasakyti, jis ne pašalinis. Nė 
vienas iš jūsų nesate. 

— Kad ir kaip būtų, nesvarbu, kaip mylėtum tuos 
žmones, kiekvienas tampa pašaliniu, kai reikalas paliečia lovą, Heile. 
Noriu, kad žinotum, jog suprantu tai. Taip pat noriu, kad nesijaustum 
nesmagiai dėl manęs. Aš palaukiau porą dienų tikėdamasi, kad 
klausimas nebebus toks jautrus. 

— Žinau, Harperis papasakojo apie tai Mičui, ir žinojau, 
kad Mičas papasakos tau. Aš negalėjau, Roza. Jei ten būtų buvęs kas 
nors kitas, ne Harperis — ne todėl, kad norėčiau būti su kitu... Aš jau 
nusikalbu. 

— Viskas gerai. 

— Tiesiog... Harperis tavo. 

— Taip. — Roza susikėlė kojas ant staliuko — jos 
įprasta poza. — Aš supratau, kada jis įsimylėjo tave, nors nei tu, nei 
jis pats to dar nežinojo. 

-- Gal tą naktį, kai buvome viešbutyje. 

Roza papurtė galvą. 

— Tai buvo romantiška, nepamirštama naktis. Bet ne 
tada. Kas laikė tave už rankos, kai gimdei Lili? 

— Ak. — Heile prisidėjo ranką prie gerklės. — Jis. 
Llarperis, ir, manau, jis bijojo tiek pat kiek aš. 

-- Kai pamačiau tai, supratau, ir man suskaudo širdį. Tik 
minutėlę. Tu tai suprasi, kai ateis Lili eilė. Ir jei tau pasiseks taip, kaip 
pasisekė man, galėsi stebėti, kaip tavo vaikas įsimyli žmogų, kurį ir tu 
gali pamilti, gerbti, žavėtis, kartu juoktis, būti šalia. Tada skauda širdį 
iš laimės ir dėkingumo. 


Heilės skruostais nuriedėjo ašaros. 

— Nežinau, ar galiu būti laimingesnė nei jau esu. Tu man 
tokia gera. Ne, prašau, leisk man pasakyti, — suskubo ji, kai Roza 
papurtė galvą. — Kai atvykau čia, maniau esanti tokia protinga, stipri, 
pasiruošusi gyvenimui. Jei ji mane išspirs, galvojau, važiuosiu toliau. 
Susirasiu darbą, butą, pagimdysiu kūdikį. Viskas bus gerai. Jei būčiau 
žinojusi, kiek visa tai kainuoja — ne tik laikas, pastangos, bet meilė ir 
rūpestis, kuriuo apgaubėte mane gimus kūdikiui... Būčiau puolusi tau 
po kojomis ir maldavusi padėti. Bet man tereikėjo paprašyti. 

— Daviau tau darbą ir stogą virš galvos, nes tu priklausai 
mano šeimai, be to, tu laukeisi. Bet ne dėl to vis dar esi čia. Tu 
užsidirbai savo vietą medelyne ir šiuose namuose. Jei nebūtum to 
užsitarnavusi, būčiau parodžiusi tau duris. 

— Žinau. — Heile šyptelėjo. — Norėjau įrodyti tau, kad 
galiu, ir didžiuojuosi, kad įrodžiau tai. Bet būtent todėl, Roza, kad 
turiu Lili, aš žinau, ką tau reiškia Harperis. Dėl to ir bijau, labiau nei 
anksčiau bijau, kad nuotaka gali jam pakenkti. 

— Kodėl taip manai? 

— Ji matė jame Redžinaldą. Gal tai ir yra viena iš 
priežasčių, kodėl ji. pasirinko mane — dėl jausmų, kuriuos jaučiu. Kai 
pamačiau jį pirmą kartą, pamenu, pagalvojau, oho, jei galėčiau rinktis, 
nepaleisčiau jo iš rankų. 

Kai Roza nusijuokė, Heile nukaito. 

— Matai, kas veržiasi iš mano burnos? — pasipiktino 
savimi Heile. — Jėzau, tu gi jo motina. 

— Trumpam pamiršk tai. Tęsk. 

— Supranti, tuo metu aš rimtai negalvojau kada nors 
susirasti vyrą ar su kuo nors draugauti. Tiesiog galvojau apie tai, — 
koks jis gražus, seksualus, o kai pažinau geriau, — koks mielas, 
linksmas ir protingas. Man jis labai patiko, ir aš ėmiau erzintis, kad jis 
toks gražus, o aš nėščia, irzli ir ne pačios geriausios formos. Gimus 
Lili, bandžiau galvoti apie jį kaip apie brolį ar pusbrolį. Jis ir yra 
pusbrolis, bet tu supranti, ką turiu galvoje. 

— Taip, kaip galvotum apie Deividą, Loganą ar kitus 
mano sūnus. 

-— Taip. Be to, turėjau tiek darbo, kad nebuvo labai 
sunku užgniaužti tą susižavėjimą. Žinai, apie ką kalbu. 

— Ačiū Dievui, taip, — dėkingai atsiduso Roza. 

— Paskui tapo sunkiau, ir jausmai jam ėmė stiprėti. Man 
atrodo, jog būtent tada, kai ėmiau prisipažinti sau, ėmiau įsivaizduoti, 
kaip viskas galėtų būti su juo, pasirodė Amelija. 

— Ir kuo labiau stiprėjo tavo jausmai, tuo išraiškingiau ji 
demonstravo savo priešinimąsi. 

— Man neramu, kad ji gali pakenkti jam per mane. Nes ji 
mato ne Harperį, o Redžinaldą. Ir aš bijau, kad nesugebėsiu jos 
sustabdyti. 


Roza paniuro. 

— Regis, tu nepakankamai įvertini Harperio gebėjimą 
pasirūpinti savimi. 

— Galbūt. Bet ji nepaprastai stipri, Roza. Stipresnė nei 
buvo. — Prisiminusi, kaip Amelija nustūmė į šoną josios aš, Heile 
giliai įkvėpė, tada iškvėpė. — Ir ji turėjo daug laiko apgalvoti, kaip 
keršys. 

— Harperis stipresnis, nei ji mano. Tu irgi. 


JI VYLĖSI, KAD ROZA TEISI. SNŪDURIUODAMA ŠALIA HARPERIO, 
JI tikėjosi, kad jai užteks jėgų ir proto kovoti su kerštinga dvasia. Dar 
blogiau, su ta, kuriai ji jaučia užuojautą. 

Bet Harperis nėra atsakingas už tai, kas jai atsitiko. Nė vienas 
Harperių namų gyventojas neturi nieko bendra su tuo. Turi būti koks 
nors būdas priversti Ameliją tai suprasti. Parodyti jai, kad Harperis 
nėra tik vienas iš vaikų, kuriam ji kažkada dainavo lopšines, bet ir 
geras, rūpestingas, jautrus žmogus. Ne toks, kaip Redžinaldas. 

Koks jis iš tiesų buvo? Redžinaldas Harperis. Vyras, apsėstas 
minties turėti sūnų. Siekiantis susilaukti jo su kita moterimi, ne su 
savo žmona. Nesvarbu, ar Amelija sutiko su tuo (to jie nežino), tačiau 
tai buvo savanaudiškas ir skaudinantis poelgis. Paskui jis primetė sūnų 
savo žmonai, ir ši privalėjo priimti jį kaip savą. Jis negalėjo mylėti. 
Nei savo žmonos, nei Amelijos, nei sūnaus. 

Nenuostabu, kad Amelija nekenčia jo, ir jos sutrikęs protas bei 
atšalusi širdis lygina visus vyrus su juo. 

Kaip turėjo jaustis ji, Amelija? 


JI SĖDĖJO PRIE VEIDRODŽIO, RŪPESTINGAI TEPDAMA SKRUOSTUS 
skaistalais dujinės lempos šviesoje. Nėštumas pavogė jos natūralų rau- 
donį. Dar vienas pažeminimas po siaubingo rytinio pykinimo, kuris 
vis nesiliauja, platėjančio liemens, nuolat varginančio nuovargio. 

Tačiau yra tam tikrų pranašumų. Tiek daug, kad ji nė neskaičiuo- 
ja. Ji nusišypsojo dažydamasi lūpas. Iš kur ji galėjo žinoti, kad Redži- 
naldas taip apsidžiaugs? Ar bus toks dosnus? 

Ji kilstelėjo ranką grožėdamasi rubino širdelėmis ir deimantais, 
spindinčiais ant jos riešo. Jai patinka kur kas storesnės, tikrai, bet kaip 
spindi. 

Be to, jis pasamdė dar vieną tarnaitę, suteikė jai visišką valią at- 
naujinant spintą — juk jos besikeičiančiai figūrai reikia naujų 
drabužių. Nupirko dar daugiau papuošalų. Skiria daugiau dėmesio. 

Dabar jis lanko ją tris kartus per savaitę ir niekada neateina tuš- 
čiomis rankomis. Net jei tai būtų šokoladas ar vaisiniai ledinukai, kai 
ji užsiminė trokštanti saldumynų. 

Kaip žavu, kad busimasis kūdikis gali padaryti vyrą tokį pa- 
klusnų. 

Tikriausiai jis pataikaudavo ir savo žmonai. Bet ji apibėrė jį mer- 
gaitėmis, nepadovanojo taip trokštamo sūnaus. 


Ji pagimdys jam sūnų. Ir tada visą likusį gyvenimą gyvens sočiai. 

Iš pradžių reikės didesnio namo, nusprendė ji. Drabužių, brange- 
nybių, kailių, naujos karietos — galbūt net nedidelio namelio užmies- 
tyje. Jis gali sau tai leisti. Redžinaldas Harperis nieko nepagailės savo 

Kaip to sūnaus motinai, jai niekada nebereikės ieškotis naujo 
globėjo, flirtuoti ir gundyti kitų vyrų, derėtis su turtingais ir įtakingais 
vyrais, siūlyti jiems seksą ir paguodą mainais į tokį gyvenimą, kokio 
troško. Ji to nusipelnė. Užsidirbo. 

Ji pakilo nuo veidrodžio, spindėdama geltonomis garbanomis, 
baltais ir raudonais brangakmeniais, sidabrine suknele, ir pasisukiojo 
priešais jį. 

Ji pasikeitė. Tas atsikišęs pilvas. Atrodo keista ir nerangi, stora ir 
nemadinga, nepaisant suknelės. Tačiau Redžinaldas dievina ją. Jis vis 
glosto tą pilvą, netgi mylėdamasis. Apimtas aistros jis būna geresnis, 
švelnesnis nei paprastai. Ji beveik galėtų jį mylėti tokiomis akimirko- 
mis, kai jo rankos iš reiklių tampa švelnios. Beveik. 

Tačiau meilė nėra šio žaidimo dalis, o tai tėra žaidimas. Šie 
mainai gana malonūs. Kaip ji galėtų mylėti tokį silpną, apgaulingą ir 
arogantišką vyrą? Keista mintis, tokia pat keista, kaip gailestis visoms 
toms išduotoms žmonoms. Moterims, kurios sučiaupia savo plonas 
lūpas ir apsimeta nieko nežinančios. Kurios praeina gatve užrietusios 
nosis. Arba moterims, kaip jos motina, kuri vergauja už centus. 

Jai skirtas geresnis gyvenimas, galvojo ji paimdama sunkų krišto- 
linį kvepalų flakoną. Jai skirti šilkai ir deimantai. 

Kai Redžinaldas atvažiuos, ji suvaidins truputį įsižeidusią. Tada 
papasakos jam apie šiandien matytą deimantų segę. Kaip ji jos norėtų. 

Kad tik tai nepakenktų kūdikiui. Ji įsivaizdavo, jog segė netrukus 
bus jos. 

Ji susijuokė, apsisuko. 

Ir sustingo. Virpančia ranka apčiupinėjo pilvą. 

Jis sukrutėjo. 

Kažkas joje suplazdėjo, pasirąžė. Suplakė sparneliais. 

Veidrodyje atsispindėjo moteris blizgančia suknele, išskėtusi pirš- 
tus ant pilvo, tarsi saugotų tai, kas jame. 

Joje. Gyvas. Jos sūnus. 

Jos. 


HEILE AIŠKIAI VISKĄ PRISIMINĖ. NET PABUDUS SAPNAS 
TEBEBUVO gyvas jos atminty. 

— Manau, tai buvo duoklė mano užuojautai. — Ji laikė 
puodelį abiem rankomis gurkšnodama kavą virtuvėje. 

— Kaip tai? — Mičas buvo pasiruošęs magnetofoną ir 
sąsiuvinį, kaip ji ir prašė. — Ar ji kalbėjosi su tavimi? 

— Ne, nes tai buvo ne ji, tai buvau aš. Arba mes abi. Aš 
nesapnavau, kad esu ten. Aš jaučiau, mačiau, galvojau. Ji ne tik rodė 


man, bet atgaivino viską, kas buvo. Jei tai įmanoma. 

-— Valgyk kiaušinienę, mieloji, — paragino ją Deividas. 
— Atrodai sunykusi. 

Ji paklusniai pakabino šakute gabalėlį. 

— Ji buvo graži. Ne tokia, kokią mes ją matome. 
Gyvybinga ir verčianti iš koto — atleisk už šį posakį. Jos galvoje 
sukosi tiek minčių — mano galvoje, nežinau. Jai nepatiko jos 
pasikeitęs kūnas, negalavimai, planavo, kaip išgauti iš Redžinaldo dar 
daugiau, stebėjosi jo reakcija įjos nėštumą, šlykštėjosi į jį panašiais 
vyrais, jų žmonomis, pavydėjo, troško gauti visko daugiau. Tos 
mintys sukosi jos galvoje. 

Heile nutilo, atsiduso. 

— Man atrodo, kad jau tada ji buvo šiek tiek pakvaišusi. 

— Kuo čia dėta tavo užuojauta? — paklausė Harperis. — 
Kodėl turėtum užjausti tokią kaip ji? 

- Tai dėl to pokyčio. Ji pajuto, kaip sukrutėjo kūdikis. 
Aš irgi tai pajutau. Staiga ją apėmė nuostaba, suvokimas, kad joje 
auga gyvybė. Kartu su juo užplūsta meilės banga. Tą akimirką kūdikis 
tapo jos. Ne gudrus taktinis žingsnis, ne nepatogumas, bet jos vaikas, 
ir ji mylėjo jį. — Heile pažiūrėjo į Rozą. 

— Taip. 

— Ir ji parodė man tai. Aš mylėjau savo vaiką, norėjau 
jo. O vyras, kuris pasinaudojo manimi, atėmė j j iš manęs. Ji segėjo tą 
apyrankę. Su širdelėmis. Ir man pagailo jos. Nemanau, kad ji buvo 
geras žmogus, tuo labiau kad, dar prieš tam atsitinkant, ji jau nebuvo 
sveiko proto. Bet ji mylėjo savo kūdikį, norėjo jo. Ir parodė man tai, 
nes aš suprasčiau labiau nei kas kitas. Taip, man pagailo jos. 

— Užuojauta gerai, — tarė Mičas. — Bet negali leisti jai 
užklupti tave nepasiruošusią. Ji naudojasi tavimi, Heile. 

— Žinau ir neleisiu. Galiu užjausti ją, bet negaliu 
pasitikėti. 

ĖJO DIENOS, IR JI LAUKĖ KITO ŽINGSNIO, KITO APSIREIŠKIMO, BET 
rugpjūtį ramiai pakeitė rugsėjis. Vienintelis ją sutrikdęs įvykis buvo 
tas, kad pakeliui pas auklę sulūžo jos senutė mašina, ir jai teko 
pripažinti, jog laikas ją pakeisti. 

— Tai ne tik dėl pinigų, — aiškino ji Harperiui, 
stumdama Lili vežimėlį per naudotų automobilių aikštelę. — Tai 
vienas iš paskutiniųjų ryšių, jungiantis mane su vaikyste. Tą mašiną 
pirko mano tėtis. Ją pirmiausia išmokau vairuoti. 

— Ji dar suras gerus namus. 

— Prakeikimas, Harperi, ji keliaus į metalo laužą, ir mes 
abu tai žinome. Vargšelė senutė. Žinau, turiu būti protinga. Negaliu 
vežioti Lili nepatikima mašina. Man pasiseks, jei tas pardavėjas, kuris 
paėmė ją įvertinti, nesugrįš ir nepareikalaus iš manęs pinigų. 

— Leisk man tai sutvarkyti. 


Ne. — Ji stabtelėjo ties hečbeku, paspardė jo 
padangas. — Žinai, ko nekenčiu? Dauguma automobilių pardavėjų ir 
mechanikų bei kitų vyrų elgiasi su moterimis taip, tarsi šios būtų 
besmegenės vištos, nes neturi penio. Tarsi visos Žinios apie 
automobilius būtų sukauptos jų pimpaluose. 

-- Jėzau, Heile. —Jis susiraukė, tačiau neišlaikęs 
nusijuokė. 

— Tai tiesa. Taigi aš jau apsisprendžiau. Žinau, ko noriu 
ir kiek turėčiau mokėti. Jei jis man nepadės, kreipsiuos kitur. 

Ji sustojo prie sedano, atsirėmė viena ranka į sparną, kita pamoja- 
vo sau prieš veidą. 
Dieve Visagali, kaip karšta. Mano kūnas tuoj išdžius. 
Atrodai pablyškusi. Gal įeiki m į vidų, prisėsi 


minutėlę? 
— Viskas gerai. Tik neišsimiegu. Net kai miegu, 
jaučiuosi tarsi budėčiau, kaip pirmąsias savaites po Lili gimimo. Tada 
darausi lėta ir irzli. Todėl ir šaudausi žodžiais, pakentėk, prašau. 
Jis paglostė jai nugarą. 
Nesijaudink dėl to. 
Aš labai dėkinga, kad atvažiavai kartu, tikrai. Bet 
nenoriu, kad kistumeisi. 
Ar esi kada pirkusi mašiną? 
Stumdama Lili vežimėlį, ji pasiuntė jam kreivą įžeidų žvilgsnį. 
Tik todėl, kad nesu, dar nereiškia, kad esu kokia 
kaimo stuobrė iš miškų glūdumos. Esu pirkusi daugybę kitų daiktų ir 
galiu garantuoti, kad moku geriau derėtis nei tu. Turtingas berniukas. 
Jis nusišaipė. 
Aš tik sodininkas. 
Gal tu ir užsidirbi pragyvenimui, bet turi keletą 
sidabrinių šaukštų, paslėptų juodai dienai. Štai ko aš noriu! 
Ji sustojo prie galingo penkių durų ševroleto. 
Jame daug vietos, bet jis nėra didelis ar gremėzdiškas, 
be to, švarus. Jis neris tiek benzino kiek mano senoji mašina. 
Ji susiraukė pažiūrėjusi į kainą. 
Reikės įkalbėti jį šiek tiek nuleisti, tada taps 
įperkamas. Beveik. 
Nesakyk jam, kad... 
Harperi. 
Tyliu. —Jis papurtė galvą ir susikišo rankas į kišenes. 
Ir vos nepersipjovė liežuvio pusiau, kai pasirodė išsišiepęs parda- 
vėjas ir paskelbė imąs senąją Heilės mašiną už centus. 
Ir tai viskas? — Heile išplėtė kūdikiškai žydras akis ir 
suplazdeno blakstienomis. — Matyt, sentimentai neįeina į kainą, a? 
Bet galbūt, galbūt padidintumėt kainą nors šiek tiek, nes aš ketinu 
pirkti šią. Ji labai daili. Man patinka spalva. 
Žaidžia su juo, suprato Harperis, pastebėjęs, kaip ji paryškino 


savo akcentą. Jis tylėdamas nusekė iš paskos, kai pardavėjas nusivedė 
Heilę parodyti porą brangesnių automobilių, stebėjo, kaip ji prikanda 
lūpą, nusišypso ir atsiveda jį atgal prie tos, kurijai patiko labiausiai. 

Vyrukas jos rankose, nutarė jis, kai ji numušė kainą, pasiėmė Lili 
ir atsisėdo už automobilio vairo. Kas galėtų atsispirti tokioms 
merginoms? 

Po poros valandų jie išvažiavo iš aikštelės — Lili snaudė savo 
sėdynėje, o Heilės veide švytėjo šypsena. 

— O, pone Taneri, aš nieko neišmanau apie 
automobilius. Kaip miela, kad jūs man padedate. — Harperis papurtė 
galvą. — Kai tvarkėme dokumentus, norėjau perspėti jį, kad pakeltų 
kojas, nes jis jau klimpo gilyn. 

Jis gavo savo komisinius, aš gavau tai, ko norėjau. Tai 
svarbiausia. — Bet ji nusikvatojo. — Man patiko, kai jis pabandė 
įtraukti tave, atidarė gaubtą, o tu kaseisi galvą lyg žiūrėtum į kokią 
raketą, ar ką. Manau, mes leidome jam pasijusti ekspertu ir įtikinome, 
kad jis parduoda man tai, ko reikia už prieinamą kainą. O tai irgi 
svarbu. Kai kitą kartą ką nors pirksiu, kreipsiuos tiesiai į poną Tanerį. 

— Netgi sugebėjai nubraukti ašarą. 

-— Tai buvo tikra. Man buvo gaila tos senos lūženos. 
Nemanyk, kad įmokos už šį automobilį nebus skausmingos. — 
Švelniai tariant, pagalvojo ji prisiminusi gumulą gerklėje, kai ponas 
Taneris palaikė juos šeima. 

— Jei tau reikia pagalbos... 

— Nepradėk, Harperi. — Bet ji ištiesė ranką ir 
patapšnojo jam per kelį parodydama, kad vertina jo pasiūlymą. — 
Mes susitvarkysime, Lili ir aš. 

— Tai bent važiuojame papietauti, reikia atšvęsti. 

—— Sutarta. Aš mirštu iš bado. 

Jie atrodė kaip šeima, galvojo ji. Normali jauna šeima. Jie nusipir- 
ko naudotą automobilį, pietauja kavinėje, vaišina vaiką ledais. 

Tačiau taip galvoti per anksti. Visiems jiems. Šiuo metu yra tik 
vyras ir vieniša motina, kuriuos sieja romantiški santykiai. Jie ne 
šeima. 

Namuose ji nusprendė išnaudoti likusią laisvadienio dalį atsigul- 
dama kartu su Lili popiečio miego. 

— Mums nieko netrūksta, ar ne, mažute? — sumurmėjo 
ji, kai Lili ėmė žaisti su jos plaukais vos nulaikydama sunkius vokus. 
— Aš gerai rūpinuosi tavimi, taip? Bent jau stengiuosi. 

Ji prisislinko arčiau Lili. 

— Aš taip pavargau. Turiu milijonus darbų, bet negaliu 
pajudėti. Anksčiau ar vėliau padarysiu juos, gerai? 

Ji užsimerkė, ir jos galvoje ėmė suktis skaičiai. Tačiau smegenys 
negalėjo susikoncentruoti. 

Jos mintys nuklydo atgal. į automobilių aikštelę, pas poną Tane- rį 
— kaip jis spaudė jai ranką, kaip šypsojosi ir linkėjo jai ir jos šeimai 


viso geriausio. 

Paskui ji atsidūrė terasoje su Harperių, kur gėrė šaltą vyną karščiu 
alsuojančią naktį. 

Šoko su juo tviskančiame viešbučio kambaryje. 

Dirbo su juo skiepijimo skyriuje. 

Žiūrėjo, kaip jis kelia Lili sau ant pečių. 

Įsimylėjus turėtų būti lengviau, mieguistai galvojo ji. Turėtų būti. 
paprasčiau. Neturėtum norėti daugiau, kai meilė yra viskas. 

Ji atsiduso ir liepė sau džiaugtis tuo, ką turinti, o visa kita palauks. 

Skausmas smogė staiga, aštrus kaip peilis, persmelkdamas iki šir- 
dies, siaubingas. Jos kūnas ėmė priešintis jam, ir ji suriko pajutusi, 
kaip jis plyšta pusiau. 

Karštis, skausmas. Nepakeliama. Kaip gali tas, kurį taip myli, taip 
trokšti, šitaip bausti tave? Ji mirs, ji nepakels šito. Ir niekada 
nepamatys savo sūnaus. 

Nuo jos sruvo prakaito upeliai, o ją užvaldžiusi baimė buvo 
beveik tokia nuožmi kaip skausmas. 

Kraujas, prakaitas, agonija. Viskas dėl jos kūdikio, jos sūnaus. Jos 
pasaulio. Ji sumokės bet kokią kainą, kad tik jis gimtų. 

Raižoma skausmų, beveik skendėdama tamsoje, ji išgirdo silpną 
kūdikio verksmą. 

Heile pabudo permirkusi prakaitu, jos kūną teberaižė skausmai. 
Jos pačios vaikas palaimingai miegojo saugiame glėbyje. 

Ji ištraukė ranką ir sugrabaliojo telefoną. 

— Harperi? Ar gali ateiti? 

— Kur tu? 

— Savo kambaryje. Lili miega šalia manęs. Negaliu jos 
palikti. Mums nieko neatsitiko, — skubiai tarė ji. — Mes sveikos, bet 
kai kas atsitiko. Prašau, ateik, jei gali. 

—- Tučtuojau. 

Ji apkamšė Lili pagalvėmis, bet vis tiek nesiryžo išeiti iš 
kambario. Lili gali nusiridenti nuo lovos arba mėgins išlipti ir iškris. Ji 
pasivaikščios čia pat, po kambarį, nors drebančios kojos vos laikė ją. 

Ji atidarė duris vos išgirdusi Harperį ant laiptų. 

— Jie pasakė jai, kad vaikas gimė negyvas. —ji 
susvyravo ir vos nepargriuvo ant grindų. — Jie pasakė, kad jos 
kūdikis negyvas. 


ŠEŠIOLIKTAS SKYRIUS 


SVETAINĖJE, NUŠVIESTOJE ŠVELNIOS PRO PLONAS UŽUOLAIDAS 
sklindančios šviesos ir kvepiančioje salsvu rožių kvapu, Harperis 
stovėjo prie lango laikydamas kišenėse sugniaužtus kumščius. 

— Ji buvo visiškai sugniuždyta,- tarė jis neatsisukdamas. 
— Kai nuėjau, ji vos laikėsi ant kojų, ir nors po to susiėmė, atrodė 


kaip ligonė. 

— Jai nieko neatsitiko. — Mičas kilstelėjo ranką, kai 
Harperis piktai atsisuko nuo lango. — Žinau, kaip jautiesi. Tikrai. 
Tačiau fiziškai ji nebuvo paliesta, o tai svarbiausia. 

— Šį kartą, — atšovė jis. — Situacija nevaldoma. Mes 
negalime kontroliuoti šio sumauto reikalo. 

— Būtent todėl turime laikytis išvien ir išlikti ramūs. 

— Aš nurimsiu, kai ji išsinešdins iš namų. 

— Amelija, — paklausė Loganas, — ar Heile? 

— Šią akimirką? Abi. 

— Juk žinai, kad ji gali pagyventi pas mus. Ir, tavim 
dėtas, supakuočiau ją į lagaminą ir išgabenčiau. Suprantu, kad tu 
bandei, bet nepavyko. Jei manai, kad dabar pavyktų geriau, atnešiu 
lagaminą. 

— Ji atsisako išvažiuoti. Kas, velniai rautų, negerai toms 
moterims? 

— Jos jaučiasi prisirišusios. — Deividas skėstelėjo 
rankomis. — Net ir patys blogiausi išgyvenimai neleidžia joms elgtis 
kitaip. Jos susijusios. Gerai tai, Harperi, ar blogai, tačiau jos tam tikra 
prasme solidarios. 

— Be to, čia jos namai, — pridūrė Mičas. — Kaip ir tavo 
ar mano. Ji neišeis ir nepaliks šio reikalo nebaigto. Kaip neišeitum tu 
— nė vienas iš mūsų. —Jis apžvelgė kambarį. — Todėl mes 
užbaigsime jį. 

Logika, netgi tiesa nenumalšino Harperio pykčio ir rūpesčio. 

— Tu nematei jos tada. 

— Ne, bet galiu įsivaizduoti iš to, ką tu papasakojai. Ji ir 
man rūpi, Harperi. Mums visiems. 

—- Visi už vieną, nuostabu. Aš už tai. — Jo žvilgsnis 
nukrypo į svetainės duris, o mintys nukeliavo pas Heilę. — Bet 
taikinys yra ji. 

— Sutinku. — Mičas palinko kėdėje, kad patrauktų 
Harperio dėmesį į save. — Minutėlę pasvarstykime, kas atsitiko. Heile 
išgyveno gimdymą ir psichologinę traumą po to, kai Amelijai buvo 
pasakyta, jog vaikas gimė negyvas. Ji išgyveno visa tai snausdama 
šalia Lili. Bet Lili nė neprabudo. Tai byloja, kad ji neturi ketinimų 
kenkti ar gąsdinti kūdikį. Jei taip būtų, kaip manai, ar ilgai spyriotųsi 
Heile prieš išlėkdama pro šias duris? 

— Gal tai tiesa, bet norėdama gauti tai, ko nori, Amelija 
ketina naudotis Heile, ir naudotis negailestingai. 

— Sutinku, — linktelėjo Mičas. — Nes tai veiksminga. 
Nes šitaip ji praneša mums tai, ko niekaip kitaip nesužinotume. Dabar 
mes išsiaiškinome ne tik tai, kad iš jos buvo atimtas vaikas, bet ir tai, 
jog jai be jokio gailesčio buvo pasakyta, kad jis negyvas. Nėra ko 
stebėtis, kad jos protas, jau ir taip sujauktas, visiškai pasimaišė. 

— Gali būti, kad ji atėjo čia ieškoti sūnaus, — svarstė 


Loganas. — Ir mirė čia. 
— Na, sūnaus irgi nebėra. Jis irgi miręs, kaip ir ji. — 
Harperis sudribo į kėdę. — Čia ji jo neras. 


VIRŠUJE HEILE PABUDO Iš LENGVO SNAUDULIO. UŽUOLAIDOS BUVO 
užtrauktos, todėl kambaryje tvyrojo prieblanda, tik pro ploną plyšį 
skverbėsi šviesos ruoželis. 

— Lili. 

Roza padėjo į šalį knygą ir atsistojo. 

— Ji su Stela. Stela nusivedė ją ir berniukus į kitą mano 
galą, kad netrukdytų tau miegoti. Kaip jautiesi? 

— Išsekusi. Ir viduje dar maudžia. — Bet ji atsiduso, kai 
Roza prisėdo šalia ir paglostė jai plaukus. — Buvo sunkiau nei tada, 
kai gimdžiau Lili, skaudžiau ir ilgiau. Žinau, kad iš tiesų viskas 
tetruko keletą minučių, bet man atrodė, kad viskas tęsiasi valandų 
valandas. Nesibaigiančias skausmo ir karščio valandas. Tada tas 
siaubingai šleikštus jausmas pabaigoje. Jie kažko jai davė, norėjo 
užmigdyti, bet buvo tik dar blogiau. 

— Tikriausiai opijaus tinktūros. 

— Girdėjau, kaip verkė jos kūdikis. — Bandydama 
atsipalaiduoti, Heile susirietė ant šono ir pakreipė galvą, kad matytų 
Rozą. — Tą akimirką, kai pirmą kartą išgirsti savo vaiko verksmą, 
nesvarbu, ką teko iškentėti, viskas viduje sukyla. 

— Jos. — Roza paėmė Heilės ranką. — Ne tavo. 

— Žinau, žinau, bet tą akimirką jis buvo mano. Ir tas 
draskantis skausmas, tas siaubingas nenoras tikėti, kai daktaras 
pasakė, jog gimė negyvas kūdikis, irgi buvo mano. 

— Niekada nesu praradusi kūdikio, — tarė Roza. — 
Negaliu net įsivaizduoti tokio skausmo. 

-- Jie jai melavo, Roza. Tikriausiai jis jiems sumokėjo. 
Jie melavo, bet ji žinojo. Ji girdėjo jį verkiant, todėl žinojo. Tai varė ją 
iš proto. 

Roza pakeitė padėtį, kad galėtų pasidėti Heilės galvą ant kelių. Ir 
sėdėjo tylėdama, žiūrėdama į tą ploną šviesos ruožą tarp užuolaidų. 

— Ji to nenusipelnė, — vėl prakalbo Heile. 

— Ne. Nenusipelnė. 

— Kad ir kokia buvo, kad ir ką padarė, ji nenusipelnė 
tokio elgesio. Ji mylėjo tą kūdikį, bet... 

— Kas bet? 

— Jos meilė buvo kažkokia nesveika. Ne tokia. Ji nebūtų 
buvusi gera motina. 

— Iš kur žinai? 

— Jaučiau... —Ji buvo apsėsta gobšumo, galvojo Heile. 
Neįmanoma apibūdinti. — Supranti, turėjo gimti berniukas. Mergaitė 
nebūtų jai rūpėjusi. Mergaitė būtų atnešusi nusivylimą ir įniršį. O jei 
būtų berniukas, ir ji būtų jį auginusi, būtų netinkamai išauklėjusi. Ne 


tyčia, bet jis nebūtų buvęs toks, koks tapo. Jis nebūtų buvęs tas, kuris 
mylėjo savo šunį ir, palaidojęs jį, pažymėjo vietą, tas, kuris mylėjo 
tavo senelę. Viskas būtų buvę kitaip. 

Ji Ais galvą ir pažiūrėjo į Rozą. 

Tu, Harperis. Jūs nebūtumėt tokie, kokie esate. Bet vis 
tiek su ja buvo pasielgta neteisingai. 

— Būtų gražu, jei pasaulyje viskas vyktų teisingai, ar ne? 
Jei gėris visada laimėtų, o blogis būtų nubaustas. Viskas būtų 
paprasta. 

Heile sučiaupė lūpas. 

— Tada Džastinas Terelas, kuris apgaudinėjo mane 
dešimtoje klasėje, būtų storas, plikas padavėjas, siūlantis žmonėms 
bulvytes, užuot užaugęs išvaizdžių vyru ir tapęs pelningo sporto baro 
bendrasavininkiu. 

— Na, matai. 

— Bet tada gal aš turėčiau keliauti 1 pragarą, kad 
nepapasakojau Lili tėvui apie ją. 

-- Tavo motyvai buvo nuoširdūs. 

— Iš dalies. Tikriausiai ne visada tai, kas yra geriausia, 
yra teisinga. Aš nusprendžiau, kad bus geriausia, jei Lili augs čia, 
Harperių namuose. 

o Tai ne tas pats, Heile. Jų motyvai nebuvo nuoširdūs, 
net iš dalies. Melas, apgaulė, šaltas žiaurumas ir savanaudiškumas. 
Net bijau pagalvoti, kas būtų atsitikę, jei būtų gimusi mergaitė. Ar 
dabar geriau jautiesi? 

-— Žymiai. 

— Tada aš eisiu j apačią, paruošiu ko nors pavalgyti. 
Atnešiu tau ant padėklo. 

-——- Aš nusileisiu į apačią. Mičas norės užrašyti visa tai. 
Harperis tikriausiai jau bus papasakojęs jam, bet bus geriau, jei jis 
išgirs iš pirmų lūpų. Be to, jaučiuosi daug geriau, kai ką nors veikiu. 

— Kaip nori. 

Heile linktelėjo lipdama iš lovos. Ji žvilgtelėjo veidrodį ir 
susiraukė. 

— Ačiū, kad pabuvai su manim. Gera buvo žinoti, kad tu 
esi 

— Tik pirma pasidažysiu. Gal mane ir užvaldė 
vaiduoklis, bet neprivalau atrodyti kaip jis. 

— Šaunuolė. Einu, pasakysiu Stelai, kad atsikėlei. 


HEILE PAJUTO ROZAI DAR DIDESNĮ DĖKINGUMĄ, KAI.PAMATĖ, JOG 
viskas suorganizuota taip, kad ji liktų bibliotekoje tik su Miču. 
Kažkaip lengviau kalbėtis tik su juo, galvojo ji. Jis toks protingas 
ir sistemingas kaip mokslininkas. Kaip Harisonas Fordas su akiniais, 
nusprendė ji. 
Miegas padėjo atsikratyti nuovargio ir numalšino šoką, ir dabar ji 


jautėsi tvirčiau. 

Be to, jai patinka šis kambarys. Visos tos knygos, istorijos. Pro 
langą matyti sodas, dideli patogūs krėslai. 

Apsigyvenusi Harperių namuose, ji dažnai atitipendavo į šį kam- 
barį naktimis — tiesiog sėdėdavo jame ir grožėdavosi. 

Ir jai patiko Mičo požiūris į šį Amelijos projektą. Toji lenta su 
fotografijomis, kompiuteris, jo užrašai darė planą racionalų, 
įvykdomą, pagrįstą. 

Dabar ji žiūrėjo į lentą su ilgais sąrašais ir stulpeliais, sudarančiais 
Harperių šeimos medį. 

-— Kai visa tai baigsis, kaip manai, ar galėtum nupiešti 
mano šeimos medį? 

— Chm? 

— Atleisk. —Ji atsigręžė į jį ir mostelėjo ranka. — 
Mintys klajoja. 

-— Nieko tokio, turi daug ką apmąstyti. —Jis pasiruošė 
sąsiuvinį ir susikaupęs pažvelgė į ją. — Žinoma, galėsiu. Pasakysi 
man pagrindinius duomenis, tai, ką žinai — pilną tėvo vardą, gimimo 
datą ir vietą, motinos duomenis — ir pirmyn. 

— Labai to norėčiau. Būtų įdomu. Mudviejų su Llarperiu 
linijos susikerta kažkur praeityje. Ar jis labai pyksta ant manęs? 

— Ne, mieloji. Kodėl turėtų? 

—- Jis buvo toks nusiminęs. Buvo pasiruošęs paimti mane 
su Lili ir išnešti pas Stelą. Bet aš atsisakiau. Negaliu. 

Mičas įsmeigė akis į sąsiuvinį. 

— Jei būčiau galėjęs išgabenti Rozą iš namų tada, prieš 
keletą mėnesių, būčiau taip ir padaręs, net jei būtų prireikę dinamito. 

—- Jūs pykotės dėl to? 

— Nelabai. — Jo akyse sužibo linksmos ugnelės. — Aš 
juk vyresnis, išmintingesnis ir geriau suprantu, kaip reikia kovoti su 
užsispyrusiomis moterimis. 

— Ar aš elgiuosi klaidingai? 

— Ne man spręsti. 

— Tau, jei klausiu. 

— Tarp uolos ir akmens, vaike. Štai kur tu mane 
įspraudei. —Jis atsilošė, nusiėmė akinius. — Aš puikiai suprantu, kaip 
ir kodėl jaučiasi Harperis, ir jis yra teisus. Bet aš gerbiu tavo jausmus 
ir žinau, kodėl taip elgiesi, todėl tu irgi teisi. Kaip tau mano 
atsakymas? 

Ji kreivai šyptelėjo. 

— Gudrus — ir visiškai nenaudingas. 

— Tai dar vienas vyresnio amžiaus ir išminties 
pranašumas. Bet, būdamas per daug globėjiškas vyras, pridursiu štai 
ką: nemanau, kad turėtum ilgesniam laikui likti viena. 

— Man pasisekė, kad mėgstu bendrauti su žmonėmis. — 
Kai suskambo jo mobilusis, ji atsistojo. — Na, aš eisiu. 


Ji matė, jog Harperis lauke, todėl išėjo pro šonines duris. Tikė- 
damasi, kad Stela dar kurį laiką pabus su Lili, ji nuėjo takeliu ten, kur 
buvo mačiusįjį dirbant. 

Vasara tebelaikė pasaulį savo prakaituotuose gniaužtuose, bet 
karštis dabar buvo stiprus ir gyvybingas. Tikras. Dabar jai labai reikia 
kuo daugiau realių dalykų. Palei taką linko didžiuliai mėlyni 
hortenzijų žiedai, į dangų linksmai stiebėsi viendienės lelijos, 
purpuriniais žiedais pynėsi kryžiažiedės. 

Oras buvo pritvinkęs kvapų ir paukščių čiulbesio, kurį trikdė tik 
karštligiškas drugelių plazdėjimas. 

Už posūkio išsižergęs, palinkęs virš gėlynų, stovėjo Harperis. Jo 
vikrūs pirštai skubiai skabė nužydėjusius žiedus ir krovė į negilų krep- 
šelį, pririštą prie kelnių diržo. Prie kojų stovėjo kitas krepšelis, 
kuriame jau gulėjo saulutės, žioveiniai, pentiniai. 

Tas vaizdas pasirodė jai jaudinančiai romantiškas — vyras, vaka- 
ras, jūra gėlių — ir jos širdis nusklendė į gerklę. 

Pro jį praskrido kolibris, mojuodamas savo safyro ir smaragdo 
spalvos sparneliais, ir nutūpė ant gilaus raudono monardos žiedo atsi- 
gerti. 

Ji pamatė, kaip jis sustingo stebėdamas paukštį, viena ranka ant 
gėlės stiebo, kita ant žiedo. O, kad ji mokėtų tapyti. Gyvos vasaros 
spalvos, ir vyras, toks tylus, toks kantrus, metęs darbą, kad leistų 
paukščiui ramiai atsigerti. 

Ji pajuto galingą meilės bangą. 

Paukštelis, mažas skraidantis brangakmenis, nuskrido. Jis nulydė- 
jo jį akimis, ji stebėjo jį. 

— Harperi. 

— Tie kolibriai kaip bitės, — tarė jis nukirpdamas 
monardą. — Bet ką padarysi, visiems užteks. 

— Harperi, — pakartojo ji prieidama ir apkabindama jį iš 
nugaros. — Žinau, kad nerimauji, ir neprašysiu, kad to nedarytum. Tik 
prašau, nepyk ant manęs. 

— Nepykstu. Atėjau čia atvėsti. Paprastai tai padeda. 
Dabar aš tik suirzęs ir susirūpinęs. 

— Buvau pasiruošusi ginčytis su tavim. —Ji pasitrynė 
žandu į jo marškinius. Užuodė muilą, prakaitą,įveikus vyriškus 
kvapus. — Bet pamačiau tave, ir noras ginčytis dingo. Nebenoriu 
pyktis. Negaliu padaryti to, ko tu nori, nes viskas manyje traukia mane 
kitur. Net jei aš neteisi, vis tiek negaliu. 

- Neturiu kito pasirinkimo. —Jis nukirpo dar keletą 
gėlių. — Ir tu negali prieštarauti tam. Persikeliu į tavo kambarį. 
Mieliau pasiimčiau tave ir Lili pas save, bet bus protingiau, jei 
persikelsiu į tavo kambarį, nes jūs dvi, o aš vienas. Kai viskas baigsis, 
spręsime iš naujo. 

— Spręsime iš naujo. 

— Taip. — Jam dar reikia pagalvoti, gerai pagalvoti. Jis 


paėjėjo keletą žingsnių į šalį ir nukirpo dar keletą žiedų. — Šiomis 
aplinkybėmis sunkoka spręsti, kur link mes einame, ką darome. 

-— Tai pamanei, kad pagyvensime kartu šiomis 
aplinkybėmis, o kai jos pasikeis, mes dar kartą įvertinsime situaciją. 

— Taip. 

Vis dėlto ji norėjo pasiginčyti. 

— O atsiklausti nereikia? 

—— Reikia. Bet neklausiu. Nuo šiol medelyne šalia tavęs 
visada bus Stela, mama arba aš. 

-—- Staiga tapai mano viršininku? 

Jis ramiai tęsė savo darbą. 

— Vienas iš mūsų lydės tave į darbą ir namo. 

-- Vienas iš jūsų lydės mane kiekvieną kartą, kai eisiu 
pasisioti? 

— Jei bus būtina. Jei spyriesi pasilikti, tokios yra sąlygos. 

Kolibris sugrįžo, bet šį kartąjį nepajuto jo kerų. 

——- Sąlygos? Gal kas nors mirė, ir tu staiga tapai 
karaliumi? Paklausyk, Harperi... 

— Ne. Bus taip, kaip sakau. Jei esi pasiryžusi likti, sutik. 
Nes aš esu pasiryžęs prižiūrėti tave. Aš myliu tave, tuo pokalbis 
baigtas. 

Ji išsižiojo, užsičiaupė ir giliai įkvėpė tvardydamasi. 

— Jei būtum pasakęs „aš tave myliu“ anksčiau, gal 
būčiau sutikusi tartis. 

— Nėra dėl ko tartis. 

Ji prisimerkė. Jis turi liautis dirbti ir atsigręžti į ją. 

— Tu tampi tikras kietakaktis, jei ko nors užsimanai. 

— Tam nereikia didelių pastangų. — Jis pasilenkė, 
surinko iš krepšio gėles, padarė iš jų puokštę. Paskui atsisuko ir 
įsmeigė į ją savo rudas akis. — Prašom. 

Ji paėmė gėles, suraukė kaktą. 

— Priskynei jas man? 

Jo veide atsirado tingi lėta šypsena. 

— Kam gi dar? 

Ji išleido atodūsį. Paskui prikišo nosį prie puokštės ir įtraukė sod- 
rių kvapų mišinio. 

— Tu varai mane į neviltį, prisiekiu. Kaip gali vieną 
sekundę būti valdingas, o kitą toks mielas. Jos labai gražios. 

— Kaip ir tu. 

- Žinai, kitas vyras būtų pradėjęs nuo gėlių, 
meilikavimų ir „aš tave myliu", kad suminkštintų. Bet tu darai viską 
atvirkščiai. 

Jis įdėmiai žiūrėjo į ją. 

— Aš neketinau tavęs minkštinti. 

— Suprantu. Tu nelaukei, kad su tavimi sutikčiau, 
Harperi, padarysime taip, kaip tu nori. Tiesiog ketinai priversti. 


— Matai, kokia nuovoki. 

Ji neišlaikiusi nusijuokė ir apkabino jį. 

— Jei kartais tave tai domintų, tai aš džiaugiuosi, kad 
būsi su manim. Kai kitą kartą mano nugara nubėgs šiurpuliukai, 
žiūrėk, kad būtum šalia. 

— Būsiu. 

— Jei ruošiesi dar čia padirbėti... 

Ji nutilo pamačiusi atskubantį Loganą. 

-— Atleiskit. Kai kas atsitiko, — tarė jis. — Geriau 
grįžkite namo. 


ĮŽENGUSI Į BIBLIOTEKĄ, HEILE PAJUTO TVYRANTĮ JAUDULĮ, IT 
dūzgesį ore. Ji skubiai apsidairė. Lili žaidė mašinėlėmis su Geivinu ir 
Luku ant grindų prie židinio, kurį Deividas buvo nukrovęs vasaros 
gėlėmis. 

Pamačiusi motiną, Lili ėmė tarškėti, liovėsi žaisti ir pribėgo paro- 
dyti savo sunkvežimį. Bet vos tik Heile ją paėmė ant rankų, Lili ištiesė 
rankutes į Harperį. 

— Kai tu šalia, aš visada lieku antroje vietoje, — 
nusiskundė Heile paduodamajam Lili. 

— Ji supranta, kad aš gerai išmanau, kodėl saldainius 
valgyti yra gerai. Viskas gerai, — pridūrė jis, — aš laikau ją. Kas 
atsitiko? — paklausė jis motinos. 

— Tegu Mičas paaiškina. O, Deividai, žinojau, kad 
nenuvilsi mūsų. 

Jis įstūmė vežimėlį su šaltais gėrimais ir užkandžiais vaikams. 

— Reikia palaikyti kūną ir sielą. —Jis mirktelėjo 
berniukams. — Ypač šiuose namuose. 

— Visi pasiimkite, ko norite, — paliepė Roza. — Ir 
atsisėskime. 

Nors vynas gundė, Heile pasirinko šaltą arbatą. Jos skrandis dar 
nebuvo atsigavęs. 

— Ačiū, kad pasirūpinai mano dukryte, — tarė ji Stelai. 

— Juk žinai, kaip man tai patinka. Negaliu atsistebėti, 
kaip puikiai berniukai su ja sutaria. — Stela paglostė Heilės ranką. — 
Kaip jautiesi? 

— Vis dar apkvaitusi, bet gerai. Ar žinai, kas čia atsitiko? 

— Neturiu nė menkiausio supratimo. Eik, atsisėsk. 
Atrodai pavargusi. 

Sėsdamasi Heile šyptelėjo. 

— Tu jau kalbi su pietietišku akcentu. Jankė su 
pietietišku akcentu. Kaip miela. 

— Tikriausiai dėl to, kad aš čia mažuma. — 
Nerimaudama dėl Heilės blyškumo, ji prisėdo ant fotelio ranktūrio. 

-— Ar ilgai dar mus kankinsi? — neiškentė Loganas, ir 
Mičas atsistojo priešais bibliotekos stalą. 


Kaip mokytojas, pagalvojo Heile. Kartais ji pamiršta, kad kažkada 
jis juo buvo. 

-— Jūs visi žinote, jog jau keletą mėnesių palaikau ryšį su 
ekonomės, kuri dirbo Redžinaldui ir Beatričei, palikuone. 

— Teisininke iš Bostono, — tarė Harperis, atsisėsdamas 
ant grindų šalia Lili ir jos mašinėlių. 

Mičas linktelėjo. 

Jai pasidarė smalsu, ir kuo ilgiau ji ieškojo 
ikiasiudeijos, kuo daugiau kalbino žmonių, tuo didesnis darėsi jos 
įnašas. 

-— Reikia nepamiršti, kad Mičas piešia jos genealoginį 
medį — nemokamai, — pridūrė Roza. 

— Paslauga už paslaugą, — atsiliepė Mičas. — Mums 
reikėjo informacijos. Iki šiol jai nepavykdavo sužinoti nieko, kas 
mums tiktų, bet šiandien ji mus apstulbino. 

— Tu mus žudai, — vėl neiškentė Roza. 

— Kalbu apie laišką, kurį parašė toji ekonomė. Roni — 
Veronika, jos palikuonė, vienoje iš savo giminaičių palėpių surado 
dėžutę su laiškais. Juos reikėjo išskirstyti, perskaityti. Bet šiandien ji 
rado vieną, kurį Merė Heivers rašė savo pusseserei. Laiškas rašytas 
1893-i ųjų sausio 12-ą. 

Praėjus keletui mėnesių po kūdikio gimimo, — tarė 
Heile. 

- Teisingai. Daugiausia tame laiške kalbama apie šeimos reikalus — 
turint galvoje, jog tuo metu žmonės bendraudavo laiškais. Bet laiško 
viduryje... — Jis kilstelėjo lapus. — Ji atsiuntė faksu jo kopiją. 
Perskaitysiu įdomiausias dalis. 

— Mama! — pratisai sudejavo Lukas. — Geivinas rodo 
man minas. 

— Geivinai, ne dabar. Sakau rimtai. Atsiprašau, — 
pasakė Stela. Ji giliai įkvėpė pasiryžusi nekreipti dėmesio į tylų ginčą 
už nugaros. — Tęsk. 

— Minutėlę. — Loganas atsistojo, nuėjęs pritūpė prie 
berniukų ir kažką pasakė. Šie linksmai sušurmuliavo ir pašoko. 

— Mes išsivesime Lili pažaisti, — paskelbė Geivinas 
atstatydamas krūtinę. — Eime, Lili. Nori į lauką? 

Spausdama prie krūtinės sunkvežimį, ji paliko Harperį, pamojavo 
jam ir įsikibo Geivinui į ranką. Loganas uždarė paskui juos duris. 

— Vėliau mes važiuosime valgyti ledų, — tarė jis Stelai 
praeidamas pro šalį. 

— Kyšininkavimas. Neblogai sugalvojai. Atleisk, Mičai. 

-— Nieko tokio. Taigi Merė Heivers parašė tą laišką savo 
pusseserei Liusilei. 

Mičas atsirėmė į stalą, pasitaisė akinius ir ėmė skaityti. 

-- „Nederėtų apie tai rašyti, tačiau man labai neramu 
širdyje ir galvoje. Rašiau tau praeitą vasarą, kad mano šeimininkui 


gimė sūnus. Gražus berniukas, ponaitis Redžinaldas, toks mielas. 
Žindyvė, kurią pasamdė ponas Harperis, išmano savo darbą, rūpinasi 
berniuku ir yra gana prisirišusi prie jo. Kiek žinau, ponia nė karto 
neužsuko į vaikų kambarį. Žindyvė kalbasi tik su ponu Harperiu ir 
klauso tik jo. Bet kai nusileidžia į apačią, mėgsta paplepėti, kaip ir 
visos merginos. Girdėjau ją ne kartą sakant, kad ponia niekada 
nelanko vaiko, nėra laikiusi jo ant rankų, niekada nesidomi, kaip jis." 

— Šalta kalė, — tyliai ištarė Roza. — Džiaugiuosi, kad 
neturiu jos kraujo. Geriau pamišusi nei žiauri. — Tada ji kilstelėjo 
ranką.— Atleisk, Mičai, nesusilaikiau. 

-— Viskas gerai. Aš jau perskaičiau šį laišką porą kartų, ir 
esu linkęs sutikti su tavim. Toliau Merė Heivers rašo: — „Žinoma, ne 
man kritikuoti. Tačiau kažkaip nenatūralu, kad motina visiškai 
besidomi savo vaiku, ypač sūnumi, kuris buvo taip laukiamas šiuose 
namuose. Negaliu sakyti, kad ponia būtų šilta moteris ar natūraliai 
motiniška, tačiau su mergaitėmis ji bendrauja kažkaip kitaip, bent jau 
dalyvauja jų kasdienėje veikloje. Negaliu, suskaičiuoti, Įdek auklių ir 
guvernančių pasikeitė per paskutiniuosius kelerius metus. Ponia 
Harper labai reikli. Tačiau ji nė karto nedavė Alisai jokių nurodymų 
dėl ponaičio Redžinaldo. 

Pasakoju tau tai, Liusi, nes mes abi žinome, kad dažniausiai tie, 
viršuje, nelabai domisi ūkio reikalais, nebent iškyla kokia problema, 
bet aš įtariu, kad kažkas čia ne taip, ir privalau išsakyti tau savo mintis 
ir nuogąstavimus." 

— Ji žinojo, jog kažkas ne taip, — įsiterpė Heile. — 
Atsiprašau, — pridūrė apsidairydama. — Nors aiškiai to nepasako. 

-- Ir ji myli kūdikį. — Stela pasukiojo tarp rankų vyno 
taurę. — Rūpinasi dėl jo. Tęsk, Mičai. 

— Ji rašo: ,„Pasakodama apie kūdikio gimimą, 
ankstesniame laiške nepaminėjau, kad nebuvo jokių ženklų, kad ponia 
Harper lauktųsi. Jos veikla, jos išvaizda išliko tokia pati. Mes, čia 
tarnaujantys, pastebime bet kokius pokyčius. Tai neišvengiama. 
Kūdildo gimimui nebuvo ruošiamasi. Nebuvo kalbama apie žindyves, 
kūdikio kraitelį, ponios Harper padėtį, nesilankė gydytojas. Kūdikis 
ėmė ir atsirado vieną rytą, tarsi jį iš tiesų būtų atnešęs gandras. Nors 
apačioje tarnai šnabždėjosi apie tai, aš neleidau jiems tęsti, bent jau 
man girdint. Tai ne vieta aptarinėti tokius reikalus. 

Tačiau, Liusile, ji taip ignoruoja tą kūdikį, kad net širdį skauda. 
Taigi man kilo abejonių. Dėl jo tėvo abejonių beveik nekyla, nes 
berniukas tikras pono Harperio atvaizdas. Bet kas jo motina — kitas 
klausimas, bent jau mano mintyse." 

— Jie žinojo. — Harperis atsisuko į motiną.—Ji žinojo, 
toji Heivers, ir tarnai žinojo. Bet nieko nepadarė. 

— O ką jie galėjo padaryti? — paklausė Heile. Jos balsas 
buvo kimus nuo emocijų. —Jie buvo tarnai, darbuotojai. Net jei būtų 
ėmę kalbėti, kas būtų klausęs? Jie būtų buvę atleisti ir išspirti lauk, ir 


niekas nebūtų pasikeitę. 

— Tu teisi. — Mičas atsigėrė mineralinio vandens. — 
Niekas nebūtų pasikeitę. Niekas ir nepasikeitė. Ji parašė dar kai ką. 

Jis pastatė stiklinę, atsivertė kitą puslapį: 

„Šiandien į Harperių namus atėjo tokia moteris. Tokia išblyškusi, 
liesa, o jos akyse, Liusi, atsispindėjo ne tik neviltis, bet tam tikras 
pamišimas. Danbis...“ — Tuo metu jis buvo liokajus, — paaiškino 
Mičas. — „Danbis pagalvojo, jog ji ieško darbo, bet ji įsiveržė pro 
priekines duris it kokia laukinė. Vis kartojo, jog atėjo kūdikio, savo 
kūdikio. Sūnaus, vardu Džeimsas. Ji sakė, kad girdi jį verkiant. Net jei 
vaikas būtų verkęs, hole niekas nebūtų girdėjęs, nes jis buvo vaikų 
kambaryje. Negalėjau jos išvaryti, negalėjau sulaikyti jos, nes ji lėkte 
užlėkė laiptais šaukdama savo sūnų. Nežinau, ką būčiau dariusi, bet 
pasirodė ponia ir liepė nuvesti tą moterį į jos svetainę. Toji vargšelė 
drebėjo, kai lydėjau ją. Ponia neleido atnešti jokių gaiviųjų gėrimų. 
To, ką padariau po to, neturėjau daryti, niekada nesu dariusi per visus 
tarnystės metus. Aš pasiklausiau prie durų.“ 

— Taigi ji atėjo čia.— Stelos balse suskambo gailestis, ir 
ji uždėjo ranką Heilei ant peties. —Ji atėjo savo vaiko. Vargšelė 
Amelija. 

„Girdėjau, kokius žiaurius žodžius ponia kalbėjo tai nelaiminga- 
jai," — tęsė Mičas. — „Girdėjau, kaip atšiauriai ji kalbėjo apie vaiką. 
Ji gailėjosi, kad jis nenumirė, Liusi, dėl Dievo, linkėjo tai vargšei 
moteriai ir vaikui numirti, nors toji, pasivadinusi Amelija Konor, prašė 
atiduoti jai vaiką. Jai buvo atsakyta. Jai buvo pagrasinta. Ji buvo 
išvaryta. Dabar žinau, kaip ponas gavo šį vaiką, sūnų, kurio taip 
troško — su šia vargše moterimi, jo meiluže, paskui atėmė iš jos 
kūdikį ir primetė savo žmonai, kad ji užaugintų jį kaip įpėdinį. 
Supratau, kad daktarui ir pribuvėjai, kurie prižiūrėjo šią moterį, buvo 
liepta pasakyti, kad vaikas, mergytė, gimė negyva. 

Žinau, kad ponas Harperis yra apskaičiuojantis ir negailestingas, 
kai tvarko verslo reikalus, tokie patys ir jo asmeniniai santykiai. Nesu 
mačiusi nuoširdžių jausmų tarp jo ir jo žmonos ar tarp jo ir dukterų. 
Tačiau niekada nebūčiau pagalvojusi, kad jis gali taip Žiauriai 
pasielgti. Nebūčiau patikėjusi, kad jo žmona būtų galėjusi jį palaikyti. 
Panelė Konor, apsirengusi apdribusią pilką suknelę, aptemusiomis nuo 
skausmo akimis, buvo išvaryta; jai buvo pagrasinta iškviesti policiją, 
jei dar kada nors sugrįžtų ar prasitartų apie tai, kas buvo kalbama tame 
kambaryje. Aš atlikau savo pareigą, Liusile, išvariau ją iš namų. 
Stebėjau, kaip nuvažiavo jos karieta. Ir nuo tada negaliu rasti sau 
vietos. 

Jaučiu, kad turėjau padėti jai, bet ką aš galėjau padaryti? Argi ne 
mano krikščioniška pareiga buvo jai pasiūlyti pagalbą arba bent jau 
paguosti šią vargšę moterį? Tačiau šiuose namuose esu įsipareigojusi 
savo darbdaviams, tiems, kurie suteikia man stogą virš galvos, 
maitina, moka pinigus. Toji pareiga yra tylėti. Žinoti, kur mano vieta. 


Aš meldžiuosi, kad pasielgiau teisingai. Bet melsiuos ir už tą jau- 
ną moterį, kuri atėjo savo kūdikio ir buvo išvaryta." 


Mičas padėjo lapus ant stalo. Kambaryje stojo tyla. 

Heilės veidu nuriedėjo ašara. Kol Mičas skaitė, ji sėdėjo nuleidusi 
galvą. Dabar pakėlė ją ir nusišypsojo ašarotomis akimis. 

— Bet aš sugrįžau. 


SEPTYNIOLIKTAS SKYRIUS 


— HEILE! 

— Nereikia. — Mičas žengė į priekį sustabdydamas 
Harperį. 

— Aš sugrįžau, — pakartojo Heile, — to, kas mano. 

— Bet tu neatgavai vaiko, — tarė Mičas. 

— Ne? Neatgavau? — Heile iškėlė rankas delnais į viršų. 
— Argi aš nesu čia? Argi nestebėjau jo miegančio, nedainavau jam 
kas vakarą? Ir visi kiti, kurie atėjo po jų? Jie taip ir neatsikratė manęs. 

— Bet dabar to negana. 

— Aš noriu to, kas priklauso man! Noriu to, kas man 
skirta. Noriu... — Jos akys ėmė bėgioti po kambarį. — Kur vaikai? 
Kur jie? 

—- Lauke, — tyliai prakalbo Roza. —Jie žaidžia lauke. 

— Man patinka vaikai, — svajingai tarė Heile. — Kas 
būtų galėjęs pagalvoti? Tokie murzini, savanaudiški padarai. Bet jie 
tokie mieli, švelnūs ir geri, kai miega. Man labiausiai patinka, kai jie 
miega. Savajam Džeimsui būčiau parodžiusi visą pasaulį. Pasaulį. Ir 
jis būtų niekada nepalikęs manęs. Ar manot, kad man reikia jos 
gailesčio? — staiga supyko ji. — Tarnaitės? Ekonomės? Negi manot, 
kad man reikia jos užuojautos? Tebūnie ji prakeikta, ir visi kiti kartu 
su ja. Reikėjo nužudyti juos, kol jie miegojo. 

— Kodėl nepadarei to? 

Ji į PEESIE žvilgsnį į Harperį. 

Yra kitų prakeikimo būdų. Tu toks gražus. Toks 
panašus į jį. 

— Ne. Aš tavo. Aš tavo sūnaus proprovaikaitis. 

Jos akys apsiniaukė, o pirštai ėmė pešioti kelnių audinį. 

—- Džeimsas? Mano Džeimsas? Stebėjau tave. Tu toks 
mielas. Gražuolėlis. Aš ateidavau pas tave. 

— Aš prisimenu. Ko tu nori? 

— Suraskit mane. Aš pasiklydau. 

— Kas tau atsitiko? 

— Tu žinai! Tu tai padarei. Esi prakeiktas už tai. 
Prakeiktas su paskutiniu mano atodūsiu. Aš pasiimsiu tai, kas mano. 
— Heilės galva nusviro atgal, ranka ant pilvo ėmė drebėti. — Dieve. 


— Ji garsiai iškvėpė. — Skauda. 
Harperis sugriebė ją už rankų, atsiklaupė priešais ją. 

— Heile! 

= Taip. —Jos akys buvo balzganos, veidas baltas it 
popierius. — Gal paduotum vandens? 

Jis prisitraukė jos rankas, prisispaudė jas prie veido. 

— Negali šito tęsti. 

— Tik ne dabar. Ji buvo įpykusi. Ačiū, — tarė ji 
Deividui, kai šis padavė jai stiklinę vandens. Ji išgėrė ją kaip moteris, 
mirštanti iš troškulio. — Įpykusi, paskui liūdna, tada vėl supyko. Ją 
sužadino laiškas. Tiksliau, jis sujaudino mane. 

Ji atsisuko į Mičą. 

— Man buvo gaila jos ir ekonomės. Taip atsitinka, kai 
skaitai knygą. Tas namas, žmonės. Įsivaizdavau, kaip jausčiausi, jei 
kas nors paimtų iš manęs Lili, o aš nieko negalėčiau padaryti. 
Pirmiausia, žinoma, mintyse užtvojau Beatričei. Tai bent kalė. Matyt, 
labai įsijaučiau, ir ji rado silpną vietą prasibrauti į mane. 

Jos pirštai tvirčiau sugniaužė Harperio ranką. 

-- Ji nežino, ką galvoti apie tave. Iš tiesų jos jausmai 
persipynę ir sumišę, bet ji prisimena tave mažą ir jaučia tau meilę, nes 
esi jos kraujo. Bet drauge tu esi jo. Ir primeni jai jį. Bent jau aš taip 
jaučiau. Todėl ji sutrikusi. 

— Tu stipresnė už ją, — tarė jai Harperis. 

— Bent jau sveikesnio proto. 

— Tu puikiai atsilaikei. — Mičas padėjo į šoną 
magnetofoną.— Ir, sakyčiau, tau šiai dienai pakaks. 

— Taip, dienelė ne iš lengvųjų. —Ji prisiversdama 
nusišypsojo ir apsidairė. — Ar visus gerai išvainojau? 

—- Galima sakyti. Gal eik į viršų, išsitiesk, — pasiūlė 
Stela. — Loganas pažiūrės, kaip vaikai. Ar ne? 

— Žinoma. — Pirmiausia jis priėjo prie Heilės ir 
paglostė jai galvą. — Lipk į viršų, gražuole, atsipūsk. 

— Ko gero, taip ir padarysiu, ačiū. —Ji įsikibo Harperiui 
į ranką ir atsistojo. — Nežinau, ką be jūsų daryčiau, tikrai nežinau. 

Roza luktelėjo, kol jie išėjo iš kambario. 

-— Ją tai vargina. Dar nesu mačiusi jos tokios išsekusios. 
Paprastai Heile būna labai energinga. Prakeikimas, net aš pavargstu į 
ją žiūrėdama. 

— Reikia tai baigti. — Loganas priėjo prie durų, atidarė. 
— Ir kuo greičiau, — tarstelėjo išeidamas. 

— Bet ką mes galime padaryti? — skėstelėjo rankomis 
Stela. — Laukti ir stebėti neužtenka. Nežinau, kaip jus, bet mane šis 
vaizdas labai sukrėtė. 

-—- Galėčiau nuvažiuoti į Bostoną, padėti Veronikai 
rūšiuoti dokumentus. — Mičas papurtė galvą. — Bet dabar nelabai 
norėčiau jus palikti. 


— Kur du stos? — Roza ištiesė jam ranką. — Aš irgi taip 
jaučiuosi. Tiesą sakant, šiuo metu man nesinori, kad Deividas liktų 
namuose vienas. 

-- Ji man nieko nedaro. —Jis įsipylė vyno, kilstelėjo 
taurę. — Gal todėl, kad nesu kraujo giminaitis. Be to, gėjus, nelabai 
dominu ją. Ji tikriausiai mano, kad aš tarnas. Žemiausia grandis. 

— Ką ji išmano, — atsiliepė Roza. — Nors tai gana 
logiška, sprendžiant iš jos elgesio, ir man nuo to tik geriau. Suraskit 
mane. Ką ji tuo norėjo pasakyti? 

— Jos kapą, — tarė Mičas. 

— Dėl to mes jau visi sutarėme. — Roza atsistojo, 
gurkštelėjo vyno iš Deivido taurės. — Bet kaip, po galais, mes jį 
rasime? 


VĖLIAU, NAMAMS NUTILUS IR LILI UŽMIGUS, HEILE NIEKAIP NE- 
GALĖJO NUSIRAMINTI. 


— Vieną minutę atrodo, kad tuoj griūsiu ir užmigsiu, o 
kitą vėl pašoku. Tikriausiai tai tave erzina. 

— Dabar, kai apie tai užsiminei. — Harperis 
šypsodamasis prisitraukė ją ant sofos šalia savęs. — Gal pažiūrėkime 
rungtynes. Atnešiu iš virtuvės maisto. 

— Nori, kad sėdėčiau čia ir žiūrėčiau beisbolą? 

— Maniau, tau patinka beisbolas. 

— Taip, be ne tiek, kad sėdėčiau priešais televizorių. 

— Gerai. —Jis tariamai nusiminęs atsiduso. — Teks 
pasiaukoti. Išsirink filmą. Žiūrėsime jį, net jei tai bus saldi meilės 
istorija. 

Ji atšlijo nuo jo. 

— Tikrai? 

— Bet tu turėsi atnešti spragintų kukurūzų. 

— Nori pasakyti, žiūrėsi ašaringą filmą ir nelaidysi 
kandžių pastabų? 

— Nepamenu, kad būčiau sutikęs nelaidyti kandžių 
pastabų. 

— Žinai, man patinka ir veiksmo filmai. 

— Čia jau kita kalba. 

— Bet aš norėčiau pažiūrėti kokį meilės romaną su pora 
ašaringų scenų. Ačiū! — Ji įspraudė jam garsų bučinį ir pašoko. — 
Spragėsiai bus su tona sviesto. —Ji atsisuko nuo durų. — Aš jau 
geriau jaučiuosi. 

DAR NIEKADA GYVENIME JOS NUOTAIKA TAIP DAŽNAI NESIKEITĖ. 
Nuo begalinės energijos iki išsekimo, nuo džiaugsmo iki nevilties. 
Kiekvieną dieną jos jausmų gama keitėsi. O tokie pakilimai ir nuo- 
smukiai slėpė nekantrų laukimą, kas bus toliau. Ir kada. 

Kai nuotaika imdavo blogėti, ji stengdavosi galvoti apie tai, ką 
turi. Gražią dukrą, nuostabų mylintį vyrą, draugus, šeimą, įdomų 


darbą. Tačiau niekas jai negalėjo padėti atsikratyti slogių minčių ir 
nuotaikos. 

Ji ėmė nerimauti, ar nesusirgo. Gal jai koks cheminis disbalansas, 
smegenų auglys. Gal ji kraustosi iš proto kaip nuotaka. 

Vieną laisvadienio rytą, jausdamasi pavargusi ir irzli, ji užsuko į 
„Volmartą“ sauskelnių, šampūno ir kitų dalykų. Kaip gera pabūti 
vienai, pagalvojo ji. Vienai su Lili, pasitaisė ji sodindama dukrą į 
vežimėlį. 

Čia bent jau niekam nereikia prižiūrėti jos. O jie tai moka. Stebi 
kaip vanagai. 

Žinoma, ji supranta kodėl, ir yra dėkinga už rūpestį ir nerimą. Bet 
vis tiek jaučiasi dusinama, ji nė dantų negali išsivalyti viena, nes 
tučtuojau atsiranda pagalbininkų. 

Ji ėmė vaikštinėti tarp lentynų rinkdamasi, ko reikia. Paskui nu- 
klydo į kosmetikos skyrių — gal ją pralinksmins nauji lūpų dažai. Ta- 
čiau atspalviai atrodė arba per šviesūs, arba per tamsūs, per ryškūs 
arba per blankūs. Niekas netiko. 

Šiomis dienomis ji atrodo tokia išblyškusi ir paliegusi, kad ryškiai 
pasidažiusi lūpas atrodytų taip, tarsi jos eitų per pėdą pirma jos. 

Gal nauji kvepalai pataisytų reikalą. Bet visi kvapai, kuriuos ji 
uostė, kėlė šleikštulį. 

— Ir nereikia, — sumurmėjo dirstelėdama į Lili. Ši 
ištiesusi ranką taikėsi nugvelbti blakstienų tušo tūbelę arba pieštuką. 

— Tau dar per anksti, panele. Nors būti mergina smagu, 
pamatysi. Matai, Įdek žaisliukų tavęs laulda. —Ji išsirinko vieną 
blakstienų tušą ir įsimetė į vežimėlį. — Nieko nebus, negaliu 
susikaupti. Eime, geriau nupirksiu tau sauskelnių. O jei būsi gera, gal 
ir paveiksliukų knygelę. 

Ji pasuko į Idtą tarpą tarp lentynų, norėdama kuo ilgiau pabūti 
parduotuvėje. Vos išeis, teks vežti Lili pas auklę, grįžti į darbą. Kur 
kas nors prikeps prie jos visai likusiai dienos daliai. 

Jai norisi nuveikti ką nors normalaus, kad juos kur. Dar daugiau, 
ji nori kažką veikti. Bet ką. 

Metusi žvilgsnį į dešinę, ji sustojo it įbesta. 

Daiktas, privertęs ją sustingti, kėlė paniką ir šleikštulį, o pilve ėmė 
spurdėti silpnas suvokimas. Jis vis stiprėjo mintyse skubiai skaičiuo- 
jant. 

Spurdančia širdimi Heile užsimerkė. Atsimerkusi pažvelgė į pa- 
tenkintą Lili veidą. Ir ištiesė ranką paimti nėštumo testą. 


JI NUVEŽĖ LILI PAS AUKLĘ IR DIRBTINAI ŠYPSOJOSI, KOL VĖL ĮSĖDO 
į automobilį. Tada, stengdamasi nieko negalvoti, nukūrė namo. Nieko 
negalvos, nieko nesvarstys. Tiesiog važiuos namo ir pažiūrės, ką paro- 
dys testas. Dukart. Kai jis pasirodys esąs neigiamas, — žinoma, toks 
jis ir bus —ji paslėps pakuotes ir paslapčia išmes, kol niekas 
nesužinojo, kokį panikos priepuolį ji išgyveno. 


Ji negali būti nėščia. Jokiu būdu. 

Heile sustojo kieme, įsitikino, kad pakuotės gerai paslėptos po 
kitais pirkiniais. Tačiau, vos žengus kelis žingsnius, iš kažkur išdygo 
Deividas. 

— Sveika, mieloji, tau padėti? 

— Ne. —Ji prispaudė prie krūtinės pirkinių maišą tarsi 
tai būtų lobis. — Ne, — jau ramiau pakartojo ji. — Tik nunešiu viską 
į viršų. Ir pasisiosiu, jei tu nieko prieš. 

— Nieko. Ir pats dažnai sisioju. 

Žinodama, kad kalbėjo šiurkščiai, ji pasitrynė veidą. 

— Atleisk. Man bloga nuotaika. 

— Ir man dažnai taip būna. — Jis išsitraukė iš kišenės 
ledinukų tūbelę, išėmė vyšninį ledinuką. — Išsižiok. 

Ji šypsodamasi pakluso. 

— Pažiūrėsim, ar pasaldins tau nuotaiką, — tarė jis 
įmesdamas saldainį jai į burną. — Negaliu liautis nerimavęs dėl tavęs, 
mieloji. 

— Žinau. Jei po penkiolikos minučių negrįšiu, gali 
kviesti kavaleriją. Sutarta? 

— Sutarta. 

Ji nuskubėjo į viršų, numetė pirkinius ant lovos — dėl Dievo, pa- 
miršo sauskelnes. Keikdamasi griebė nėštumo testus ir nėrė į vonią. 

Minutėlę išsigando, kad negalės pasisioti. Tai bent būtų. Ji įsakė 
sau nusiraminti, keletą kartų giliai įkvėpė. Sukalbėjo maldelę. 

Po kurio laiko, tebejausdama vyšnių skonį burnoje, įsistebeilijo į 
lazdelę, kuri aiškiai rodė: NĖSČIA. 

Ne. — Ji pagriebė testą, papurtė jį kaip termometrą, 
tarsi Siskas galėtų grįžti į normalią padėtį. — Ne, ne, ne! Kas tai? Kas 
tu! 
magnetas? 

Tada bejėgiškai susmuko ant tualeto dangčio ir užsidengė veidą 
rankomis. 


NORS JI MIELIAU BŪTŲ PALINDUSI PO KRIAUKLĖS SPINTELE, SUSI- 
RIETUSI tamsoje ir pasilikusi ten kitiems devyniems mėnesiams, tokios 
prabangos kaip savigaila negalėjo sau leisti. Todėl nusiprausė veidą 
šaltu vandeniu, kad nesimatytų, jog verkė. 

-—- Kurgi, ašaros ką nors pakeis, — barė ji save. — 
Žinoma, įvyks stebuklas. Viskas bus pasikeitę, kai pažiūrėsi į tą kvailą 
testą, jis rodys, — ne, Heile, tu nenėščia. Tau tik reikėjo pasėdėti ant 
tualeto ir pabliauti. Idiote. 

Ji nurijo kitą kylantį potvynį ir pažvelgė į veidrodį. 

— Prisižaidei, dabar mokėk. Ir tvarkykis. 

Skubiai pasidažė ir tai truputį padėjo. Padėtį dar labiau pagerino 
akiniai nuo saulės. 

Ji paslėpė nėštumo testus apatiniame stalčiuje, po apatiniais, ner- 


vingai dairydamasi per petį kaip narkomanė, slepianti dozę. 

Kai ji išėjo, Deividas jau lipo laiptais. 

— Jau norėjau čiupti ragą. 

Ji išpūtė akis. 

— Ką? 

— Kviesti kavaleriją, mieloji. Užtrukai ilgiau nei 
penkiolika minučių. 

—— Atleisk. Aš... Atleisk. 

Jis šyptelėjo, papurtė galvą. 

Ne, aš neapsimetinėsiu, kad nematau, jog verkei. Kas 
laiks 

— Negaliu pasakyti. —Ji vos prisivertė ištarti tuos du 
žodžius. — Vėluoju į darbą. 

— Pasaulis dėl to nesugrius. Dabar eisi su manim į mano 
kabinetą. — Jis truktelėjo ją už rankos. — Ir papasakosi dėdei 
Deividui savo rūpesčius. 

— Neturiu jokių rūpesčių. 4š esu rūpestis. —Ji neketino 
jam sakyti, neketino niekam sakyti. Kol pati visko neapgalvojo. 
Norėjo įkišti galvą į smėlį keletui dienų. Bet jis apkabino ją per 
pečius, ir žodžiai patys iššoko jai iš burnos. 

Aš nėščia. 

— Ak. —Jis paglostė jai ranką. — Šiuo atveju mano 
šokoladinių triufelių slėptuvė nepadės. 

Ji pasuko galvą ir įsikniaubė jam į petį. 

— Aš kaip kokia derlingumo bomba, Deividai. Ką man 
daryti? Ką, po galais, daryti? 

— Tai, kas tau geriausia. Ar jau esi tikra? 

Snirpčiodama ji kilstelėjo užpakalį nuo laiptų ir ištraukė iš kišenės 
lazdelę. 

-- Ką jis rodo? 

— Mmm. Erelis nusileido. — Jis švelniai suėmė ją už 
smakro, kilstelėjo veidą. — Kaip jautiesi? 

— Man bloga ir baisu. Kvailė! Tai taip kvaila, Deividai. 
Mes saugojomės. Juk nesame pora nuo aistros apakusių paauglių ant 
užpakalinės ševroleto sėdynės. Gal aš turiu kokį kiaušinėlių perteklių 
ar ką, ir jie tiesiog įveikia visus barjerus ir įčiulpia spermą. 

Jis nusijuokė ir spustelėjo jai pečius. 

— Atleisk. Žinau, tau nelabai juoki nga. Nurimkime ir 
PSS Tu myli Harperį. 

Žinoma, myliu, bet... 

— Jis myli tave. 

— Taip, bet... O, Deividai, mes ką tik pradėjome artimiau 
bendrauti, prisipažinome vienas kitą mylį. Galbūt aš leidau sau 
pafantazuoti, kaip būtų toliau. Bet mes nekūrėme jokių ilgalaikių 
planų. Išvis apie tai nekalbėjome. 

-— Šiuo atveju geriau anksčiau nei vėliau. Pasikalbėsite 


dabar. 

— Kaip turi jaustis vyras, kai moteris ateina ir pasako, 
jog laukiasi? Aišku, kad apgautas. 

— Pirmą kartą tu puikiai susitvarkei. 

— Ne tai svarbu. 

— Heile. — Jis atsitraukė, nusmaukė jos akinius, kad 
galėtų matyti akis. — Būtent tai ir svarbu. Su Lili tu pasielgei taip, 
kaip tau atrodė teisinga ir geriau jos tėvo atžvilgiu. Geriau ar blogiau 
— aš, asmeniškai, manau, kad geriau, bet kad ir kaip būtų, tu pasielgei 
drąsiai. Dabar vėl turi būti drąsi ir pasielgti taip, kaip būtų jums abiem 
teisinga. Turi pasakyti Harperiui. 

— Nežinau, kaip. Mane pykina vien pagalvojus apie tai. 

— Tada galbūt tu ji myli, bet neįvertini jo kaip vyro. 

įvertinu, čia ir visa bėda. —Ji įsistebeilijo į testą; žodis 
NĖŠČIA rėkte rėkė jai į veidą. —Jis neatsitrauks. Ir kaip aš tada 
žinosiu, ar jis elgiasi taip, nes myli mane, ar dėl to, kad jaučia 
atsakomybę? 

Deividas palinko, pabučiavo jai į smilkinį. 

— Žinosi. 


SKAMBĖJO GERAI. SKAMBĖJO PAGRĮSTAI, LOGIŠKAI, BRANDŽIAI. 
Tačiau tai nepalengvino jos užduoties. 

O, kad galėtų uždelsti, pamiršti tai keletą dienų. Apsimesti, kad 
nieko neįvyko. Bet tai buvo žema, savanaudiška ir vaikiška. 

Atėjusi į medelyną, Heile įslinko į darbuotojams skirtą tualetą ir 
išsitraukė antrąjį testą. Ji išgėrė litrą vandens ir buvo besukryžiuojanti 
pirštus, bet tai būtų buvę visiškai kvaila. 

Pažiūrėjo į rezultatą akies krašteliu. 

Jis buvo toks pat. 

Vis dar nėščia, pagalvojo ji. Šį kartą ji neverkė, nekeikė likimo. 
Tik įsikišo testą į kišenę ir atidarė duris, pasiryžusi padaryti tai, ką 
reikia. Pasakyti Harperiui. 

O kam? Kodėl jis turi žinoti? Ji galėtų išvažiuoti, galvojo Heile. 
Susikrauti daiktus ir išvažiuoti. Kūdikis juk jos. 

Jis turtingas, galingas. Pasiims vaiką, o ją nustums į šoną. Paims 
jos sūnų. Dėl šlovingojo Harperių pavardės pratęsimo jis pasinaudos 
ja kaip indu, o paskui išplėš tai, kas auga joje. 

Jis neturi teisės į tai, kas jos. Neturi teisės į tai, ką ji nešioja 
savyje. 

— Heile. 

— Ką? — Ji pašoko it vagis, užkluptas nusikaltimo 
vietoje, ir mirksėdama pažiūrėjo į Stelą. 

Ji stovėjo vešlių medžių pavėsyje. Toli nuo tualeto. 

Kiek laiko ji čia stovi paskendusi mintyse? 

— Ar viskas gerai? 

— Esu truputį sutrikusi. —Ji giliai įkvėpė. — Atleisk, 


kad vėluoju. 

— Nieko tokio. 

-- Aš atidirbsiu. Bet man reikia... reikia pasikalbėti su 
Harperiu. Prieš pradėdama noriu pasikalbėti su juo. 

— Jis skiepijimo skyriuje. Klausė, ar grįžai. Heile, 
pasakyk, kas atsitiko? 

— Pirma turiu pasikalbėti su Harperiu. — Kol dar 
neprarado drąsos ar proto. 

Ji nuskubėjo pro augalų stendus asfaltuotu keliuku pro šiltnamius. 
Verslas pamažu atgyja po vasaros stingulio, pastebėjo ji. Temperatūra, 
nors ir nežymiai, krenta, ir žmonės pradeda galvoti apie rudeninius 
augalus. Stelos berniukai jau eina į mokyklą. Dienos trumpėja. 

Nepaisant to, kad ją ištiko bėda, pasaulis nesustojo sukęsis. 

Pasiekusi skiepijimo skyrių, ji ėmė dvejoti priblokšta, kad jos gal- 
va — dar neseniai tokia pilna minčių — dabar visiškai tuščia. 

Lieka tik viena, nusprendė ji. Įeiti į vidų. 

Viduje buvo šilta ir skambėjo muzika. Aplinkui žaliavo įvairaus 
dydžio augalai, kvepėjo žeme ir žaluma. 

Ji nežinojo, kokia tai muzika, tik išskyrė arfos ir fleitos garsus. 
Bet žinojo, jog jo ausinėse skamba visiškai kitokia. 

Jis buvo tolimajame gale, ir takas atrodė beviltiškai ilgas. Atsisu- 
kęs ir pamatęs ją, Harperis nušvito šypsena. 

— Ei, būtent tas žmogus, kurį norėjau matyti. — Jis 
pamojo jai prieiti ir nusiėmė ausines. — Pažiūrėk. 

— Į ką? 

-— Į mūsų kūdikius. 

Kadangi jis buvo nusisukęs į augalus, nematė, kaip ji krūptelėjo 
išgirdusi jo atsakymą. 

— Tiksliai pagal planą, — tęsė jis. — Matai, kiaušidžių 
sekcijos jau išsipūtė. 

— Jos ne vienintelės, — sumurmėjo ji, tačiau priėjo ir 
atsistojo šalia pažiūrėti į augalus, kuriuos jie skiepijo prieš keletą 
savaičių. 

— Matai? Ankštys jau visiškai susiformavusios. 
Palauksime dar tris keturias savaites, kol subręs sėklos. Tada 
persodinsime jas į vazonus ir išnešime į lauką. O pavasarį jos sudygs. 
Kai bus maždaug trijų colių, pasodinsime į lysves. 

Stovėti ir kalbėtis apie bendrą projektą nereiškia vilkinti laiką. 
Tiesiog tai... mandagu. 

— O paskui kas? 

— Paprastai jos pražysta antrąjį sezoną. Tada gerai jas 
apžiūrėsime, užrašysime skirtumus ir panašumus, 
charakteristikas.Tikiuosi, kad bent viena — nors gali būti ir daugiau 
— bus ryškios rožinės spalvos su raudonu atspalviu. Jei pavyks, 
turėsime Heilės Lili. 

— Ojei ne. 


— Pesimizmas sodininkui ne draugas, bet jei nepavyks, 
turiu su- mąstęs kai ką kita. Ir mes mėginsime dar kartą. Kad ir kaip 
būtų, pamaniau, gili padėtum man sukryžminti rožę mano mamai. 

— Ak, mm... — Jei gimtų mergaitė, jie galėtų pavadinti 
ją Roza. — Būtų puiku. Kaip miela iš tavo pusės. 

— Na, tai Mičo mintis, bet jis nė kaktuso neužaugintų. 
Jis nori juodos. Niekam iki šiol nepavyko išvesti tikrai juodą rožę, bet 
pamaniau, kad mes galėtume pamėginti. Dabar tinkamas metas — 
metas plauti, dezinfekuoti, vėdinti ir džiovinti šią vietą. Higiena labai 
svarbi šiame darbe, nes rožės labai lepios. Joms reikia daug dėmesio, 
bet būtų smagu pamėginti. 

Jis taip džiaugiasi, jog pradės kažką nauja. Kaip jis pasikeis, kai ji 
pasakys jam, kad jie jau kai ką pradėjo? 

— Taigi reikia išsirinkti tėvus — žiedadulkinį ir sėklinį. 
Atranka turi būti ypač kruopšti. 

Jos akys mėlynos, Harperio rudos. Jis kantrus, ji impulsyvi. Kas iš 
to gausis? 

— Taip. Kryžminimas turi vykti su geriausiais — bent 
jau kiek įmanoma. 

Jis ūmus, ji užsispyrusi. O Dieve! 

— Žmonės taip nedaro. 

— Chm. —Jis nusisuko į kompiuterį. — Ko gero, ne. 

— Ir žmonės negali visko suplanuoti arba neplanuoja. 
Taip nebūna, kad, tariam, jie susitinka ir pasako vienas kitam: ei, 
susikryžminkime. 

Jis nusijuokė per petį. 

— Na, šitos frazės niekada nevartodavau merginoms 
kabinti bare. Įsirašyčiau ją į atmintį, bet aš jau turiu merginą, tad be 
reikalo švaistyčiau laiką. 

— Tu manęs iš viso niekaip nekabinai, — tarė ji jam. — 
Kad ir kaip būtų, hibridizacija — tai kūryba. Ne tik žaidimas ar 
pasilinksminimas. 

— Chm. Eli, ar rodžiau tau putiną? Sunkiai išleido atžalą, 
bet aš patenkintas tuo, kaip ji auga. 

— Harperi. —Ji vos sulaikė ašaras. — Harperi, aš labai 
atsiprašau. 

— Nieko tokio, — išsiblaškęs atsiliepė jis. — Žinau, kaip 
prižiūrėti atžalas. 

— AŠ nėščia. 

Štai, pagalvojo ji. Pasakiau. Greitai ir sklandžiai. Kaip plėšdama 
tvarstį nuo žaizdos. 

-— Ką tu pasakei? —Jis liovėsi spausdinęs ir lėtai 
atsisuko su kėde. 

Ji nesugebėjo įskaityti jo veido. Gal todėl, kad vaizdas jos akyse 
susiliejo ir beveik apakino. Ji nesuprato, koks jo balso tonas, nes 
ausyse šniokštė. 


— Turėjau susiprasti.Turėjau. Jaučiausi tokia pavargusi, 
be to, nesirgau mėnesinėmis — paprasčiausiai pamiršau apie tai. 
Mane pykina, nuotaika kaitaliojasi. Maniau, nieko nemaniau. Maniau, 
kad tai dėl to, kas vyksta su Amelija. Ir kaip galėjau nesuprasti. 
Atleisk. 

Ji išpylė viską vienu atsikvėpimu, pati nesuprasdama, ką vapa. 
Tada nutilo, kai jis kilstelėjo ranką. 

- Nėščia. Tu pasakei, kad esi nėščia. 

— Dieve, negi turiu pasakyti paraidžiui? — Nežinodama 
verkti ar trypti kojomis, ji išsitraukė iš kišenės testą. — Štai, skaityk. 
N-E-Š... 

— Minutėlę. —Jis paėmė iš jos lazdelę, įsispoksojo į ją. 
— Kada sužinojai? 

— Šiandien, ką tik. Prieš valandą. Buvau „Volmarte“, 
norėjau kai ką nusipirkti. Pamiršau nupirkti Lili sauskelnių, bet 
nusipirkau blakstienų tušą. Kokia aš motina? 

— Nurimk. — Jis atsistojo, suėmė už pečių ir jėga 
pasodino ją ant kėdutės. — Kaip tu? Noriu paklausti, ar nieko 
neskauda, a? 

— Žinoma, neskauda. Dėl Dievo! 

— Klausyk, neburnok ant manęs. — Jis pasikrapštė 
sprandą ir įsižiūrėjo į ją. It stebėtų augalo augimo procesą, pagalvojo 
ji. — Tai pirmoji mano, tėčio, diena. Ar tu labai nėščia? 

— Labai. 

— Kad tave kur, Heile, turiu galvoje, kiek savaičių, ar 
kaip jūs ten sakote? 

— Manau, šešias. Penkios šešios savaitės. 

— Ir kokio jis ten dydžio? 

Ji persibraukė per plaukus. 

— Nežinau. Kaip riešutas. 

— Oho. —Jis pažiūrėjo į jos pilvą, uždėjo ranką. — Oho. 
O kada jis ims krutėti? Kada turės pirštus? 

— Harperi, gal susikauptum? 

— Aš juk nieko neišmanau. Noriu žinoti. Tau reikia pas 
gydytoją, taip? — Jis sugriebė ją už rankos. — Tučtuojau važiuokime. 

— Man nereikia pas gydytoją. Harperi, ką mes darysime? 

—- Kaip tai ką darysime? Mes turėsime kūdikį! Po šimts 
pypkių! — Jis pačiupo ją nuo kėdės ir pakėlė. Jo veide švytėjo 
šypsena.— Mes turėsime kūdikį. 

Ji įsikibo jam į pečius. 

— Tu nepyksti. 

— Kodėl turėčiau pykti? 

Dabar apstulbo ji: jo elgesys sukrėtė ją iki širdies gelmių. 

— Nes. Nes. 

Jis lėtai nuleido ją ir pasodino atgal ant kėdės. Dabar jo balsas 
buvo atsargus ir šaltas. 


— Tu nenori šio kūdikio. 

— Nežinau. Kaip galiu galvoti, ko aš noriu? Kaip iš viso 
galiu galvoti? 

— Nėštumas veikia smegenų bangas. Įdomu. 

— Aš... 

—- Bet nieko tokio, aš pagalvosiu už mus. Tu nuvažiuosi 
pas gydytoją, ir mes įsitikinsime, jog viskas gerai. Tada susituoksime. 
O kitą pavasarį turėsime kūdikį. 

-— Susituoksime? Harperi, žmonės neturi tuoktis vien 
todėl, kad... 

Nors jis atsirėmė į darbo stalą, jai atrodė, kad jis svyro virš jos. 

— Mano pasaulyje, kur dangus yra mėlynas, vienas kitą 
mylintys žmonės gimdo vaikus ir tuokiasi. Gal mums teks šiek tiek 
paspartinti programą, bet prašyčiau atsižvelgti į šį skubų pranešimą. 

— Mes turėjome kažkokią programą? 

— Aš turėjau. — Jis pasilenkė prie jos, užkišo plaukų 
sruogą už ausies, tada švelniai timptelėjo plaukų galiukus. — Aš noriu 
tavęs, žinai, kad noriu. Ir noriu šio kūdikio. Mes padarysime viską 
teisingai, štai kaip viskas bus. 

— Tai tu įsakai man tekėti už tavęs. 

— Planavau apžavėti tave, tada įkalbėti. Bet kadangi 
situacija pasikeitė, o nėštumas atėmė iš tavęs gebėjimą mąstyti, 
ias taip, kaip sakau. 

Tu netgi nenusiminei. 

— Ne, aš nenusiminęs. — Akimirką jis patylėjo. — Gal 
šiek tiek išsigandęs, bet maloniai apstulbęs. Žmogau, Lili tai patiks. 
Turės ką kankinti. O kai pasakysiu savo broliams, kad jie taps 
dėdėmis... O kai pasakysiu mamai, kad ji bus... 

— Senelė, — linktelėdama užbaigė Heile ir keistai 
apsidžiaugė pamačiusi, kaip jo akyse pagaliau šmėstelėjo abejonė. — 
Ir ką manai, ką ji pasakys? 

-— Netrukus sužinosime. 

— Aš negaliu — tiesiog negaliu to suvokti. — Heile 
užsispaudė rankomis smilkinius, tarsi bandytų sustabdyti galvos 
svaigimą. — Net nežinau, ką jaučiu. — Tada nuleido rankas ant kelių 
ir pažiūrėjo į jį. — Harperi, tu nemanai, kad tai klaida? 

— Mūsų kūdikis — ne klaida. —Jis apkabino ją ir pajuto, 
kaip ji krūpteli nurydama ašaras. — Bet velniškas siurprizas. 


AŠTUONIOLIKTAS SKYRIUS 


LIKUSIĄ DIENOS DALĮ JIS GALYNĖJOSI SU NUOSTABA. REIKIA TIEK 

daug apsvarstyti, padaryti, suplanuoti. Pirmi žingsniai jam buvo vi- 

siškai aiškūs, aiškūs ir tikslūs kaip pirmieji darbai skiepijant augalą. 
Jie nuveš Heilę pas gydytoją, patikrins ją ir kūdikį. Jis pradės 


skaityti apie kūdikius, gimdymą, kad suprastų visą procesą, aiškiau 
suvoktų, kas ir kaip vyksta. 

Jis susituoks kaip galima greičiau, bet neskubėdami, kad tai ne- 
būtų koks skubus, šaltas ir apskaičiuotas sandoris. Jis nenori taip elgtis 
dėl Heilės ir, geriau pagalvojus, dėl savęs. 

Jis nori tuoktis Harperių namuose. Sode, kurį padėjo puoselėti, 
pavėsyje namo, kuriame užaugo. Jis nori pasižadėti Heilei ir Lili bei jų 
naujajam kūdikiui, kuris dabar tik riešuto dydžio, čia. 

Štai ko jis nori ir į ką, galima sakyti, ėjo visą savo gyvenimą. 
Anksčiau jis apie tai nesusimąstydavo, bet dabar žino tiksliai, kaip kad 
žino savo vardą. 

Heile ir Lili persikels į ratinę. Jis pasikalbės su motina apie tai, 
kad reikėtų padidinti namelį nekeičiant tradicinio stiliaus. 

Vaikams reikia daugiau erdvės, galvojo jis, kad jie galėtų augti 
Harperių namuose, jo soduose, miškuose kartu žinodami jų istoriją, 
kuri vieną dieną taps ir jų istorija. 

Jis jau mato visa tai, žino tai. Bet nemato vaiko. Vaiko, kurį 
padėjo sukurti. 

Riešutas? Argi gali toks mažas daiktas tiek daug reikšti? Ir jau 
būti toks mylimas? 

Tačiau visų pirma reikia žengti dar vieną žingsnį. 

Jis rado motiną sode, sodinančią astrus ir chrizantemas. 

Ji mūvėjo plonas medvilnines pirštines, suteptas žemėmis. Trum- 
pos katilėlių spalvos kelnės jau irgi buvo išteptos žaliomis ir rudomis 
dėmėmis. Ji buvo basa; bekulnės basutės gulėjo šalia tako. 

Būdamas vaikas jis tikėjo, kad ji yra nenugalima, beveik antgam- 
tinių galių moteris. Ji žinojo viską, norėjai to ar ne. Ji galėjo atsakyti j 
visus klausimus, visada būdavo pasiruošusi apkabinti, o kartais išbu- 
čiuoti. Ko jis netgi dabar vengė. 

Bet dažniausiai ji visada būdavo šalia, kai jos reikėdavo. Tiek 
džiaugsmo, tiek liūdesio aki mirkomis ir tarp jų. 

Dabar bus jo eilė. 

Ji kilstelėjo galvą išgirdusi jo žingsnius, nerūpestingai nusibraukė 
atgalia ranka kaktą. Kokia ji graži, pagalvojo jis, su ta ant akių 
užtraukta kepuraite, giedru veidu. 

— Gera buvo diena, — tarė ji. — Pamaniau, pratęsiu ją ir 
pasodinsiu dar vieną lysvę. Šiąnakt lis. 

— Aiva. —Jis automatiškai žvilgtelėjo į dangų. — 
Tikiuosi, palis kaip reikiant. 

- Iš tavo lūpų Dievui į ausį. —Ji prisimerkė saulėje 
žiūrėdama į jį. — Vaje, koks rimtas veidas. Gal prisėstum, kad 
nenusilaužčiau sprando? 

Jis pritūpė. 

— Man reikia pasikalbėti su tavim. 

— Kaip visada, kai ateini tokiu rimtu veidu. 

—- Heilė nėščia. 


— Ką gi. — Ji padėjo kastuvėlį, labai atsargiai. — Čia tai 
bent. 

— Ji tik šiandien sužinojo. Mano, kad nėštumas kokių 
šešių savaičių. Ji visiškai sutrikusi. 

— Suprantu ją. Kaip ji jaučiasi? 

-— Truputį nusiminusi, truputį išsigandusi. 

Ji ištiesė ranką, nuėmė jam nuo akių akinius ir pažvelgė į akis. 

— O tu? 

— Bandau suvokti. Aš myliu ją, mama. 

—- Žinau. Ar tu laimingas, Harperi? 

— Manyje daug jausmų. Laimė — vienas iš jų. Žinau, tu 
tikėjaisi ne to. 

— Harperi, nesvarbu, ko aš tikėjausi ar norėjau. —Ji 
rūpestingai įkišo mėlyną astrą į jau iškastą duobutę. Jos rankos 
darbavosi jai kalbant. — Svarbu tai, ko norite jūs su Heile. Svarbu toji 
maža mergaitė ir kūdikis, kurį pradėjote. 

— Aš noriu Lili. Noriu vesti Heilę ir įsivaikinti Lili. 
Noriu šio kūdikio. Žinau, jog viskas labai netikėta, tarsi būčiau įmetęs 
tabletę į vandens stiklinę. Pokšt, šeima, bet... neverk. Prašau, neverk. 

— Turiu teisę paverkti, kai mano pirmagimis sako, kad 
padarys mane senele.Turiu teisę nubraukti keletą ašarų, velniai 
griebtų. Kur, po galais, mano skarelė? 

Jis ištraukė ją iš užpakalinės jos kelnių kišenės ir padavė jai. 

— Man reikia prisėsti. — Ji klestelėjo ant užpakalio, 
nusišluostė akis, išsipūtė nosį. — Tu žinai, kad tokia diena ateis. 
Supranti tai, kai pirmą kartą paimi ant rankų vaiką. Tai nėra pirma 
sąmoninga mintis, bet tas supratimas sukasi galvoje. Toks gyvenimo 
ciklas. Moterys jį žino. Ir sodininkai, Harperi. 

Ji išskėtė rankas. 

— Tu būsi tėtis. 

— Taip. — Ir todėl, kad jis galėjo, visada galėjo, 
įsikniaubė veidu į jos tvirtą kaklo linkį. 

O aš būsiu senelė. Dviejų anūkų. — Ji atsitraukė, 
Sabas jam į žandus. — Aš myliu tą mergaitę. Ji jau yra mūsų. 
Noriu, kad tu ir Heile tai žinotumėt. Aš džiaugiuosi dėl jūsų. Net jei tu 
pasistengei, kad kūdikis gimtų per patį sezono įkarštį. 

— O. Nepagalvojau apie tai. 

— Aš tau atleidžiu. —Ji nusijuokė, tada nusitraukė 
pirštines, kad galėtų jausti jo odą. — Ar paprašei ją tekėti už tavęs? 

— Kaip ir. Labiau paliepiau. Ir nežiūrėk į mane taip. 

Jos antakiai liko išriesti, akys plieninės. 

— Tik tokio žvilgsnio nusipelnai. 

— Aš tuo pasirūpinsiu. — Jis pažiūrėjo į jų susikibusias 
rankas, tada pakėlė jas, vieną po kitos, prie savo lūpų. — Myliu tave, 
mama. Tu aukštai iškėlei kartelę. 

— Kokią kartelę? 


Jis pažiūrėjo jai į akis. 

— Nebūčiau išsirinkęs nė vienos, kurią mylėčiau ar 
gerbčiau mažiau nei myliu ir gerbiu tave. 

Rozos akys vėl prisipildė ašarų. 

Man tuoj neužteks šios skarelės. 

— Duosiu jai viską, ką turiu geriausia. Iš pradžių 
norėčiau gauti senelės žiedus. Senelės Harper sužadėtuvių ir 
sutuoktuvių žiedus. Kartą sakei, kad kai tuoksiuos... 

- Mano berniukas. — Tramdydama ašaras, ji pabučiavo 
jį. — Vyras, kurį užauginau. Duosiu juos tau. 


VIENAS IŠ DALYKŲ, KURIŲ JIS NIEKADA NEĮSIVAIZDAVO, BUVO 
piršlybos. Tai moteriai. Per prabangią vakarienę su vynu? Per tingų 
pikniką? O gal užrašyti didelėmis raidėmis ant lentos: AR TEKĖSI UŽ 
MANĘS? 

Nesąmonė. 

Geriausia bus, nutarė jis, išsirinkti vietą, kuri tiktų abiem. 

Taigi jis išsivedė ją pasivaikščioti po vakarėjantį sodą. 

— Man nelabai smagu vėl primesti Lili tavo motinai. Aš 
nėščia, o ne invalidė. 

-— Ji to norėjo. O aš norėjau pabūti su tavim. Ne, neik 
ten. Matai, aš pradedu numatyti, kas dedasi tavo galvoje. Aš pakvaišęs 
dėl Lili ir neketinu švaistyti laiko kalbėdamas apie tai, kas akivaizdu. 

— Taip. Žinau. Tiesiog negaliu su tuo apsiprasti. Lyg 
būčiau kiekvienoje valstijoje šokinėjusi iš lovos į lovą. Ir štai, prašom, 
antras nėštumas. 

- Ne, šį kartą viskas kitaip. Sis kartas — pirmas. Matai 
tą žydinčią slyvą? 

-— Matau, kad kažkas žydi. 

— Štai ši. — jis sustojo, paglostė švelnius žalius lapus. 
— Mano tėvai pasodino ją, kai aš gimiau. Mes pasodinsime vieną Lili, 
kitą — šiam kūdikiui. Matai? Jai beveik trisdešimt metų. Mane visada 
apima geras jausmas, kai žiūriu į ją. Nes tada jaučiu, jog mano vieta 
čia. Mudu susikursime kitų vietų, tačiau pradėsime nuo čia, kur jau 
auga manoji. 

Jis išsitraukė iš kišenės dėžutę. Heilės lūpos suvirpėjo, akys 
įsmigo jam į veidą. 

— O Dieve! 

— Aš nesiklaupsiu. Nenoriu jaustis kvailai tai 
darydamas. 

— Man regis, taip išreiškiama ištikimybė. Todėl vyrai ir 
klaupiasi. 

Tau teks patikėti mano žodžiu. Aš noriu šio mūsų 
drauge pradėto gyvenimo. Ne tik dėl kūdikio, bet dėl to, ką mes 
pradėjome. Tu ir aš, Lili, dabar ir kūdikis. Noriu nugyventi tą 
gyvenimą su tavimi. Tu pirmoji moteris, kurią myliu. Ir paskutinė. 


— Harperi, tu... aš be žado. 

Jis atidarė dėžutę, nusišypsojo, pamatęs jos išplėstas kis. 

-— Jis priklausė mano senelei. Gal apsodas kiek 
senamadiškas. 

— Aš... —Ji sunkiai nurijo. — Aš pasakyčiau, Klasiškas, 
arba šeimos relikvija. Arba tiesiog ohoho. Harperi, Roza tikriausiai... 

— Jis buvo pažadėtas man. Duotas man, kad užmaučiau 
jį tau, moteriai, su kuria noriu praleisti savo gyvenimą. Noriu, kad 
nešiotum jį. Tekėk už manęs, Heile. 

— Jis nuostabus, Harperi. Tu nuostabus. 

— Aš dar nebaigiau. 

— Ak. —Ji nervingai susijuokė. — Negi gali būti 
daugiau? 

— Noriu, kad turėtum mano pavardę. Ir noriu, kad Lili 
turėtų mano pavardę. Noriu viso paketo. Mažiau nepriimsiu. 

— Ar tu supranti, ką sakai? — Ji paglostė jam skruostą. 
— Ką darai? 

— Visiškai. Ir tu geriau greičiau atsakyk, nes nenorėčiau 
sugadinti šios romantiškos akimirkos pargriaudamas tave ant žemės ir 
užmaudamas žiedą. 

— To neprireiks. — Ji minutėlę užsimerkė, pagalvojo 
apie žydinčias slyvas, kartų tradicijas. — Žinojau, kad pasipirši man, 
kai pasakiau, jog laukiuosi. Tu toks esi, teisingas. Garbingas. 

— Tai ne dėl... 

— Tu jau savo pasakei. — Ji įnirtingai papurtė galvą. — 
Dabar aš kalbėsiu. Žinojau, kad pasipirši, ir iš dalies bijojau sutikti, 
nes nežinojau, ar tu nuoširdžiai to norėsi. Gal pasipirši, nes taip reikia? 
Bet dabar žinau, kad ne todėl. Aš tekėsiu už tavęs, Harperi, ir priimsiu 
tavo pavardę. Lili irgi. Mes mylėsime tave visą mūsų gyvenimą. 

Jis ištraukė iš dėžutės žiedą ir užmovė jai ant piršto. 

— Per didelis, — sumurmėjo keldamas jos ranką prie 
lūpų. 

— Atgal neatiduosiu. 

Jis suspaudė jos ranką su žiedu savojoje. 

— Tik trumpam, kol sumažins. 

Ji linktelėjo, tada puolė jam į glėbį. 

—- Aš myliu tave, myliu, myliu. 

Juokdamasis jis palenkė galvą norėdamas ją pabučiuoti. 

— Tikėjausi, kad taip pasakysi. 


JI JAUTĖSI TRUPUTĮ NESMAGIAI SU HARPERIŲ ĮŽENGDAMA Į SVE- 
TAINE, kur turėjo paskelbti jo motinai, Mičui ir Deividui, laukiančiam 
su šampanu, apie jų sužadėtuves. Jai buvo leista išgerti pusę taurės, ir 
ji turėjo apsieiti su ja per abu tostus. 

Vienas už sužadėtuves, kitas už kūdikį. 

Roza apkabino ją ir sukuždėjo į ausį. 


— Mudviem reikia pasikalbėti. Kuo greičiau. 

— Ak. Tikriausiai. 

— Gal dabar? Harperi, keletui minučių pavogsiu tavo 
merginą. Noriu jai kai ką parodyti. 

Nelaukdama atsakymo, Roza įsikibo Heilei į parankę ir išsivedė 
pro duris. 

— Ar jau galvojai, kokių vestuvių norėtum? 

— Aš — ne. Viskas taip staiga atsitiko. 

— Taip, žinau. 

—- Harperis... jis minėjo, jog norėtų tuoktis čia. 

— Aš to tikėjausi. Galėtume švęsti pokylių salėje, jei 
norėtum spindesio. Arba sode bei terasoje, jei norėtum jaukumo. Jūs 
aptarkit ir pasakykit man. Nekantrauju tuo užsiimti ir ketinu būti labai 
užsispyrusi organizatorė, todėl turėsi stebėti mane kaip vanagas. 

— Tu nepyksti. 

— Aš stebiuosi, kad taip sakai. 

— Bandau įsivaizduoti, kaip tu jautiesi, — tarė Heile 
joms lipant laiptais. — Bet negaliu. 

— Todėl, kad tu esi tu. O man patinka mano vieta. — 
Roza pasuko į savo namo galą. 

— Aš nesistengiau pastoti tyčia. 

Prie durų j miegamąjį Roza stabtelėjo ir pažvelgė Heilei į akis. 

— Ar tokios mintys sukasi tavo galvoje? Manai, aš 
galvoju, kad tu viską apskaičiavai. 

— Ne, ne visiškai taip. Daugelis taip pagalvotų. 

— Džiaugiuosi galėdama pasakyti, kad aš nesu daugelis. 
Taip pat puikiai perprantu žmones, išskyrus vieną nesėkmingą mano 
spalvingos karjeros atvejį. Jei aš taip galvočiau apie tave, Heile, tu 
negyventum mano namuose. 

— Aš pamaniau... kai pasakei, jog turime pasikalbėti. 

— O, liaukis, pakaks. — Roza priėjo prie lovos, atidarė 
dėžutę, kuri gulėjo ant jos. Ir ištraukė kažką panašaus į blyškiai 
mėlyną debesėlį. 

— Tai buvo Harperio antklodė. Ją pasiuvau jam gimus. 
Visi mano berniukai turėjo po tokią, ir tai daiktai, kuriuos išsaugojau 
norėdama perduoti kitai kartai. Jei gims mergaitė, panaudosi Lili 
antklodę, o galbūt norėsi naujos ir moteriškos. Bet aš tikiuosi, kad, 
gimus berniukui, panaudosi šią. Kad ir kaip būtų, dabar ji tavo. 

-— Kokia graži. 

Roza minutėlę priglaudė ją prie skruosto. 

— Taip. Harperis yra viena iš didžiausių mano gyvenimo 
meilių. Labiausiai trokštu, kad jis būtų laimingas. Tu padarei jį 
laimingą. To daugiau nei gana. 

— Aš būsiu gera žmona jam. 

— Tai jau pasistenk, kad tave kur. Gal prisėskim ir 
paverkim? 


—- O taip, būtų ne pro šalį. 


GULĖDAMA ŠALIA JO TAMSOJE, JI KLAUSĖSI RITMINGO LIETAUS 
lašų barbenimo į stiklą. 

— Nežinau, kaip galiu vienu metu būti tokia laiminga ir 
tokia išsigandusi. 

— Ne tu viena taip jautiesi. 

— Šįryt atrodė, kad visas pasaulis užgriuvo man ant 
galvos, visa knygų lentyna, ir kiekviena knyga skaudžiai kirto savo 
kampais. Dabar atrodo, kad krito gėlės, ir mane dengia švelnūs 
žiedlapiai bei kvapai. 

Jis paėmėjos kairiąją ranką, kurios nykštys nesiliovė trynęs trečio- 
jo piršto. Žiedas gulėjo dėžutėje ant staliuko. 

— Rytoj nuvešiu jį pas juvelyrą. 

— Kaip aš galiu tekėti už žmogaus, kuris skaito mano 
mintis? — Ji pasirėmė alkūne, atmetė plaukus. — Bet man atrodo, kad 
galiu skaityti ir tavąsias. O tu galvoji kažką panašaus. 

Ji palietė lūpomis jo lūpas. 

Švelnios, lygios, kaip ir jis visas. Mielos ir gundančios. O 
dažniausiai mylinčios. Kad ir kas bandytų apjuodinti jos širdį, kad ir 
kokios mintys lįstų naktimis, ji bus jo. 

Saugi jo glėbyje. Sugundyta. 

Ji gali pasitikėti juo, jo glėbiu, kaip dabar, šią minutę, kai liečiasi 
jų šilti kūnai ir švelnios lūpos. Ji gali pasitikėti juo ir jaustis tvirta. 

Jie ėmė judėti vienu ritmu, lėtai ir lengvai, klausydamiesi lietaus 
muzikos ant akmenų terasoje. Jos širdis irgi plakė į ritmą. Iš malo- 
numo ir laukimo. Ji taip gerai pažįsta jį. Kaip draugą ir partnerį, dabar 
— meilužį. Vyrą. 

Negalėdama sulaikyti ją apėmusių jausmų, ji priglaudė skruostą 
jam prie veido. 

—- Aš myliu tave, Harperi. Ir man atrodo, kad myliu jau 
visą amžių. 

-— Amžinybė mums dar prieš akis. 

Jo pirštai tyrinėjo jos veidą, skruostus, smilkinius, plaukus. Jis 
matė ją tamsoje, jos formas, spindinčias aids. Raganiškas ir paslaptin- 
gas audros žybsniuose, tačiau vis tiek jos. Jis žiūri į ją 1r mato jų ilgą 
ateitį. Liečia ją ir suvokia paprastą šios akimirkos grožį. 

Jis ragavo jos lūpas, odą, grakščią kaldo liniją, subtilų krūtų linkį. 
Jautė po jomis ritmingai kaip lietus plakančią širdį. 

Lėtai, vedamos jos atodūsių, jo rankos ir lūpos nukeliavo jos 
kūnu. 

Liaunas liemuo, toks baltas, toks grakštus blankioje šviesoje, 
virpantys raumenys po jo delnais išdavė jam, kad ji geidžia jo. 

Jis švelniai palietė lūpomis jos pilvą ir akimirką priglaudė prie jo 
skruostą stebėdamasis tuo, kas auga joje. Jos ranka glostė jam 
plaukus. 


Vidurinis vardas bus Harper, — sumurmėjo ji. — 
Berniukas ar mergaitė — nesvarbu, koks bus pirmasis vardas, bet 
svarbu išlaikyti Harperių vardą. 

Jis dar kartą pabučiavo jos pilvą. 

— Ką manai apie Kietis? Kietis Harperis Ešbis. 

Jis vos laikėsi nesusijuokęs, kai pajuto jos sustingstančią ranką. 

— Tai pokštas, taip? 

— Mažasis Kietis arba Hermionė, jei bus mergaitė. 
Šiomis dienomis labai maža Hermionių. 

Bučiuodamas jos kūną į. viršų jis pasiekė lūpas. 

-— Pasigailėtum, jei staiga įsimylėčiau tuos vardus ir 
spirčiausi juos duoti. Tada tai būtų smagu, ar ne? 

— O gal Klemas. —Jis pabučiavo jai į lūpų kampučius. 
— Arba Gertrūda. 

Ji suleido pirštus jam tarp šonkaulių. 

— Reikės pasirūpinti, kad gimimo liudijimą pildyčiau aš. 
Nes aš esu numačiusi kokį nors gėlės vardą. Man patinka Jurginas. 

— O jeigu gims mergaitė? 

Ji sugriebė jį už ausų ir patampė, tada juokdamasi pasidavė. 

O jis juokdamasis įslydo į ją. 


JI JAUKIAI SUSIRIETĖ PRIE JO ŠONO IR ĖMĖ GRIMZTI Į MIEGĄ. 
Lietaus barbenimas buvo kaip muzika, lopšinė, nukelianti į sapnų 
karaliją. 

Ji matė save einančią prie jo; ilga balta suknelė spindi saulėje; 
rankoje ji laiko ryškiai raudonų lelijų puokštę. Jis laukia jos, laukia, 
kad paimtų už rankos ir pasižadėtų. Priimtų priesaiką amžiams. 

Kol mirtis juos išskirs. 

Ne. Ji sukrutėjo pajutusi virpesį po širdimi. Ji nenori minėti mir- 
ties savo vestuvių dieną. Jokių pažadų, susijusių su ja. 

Mirtis iššaukia šešėlius, o šešėliai užtemdo saulę. 

Tušti pažadai. Mechaniškai tariami žodžiai, kurių niekas nesilai- 
ko. Debesys uždengia saulę, ir lietus paverčia jos suknelę purvinų 
pilku skuduru. 

Šalta ir nyku. Tačiau joje liepsnoja karštis. Neapykanta dega kaip 
krosnis, kurstoma įniršio. 

Kaip keista, kaip nepaprastai keista, kad ji jaučiasi tokia gyva, pa- 
giežingai gyva. 

Namai buvo tamsūs. Kapas. Visi viduje buvo negyvi. Tik jos 
vaikas išgyveno, ir gyvens amžinai. Be pabaigos. Ji ir jos sūnus 
gyvens amžinai, bus kartu, kai visa kita jau bus seniai supuvę. 

Toks jos kerštas. Jos vienintelis tikslas. 

Ji išleido į pasaulį gyvybę, kuri augo joje, paskui išlindo į šviesą 
suteikdama jai beprotišką skausmą. Niekas negali jos iš jos atimti. Ji 
jos. 

Ji gyvens tame name su savo sūnumi. Ir bus tikroji Harperių namų 


šeimininkė. 

Po šios nakties ji ir Džeimsas daugiau niekada neišsiskirs. 

Ji ėjo merkiama lietaus, niūniuodama savo melodiją, o permirku- 
sių naktinių marškinių kraštas vilkosi per purvą. 

Ankstyvą pavasarį jie žais sode. Kaip jis juoksis. Gėlės žydės, 
paukščiai čiulbės tik jiems. Ji virs arbatą ir keps pyragus savo brangia- 
jam berniukui. 

Greitai, dabar jau greitai ateis nesibaigiantis pavasaris. 

Ji ėjo per lietų, brido per tirštą rūką. Kartkartėmis jai pasigirsdavo 
kažkoks garsas — balsai, juokas, rauda, šūksniai. 

Kartais akies krašteliu ji sugaudavo kažkokį judesį. Žaidžiantys 
vaikai, krėsle mieganti sena moteris, gėles sodinantis jaunas vyras. 

Bet jie ne iš jos pasaulio, ne iš to pasaulio, kurio ji ieško. 

Jos pasaulyje jie bus šešėliai. 

Ji ėjo takeliais, lipo per žiemos lysves, jos kojos buvo basos ir 
purvinos. Akys — du išprotėję mėnuliai. 

Ji pamatė prie arklidžių siluetą. Tai, kojai reikia, yra ten, bet ten ir 
visi kiti. Tarnai, arklininkai, vežikai. 

Ji patapšnojo pirštu sau per lūpas, tarsi tildytų save, tačiau užuot 
tylėjusi nusikvatojo. Gal reikia sudeginti arklides, sukurti tokį laužą, 
kad ugnis pasiektų dangų. O, kaip žvengtų tie žirgai, kaip rėktų 
žmonės. 

Karšta ugnis šaltą kaip ledas naktį. 

Ji pajuto, jog galėtų įžiebti ugnį mintimis. Taip galvodama, atsisu- 
ko į Harperių namus. Ji sudegins juos iki pelenų mintimis. Visi kam- 
bariai susproginės nuo karščio. O jis, Redžinaldas Harperis, ir visi kiti 
ją išdavusieji pateks įjos sukurtą pragarą. 

Bet tik ne kūdikis. Ne, ne, tik ne jis. Ji užsidengė rankomis burną, 
užgesino mintį, kol ji dar neįžiebė kibirkšties. Ten jos sūnus. 

Jis turi eiti su ja. Būti su ja. 

Ji pasuko ratinės link. Jos plaukai, susivėlę ir aplipę veidą, krito į 
akis, bet ji ėjo neskubėdama. 

Jokių spynų, pagalvojo ji žiūrėdama į plačias duris. Kas drįsti| 
įžengti į Harperių valdas? 

Ji. 

Durys sugirgždėjo. Netgi tamsoje ji galėjo įžiūrėti spindinčius 
vežimaičius. Paprasti ratai didžiajam ponui netinka. Vien didelės, bliz- 
gančios karietos jam ir jo kekšei žmonai, jo zirziančioms dukroms, 
kad ir jos norėtų važiuoti. 

Tuo tarpu jo sūnaus motina, gyvybės kūrėja, važinėjasi vogtu 
vežimu. 

O, jis sumokės už tai. 

Ji siūbuodama stovėjo atvirame tarpduryje, o jos mintys skriejo 
ratais, keldamos ūžiančius įniršio, sutrikimo ir siaubingos meilės žie- 
dus. Ji pamiršo, kur esanti, kas ji, kodėl ji čia. Tada iš minčių sūkurio 
vėl išniro tikslas. 


Ar ji gali rizikuoti užsidegti šviesą? Ar išdrįs? Ji privalo, privalo. 
Tamsoje nieko nematyti. 

Dar ne. 

Drebančiais nuo šalčio pirštais ji užžiebė lempą, laikė ją rankoje, 
bet nejautė jos karščio. Ji nusišypsojo pamačiusi virvės galą. 

Štai, puikiai tiks. 

Ji paliko degančią lempą, atviras duris ir vėl išėjo į lietų. 


KAI HARPERIS ATSISUKO, IŠTIESĖ RANKĄ ŠALIA SAVĘS, JOS NEBUVO 
„Pusiau pabudęs, jis ištiesė ranką dar toliau, tikėdamasis pajusti jos 
odą. 

— Heile? 

Jis sumurmėjo jos vardą, pasirėmė ant alkūnės. Tikriausiai nuėjo 
pas Lili, pagalvojo jis, tačiau garso siųstuvas šalia lovos tylėjo. 

Tik dar po kelių sekundžių jis suvokė, ką iš tiesų girdi. 

Lietus buvo per garsus. Harperis skubiai atsisėdo ir pamatė, jog 
terasos durys atviros. Jis išsirito iš lovos ir griebė džinsus. 

—- Heile! —Jis užsitempė džinsus ir puolė prie durų. Bet 
lauke j j pasitiko tik tamsa ir lietus. 

Lietus tėškė jam j krūtinę, ir jo širdis krūtinėje susitraukė j ledo 
gabaliuką. Susiėmęs už galvos, jis puolė atgal, j Lili kambarį. 

Vaikas ramiai miegojo. Jo motinos ten nebuvo. 

Jis nuskubėjo į miegamąjį, pasičiupo aparatą ir, įsikišęs į užpaka- 
linę kišenę, išėjo į lauką jos ieškoti. 

Saukdamas ją vardu jis nuskriejo laiptais žemyn. Ratinė, šmėste- 
lėjo mintis. Jis visada tikėjo, kad Amelija eidavo ten. Tą naktį sode, 
kai jis buvo dar vaikas, ji irgi ten ėjo. 

Jos suknelė buvo šlapia ir purvina, prisiminė jis bėgdamas. Tarsi 
ji būtų vaikščiojusi po lietų. 

Jis žinojo kelią, netgi tamsoje. Takelis buvo pažįstamas iki skaus- 
mo. Jis pamatė atidarytas duris ir jo širdis džiugiai šoktelėjo. 

— Heile! —Jis uždegė Šviesą. 

Durys buvo drėgnos, o purvini pėdsakai per virtuvę vedė į kamba- 
rį. Jis šūktelėjo ją dar kartą, tačiau širdyje žinojo, kad name nieko 
nėra. 

Šį kartą jis griebė telefoną ir išbėgdamas skubiai surinko mamos 
numerį. 

— Mama, Heile dingo. Ji kažkur lauke. Negaliu jos rasti. 
Ji — o Jėzau, matau ją. Trečias aukštas. Ji trečiojo aukšto terasoje. 

Jis numetė telefoną ir nubėgo atgal į namą. 

Ji neatsigręžė pašaukta vardu, bet toliau ėjo terasa kaip šmėkla. Jis 
paslydo ant šlapių akmenų, tada, mindžiodamas gėles, puolė prie 


Vos atgaudamas kvapą, drebančia širdimi Harperis užlėkė j trečią 
aukštą. 

Tą akimirką ji atidarė terasos duris. 

Ji sudvejojo, kai jis vėl pašaukė ją vardu, tada lėtai atsisuko ir pa- 
sižiūrėjo. Nusišypsojo. 

-— Mirtis už gyvenimą. 

— Ne. 

Vienu šuoliu jis prišoko prie jos, sugriebė už rankos ir įtraukė į 
vidų. 

— Ne, — pakartojo jis apglėbdamas ją. — Pajusk mane. 
Tu žinai, kas aš. Žinai, kas esi tu. Pajausk mane. 

Jai ėmus spurdėti, jis dar tvirčiau surakino ją glėbyje. Laikė pri- 
glaudęs prie savęs, kad ji pajustų jo kūno šilumą, nors ji tik purtė 
galvą ir šiepė dantis it laukinis šuo. 

— Tu atimsi iš manęs sūnų! 

— Tu turi dukrą. Turi Lili. Lili miega. Heile, pasilik su 
mumis. 

Jis spėjo ją sugriebti, kai jos kūnas suglebo. 

— Man šalta, Harperi. Šalta. 

— Viskas gerai. Tau viskas bus gerai. —Jis nunešė ją per 
plačią apdulkėjusiomis sienomis pokylių salę. 

Staiga durys atsidarė, pro jas įbėgo Mičas. Metęs skubų žvilgsnį į 
Heilę, jis lengviau atsiduso. 

— Tavo motina nuėjo pas Lili. Kas atsitiko? 

— Ne dabar. — Laikydamas glėbyje drebančią Heilę, 
Harperis praėjo pro Mičą. — Vėliau pasikalbėsime. Ją reikia sušildyti 
ir perrengti. Visa kita palauks. 


DEVYNIOLIKTAS SKYRIUS 


JIS APGAUBĖ JĄ ANTKLODE NUO GALVOS IKI KOJŲ, PASODINO ANT 
lovos ir ėmė džiovinti plaukus rankšluosčiu. 

— Aš neprisimenu, kaip pabudau. Neprisimenu, kaip 
išėjau. 

— Ar jau Šilčiau? 

— Uhu. — Tik kaulus tebekaustė ledinis šaltis. Kažin, ar 
šiluma kada nors prasiskverbs iki jų, pagalvojo ji. — Nežinau, kiek 
laiko buvau ten. 

— Dabar jau grįžai. 

Ji ištiesė ranką, palietė jo ranką. Jam irgi reikia šilumos ir pa- 
guodos. 

— Tu suradai mane. 

Jis pabučiavo jai j drėgnus plaukus. 

— Visada surasiu. 

— Tu paėmei Lili garso siųstuvą. — O tai, pagalvojo ji, 


reiškia dar daugiau. — Tu nepamiršai jos. Nepalikai jos vienos. 

-- Heile. — Jis apkabino ją, priglaudė skruostą jai prie 
veido. — Aš nė vienos iš jūsų nepaliksiu vienos. — Jis uždėjo ranką 
jai ant pilvo. — Nė vieno. Prisiekiu. 

— Žinau. Ji netiki pažadais, ištikimybe, meile. O aš tikiu. 
Tikiu mumis ir viskuo, ką mes turime. —Ji pakreipė veidą, kad jos 
lūpos pasiekti | jo. — Ne visada taip buvo, bet dabar tikiu. Aš turiu 
viską. O ji nieko. 

— Tu dar gali jausti jai gailestį? Po viso šito? Po to, kas 
atsitiko? 

— Nesu tikra, ką jaučiu jai. — O, kaip gera atsiremti į 
gerą, tvirtą petį. — Maniau, kad suprantu ją nors truputį. Mūsų abiejų 
situacija buvo panaši. Kalbu apie nėštumą ir apie tai, kad iš pradžių 
nenorėjome kūdikio. 

— Tu visiškai ne tokia kaip ji. 

Harperi, minutėlę pasistenk nepaisyti savo jausmų. 
Pažiūrėk objektyviai, kaip kad darai darbe. Įvertink situaciją. Mes abi 
buvome netekėjusios ir laukėmės. Nemylime kūdikio tėvo, nenorime, 
kad mūsų gyvenimai pasikeistų, taptų našta. Paskui pradedame norėti 
kūdikio. Dėl skirtingų priežasčių, tačiau imame trokšti to kūdikio. 

— Dėl skirtingų priežasčių, — pakartojo jis. — Aš 
suprantu, taip, šioks toks panašumas yra. 

Atsidarė durys. Įėjo Roza, nešina padėklu. 

— Aš jums netrukdysiu. Llarperi, pasirūpink, kad ji tai 
išgertų. — Padėjusi padėklą lovos galūgaly, Roza trumpam stabtelėjo. 
Ji paglostė Heilei veidą, pabučiavo jai į žandą. — Ilsėkis. 

Harperis paėmė Rozą už rankos. 

— Ačiū, mama. 

-— Jei ko nors reikės, paskambink. 

— Ja niekas nesirūpino, — tyliai ištarė Heile, kai durys 
užsidarė. — Ji niekam nerūpėjo. 

—— O kuo ji rūpinosi? Kas jai rūpėjo? Turto troškimas 
nėra rūpestis, — pridūrė jis, nespėjus Heilei prasižioti. Tada pasilenkė 
įpilti jai arbatos. — Tai, kas jai atsitiko, yra nepateisinama. Dėl to 
nesiginčiju. Bet žinai, ką? Liūdnoje jos istorijoje nėra nė vieno 
didvyrio. 

—— Turėtų būti. Istorijose visada turėtų būti didvyrių. Bet 
ne. — Ji paėmė puodelį. — Ji nebuvo didvyrė. Netgi ne tragiška 
herojė, kaip Džiuljeta. Ji paprasčiausiai liūdna. Ir kandi. 

— Apskaičiuojanti, — pridūrė jis. — Ir pamišusi. 

— Taip. Ji nebūtų tavęs supratusi. Manau, pažįstu ją 
pakankamai gerai, kad tai žinočiau. Ji nebūtų supratusi tavo 
sąžiningos širdies. Tai irgi liūdna. 

Jis nuėjo prie durų. Štai toji ilgai laukta liūtis; jis galėtų stovėti ir 


valandų valandas žiūrėti, kaip žemė geria lietų. 

— Ji visada buvo liūdna. — Jam pavyko pergalėti savo 
pyktį ir surasti savyje užuojautos. — Jaučiau tai dar vaikystėje, kai ji 
ateidavo į mano kambarį dainuoti. Tokia liūdna ir sutrikusi. Tačiau 
šalia jos jaučiausi saugiai, kaip jautiesi šalia žmogaus, kuriuo pasitiki 
ir kuris rūpinasi tavimi. Tam tikra prasme ji rūpinosi manimi ir mano 
broliais. Matyt, turėčiau į tai atsižvelgti. 

— Ir tebesirūpina, jaučiu tai. Tiesiog jos protas labai 
sutrikęs. Harperi, aš neprisimenu. 

Heile nuleido puodelį, ir jos akys susidrumstė nuo užplūdusių 
jausmų. 

— Kitais kartais aš viską prisimindavau. Matydavau bent 
jau dalį savęs. Nežinau, kaip tai paaiškinti. Tačiau šį kartą viskas 
susimaišė, ir aš nieko nemačiau. Nieko. Kodėl ji ėjo į tą pokylių salę? 
Ką ji ten veikė? 

Jis norėjo pasakyti jai, kad nusiramintų, pailsėtų. Tačiau žinojo, 
kad ji negalės. Todėl sugrįžo prie lovos ir atsisėdo šalia. 

—Tu nuėjai į ratinę.Turėjai ten būti, nes durys buvo atviros, o ant 
virtuvės grindų buvo likę pėdsakų. Grindys buvo šlapios. 

— Ten ji ir ėjo tą naktį, kai mirė. Esu tikra, kad ji mirė 
būtent tą naktį. Kitaip negali būti. Mes matėme ją tą kartą, tu ir aš. 
Stovinčią terasoje, šlapią ir purviną. Ji turėjo virvę. 

—- Tikriausiai ji rado tą virvę ratinėje. Jų ten galėjo būti. 

-— Bet kam jai ta virvė? Juk ji norėjo atsiimti sūnų. Kad 
surištų auklę? 

— Nemanau, kad tam. 

Ji turėjo ir pj jautuvą. — Spindinčiais ašmenimis, 
prisiminė Heile. Aštrų. — Gal j ji ketino nužudyti tuos, kurie būtų 
bandę pastoti jai kelią. Bet ta virvė. Kam toji virvė? 

Ji išplėtė akis ir garsiai pastatė puodelį ant lėkštutės, kai perskaitė 
jo akyse atsakymą. 

— O Dieve. Kad nusižudytų? Kad pasikartų, ar apie tai 
galvoji? Bet kodėl? Kam eiti tokį. kelią? Kam klampoti per lietų, kad 
pasikartum pokylių salėje? 

— Tuo metu vaikų kambarys buvo trečiajame aukšte. 

Nežymus raudonis, kuris buvo sugrįžęs į jos skruostus, vėl išblėso 

— Vaikų kambarys. 

Ne, pagalvojo ji, matydama prieš akis stojusį vaizdą, ji niekada 
visiškai nebesušils. 


HEILĖS LAISVADIENIAI PRABĖGDAVO NEPASTEBIMAI. DABAR JUOS 
atimdavo kasdieniai reikalai — apsipirkinėjimas, skalbimas, rūpinima- 
sis Lili, darbai, kurių nespėdavo padaryti per savaitę, ir netikėtai 
atsiradę reikalai — kad ji beveik neprisiminė, ką reiškia dirbti ne visą 
darbo dieną ir neturėti visą laisvalaikį suryjančio mažylio. 

Bet kas sako, kad jai tai nepatinka? 


Atsiradus laisvai minutei, ji i1mdavo nerimauti ir irzti. Bet kai 
viršininkas įsako pasiimti laisvą dieną, negali ginčytis. Bent jau kai tas 
viršininkas — Rozalinda Harper. 

Ji buvo visą dieną ištremta į Stelos namus, ir netgi be Lili, kuri 
užimtų jos mintis. Jai buvo liepta ilsėtis, ir ji stengėsi. Tikrai stengėsi. 
Bet nei knygų, krūva, nei Stelos filmų kolekcija nesudomino jos, tad, 
užuot palaimingai snaudusi tyliame tuščiame name, ji ėmė skaičiuoti 
minutes. 

Kurį laiką ji klaidžiojo po kambarius, kambarius, kuriuos padėjo 
dažyti. Stela ir Loganas susikūrė tikrus namus, kuriuose susijungė 
Stelos meilė detalėms ir stiliui bei Logano erdvės pojūtis. Ir berniukai 
įnešė savo indėlį, galvojo ji apžiūrinėdama Geivino ir Luko kambarį 
su dviaukšte lova ir lentynomis, nukrautomis komiksų knygelėmis ir 
sunkvežimiais. Tai namai, skirti vaikams, su daugybe šviesos ir 
spalvų, dideliu kiemu, kuris driekiasi beveik iki miško. Ir nors sodas 
rūpestingai išpuoselėtas — argi galėtų būti kitaip, — vis dėlto tai 
kiemas, kuriame gali bėgioti vaikai ir šuo. 

Ji paėmė ant rankų Parkerį — šuo buvo vienintelis jos kompanio- 
nas tą dieną — ir paglostė jo gauruotą galvą. 

Ar sugebės būti tokia protinga kaip Stela kurdama savo namus ir 
šeimą? Ar bus tokia mylinti, nuovoki ir sveiko proto? 

Ji niekada nemokėjo planuoti. Tai Stelos pranašumas. Ji tiesiog 
plaukė pasroviui, gana patenkinta savo darbu knygyne, padėdama 
tėvui prižiūrėti jų namelį. Kartais pagalvodavo, jog reikėtų pasimokyti 
verslo — kad pasiruoštų mintyse brandinamam, bet dar miglotam 
planui atidaryti nuosavą knygyną. Kada nors. 

Ji galvodavo apie tai, kaip vieną dieną įsimylės. Dauguma mer- 
gaičių apie tai galvoja. Tačiau ji neskubėjo, laukė savo didžiosios 
meilės ir viso to, kas atsitinka įsimylėjus. Pastovumas, namai, vaikai. 
Visi kiti rūpesčiai, varginanti rutina jos mintyse buvo toli kaip 
mėnulis. Už šviesmečių. 

Tačiau gyvenimas pasisuko ne taip, kaip ji planavo. Ir štai ji, dar 
neturinti dvidešimt šešerių, o jau besilaukianti antrojo kūdikio, dirban- 
ti darbą, apie kurį dar prieš porą metų visiškai nieko neišmanė. 

Ir taip kvailai įsimylėjusi, kad nieko aplinkui nebemato. 

O ką jau kalbėti apie tai, kad paslaptinga ir neabejotinai pamišusi 
dvasia kartkartėmis nusprendžia pasiskolinti jos kūną. 

Kai Parkeris ėmė spurdėti, ji nuleido šunį ant žemės ir nusekė 
paskui į virtuvę, kur jis nubėgo prie užpakalinių durų ir ėmė akimis 
gręžti jas. 

— Gerai jau, gerai, bėk. Spėju, kad šiandien nesu pati 
įdomiausia pašnekovė tau. 

Ji išleido jį į lauką, ir Parkeris nuskuodė per kiemą į mišką, tarsi 
būtų vėlavęs į susitikimą. 


Heile irgi išėjo į kiemą. Graži diena. Lietus atgaivino žemę, tru- 
putį atvėsino orą. Ji galėtų pasivaikščioti, paravėti. Arba galėtų 
išsitiesti sodo kėdėje; gal lauke pavyktų nusnūsti. 

Nelabai tuo tikėdama, ji atlenkė kėdę ir pagalvojo, jog reikėtų 
atsinešti knygą. Tačiau po poros minučių jau miegojo. 


JI PABUDO PAŽADINTA KNARKIMO. SUTRIKUSI UŽSIDENGĖ RANKA 
burną, bet knarkimas nesiliovė. Ant jos buvo užmesta lengva 
medvilninė antklodė, o galva ilsėjosi skėčio šešėlyje. 

Knarkė Parkeris, išvertęs pilvą, tysantis šalia šezlongo. Jo kojos 
styrojo į viršų, ir jis atrodė it apverstas žaislinis šuo. 

Gal jos gyvenime kartais ir pasitaiko keistų akimirkų, tačiau ji 
abejojo, ar šuo būtų galėjęs apkloti ją ir pastatyti skėtį virš galvos. 

Pasitrynusi akis, Heile atsisėdo, ir tą akimirką duryse pasirodė 
Stela su dviem stiklinėmis šaltos arbatos. 

— Gerai nusnaudei? — pasiteiravo ji. 

— Nežinau. Miegojau. Ačiū, — pridūrė ji paimdama 
arbatą. — Kiek laiko... oho. — Ji sumirksėjo pažiūrėjusi į laikrodį. — 
Miegojau beveik dvi valandas. 

— Džiaugiuosi tai girdėdama. Atrodai geriau. 

— Tikiuosi. Kur vaikai? 

— Loganas paėmė juos po pamokų. Jiems patinka 
važiuoti su juo į darbą. Nuostabu lauke, ar ne? Puiki diena gerti arbatą 
kieme. 

— Kaip medelyne? Paprastai tokiu oru būna daug 
žmonių. 

— Taip ir buvo. Darbo užteko. Pažiūrėk į šias mirtas. 
Myliu šį kiemą, — atsiduso Stela. 

— Judu su Loganu puikiai pasidarbavote. Apie tai ir 
galvojau vaikščiodama po namus. Kokia judu puiki komanda. 

— Pasirodo. Kas būtų galėjęs pagalvoti, kad toks 
neorganizuotas bambeklis visažinis ir pedantiška organizuota 
maksimaliste galėtų rasti tikrą meilę ir laimę? 

— Aš. Iš pat pradžių. 

— Kurgi ne. Gudruolė. Ar valgei? 

-- Kad nesinorėjo. 

Stela pagrūmojo pirštu. 

— Gal kai kam ten, viduje, norisi. Padarysiu tau 
sumuštinį. 

— Nevark, Stela. 

— Su kumpiu? 

Atsidususi Heile pasidavė. 

— Taip nesąžininga. Tu žinai mano silpnybes. 

— Pasėdėk čia. Grynas oras tau į naudą. Tuoj grįšiu. 

Stela grįžo ne tik su sumuštiniu, bet ir raudonųjų vynuogių keke 
bei kąsnio dydžio sūrio griežinėliais. Ir Milano sausainiais. 


Heile pažvelgė į lėkštę, tada į Stelą. 

— Ar būsi mano mamytė? 

Nusijuokusi Stela atsisėdo ant ištiestos sodo kėdės prie Heilės 
kojų. Ir ėmė jas masažuoti taip, kad kiekvienas raumuo Heilės kūne 
ėmė dūsauti iš palengvėjimo. 

— Labiausiai man patinka būti nėščiai dėl to, kad kas 
nors vis mane palepina. Kai laukiausi pirmą kartą, to labai trūko. 

— Tai dabar atsiimsi. — Stela paplekšnojo Heilei per 
koją. — Kaip savijauta? 

— Gera. Žinoma, pavargstu, ir nuotaika dažnai keičiasi, 
bet šiaip gera. Dabar dar geriau, — pridūrė ji atsikandusi sumuštinio. 
— Kad ir kaip nenorėčiau to pripažinti, bet miegas ir maistas labai 
padeda. Aš rūpinsiuos savimi, Stela, pažadu. Buvau atsargi su Lili, ir 
šį kartą pasirūpinsiu. 

— Žinau. Be to, neturėsi kitos išeities. 

— Man...—Ji neramiai pakrutino pečius. — Man keista, 
kad visi taip rūpinasi manimi. 

— Teks su tuo apsiprasti, nes mums nieko kita nelieka. 
Turint galvoje tai, kas vyksta. 

-— Praeitą naktį buvo taip... Aš jau išnaudojau visus 
žodžius. Keista, nerealu, įtikinama, stipru. Viskas kartu. Stela, aš ne 
viską pasakiau Harperiui. Negalėjau. 

— Ką nori tuo pasakyti? 

— Nepasakiau jam, ką jaučiau. Jis bartųsi, kaip barasi 
vyrai. Tikiuosi, tu jam irgi nesakysi. 

— Pasakok. 

— Jaučiau — nežinau, ar dėl streso, ar tai buvo tikra. Bet 
aš jaučiau. Stela, ji nori kūdikio. Šio kūdikio. — Heile prispaudė 
ranką prie pilvo. 

— Kaip... 

— Ji negali. Jokia jėga šioje žemėje, niekur, nėra 
pakankamai didelė, kad išplėštų iš manęs šį kūdikį. Nes toji gyvybė 
auga manyje. Harperis išsigąstų. 

-- Paaiškink man, nes aš nelabai suprantu. 

— ji visiškai sutrikusi, tik taip galėčiau paaiškinti. 
Nesupranta, kokie dabar laikai. Ji svyruoja. Kai ji galvoja gyvenanti 
dabar, ji nori to, ką turiu aš. Šio kūdikio, gyvenimo, kūno. Dar 
daugiau turtų ir privilegijų. Ji nori pojūčių ir atlygio. Ar supranti? 

— Taip. 

— Ji tampa labiau bauginanti, savanaudiškesnė. O kai ji 
prisimena praeitį, tarsi iš naujo išgyvena tai, kas vyksta. Tada būna tik 
pikta ir kerštinga, nori, kad kas nors sumokėtų jai už tai, kas atsitiko. 
Arba būna tiesiog liūdna ir nori, kad visa tai baigtųsi. Ji pavargo. 
Harperis mano, kad ji nusižudė. 


Žinau. Mes kalbėjomės. 

— Jis mano, kad ji pasikorė vaikų kambaryje. Salia 
miegančio vaiko. Ji galėjo taip padaryti. Ji buvo sutrikusi, pamišusi. 

— Taip, ir tai žinau. — Stela atsistojo, nuėjo į kiemo 
vidurį ir įsistebeilijo į mišką. — Aš vėl regiu tuos sapnus. 

— Ką? Kada? 

— Ne čia, ne naktimis. Galima sakyti, tai atsitinka dieną, 
kai už- sisvajoju. Darbe. Harperių žemėje. Vėl matau jurginą. Mėlyną 
jurginą. Tik jis didžiulis ir baisus. Ji nori, kad aš matyčiau jį tokį. 
Žiedlapiai kaip ašmenys, regis, tik ir laukia, kada galės įpjauti į ranką. 
Tik šį kartą jis auga ne sode. — Stela atsigręžė ir pažvelgė Heilei į 
aids. — O ant kapo. Ant nepažymėtos juodos žemės lopinėlio. 
Jurginas — vienintelis augalas ten. 

— Kada tai prasidėjo? 

— Prieš keletą dienų. 

— Kaip manai, ar Roza irgi tai mato? 

— Mums teks jos paklausti. 

— Stela, mes turime nueiti į senąjį vaikų kambarį. 

—- Taip. — Ji grįžo prie Heilės, paėmė jos ištiestą ranką. 
— Nueisime. 


PASKELBUS, JOG BUS SVARSTOMAS VESTUVIŲ PLANAS, VYRŲ 
NELIKO. 


Vyrai, pastebėjo Heile, išsilaksto kaip skruzdėlės, kai užsimeni apie 
tokius dalykus kaip svečių sąrašas ar spalvos. 

Todėl jos galėjo susėsti Stelos kieme su Lili, kuri ėjo iš rankų į 
rankas arba žaidė ant žolės su Parkeriu. 

— Nemaniau, kad bus taip lengva atsikratyti Harperio, — 
nusiskundė Heile. — Tikėjausi, jis irgi norės dalyvauti aptariant 
vestuves. Galų gale jis juk irgi tuokiasi. 

Roza ir Stela linksmai susižvalgė, tada Roza paplekšnojo Heilei 
per ranką. 

— Miela kvailute. 

— Žinoma, tai nesvarbu, nes ne apie tai kalbėsimės. Bet 
vis tiek. — Pasipiktinusi savimi, Heile sumojavo rankomis. — Kad ir 
kaip būtų. Taigi Amelija ir tau neduoda ramybės. 

— Apsireiškė du kartus, — patvirtino Roza. — Abu 
kartus buvau viena dauginimo skyriuje. Vieną minutę dirbau, kitą — 
atsidūriau kažkur kitur. Buvo tamsu, per tamsu, kad pasakyčiau kur, ir 
šalta. Labai šalta. Aš stovėjau prie iškasto kapo krašto. Kai pažvelgiau 
žemyn, pamačiau ją. Ji žiūrėjo tiesiai j mane. Jos rankos gniaužė 
juodos rožės kotą. O gal tamsoje ji atrodė juoda. 

— Kodėl nepasakei mums? — pasipiktino Stela. 

— To paties galėčiau paklausti jūsų. Ketinau pasakyti, o 
Mičui ir papasakojau. Bet paskui atsitiko svarbesnių dalykų. 

Heile užsikėlė Lili ant kelių ir pasigrožėjo stora plastikine apy- 


ranke, su kuria ji žaidė. 

— Kai viskas tik prasidėjo, aš pasiūliau surengti seansą, 
bet visi nuleido tai juokais. Bet galbūt vertėtų pamėginti. Mes visos 
trys esame susijusios su ja. Galbūt jei pamėgintume su ja pasikalbėti, 
ji pasakytų mums, ko nori. 

— Aš tikrai neketinu ieškoti tiurbano ir krištolinio 
kamuolio, — ryžtingai atkirto Roza. — Man atrodo, kad ji nežino. 
Noriu pasakyti, kad ji nori būti surasta, tiksliau, kad būtų rastas jos 
kapas ar palaikai. Bet ji nežino, kur jie. 

— Mes negalime šimtu procentų garantuoti, kad jie 
Harperių žemėje, — įsikišo Stela. 

— Ne, negalime. Mičas bando surasti kokius nors mirties 
liudijimus, laidojimo įrašus. Bet nemanau, kad rastų. 

— Palaidota paslapčiomis, — linktelėjo Heile. — Bet ji 
nori, kad mes sužinotume, kas jai atsitiko. Ji tebeniršta dėl to. — Ji 
patraukė pečiais, šyptelėjo. —Tai vienas iš dalykų, kuriuos ji praneša 
man aiškiai ir garsiai. Jei ji buvo nužudyta arba nusižudė name, mes 
turime tai išsiaiškinti. 

— Vaikų kambarys, — prakalbo Roza, — tebebuvo 
naudojamas, kai aš gimiau. 

— Tu jame gyvenai, kai buvai vaikas? — paklausė Heile. 

-- Man taip sakė. Bent jau pirmus mėnesius su aukle. 
Mano senelei Harper tai nepatiko. Matyt, jis buvo skirtas tik puotoms. 
Ji spaudė mano tėvus, kol jie perkėlė mane į kambarį antrajame 
aukšte. Mano sūnūs ten taip pat negyveno. 

— Kodėl? 

Roza papūtė lūpas ir minutėlę pagalvojo. 

— Pirma, nenorėjau, kad jie būtų taip toli nuo manęs. Be 
to, man nepatikdavo tame kambaryje būti. Negalėjau to paaiškinti ir 
tuo metu nekreipiau į tai dėmesio. 

— Lili baldai atnešti iš to kambario. 

— Taip. Kai Meisonui nebereikėjo lovelės, nunešiau 
viską atgal.. Jame laikiau visus berniukų daiktus. Paprastai mes 
nesinaudojame trečiuoju aukštu. Per daug kainuoja jį išlaikyti, o ir tiek 
vietos mums nereikia. Nors praeityje esu surengusi ten kelis 
vakarėlius. 

— Aš nesu ten buvusi, — pastebėjo Heile. — Keista, kai 
dabar pagalvoju, nes man patinka vaikščioti po namus, žiūrėti, kaip jie 
atrodo, įsivaizduoti, kaip atrodė praeityje. Bet per visą savo buvimą 
čia man nė karto nešovė mintis užlipti į trečiąjį aukštą. O tu, Stela? 

— Ne, ir tu teisi, tai keista. Berniukai lakstė po šį namą 
daugiau nei metus. Kai pagalvoji, kažkuriuo momentu jie turėjo ten 
užsikabaroti. Bet nemanau, kad ir jie yra ten buvę. Net jei būtų tai 
padarę paslapčia, Lukas būtų prasitaręs. Jis visada taip daro. 


— Manau, mums reikėtų. — Heile pažvelgė į vieną, 
paskui į kitą. — Manau, kad turėtume. 

— Šįvakar? — paklausė Stela. 

— Negaliu ilgiau laukti. Tai varo mane iš proto. 

Jei nuspręsime tai daryti, eisime visi. Visi šeši, — tarė 
Roza. — Tik be vaikų. Jie tegu lieka su Deividu. Ar esi tikra, Heile? 
Nes šiuo metu, regis, esi arčiausiai jos. 

— Taip. Bet ne tik aš. Harperis irgi. Mane neramina jos 
jausmai jam. — Pajutusi vėsą, Heile pasitrynė rankas. — Jie labai 
sumišę ir stiprūs. Ji myli jį kaip savo giminaitį ir drauge nekenčia kaip 
vyro, Harperių vyro, Redžinaldo kraujo. 

Ji pažiūrėjo į Stelą, po to į Rozą. 

— Tas jausmų mišinys yra labai galingas. Ir, atrodo, dar 
galingesnis dėl to, ką mes su Harperių jaučiame vienas kitam. 

—- Meilė, seksas, giminystės ryšiai, kerštas, skausmas, — 
linktelėjo Roza. — Ir pamišimas. 

— Jo jausmai jai irgi gana sumišę. — Heile atsiduso. — 
Nežinau, ar tai svarbu, bet manau, kad šiuo metu viskas yra svarbu. 
Tikriausiai mes artėjame prie pabaigos. 

— Aleliuja, — apsidžiaugė Stela. 

— Taip. Aš irgi noriu, kad visa tai baigtųsi. Noriu pradėti 
planuoti vestuves, rūpintis busimuoju kūdikiu. Noriu sėdėti su jumis ir 
kalbėtis apie gėles, muziką ir vestuvinę suknelę. 

Roza uždėjo ranką Heilei ant rankos. 

— Taip ir bus. 

— Vakar vakare, prieš tam prasidedant, aš įsivaizdavau 
save su ilga balta suknele, su gėlėmis... Bet kam apie tai kalbėti. — Ji 
gūžtelėjo pečiais ir patapšnojo sau per pilvą. — Nemanau, kad turiu 
teisę vilkėti ilgą baltą suknelę. 

— Mieloji. — Roza spustelėjo Heilei ranką. — 
Kiekviena nuotaka turi teisę vilkėti ilgą baltą suknelę. 


PIRMIAUSIA JIE SUSĖDO PAVALGYTI. ŠEIMYNINIAI PIETŪS BUVO 
tam tikras ritualas, suburiantis visą šeimą prie gėlėmis puošto stalo, už 
kurio klega vaikai. Roza sakė, kad tokie dalykai svarbūs, ir Heile 
suprato, ką ji turėjo galvoje. 

Štai kas mes esame, norėjo pasakyti ji. Kokie esame, ir kokie bū- 
sime, nepaisant bėdų. O galbūt būtent dėl jų. 

Ši šeima jai buvo duota. Motina, sesuo, mylimasis, broliai ir drau- 
gai. Jie myli jos vaiką ir tą, kurio ji dar tik laukiasi. 

Todėl ji padarys viską, kad ši šeima išliktų vieninga ir saugi. 

Ji valgė. Kalbėjo ir klausėsi, padėjo valyti stalą ir slėpė nerimą po 
abejingumo išore. 

Jie kalbėjosi apie gėles ir knygas, mokyklą ir knygas. Taip pat 
kalbėjosi apie vestuvių planus. 

— Tikriausiai Heile sakė, kad norėtume tuoktis čia, jei tu 


nieko prieš, mama. 

—- Tą ir norėjau išgirsti. — Roza padėjo į šoną šakutę. — 
Sode? Melsimės, kad oras išliktų geras, bet galime dėl visa ko ištempti 
palapines. Ketinu pasiraityti rankoves ir imtis gėlių. Noriu, kad čia 
leistumėt man pasireikšti. Spėju, kad norėsi lelijų. 

— Taip. Noriu raudonų lelijų puokštės. 

— Tada tebūnie ryškios spalvos, pastelinės — slėpkitės. 
Taip pat žinau, kad nenorite per daug formalumų, ir kadangi šiais 
metais jau šventėme dvejas vestuves, manau, nebus sunku suruošti ir 
šias. 

— Dabar atsitrauk, — patarė Loganas Harperiui. — 
Saugok save. Tik sakyk: „O, tai skamba puikiai." O jei tau leis rinktis, 
nepakliūk į spąstus. Sakyk: „O, abu variantai puikūs", ir leisk rinktis 
jai. 

— Labai juokinga, — sausai tarstelėjo Stela. — Bet 
nespardau jo po stalu, nes jis teisus. 

— Kodėl čia visi tuokiasi? — pasipiktino Geivinas. — 
Kodėl mes vis turime ryšėti kaklaraiščius? 

— Nes joms patinka kankinti mus, — tarė jam Loganas. 
— Tokios jau tos moterys. 

— Jos irgi turėtų ryšėti kaklaraiščius. 

-- Aš galiu, — pasisiūlė Stela. — O tu avėsi 
aukštakulnius. 

— Aš žinau, kodėl žmonės tuokiasi, — įsikišo Lukas. — 
Kad galėtų miegoti toje pačioje lovoje ir daryti vaikus. Ar jūs su Miču 
jau padarėte vaiką? — pasiteiravo jis Rozos. 

— Kad mes jau seniai išnaudojome limitą. — Roza 
atsistūmė nuo stalo. — Manau, jūs, berniukai, turėtumėt padėti 
Deividui sutvarkyti stalą, tada gausite ledų. 

— Dėmesio, kariai. Rikiuok. Jūs irgi, eilini. — nespėjus 
Heilei atsistoti, Deividas iškėlė Lili iš jos aukštos kėdutės. — Tik 
todėl, kad esate mažo ūgio dar nereiškia, jog galite išvengti tarnybos 
virtuvėje. Jai patinka padėti man krauti indus į indaplovę, — tarė jis 
Heilei. — Mes susitvarkysime. 

— Aš tik noriu šnektelėti su tavimi virtuvėje. 

— Kraukite į krūvą lėkštes, džentelmenai, — įsakė jis 
išsinešdamas Lili iš valgomojo. — Aš ja pasirūpinsiu, — tarė jis 
Heilei. — Nesijaudink. 

— Ne, ne dėl to. Žinau, Lili saugi su tavim. Tai dėl 
vestuvių. Noriu kai ko paprašyti. 

Jis pastatė Lili ant žemės, padavė jai puodą ir šaukštą, kad ši tu- 
rėtų ką daužyti. 

— Ko tau reikia? 

— Žinau, gali nuskambėti keistai, bet manau, kad 


vestuvių diena turi būti tokia, kokios norisi, ar ne? 

— Jei ne ji, tai kokia gi dar? 

— Teisingai.Tad aš svarsčiau, galvojau, tikėjausi, kad tu 
mane palydėsi prie altoriaus. 

— Ką? — Deividas apstulbo. — Aš? 

— Žinau, kad nesi toks senas, kad galėtum būti mano 
tėtis. Bet aš galvojau kitaip. Galvojau, kad esi vienas geriausių mano 
draugų, Harperio irgi. Kad mes kaip šeima. Ir kad tokia diena skirta 
šeimai. Aš neturiu tėčio, neturiu jokio kraujo giminaičio, kurį 
mylėčiau taip, kaip myliu tave. Todėl noriu, kad lydėtum mane prie 
altoriaus — taip sakant — ir atiduotum mane Harperiui. Tai man 
nepaprastai daug reikštų. 

Sudrėkusiomis akimis Deividas apkabino ją. 

— Tai pats mieliausias dalykas, — išlemeno jis. — 
Velniškiausiai mieliausias dalykas. 

— Tai lydėsi? 

Jis atsitraukė. 

— Man bus garbė. — jis paėmė ją už rankų ir pabučiavo 
į delnus. — Nepaprasta. 

— Fu. Maniau, pagalvosi, jog tai kvaila. 

— Nė iš tolo. Jaučiuosi be galo pagerbtas ir sujaudintas. 
Ir, mieloji, jei tučtuojau neišeisi, pasidarys man gėda prieš mano 
karius. 

— Ir man, — šnirptelėjo ji. — Gerai. Pakalbėsime apie 
tai vėliau. — Ji atsitūpė, pabučiavo Lili į galvutę, bet ši į motiną 
nekreipė nė menkiausio dėmesio. — Būk gera mergaitė. 

— Heile? — Deividas giliai įkvėpė, kai ji stabtelėjo prie 
durų. — Tavo tėtis? Jis irgi didžiuotųsi. 

Ji tik tylėdama linktelėjo ir išėjo pro duris. 

Heile nusibraukė ašaras sekdama paskui kitų balsus, tada įsitem-v 
pė, išgirdusi piktą Harperio balsą. 

— Man ši mintis nepatinka, nė Įdek. O dar mažiau 
patinka tai, kad jūs sugalvojote tai nepasitarę su mumis. 

— jau tokios mes, moterys, — su giliu sarkazmu, kurį 
Heile pajuto net už durų, atsiliepė Roza. 

— Man nė motais, kad jūs moterys, — atkirto jis. — Man 
rūpi tai, kad mano moteris laukiasi. Ir aš nenoriu rizikuoti. 

— Taip, suprantu tave. Bet ką ketini daryti su ja kitus 
septynis aštuonis mėnesius, brangusis? 

— Saugoti ją. 

— Su tavimi tikrai sunku ginčytis. 

— Ginčas nepadės. — įsiterpė ramus Mičo balsas. — 
Galime diskutuoti, svarstyti, tačiau niekada visi nesutarsime dėl visų 
klausimų. Tačiau mums būtina priimti kai kuriuos sprendimus. 

Heile išsitiesė ir įžengė į kambarį. 

— Atleiskite. Sunku nenugirsti. Harperi, kaip tik 


ruošiausi prašyti, kad išeitume pasikalbėti, bet manau, kad tai, ką turiu 
pasakyti, turiu pasakyti čia, visiems. 

— Aš norėčiau pasakyti kai ką tau asmeniškai. 

Ji tik šyptelėjo. 

Turėsi daug laiko rėkti ant manęs akis į akį. Mums 
S gyvenimas prieš akis. Žinau, kad tylėjote iki šiol dėl vaikų. Bet 
norėčiau, kad, prieš ką nors sakydami, išklausytumėt mane. 

Ji atsikrenkštė ir paėjėjo gilyn į kambarį. 

— Kiek anksčiau šiandien, kai buvau viena, galvojau 
apie tai, kaip patekau čia. Niekada nemaniau, kad išvažiuosiu iš savo 
gimtųjų vietų ir turėsiu du vaikus dar nenusprendusi, ko noriu iš 
gyvenimo, ką iš tiesų noriu daryti. Vedybos, vaikai, visa tai turėjo 
įvykti vėliau, kai jau būsiu šiek tiek pasiekusi, pasilinksminusi. Ir štai 
aš gyvenu kitoje valstijoje. Turiu dukrą, kuriai dar nėra dvejų, ir 
laukiuosi antro kūdikio. Ketinu ištekėti. Dirbu darbą, apie kurį 
neturėjau nė menkiausio supratimo. Kaip aš čia patekau? Ką aš čia 
darau? 

— Jei nesi laiminga... 

— Prašau, tiesiog išklausyk. Aš klausiau savęs to. Aš vis 
dar galiu rinktis. Visada galima rinktis. Taigi paklausiau savęs, ar aš to 
noriu, ar noriu čia būti, ar noriu dirbti? Taip. Aš myliu tave. 
Nežinojau, kad turiu visa tai savyje. 

Ji žiūrėjo j Harper j, tik j Harper j ir laikė rankas prie širdies. 

— Nežinojau, kad galiu mylėti vaiką taip, kaip myliu 
Lili. Nežinojau, kad galiu mylėti vyrą taip, kaip myliu tave. Net jei 
turėčiau visas pasaulio galimybes, išsirinkčiau tik šią. Būti su tavim, 
su mūsų vaikais šioje vietoje. Nes, supranti, Harperi, yra dar kai kas. 
Aš myliu šį namą, myliu šią vietą. Taip, kaip ir tu. Myliu jį tokį, koks 
jis yra, ką jis reiškia, kuo jis bus mūsų vaikams ir jų vaikams. 

— Žinau. Mano mintys keliavo tuo pačiu keliu. Štai 
kodėl esi toji, skirta man. 

— Aš negaliu pasitraukti. Prašau, neprašyk manęs šito 
daryti. Negaliu išeiti iš šio namo, šios šeimos, darbo, kurį pamilau. Bet 
pasilikti galiu tik tuo atveju, jei viskas baigsis, jei išspręsime šį 
reikalą. Ištaisysime blogį ar bent jau suprasime jį. Gal man taip buvo 
lemta. Gal mes suradome vienas kitą, nes mums buvo lemta tai 
padaryti. Nežinau, ar pajėgsiu viena, jei tavęs nebus šalia. —Ji 
apžvelgė kambarį. — Visų jūsų. 

Tada ji pažiūrėjo į Harperį. 

— Būk su manim, Harperi. Patikėk man padaryti tai, kas 
teisinga. Patikėk mumis. 

Jis We paSS prie jos, atrėmė kaktą jai į galvą. 

Aš su tavim. 


DVIDEŠIMTAS SKYRIUS 


NĖRA JOKIŲ GARANTIJŲ, KAD iš VISO KAS NORS ATSITIKS. 

Mičas įsikišo į kišenę kasetę. 

— Man atrodo, aš galiu padaryti, jog atsitiktų. Noriu 
pasakyti... — Heile apsilaižė lūpas. — Manau, galiu ją pritraukti. Ji to 
nori — dalis jos nori, visą šimtmetį norėjo. 

— O kita dalis? — paklausė Harperis. 

- Nori keršyti. Kai ji tai prisimins, tikriausiai stengsis 
labiau pakenkti tau, nei man. 

= Ir ji gali pakenkti, — pastebėjo Roza. — Esame tai 
matę. 

— O mes einame ten apsiginklavę kameromis ir 
magnetofonais. — Loganas papurtė galvą. 

— Mes — keletas išrinktųjų, — tarė Mičas. 

— Ką gi, ji padidino statymus. — Loganas paėmė už 
rankos Stelą. — Kadangi niekas iš mūsų nenori pralošti, statom ir 
mes. 

— Laikysimės visi kartu, — tarė Roza, kai jie ėmė lipti 
laiptais. — Nesvarbu, kas atsitiktų. Mes dar nė karto nesame stoję 
prieš ją visi drauge. Manau, čia mūsų stiprybė. 

— Ji visada laimėdavo ir visada pradėdavo pirma, — 
linktelėjo Harperis. — Taip, laikysimės išvien. 

Pasiekus trečiąjį aukštą, Roza pasuko pokylių salės link. Tada 
ryžtingai atidarė dvigubas duris. 

— Čia vykdavo tokios puotos. Pamenu, atsliūkindavau 
naktį pažiūrėti, kaip svečiai šoka. 

Roza uždegė šviesą. Ji užliejo apdengtus baldus ir gražias klevo 
grindis. 

-— Kartą vos nepardaviau šių sietynų. — Ji užvertė galvą 
j tris sietynus dekoratyvinėse gipso plokštėse. — Bet negalėjau, nors 
jie būtų labai palengvinę mano kasdienį gyvenimą. Kažkada ir aš 
rengdavau čia vakarėlius. Manau, laikas vėl tai prisiminti. 

— Tą naktį ji atėjo iš čia. Esu tikra. — Nors Harperis jau 
laikė Heilę už rankos, ji dar stipriau įsikibo į jį. — Nepaleisk manęs. 

— Jokiu būdu. 

— Ji atėjo per terasos duris. Jos nebuvo užrakintos. Ji 
būtų išdaužusi stiklą, jei jos būtų buvusios užrakintos. Ji įėjo, ir... ak. 
Paauksuoti pagražinimai, krištolas, bičių vaško ir citrinų aliejaus 
kvapas. Iš lietvamzdžių laša lietus. Užžiebė šviesas. 

— Tai aš uždegiau, — tyliai atsiliepė Roza. 

—- Ne, ji užžiebia šviesą. Harpert. 

— Aš čia. 

— Matau. Aš viską matau. 


Iš užjos atsirito rūkas, padengdamas spindinčias grindis drėgna 
migla. Jos basos kojos buvo purvinos, vietomis kruvinos nuo aštrių 
akmenų. Kur ji ėjo, paskui ją liko purvo ir kraujo pėdsakai. 

Vis dar gyva. Krauju pulsuojančia širdimi. 

Štai, štai kaip jie gyvena Harperių namuose. Didžiuliai kambariai 
nulieti spindinčios sietynų šviesos, paauksuoti veidrodžiai ant sienų, 
ilgi blizgantys stalai ir vešlios palmės, regis, tebekvepiančios 
tropikais. 

Ji niekada nebuvo tropikų šalyje. Vieną dieną ji nuvažiuos ten su 
Džeimsu, vieną dieną jie vaikščios cukriniu smėliu palei šiltą žydrą 
vandenį. 

Bet ne, ne, jie gyvens čia, Harperių namuose. Jie išvarė ją, bet ji 
gyvens čia. Visada. Šoks šioje salėje, apšviestoje krištolinių sietynų 
šviesa. 

Ji susvyravo, šokdama valsą be partnerio, gundančiai pakreipė 
galvą. Ašmenys jos rankoje godžiai suspindo. 

Ji šoks čia kiekvieną naktį, jei norės. Gers šampaną, puošis pui- 
kiausiomis brangenybėmis. Ji išmokys šokti Džeimsą. Jis bus toks 
gražus, įsuktas į minkštą mėlyną antklodę. Koks mielas vaizdas. 
Motina ir sūnus. 

Jai reikia eiti., eiti pas Džeimsą, kad jie amžinai galėtų būti kartu. 

Ji išsvirduliavo iš salės. Kur galėtų būti vaikų kambarys? Na, 
žinoma, kitame namo gale. Žinoma. Vaikams ir jų auklėms ne vieta 
šalia didžiųjų pokylių salių, elegantiškų kambarių. Koks kvapas! Koks 
sodrus aromatas. Jos sūnaus namai. Dabar ir jos. 

Kilimas buvo minkštas kaip kailis po jos kojomis. Ir nors visi 
miega, nors vėlyvas metas, visur dega blanki šviesa. 

Koks švaistymas! — pagalvojo ji. Degina pinigus. 

O, ji turėtų juos visus sudeginti. 

Ji stabtelėjo ant laiptų. Jie tikriausiai miega apačioje, tas niekšas ir 
jo kekšė. Turtingųjų ir privilegijuotųjų miegu. Ji galėtų nusileisti, nu- 
žudyti juos. Sukapoti j gabalus, tegu maudosi savo kraujyje. 

Ji pamažu perbraukė nykščiu per lenktus pjautuvo ašmenis, ir iš jo 
trykštelėjo raudonas kraujas. Ar jų kraujas bus mėlynas? Harperių 
kraujas. Būtų smagu pamatyti j j, kliokiantį iš jų gerklių, karališkai 
mėlyną ant lininių paklodžių. 

Bet kas nors gali išgirsti. Kas nors iš tarnų gali nugirsti ir sutruk- 
dyti jai. 

Reikia veikti tyliai. Ji pabaksnojo pirštu sau per žandą, užgniaužė 
juoką. Tyliai kaip pelei. 

Tyliai kaip vaiduokliui. 

Ji nuėjo į kitą namo galą, pakeliui atidarinėdama uždarytas duris, 
žvilgčiodama į vidų. 

Ji suprato (prakalbo motinos širdis), kai jos virpanti ranka palietė 


kitų durų rankeną, ji suprato, kad čia miega Džeimsas. 

Kambaryje degė blanki šviesa, ir joje ji galėjo matyti lentynas su 
žaislais, knygas, supamąjį krėslą, nedideles spinteles ir komodas. 

Štai jis, lopšys. 

Einant prie jo, jai iš akių ėmė veržtis ašaros. Štai jis, jos brangiau- 
siasis sūnus, saldžiai miega, tamsūs plaukučiai blizga, putnūs 
skruostai trykšta sveikata. 

Nėra gražesnio kūdikio už josios Džeimsą. Toks mielas ir minkš- 
tas savo lopšyje. Jį reikia paglostyti, pasupti, padainuoti jam. Švelnios 
dainos jos mielajam sūneliui. 

Ji pamiršo antklodę! Kaip ji galėjo pamiršti antklodę? Dabar jai teks 
pasinaudoti ta, kurią jam nupirko kiti, kad galėtų išsinešti jį. 

Švelniai, labai švelniai glostydama jam galvą, ji ėmė dainuoti 
lopšinę. 

— Mes visada būsime kartu, Džeimsai. Niekas niekada 
mūsų neišskirs. 

Atsisėdusi ant grindų, ji ėmėsi darbo. 

Pirmiausia ašmenimis perkirto virvę. Buvo sunku suformuoti kil- 
pą, bet, jos nuomone, pavyko neblogai. Pakankamai gerai.Tada 
numetė į šalį pjautuvą, atsinešė kėdę ir pastatė ją po lempa. Švelniai 
niūniuodama pririšo virvę prie kėdės ranktūrių. 

Virvė laikėsi gana tvirtai, ir ji patenkinta nusišypsojo. 

Tada išsitraukė kaspinu užrištą maišelį su milteliais. Ji įsiminė 
burtažodžius, kuriuos jai perdavė vudu žiniuonė, tačiau dabar, barsty- 
dama juos aplinkui kėdę, sunkiai beprisiminė. 

Ji pjautuvu persipjovė delną, užlašino kraujo ant miltelių. 

Jos kraujas. Amelijos Elenos Konor. Tas pats kraujas teka jos sū- 
naus gyslomis. Motinos kraujas yra galingi burtai. 

Jos rankos drebėjo, tačiau ji nesiliovė murmėti eidama prie lopšio. 
Pirmą kartą nuo gimimo ji paėmė vaiką ant rankų. 

Iškruvino jo antklodę ir jo rožinius skruostelius. 

Koks šiltas, koks mielas! Verkdama iš džiaugsmo ji priglaudė kū- 
dikį prie savo šlapios ir purvinos suknelės. Kai jis sujudėjo ir 
suniurzgė, ji apkabino jį dar tvirčiau. 

Ša, ša, mano brangenybe. Mama jau čia. Mama daugiau niekada 
tavęs nepaliks. Jis pakrutino galvą, sučepsėjo lūpomis, tarsi 
ieškodamas krūties. Bet kai kūkčiodama iš džiaugsmo ji apnuogino 
krūtį ir prispaudė jį prie jos, jis išsirietė ir pravirko. 

Ša, ša, ša. Neverk, nesiraukyk, mažyti. Mano mažasis sūneli. Sū- 
puodama ant rankų, ji pasuko atgal prie kėdės. Dabar tu su mama. Ji 
niekada, niekada nepaleis tavęs. Eik su mama, mano brangusis Džeim- 
sai. Eik su mama ten, kur niekada nepažinsi skausmo ar liūdesio. Kur 
mes šoksime pokylių salėje, gersime arbatą sode. 

Nerangiai, slegiama krutančio svorio glėbyje, ji užsilipo ant 
kėdės. 


Nors jis verkė vis garsiau, ji tik nusišypsojo jam ir užsinėrė ant kaklo 
kilpą. Tyliai niūniuodama užnėrė mažesnę kilpą jam ant kaklo. 

Dabar mes kartu. 

Atsidarė durys, ir į kambarį įsiveržęs šviesos e patraukė 
jauniklį. 

Apsimiegojusi auklė suriko pamačiusi moterį purvina balta su- 
knele su kūdikiu ant rankų, klykiančią iš baimės ir pikto alkio, su kilpa 
ant kaklo. 

— Jis mano! 

Auklė puolė prie jų, kai ji išspyrė iš po savęs kėdę. 

Jų riksmus užgožė šaltis ir tamsa. 

Heile sėdėjo ant grindų buvusiame vaikų kambaryje ir raudojo 
Harperio glėbyje. 


JAI TEBEBUVO ŠALTA, NORS SĖDĖJO SVETAINĖJE UŽSIKLOJUSI 
ANTKLODE kojas ir šildėsi priešais Mičo užkurtą židinį, nors buvo 
vasara. 

— Ji ketino nužudyti jį, — pasakojo Heile jiems. — 
Ketino nužudyti kūdikį. Dieve, o Dieve, ji norėjo pakarti savo vaiką. 

— Kad amžinai jį turėtų. — Roza stovėjo žiūrėdama į 
liepsną. — Tai daugiau nei pamišimas. 

— Jei nebūtų atėjusi auklė. Jei ji nebūtų išgirdusi jį 
verkiant ir nebūtų atėjusi, ji būtų tai padariusi. 

— Savanaudė. 

—- Žinau, žinau. — Heile kilstelėjo rankas, pasitrynė 
pečius. — Bet ji darė tai ne todėl, kad pakenktų jam. Ji tikėjo, kad jie 
bus kartu, ir laimingi. O Jėzau. Ji buvo visiškai palūžusi, visomis 
prasmėmis. O pabaigoje, kai ji vėl neteko jo... — Heile papurtė galvą. 
— Ji tebelaukia jo. Tikriausiai ji mato jį kiekviename vaike, kuris 
atvyksta į Harperių namus. 

Ji turėtų jaustis kaip pragare, — tarė Stela. — 
Pamišėlių. 

Ji niekada to nepamirš, pagalvojo Heile. Niekada. 

— Auklė, ji išgelbėjo kūdikį. 

— Aš nesugebėjau rasti jos pėdsakų, — tarė Mičas. —Jie 
turėjo daugiau nei vieną auklę tuo metu, tačiau aš manau, kad tai 
turėjo būti mergina, vardu Alisa Džeimson.Tai patvirtintų ir Merės 
Heivers laiškas Liusilei. Alisa paliko Harperių namus 1893-iųjų 
vasarį, ir nuo tada daugiau nieko apie ją nesužinojau. 

— Jie išsiuntė ją kur nors toli. — Stela užsimerkė. — 
Štai ką jie padarė. Galbūt sumokėjo už tai, o gal tiesiog prigrasino. 

— Sakyčiau, ir viena, ir kita, — tarė Loganas. 

-— Aš padarysiu viską, kad ją surasčiau, — pažadėjo 
Mičas, ir Roza nusišypsojo jam. 


— Būčiau dėkinga. Jei ne ji, manęs ir mano sūnų čia 
nebūtų. 

— Ne tai ji norėjo mums parodyti, — tyliai ištarė Heile. 
— Ar bent jau ne viską parodė. Ji nežino, kur esanti. Kur palaidota. 
Ką jie jai padarė? Ji negalės ilsėtis, negalės nurimti, iki mes ją 
surasime. 

— Kaip? — skėstelėjo rankas Stela. 

—— Aš turiu idėją. — Roza nužvelgė visų veidus. — 
Tokią, kuri padalys mūsų grupę per pusę. 

— Kokia prasmė? — paprieštaravo Harperis. — Kad 
Heile dar kartą pamatytų ją, bandančią pakarti savo kūdiki? 

— Kad ji arba viena iš mūsų galėtų pamatyti, kas buvo 
toliau. Tikiuosi. Sakydama mūsų, turiu galvoje save, Heilę ir Stelą. 

Pirmą kartą per visą šį laiką Harperis paleido Heilės ranką. Jis 
pašoko nuo sofos. 

— Tai velniškai kvaila idėja. 

— Nekalbėk su manimi tokiu tonu, Harper. 

— Tai vienintelis tonas, kuriuo galiu kalbėti, kai mano 
motina ima kraustytis iš proto. Ar matei, kas ką tik atsitiko? Kaip 
Heile perėjo iš pokylių salės į vaikų kambarį? Kaip ji pasakojo mums, 
ką matanti, tarsi ten būtų dalyvavusi? 

— Aš viską kuo puikiausiai mačiau. Todėl ir turime 
grįžti. 

— Šiuo atveju palaikau Harperį, Roza. — Loganas 
atsiprašydamas gūžtelėjo pečiais. — Neįsivaizduoju, kaip galėčiau 
sėdėti čia, kai trys moterys ruošiasi lipti į viršų vienos. Ir man 
nusispjaut, jei tai diskriminuoja moterų teises. 

— Aš to tikėjausi. Mičai? — Ji kilstelėjo antakius 
pamačiusi jo niūrią išraišką. — Regis, tu vėl ketini mane nustebinti. 

—- Juk negali jai pritarti, a? — Harperis piktai atsisuko į 
patėvį. 

— Velniai griebtų, Harperi, tiesą sakant, pritariu. Man tai 
nepatinka, bet aš suprantu, kur ji eina ir kodėl. Ir kol dar nenusukai 
man sprando, pagalvok: jos padarys tai vėliau, kai nė vieno iš mūsų 
nebus šalia. 

— Kurgi dingo mūsų „laikykimės drauge"? 

-—- Kalba eina apie vyrą, kuris naudojosi ja, išnaudojo, 
pagrobėjos vaiką ir atstūmė ją. Ji vėl bandė patraukti mano ir Stelos 
dėmesį. Ji nepasitiki tavim. Galbūt mes sugebėsime įtikinti ją 
pasitikėti mumis. 

-- O galbūt ji nusvies jus nuo trečiojo aukšto terasos. 

— Harperi. — Roza prisiartino prie jo šypsodamasi plona 
kaip peilio ašmenys šypsena.— Jei kas ir bus išmestas iš šių namų, tai 
tik ji. Pažadu. Mano užuojauta jai baigia išsekti. Tu vis dar turi jos. — 
Ji pažvelgė į Heilę. — Ir tai gerai, tai gali būti pranašumas. Bet manoji 


baigėsi. Negaliu atleisti jai už tai, ką ji būtų padariusi mums, jei niekas 
nebūtų įsikišęs. Aš priversiu ją palikti Šiuos namus. Ar gali grįžti at- 
gal? — paklausė ji Heilę. 

— Taip. Aš noriu, kad tai baigtųsi. Nemanau, kad galėsiu 
ramiai atsipūsti, kol tai tęsis. 

— Tu prašai manęs leisti rizikuoti tavimi. 

-— Ne. — Heile atsistojo ir priėjo prie Harperio. — 
Prašau patikėti manimi. 


- FILMUOSE KVAILA PAPRASTAI MENKAI APSIRENGUSI BLONDINĖ 
leidžiasi į rūsį viena, išgirdusi kokį triukšmą, ypač jei ten laukia koks 
žudikas maniakas. 

Roza nusijuokė iš Heilės, kai jos sustojo trečiojo aukšto laiptų 
aikštelėje. 

— Mes nekvailos. 

— Ir ne blondinės, — pridūrė Stela. — Pasiruošusios? 

Jos susikibo už rankų ir patraukė koridoriumi. 

— Bėda ta,— pradėjo Heile vos sau pačiai girdimu balsu, 
— kad jei ji nežino, kas po tojai atsitiko, kaip tai sužinosime mes? 

— Neužbėkime sau už akių. — Roza spustelėjo Heilei 
ranką. — Kaip jautiesi? 

— Mano širdis plaka mylią per minutę. Roza, kai visa tai 
baigsis, ar galėsime vėl"įrengti čia kambarį? Padaryti iš jo, nežinau, 
žaidimų kambarj? Šviesų, spalvotą? 

— Puiki mintis. 

——- Mes jau čia, — pareiškė Stela. Jos įžengė į kambarį 
kartu. 

— Kaip jis atrodė anksčiau, Heile? — paklausė Roza. 

— Chm. Lopšys buvo štai ten. — Heile mostelėjo 
smakru. — Prie sienos. Degė blanki šviesa. Dujinių lempų, kaip tame 
filme su Ingrida Bergman. Tame, kur Čarlis Buajer bando išvesti ją iš 
proto. Ten stovėjo supamasis krėslas ir dar viena kėdė stačia atkalte — 
ta, kuria ji pasinaudojo. Ten buvo lentynos, — parodė Heilė, — su 
žaislais ir knygomis. Ir... 

Staiga ji užvertė galvą, o jos akys pasidengė balta plėvele. Ji ėmė 
dusti, kojos linko. 

Per šniokščiančią audrą ausyse ji išgirdo, kaip Roza Šaukia, jog 
reikia ją išvesti iš kambario. Ir įnirtingai papurtė galvą. 

— Palaukit, palaukit. Dieve, kaip degina Kūdikis verkia, 
pasirodo auklė. Nepaleiskite manęs. 

— Mes vedame tave iš čia, — tarė Roza. 

— Ne, ne. Tiesiog nepaleiskite. Ji miršta — kaip 
siaubinga — ir ji velniškai pikta. — Heilės galva bejėgiškai nusviro 
Rozai ant peties. — Tamsu. Čia, kur ji yra, tamsu. Buvo. Jokios 
šviesos, oro ar vilties. Ji nieko nemato. Jie vėl paėmė jį, ir dabar ji 


viena. Ir visada bus viena. Ji negali matyti, negali jausti. Aplinkui 
skamba balsai, bet ji negali jų girdėti, tik aidą. Tuštuma. Ji grimzta 
žemyn, jos kūnas toks apsunkęs. Ji mato tik tamsą. Nežino, kur esanti. 
Tiesiog sklendžia žemyn. 

Ji atsiduso, nepakeldama galvos nuo Rozos peties. 

— Nieko negaliu sau padaryti, netgi šiame kambaryje. 
Man jos gaila. Ji buvo šalta, savanaudiška, apskaičiuojanti. Kekšė, 
menkiausia šio žodžio prasme. Bet ji sumokėjo už tai, ar ne? Daugiau 
kaip šimtą metų ji klaidžioja be vietos, stebi kitų vaikus, nors su 
savuoju tepabuvo minutę, ir ta pati buvo beprotiška. Ji sumokėjo. 

— Galbūt. Ar gerai jautiesi? 

Heilė linktelėjo. 

— Šį kartą buvo kitaip, ji nesistengė įsiskverbti į mane. 
Aš buvau stipresnė. Ir branginau gyvybę labiau nei ji. Manau, ji 
pavargo. Beveik taip pat kaip mes. 

- Gali būti. Bet neprarask budrumo. — Stela pažvelgė į 
lubas, kur kažkada kabėjo dujinis sietynas. — Nė minutėlės. 

— Grįžkime atgal. — Roza atsistojo, padėjo atsistoti 
Heilei. — Tu padarei, ką galėjai. Mes visos padarėme. 

— Man atrodo, nepakankamai. Jos mirtis buvo žiauri. 
Viskas įvyko ne staiga, ir ji spėjo pamatyti auldę, išbėgančią su 
kūdikiu. Ji tiesė į jį rankas, nors virvė jau smaugė ją. 

— Tai nėra motinos meilė, kad ir ką ji galvojo, — tarė 
Roza. 

— Ne. Bet tai buvo viskas, ką ji turėjo. — Heilė apsilaižė 
lūpas trokšdama nors lašelio vandens. — Ji prakeikė jį — Redžinaldą. 
Prakeikė visus — Harperius. Ji... įsakė sau pasilikti čia. Bet dabar ji 
pavargo. Toji jos dalis, kuri dainuoja lopšines, yra pavargusi ir 
sutrikusi. 

Heilė atsiduso ir nusišypsojo, pamačiusi aikštelėje trypčiojantį 
Harperį. 

— Mums pavyko labiau nei jai. Viskas gerai. — Ji paliko 
Stelą ir Rozą koridoriuje ir nuskubėjo pas jį. — Mes nesužinojome to, 
ko norėjome, bet viskas gerai. 

— Kas atsitiko? 

-- Mačiau ją mirštančią, jaučiau tamsą. 
Siaubinga.Tamsa, šaltis ir vienuma. —Ji prisiglaudė prie jo, leido jam 
vesti ją laiptais žemyn. — Nežinau, kas jai atsitiko, ką jie jai padarė. Ji 
grimzdo vis žemyn tamsoje, į tamsą ir šaltį. 

-- Į duobę? 

— Nežinau. Ji tarsi... plūduriavo tamsoje, slinko ten, kur 
nieko nematyti ir negirdėti, iš kur nėra kelio atgal. —Ji nesąmoningai 
pasitrynė kaklą prisiminusi virvės graužimą. — Gal tai buvo jos siela 
— tik ji slydo ne tuneliu ir ne į šviesą. 

— Plūduriavo, grimzdo? — Harperis sukluso. — Gal 


skendo? 

— Ak... taip. Gali būti. 

— Tvenkinys, — ištarė jis ir pažiūrėjo į ją. — Mes nė 
nepagalvojome apie tvenkinį. | | | 

- TAI BEPRASIMISKA. APYAUŠRIO MIGLOJE HEILĖ STOVĖJO ANT 
tvenkinio krašto. — Tai gali užtrukti ne vieną valandą. Jam reikia pa- 
galbos. Reikia pakviesti daugiau žmonių. Paieškos grupę. 

Roza apkabino ją. 

— Jis nori pats tai padaryti. Jam to reikia. —Ji stebėjo 
Harperį, besimaunantį plaukmenis. — Leiskime jam. 

Tvenkinys su virš jo kylančia plona rūko skraiste atrodė tamsus ir 
gilus. Vandens lelijos, švendrai ir vilkdalgių žaluma, tokie žavūs 
dieną, dabar atrodė grėsmingi ir bauginantys. 

Tačiau ji prisiminė, kaip jis trypčiojo laiptų aikštelėje laukdamas 
jos. 

— Jis pasitikėjo manimi, — tyliai tarė Heilė. — Dabar aš 
turiu pasitikėti juo. 

Mičas pritūpė šalia Harperio, padavė jam povandeninę lempą. 

— Viską turi? 

— Taip. Jau seniai nardžiau. — Jis giliai pakvėpavo 
plėsdamas plaučius. — Bet tai kaip seksas, judesių niekada 
nepamiršti. 

— Galėčiau pakviesti keletą studentų, sūnaus draugų, 
kurie irgi moka nardyti. — Kaip ir Heilė, Mičas tyrinėjo platų, 
paslaptingą vandens paviršių. — Tvenkinys didelis, vienam žmogui 
per sunku jį apžiūrėti. 

— Kad ir kokia ji buvo, ji mano kraujo, todėl aš turiu tai 
padaryti. Vakar Heilė sakė, kad galbūt jai lemtąją rasti. Aš jaučiu tą 
patį. 

Mičas uždėjo ranką jam ant peties. 

— Stebėk laikrodį, išnerk į paviršių kas pusvalandį. 
Kitaip tavo mama įmes mane į vandenį ieškoti tavęs. 

-— Supratau. —Jis žvilgtelėjo į Heilę, nusišypsojo jai. 

— Ei. —Ji prisiartino, atsitūpė šalia. Tada uždėjo delną 
jam ant skruosto ir pabučiavo į lūpas. — Čia kad sektųsi. 

-— Taip, sėkmės man prireiks. Nesijaudink. Plaukioju 
šiame tvenkinyje... — Jis dirstelėjo į motiną, ir jo atmintyje iškilo jo 
paties mažos rankutės, taškančios vandenį, ir jį laikanti mama. — 
Ilgiau nei galiu prisiminti. 

— Aš nesijaudinu. 

Jis dar kartą pabučiavo ją, pasitikrino kandiklį. Tada, pasitaisęs 
kaukę, nėrė į vandenį. 

Neįmanoma suskaičiuoti, kiek kartų čia plaukiota, galvojo jis ner- 
damas paskui šviesos spindulį vandenyje. Vesintasi karštomis vasaros 


popietėmis, gaivintasi rytais prieš darbą. 

Arba maudytasi su merginomis, kurias pavykdavo įkalbėti pasi- 
nerti nuogas į vandenį mėnulio šviesoje. 

Čia taškytasi su broliais, prisiminė jis tyrinėdamas dumbliną 
dugną. Čia motina išmokė jį plaukti. Kiek čia juoktasi, klykauta arba 
tiesiog ramiai gulėta. 

Negi visa tai vyko virš Amelijos kapo? 

Jis mintyse padalijo tvenkinį į dalis ir ėmė rūpestingai apžiūrinėti 
kiekvieną iš eilės. 

Jis išniro po pusvalandžio, paskui po valandos. 

Jis atsisėdo ant krašto nuleidęs kojas į vandenį ir laukė, kol Loga- 
nas pakeis balioną. 

-—- Apžiūrėjau beveik pusę. Radau keletą alaus skardinių, 
limonado buteliukų. —Jis kryptelėjo smakrą į motiną. — Ir nežiūrėk į 
mane, aš nusipelnau daugiau pagarbos. 

Ji pritūpė, paglostė jo varvančius plaukus. 

— Manyčiau. 

— Jei kas nors duotų maišelį, drauge surinkčiau ir 
šiukšles. 

— Pasirūpinsime tuo vėliau. 

— Jis nėra gilus, apie aštuoniolika pėdų, kur giliausia, 
tačiau lietus sukėlė dumblą, tad vanduo šiek tiek drumzlinas. 

Heilė prisėdo šalia, bet jis pastebėjo, kad vengė kišti kojas į van- 
denį. 

— Norėčiau nerti kartu su tavim. 

— Gal kitais metais, kai išmokysiu tave nardyti. —Jis 
patapšnojo jai per pilvą. — Lik čia ir rūpinkis Hermione. 

Jis įnėrė atgal į vandenį. 

Tai buvo nuobodus darbas, be jokių nuotykių ar adrenalino, kurių 
jis tikėdavosi nardydamas per atostogas. Nuo įdėmaus dairvmosi po 
vandenį jam ėmė skaudėti galvą. 

Vienintelis garsas buvojo paties monotoniškas kvėpavimas, kuris 
jau buvo pradėjęs jį erzinti. Jis norėjo, kad viskas būtų baigta ir jis 
sėdėtų sausoje šiltoje virtuvėje, gertų kavą, užuot plaukiojęs po tą 
prakeiktą tamsų vandenį ir ieškojęs palaikų moters, kuri bent jau šiuo 
momentu jį. nervino. 

Jam įkyrėjo, kad pastaruoju metu tiek daug jo gyvenimo sukasi 
aplink tą savižudę pamišėlę — kuri, jei jai būtų pavykę, būtų. 
nužudžiusi ir savo vaiką. 

Gal Redžinaldas vis dėlto nebuvo toks didelis niekšas. Gal jis pa- 
ėmė vaiką norėdamas jį apsaugoti. Gal... 

Jis pajuto pilve deginimą, besikaupiantį pykčio kamuolį. Tokį, su- 
vokė Harperis, kuris gali priversti žmogų pamiršti, jog jis yra penkio- 
lika pėdų po vandeniu. 

Todėl jis pasitikrino laiką, sureguliavo savo kvėpavimą ir nusekė 


šviesos taku. 

Kas jam, po galais, darosi? Redžinaldas buvo tikras kalės vaikas, 
apie tai negali būti nė kalbos. O Amelija buvo savanaudė ir 
pakvaišėlė. Bet tai, kas gimė iš šios savanaudiškos sąjungos, buvo 
gera ir tvirta. Tai svarbiausia. 

Todėl svarbu surasti Ameliją. 

Ją tikriausiai palaidojo miške, nusprendė jis. Bet kam, velniai rau- 
tų kasti duobę žiemą, kai turi nuosavą tvenkinį? Tai taip logiška, taip 
įmanoma. Kaip jis nepagalvojo apie tai anksčiau? 

Bet gal nepagalvojo todėl, kad tai atrodė per daug nevykusi ver- 
sija. Žmonės net tada naudojosi tvenkiniu. Maudėsi, žvejojo. Į vandenį 
įmesti kūnai paprastai išnyra. 

Kam rizikuoti? 

Jis nuplaukė į kitą plotą, apšvietė dugną. 

Beveik dar valanda dumble, tamsoje. Šiai dienai pakaks, nutarė 
jis. Prisipildys balionus ir pratęs rytoj. Netrukus pasirodys pirmieji 
pirkėjai, o niekas geriau nesumažina pirkimo, kaip gandai apie tai, kad 
kažkoks vyrukas ieško tvenkinyje žmogaus palaikų. 

Jis apšvietė vandens lelijų kotus akimirką pagalvodamas, jog 
reikėtų pamėginti sukryžminti raudonąją. Sukurti kažką tokio, kas 
apstulbintų visus. Jis apžiūrėjo jų šaknis, įvertino būklę ir nusprendė 
kilti į viršų. 

Prožektoriaus spindulys sugavo kažką žemiau, truputį į pietus. Jis 
žvilgtelėjo į laikrodį. Laikas beveik baigėsi, bet jis pasispardė ir pri- 
plaukė pažiūrėti. 

Ir pamatė ją ar tai, kas išjos buvo likę. Kaulus, apsinešusius 
purvu, susipynusius su augalų šaknimis. Prispaustus, pastebėjo jis su 
kylančia užuojauta, plytomis ir akmenimis, kurie kažkada buvo pririšti 
prie šių rankų ir kojų, liemens virve, kuria, kaip jis numanė, ji 
pasikorė. 

Virve, kuria būtų pakorusi ir savo sūnų. 

Tačiau kodėl ji neiškilo? Kodėl virvė nesupuvo, akmenys nepasi- 
slinko į šoną? Juk tai elementarus fizikos dėsnis, ar ne? 

Tačiau elementari fizika yra bejėgė prieš dvasias ir prakeiksmus. 

Jis prisiyrė arčiau. 

Smūgis nubloškė jį atgal , ir jis atšoko paleisdamas iš rankos pro- 
žektorių. 

Ir liko tamsoje su negyvėle, beveik be oro. 

Stengėsi nepasiduoti panikai, leisti kūnui suglebti, kad galėtų nu- 
sileisti ant dugno. Tada atsispirtų ir iššoktų į paviršių. 

Tačiau kita banga nusviedė jį tolyn. 

Ir jis pamatė ją, slystančią per vandenį; balta suknelė plaikstėsi jai 
aplink kojas, plaukai sklaidėsi susivijusiomis virvėmis. Jos akyse spin- 
dėjo pamišimas, o rankos it paukščio nagai graibė vandenį. 


Jis pajuto jas ant savo kaklo, nors ji tebebuvo per keletą pėdų nuo 
jo, kybojo vandenyje virš savo kaulų. 

Jis blaškėsi mėgindamas išsilaisvinti, tačiau nebuvo su kuo 
kovoti. Jis yrėsi į viršų, bet ji tvirtai laikė jį savo rankose, kaip tie 
akmenys ir plytos, nunešę ją į dugną. 

Ji žudo jį, kaip buvo planavusi nužudyti savo sūnų. Gal toks ir 
buvo jos planas, vangiai pagalvojo jis. Pasiimti kartu nors vieną Har- 
perį. 

Jis pagalvojo apie Heilę, laukiančią jo viršuje, apie kūdikį, kurį ji 
nešioja. Apie dukterį, kurią ji jau padovanojo jam. 

Jis nepaliks jų. 

Vėl pažvelgė į kaulus, pamėgino rasti savyje nors lašelį gailesčio. 
Tada pažvelgė į Ameliją, į jos amžinai beprotiškas aids. 

Aš prisimenu tave. Jis sukaupė visas mintis ir dėmesį į ją. Tu man 
dainuodavai. Žinojau, kad niekada nepadarysi man nieko bloga. 
Prisimink mane. Vaiką, kuris atėjo iš tavo vaiko. 

Jis sugraibė nardymo peilį, įsipjovė juo į delną. Kaip kažkada ji 
darė apimta beprotybės.Jo kraujas nulašėjo į drumzliną vandenį tarp jų 
ir nuplaukė kaulų link. 

Aš tavo kraujo. Ne tik Harperių, bet ir Konorų kraujo. Iš Amelijos 
į Džeimsą, iš Džeimso į Robertą, iš Roberto į Rozalindą, iš Rozalindos 
į mane. Štai kodėl aš suradau tave. Paleisk mane. Leisk man parvesti 
tave namo. Tu nebesi viena ar pasiklydusi. 

Kai gniaužtai ant jo kaklo atsileido, jis vos atsispyrė pagundai 
tučtuojau nerti į paviršių. Jis tebematė ją ir jam atrodė, kad mato jos 
veidu srūvančias ašaras. 

Aš sugrįšiu tavęs, prisiekiu. 

Jis ėmė kilti į viršų, ir tą akimirką jam pasirodė, jog girdi dainavi- 
mą, tą švelnų balsą iš vaikystės. Kai jis atsigręžė, jo prožektoriaus 
šviesa švietė tiesiai į ją, ir ji atrodė tarsi gulėtų apšviesta savo 
kapsulėje. 

Paskui ji išblėso. 

Iškilęs į paviršių, jis nusiplėšė kaukę ir godžiai įkvėpė oro, kuris 
nudegino jam gerklę. Į akis švietė akinanti saulė, o pro ūžesį ausyse jis 
išgirdo balsus, šaukiančius jo vardą. 

Lyg pro miglą jis pamatė Heilę, stovinčią ant krašto, viena ranka 
dengiančia pilvą. Ant jos riešo nauja viltimi spindėjo rubinų širdutės. 

Jis ėmė plaukti prie jos per lelijas, kuo toliau nuo mirties į gyve- 
nimą. Loganas ir Mičas padėjo jam išlipti į krantą, kur jis išsitiesė ant 
nugaros kvėpdamas į save orą ir žiūrėdamas Heilei į akis. 

— Aš suradau ją. 


EPILOGAS 


SAULĖ SKVERBĖSI PRO SIKAMORŲ IR ĄŽUOLŲ LAPUS, MESDAMA ANT 
žolės dailius šviesos ir šešėlių piešinius. Ant jų šakų čiulbėjo 
paukščiai, užpildydami ramų orą muzika. 

Virš mirusiųjų dunksojo balto marmuro, pilko granito paminkli- 
niai akmenys. Prie kai kurių iš jų gulėjo gėlės. Jų vystančius 
žiedlapius taršė vėjas. Duoklė tiems, kurie išėjo anksčiau. 

Harperis stovėjo tarp motinos ir Heilės laikydamas jas už rankų ir 
stebėdamas nuleidžiamą karstą. 

- Nebejaučiu liūdesio, — pareiškė Heilė.— Jau nebe. 
Mes pasielgėme teisingai. Daugiau nei teisingai, gražiai. 

— Ji užsitarnavo teisę būti palaidota čia. Šalia savo 
sūnaus. — Roza nužvelgė kapus, vardus ant paminklų. Redžinaldas ir 
Beatričė, Redžinaldas ir Elizabeta. 

O štai jos tėvai. Jų tetos ir dėdės, pusbroliai ir pusseserės, ilga 
Harperių virtinė. 

— Pavasarį, — tarė ji, — pastatysime paminklą ir jai. 
Amelijai Elenai Konor. 

— Tam tikra prasme tu jau padarei tai. — Mičas 
pabučiavo jai į plaukus. — Įdėjai jai jos sūnaus barškutį, jo nuotrauką. 
Heilė teisi. Tai gražu. 

-— Be jos nebūtų manęs. Bejos nebūtų Harperio, Ostino, 
Meisono. Nebūtųjų vaikų. Ji nusipelnė šios vietos. 

— Kad ir ką ji padarė, ji nusipelnė geresnės pabaigos. — 
Stela atsiduso. — Didžiuojuosi, kad buvau šito dalis, kad padėjau jai 
susigrąžinti vardą ir, tikiuosi, ramybę. — ji nusišypsojo Loganui, tada 
Deividui ir visiems kitiems. — Mes visi to dalis. 

Įmesta į tvenkinį. Kaip nereikalingas daiktas. — 
IsEanis paglostė Stelai nugarą. — Kad apsaugotų ką? Reputaciją? 

— Dabar ji surasta, — įsiterpė Deividas. — Gerai 
pasielgei, Roza, kad iškovojai leidimą palaidoti ją čia. 

— Harperių pavardė vis dar daro įspūdį biurokratams. 
Tiesą sakant, norėjau šito taip pat labai, kaip norėjau išvyti ją iš savo 
namų, kuo toliau nuo tų, kuriuos aš myliu. —Ji pabučiavo Harperį į 
skruostą. — Mano berniukas. Mano drąsuolis. Tau ji labiausiai 
skolinga. 

— Aš taip nemanau, — paprieštaravo jis. 

— Tu grįžai. — Heilė sučiaupė lūpas. — Netgi po to, kai 
ji bandė tau pakenkti, tu grįžai ir padėjai ją iškelti. 

— Aš buvau jai pažadėjęs. Ešbiai, kaip ir Harperiai, 
visada laikosi duoto žodžio. Aš atstovauju abiem giminėms. —Jis 
pasėmė saują žemių ir išbėrė ant karsto. — Dabar viskas baigta. 

— Ką mes galime pasakyti apie Ameliją? — Roza iškėlė 


raudoną rožę. —ji buvo pamišėlė — būkime atviri. Ji mirė siaubinga 
mirtimi, gyveno irgi neką geriau. Bet ji dainavo man ir mano vaikams. 
Jos gyvenimas suteikė man manąjį. Taigi ilsėkis, proprosenele. — Ji 
numetė rožę ant karsto. 

Kiti irgi sumetė rožes į kapą ir atsitraukė. 

— Palikime minutę juos vienus, — tarė Roza, 
linktelėdama į Harperį ir Heilę. 

— Ji išėjo. — Heilė užsimerkė, susikaupė. — Jaučiu tai. 
Žinojau, kad ji išėjo dar prieš tau išnyrant iš vandens. Žinojau, kad 
suradai ją, nors dar nebuvai mums pasakęs. Nes pasijutau taip, tarsi 
virvė, siejanti mane su ja, būtų buvusi nukirsta. 

— Tai laimingiausia mano gyvenimo diena. Kol kas. 

— Dabar ji turi, ko norėjo. — Heilė pažiūrėjo į karstą, 
gėles ant jo. — Kai buvai po vandeniu, aš taip bijojau, kad nesugrįši 
pas mane. 

-— Kaip galėjau? Mano gyvenimas su tavimi dar 
nebaigtas. — Jis suėmė ją už pečių, nusuko nuo kapo į saulę. — Mes 
dar turime nugyventi gyvenimą. Dabar mūsų metas. 

Jis išsitraukė iš kišenės žiedą ir užmovė jai ant piršto. 

-- Dabar tinka. Dabar jis tavo. — Jis pasilenkė prie jos 
lūpų. — Susituokime. 

— Puiki mintis. 

Susikibę už rankų, jie paliko praeity mirtį ir atsigręžė į meilę, į 
naują gyvenimą. 

Harperių namuose platūs koridoriai ir puošnūs kambariai buvo 
tylūs, pilni saulės ir prisiminimų. Pilni praeities, atviri ateičiai. 

Niekas juose nedainavo. 

Bet jų sodai žydėjo. 


ūdikio besilaukianti Heilė į Memf atvyko 
tikėdamasi tolimosios giminaitės paramos. 
Medelyno šeimininkės Rozos ji paprašė ne 
išmaldos, o tik priimti į darbą. Roza, užjausdama 
Heilę, svetingai atvėrė jai savo namų duris, ir 
mergina su dukrele pasijuto apgaubta švelnaus , 
draugiškos šeimos dėmesio. Gyvenimo džiaugsmu 


trykštanti Heilė ir jos mažylė iš karto palenkė 


Rozos sūnaus Harperio širdį, bet užgimstanti jaunų 


žmonių meilė skaudžiai užgavo Harperių nuotakai 


jausmus. 


Laikas atskleisti namų vaiduoklio paslaptį ir 


besiblaškančiai sielai sugrąžinti ramybę. 


